
Rada gledata Top Gun. 


Podarimo 10 EUR! Kdo se javi? 


Z bratom Anžetom se javiva kar skupaj. Njemu je všeč Samsung E1170, meni pa Samsung Genoa 

Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Začutila) si neustavljivo željo, da oponašaš tjulnja med paritvenim plesom. Za nagrado si privošči surovo ribo. 

Nekam turistični smo zadnje čase, a ne po sili, 
marveč spontano in sproti. Tokrat je bil izgovor 
Gamescom, najbolj obiskan razkaz igričarske 


umetnosti na tem planetu. Zdaj smo s sejmar- 
jenjem za nekaj časa zaključili, kajti v Tokio le- 
tos nimamo namena poslati odprave. 


IROVJE, KONZOLEGO 


BlazBlue: Calamity Trigger 36  Need for Speed World Shank 

Puzzle Ouest 2 36  APB s? Naughty Bear 5 

Burn Zombie Burn 37  Din's Curse 54 Top Gun 72 

Prince of Persia: Mali opisi za PC 56 Spider-Man: 

The Forgotten Sands 37 Retro pakeljc 58  Shattered Dimensions 74 

Mafia 2 38 Lara Croft and H.A.W.X. 2 76 

Numen 40 the Guardian of Light 66 Mali konzolni opisi 78 

Worms Reloaded 42 Scott Pilgrim vs. The World68  Drkamoževi opisi 80 
'DREONETA!I sd 3. JB 
B Hi pap mt toni zs si 

Kolonjski igrozlet Jokerjeva poročevalka se s polnimi usti ovčetine javlja iz Kelmorajna. 12 


Za bit več od ostalih Po/ni nostalgije se spominjamo ekipe, ki nam je dala Črve in Alien Breed. 28 
Dva nabriteža /nte/ je izdal pohitrevanju prijazna procesorja in mi smo ju pošteno izmučili. 60 


Je imperij nujno zloben? Google je zadnje čase na razpelu iskalcev zarot. Upravičeno? 62 
Premiki Zadnji hip smo dobili playstation move in popisali prvi vtis z njim. 64 
TOP GUN Clanek o filmu, v katerem se lepi fantje lovijo s tiči. 73 


Uvodnjak 

Uma Turban Ba 
Črkožer 82 
Slikosuk 84 


Za nekoga, ki mu je kolesarska mobilnost 
način življenja, je Amsterdam meka. Ko zaja- 
haš najetega konjiča, s svojo turističnostjo 
resda oviraš promet, a odpre se ti širjava, po 
kateri bi se nadvse rad poganjal tudi doma. 
Močno se vidi, da tam koles ne privlečejo na 
plano le priložnostno in za afnanje, kot se pri 
nas množično zgodi vsako pomlad. Bicikli so 
tam delovni stroji, ki obratujejo ob vsakem 
času in vremenu. Zato so funkcionalni, vzdrže- 
vani in odporni na grobe razmere parkiranja. 
Pogoste so tudi specializirane oblike, od ciz za 
prevažanje otrok do transportnih osličev, rikš 
in tandemov. Avtomobilov, ki bi se košatili na 
stezah in divje odpirali vrata, tam ne vidiš. Celo 
najvišji robniki so zaobljeni, da se lahko kole- 
sar hitro umakne prihajajočemu tramvaju. 
Dobra infrastruktura je torej eden od pogojev 
za odlično izkušnjo. Vendar je enako pomemb- 
na zrelost ljudi. Množično bicikliranje ima svo- 
jo ceno, a čeprav so razmere na prvi pogled 
morilske in neprevidni pešci ob stalnem zvo- 
njenju odskakujejo na vse strani, je strpnost v 
resnici na mnogo višji ravni kot pri nas. 
Čeprav nihče ne nosi čelad, je nesreč izjemno 

malo. Kljub neverjetni gneči in vrvečim križiš- 
čem vse teče kot namazano, dasi ni nikjer poli- 
cajev, ki bi delili kazni. 

Da je kolo najhitrejše, najbolj ekološko in pro- 
storsko najmanj potratno mestno vozilo, se 
počasi odraža tudi v Ljubljani. Število dobrih 
stojal se je povečalo, prav tako imamo več 
stez. A kaj, ko se slednje mutilira z nespretno 
postavljenimi količki in panoji za oglaševanje, 
nanje poriva smetnjake in jih pozimi zasipa s 
snegom. Redko ni niti, da jih iznenada zmanjka 
in se ti zarežijo nemarni robniki, dočim je Me- 
sarski most s svojo slaboumno klančino sploh 
poglavje zase. Tudi vožnja v pravi smeri ni pra- 
vilo, k čemur prispevajo tako urbanistične na- 
pake kot brezobzirni pedalerji. Obenem se 
slednji ne znajo postaviti v kožo avtomobilista 
in se ponoči vozijo brez luči, kar je vrhunec 
neodgovornosti. V takih razmerah je potreba 
po čeladi resda višja kot v zgledno urejenem 
Amsterdamu. Vendar bodo s topodročnim 
teženjem storili več škode kot koristi. Dosti 
bolj bi zaleglo osveščanje in višanje kolesarske 
kulture, ki bi jo morali dojeti vsi udeleženci v 
prometu, s kolesarji na čelu. Navi 

Na naslovnici sta Vito in Joe. Rada muvata in gledata Top Gun. 

Dragi bravec, po dolgem času JOKER ponovno 
organizira literarni natečaj, tokrat v sodelovanju 
z blagovno znamko $9NY ERIKSSON. Tema je 


pokrovitelju primerna, torej nordijska. 


Vikingi so sloveli kot smelo in neustrašno ljudstvo. 
Pivo so lokali iz lobanj nasprotnikov, zobe pa so si 
trebili s koščicami zaklanih pošasti. A najslovitejši 
(in najsilovitejši) od vseh je bil Erik. Skupaj s sinom 
Sončkom sta se podala na številne nevarne podvige, 
o katerih se je ob ognjih govorilo še stoletja zatem. 


Piši V poljubnem literarnem žanru popiši eno od 
REJE njunih pustolovščin, ki mora vključevati čimbolj 
bizarnega nasprotnika, s katerim se junaška 
rogočeladarja pomerita. Tekom zgodbe morata 
naša junaka srečati valkiro, sneto sekiro in širhakel. 
EUR) Če ti uspe omeniti še pomanjkljivo oblečene in 
neobrite barbarke, toliko bolje. 
Od nadobudnih sukalcev peresa pričakujemo 
štorijo v izmeri sedem do osem tisoč znakov 
s presledki vred, ki mora biti poslana ne kasneje 

kot do 29, OKTOBRA na JOKERAJJOKER,SI 


z oznako VIKINS. Napredno poznavanje slovnice 


trati pasovnih širin. s 

Zgodba, ki se nam bo najbolj dopadla, bo objavljena. LE 
Hkrati bo SonyEricsson avtorju podaril mobilni K In 
telefon XPERIA X1$ MINI PRO, ki se diči s šlatalnim —— %e Ž A BABE .3 

zaslonom ter polnokrvno tipkovnico, in navrgel še 

modrozob zvočnik za sluhanje muzike na žuru. 


in literarnih zakonitosti je obvezno. Če imaš občutek, /] > 
da bi ti za spisano učiteljica slovenščine v sedmem s? [./ 
razredu prisolila nezadostno, bodi ekološki in ne V s 
e 


Sočna čitavka, ki ti pisana beseda ni tuja, tudi zate 
imamo izziv. Spiši erotično vikinško zgodbo 

z izvirnim in ne prostaškim izrazoslovjem. 
Pornografija v slogu nasajanja na rogove čelad 
pride v poštev samo kot medvrstični namig. 
Obvezno vključi besede: loj, lok in los. 


Delo nam zapečateno s poljubom pošlji na 
JOKEREJOKER,SI z zadevo KUTNI NATELAJ. 
Avtorica najbolj poltene zgodbe bo v dar dobila 
rožnat telefon 2Y 9. Če bo želela, ji nanj narišemo 
še ŽivjoMuco. Z belim flomastrom. 


UVODNJAK 


iskanju novih izkušenj in ker Adria v 
Kčln ne leti, na bližnjo Nizozemsko pa, 
se je naša odprava na Gamescom tokrat 
pričela in zaključila v Amsterdamu. Prvi 
vtis s tem tako razvpitim mestom ni bil 
nič kaj prida. Resda bi bilo naivno pričakovati sonč- 
nih 30 stopinj, dobrodošlico rdečeličnih kmetic v co- 
klah in coffee shop že na letališkem terminalu. A 
vseeno si nisem obetal izstopa iz aviona v hladno in 
turobno škropljenje brez enega samega tulipana ob 
stezi. Severnoevropsko vreme očitno ni sposobno 
niti konkretnega dežja, marveč le drobnega pršca, ki 
je ravno toliko beden, da se ti ne da odpreti marele, 
a kljub temu dovolj zoprn, da ti pristriže raziskovalne 
peruti. Ker so padavine na sporedu vsak drugi dan, 
je taka nebesna slika zelo verjetna ne glede na sezo- 
no. Zato je bila naša radost toliko višja, ko se je me- 
sto naslednje dni odelo v zgolj delno oblačno, skoraj 
pripekajočo podobo, ki je docela popravila vtis in 
nam omogočila poln vdih kolesarstva, čolnarjenja 
ter botanike. 


Amstelski jez 


Mesto za evropske razmere ni staro. Prvo omembe 
vredno naselje na tistem koncu so postavili v trinajs- 
tem stoletju, ko so na reki Amstel zgradili jez. Delav- 
ce so oklicali za Amstelledamerje in tako je zaselek 
dobil ime. V srednjem veku je zaradi vodnih poti kraj 
postal močno trgovsko središče, toda krila je Amster- 
dam dobil šele na koncu šestnajstega stoletja, ko se 
je dežela otresla sprva habsburškega in nato še špan- 
skega jarma. Zaradi republikanskega ustroja, podre- 
jenega ekonomiji namesto kleru ali plemstvu, je dr- 
žava brez slabe vesti ponudila zatočišče vsem sortam 
skupin, ki jih je Cerkev preganjala: španskim Židom, 
francoskim kalvinistom in nemškim protestantom. 
Vsi so s svojimi znanji, bodisi trgovskimi, bodisi stru- 
garskimi, prispevali nezanemarljiv delež, da je Nizo- 
zemska v zelo kratkem času postala svetovna trgov- 
ska velesila, ki je imela na vrhuncu moči celo naj- 
večjo mornarico. Že leta 1602 so Amsterdamčani 
ustanovili prvo multinacionalko, Nizozemsko vzhod- 
noindijsko družbo, ki je bila za nameček prva del- 
niška megakorporacija z vladnim pooblastilom, da 
lahko vodi vojne, izdaja denar in ustanavlja kolonije. 
Ena takih je bil strateško pomembni južnoafriški Ca- 
pe Town, mimo katerega je tedaj potekala večina 
prometa z vzhodom. Spretni pomorščaki, ki so ek- 


Zaradi kanalov Amsterdamu često pravijo Severne 
Benetke, pri čemer si z italijanskim koliščem ne deli 
ne usmrajenosti, ne težav s pogrezanjem. Tudi zato 
ne, ker za razliko od splošnega prepričanja kljub iz- 

hodu v Severno morje mesto nima slane vode. 


skluzivno trgovali z Japonsko in v Evropo razširili ne- 
malo eksotičnih dobrin, so zapičili zastavice na vse 
celine in nekatera poimenovanja so še vedno aktual- 
na. Najbolj znani imeni sta Rt Horn in Nova Zelandija, 
obe tradicionalno povzeti po domačih nizozemskih 
krajih, mestu Hoorn in pokrajini Zeeland. Imeli so ce- 
lo Novo Holandijo in Novi Amsterdam, a so Angleži 
krivi, da se danes kličeta Avstralija in New York. 
Zlato nizozemsko kolonialno obdobje, ki velja za prvo 
obliko kapitalizma, je trajalo dobro stoletje, nakar je 
njihova moč zavoljo korupcije, političnega rivalstva in 
angleških topov opešala. Prva evropska banka je 
sčasoma postal London, toda Amsterdam, prej najbo- 
gatejše mesto na svetu, je še vedno predstavljal gla- 
vno trgovsko vozlišče severne Evrope. In tudi kultur- 
no, za kar je bil v prvi vrsti zaslužen slikar Rembrandt. 
Poleg tega je kraj v teh časih blaginje izoblikoval svo- 
jo edinstveno podobo, ki jo po štiristo letih še vedno 
uspešno trži. Takrat so namreč zato, da bi uredili ne- 
prestane težave z vodovjem, pridobili zemljo in nare- 
dili prestolnico posebno, udejanjili zamisel treh glav- 
nih prekopov, imenovanih Grachtengordel, ki v pol- 
krogih objemajo središče. Sčasoma se je kanalov na- 
bralo še več in zaradi njih Amsterdamu često pravijo 
Severne Benetke, pri čemer si z italijanskim koliščem 
ne deli ne usmrajenosti, ne problemov s pogrezanjem. 
Tudi zato ne, ker za razliko od splošnega prepričanja 
kljub izhodu v Severno morje mesto nima slane vode. 
Vsa voda prihaja iz dveh rek in enega jezera ter jo s si- 
stemom zapornic vsakodnevno osvežijo. 


Vegaste bajte 


Poleg kanalov so zaščitni znak Amsterdama zanimive 
hiše. Arhitekturna zmešanica, ki sega od gotike prek 
baroka do art decoja, je že sama po sebi prijetna za 
oko. Zlasti ker so vse stavbe starosti nekaj stoletij 
navzlic v odličnem stanju. Tisto, kar je bolj nenavad- 


no, je mnogohišna natlačenost, kajti ulice niso zgraje- 
ne iz nekaj enovitih objektov, marveč iz desetin bajtic, 
širokih dve, tri, največ štiri okna. Ta svojevrstnost iz- 
haja iz starinskega odloka, ki je davek na posest od- 
vajal od širine zgradbe, zato so vsi iznajdljivo gradili v 
globino. Hiške se seveda držijo ena druge, zato urba- 
na legenda veli, da bi se ob odvzemu ene same mesto 
podrlo kot domine. Ta fasadna raznovrstnost pa je za 
končni učinek nadgrajena še z enim detajlom, ki ga 
opaziš ob pozornejšem pogledu vzdolž pročelij. Vsa 
so nagnjena naprej, ena bolj, druga manj, na vrhu pa 
iz njih molijo tramovi. Ta sprva nerazložljiva poseb- 
nost ima razumen razlog. Zaradi ozkosti zgradb in po- 
sledično prav takih stopnišč pohištvo vstavljajo skozi 
okna s pomočjo škripca, pripetega na vrh. Nagnje- 
nost lica to olajša. Logično. In všečno, saj imaš često 
občutek, da zreš v karikirano, risankasto kuliso. 

Staroveška urbana ureditev z vodnimi potmi vpliva na 
promet v središču. Avto je tamkaj slaba zamisel, kaj- 
ti večina ozkih uličic je enosmernih, parkirišč pa je 
malo in še tista veljajo petaka na uro. Zato so mešča- 
ni izpopolnili drugačen način premikanja - kolesarjenje. 
Statistika pravi, da je v mestu kar pol milijona koles. 
Česa tovrstnega ni videti nikjer drugod po svetu. Po 
ostalih metropolah je biciklist itak poslednji del pro- 
metne verige, dočim je slika azijskega pedaliranja, re- 
cimo v Pekingu ali Hanoju, precej bolj kaotična in ne- 
zdrava. V Amsterdamu pa so dvokolesniki kralji cest, 
saj imajo na mnogo nabrežjih ekskluzivo, vsepovsod 
lepo urejene steze in ustrezna priklenišča. Ta so ob- 
vezna, saj navkljub županovi hvali z relativno nizko 
kriminaliteto v Amsterdamu vsako leto ukradejo ali 
vržejo v vodo kar 50 tisoč koles. Zato ni čudno, da so 
vsi opremljeni z orenk verigo. Ter, kakopak, s po- 
menljivim zvoncem, zakajti gneča je mogočna in poti 
ozke. Najem klasičnega amsterdamskega poganjavč- 
ka na kontro in z eno prestavo ni poceni in velja od 10 
do 15 evrov na dan. Vendar je to treba vzeti kot turis- 

tično privlačnost številka ena in kot najboljši način za 
užitje utripa mesta, obisk številnih zelenih parkov ter 
brezciljno izgubljanje v labirintu tlakovanih uličic in 
simpatičnih trgov. 


Odrezan uhelj 


Amsterdam ne premore nobene markantne in svetov- 
no prepoznavne zgradbe. Pravzaprav je eno tistih 
mest, v katerem ni nuje po verižnem fočkanju vseh 
turističnih znamenitosti, kakršne so dvorci in cerkve. 
Raje nudi odlično boemsko vzdušje s posedanjem po 
brezštevnih kavarnah, iskanjem lastnih mičnih ko- 
tičkov in lenobnim uživanjem na vodi. Ima Parizu 
slično atmosfero, le brez njegove metropolitanskosti, 
saj v širšem centru praktično ni avtomobilskih štiripa- 
sovnic in modernih stolpnic. Poslovni objekti mnogih 
holandskih multinacionalk, na primer Heinekena, 
Philipsa in ene največjih svetovnih družb, naftarja 
Shell, so v drugih predelih, medtem ko so tako kralji- 
ca Beatrix kot vlada in parlament doma v Haagu. 
Kraljevsko palačo Amsterdam vendarle ima, a ni taka 
atrakcija kot Buckinghamska. Mimogrede, sprva je 
bila to mestna hiša, kajti Nizozemska je postala kra- 
ljevina šele po izgonu Napoleonove žlahte v začetku 
devetnajstega stoletja. 

Na vrhu seznamov ogledov sta znameniti Van Gog- 
hov muzej in hiša Ane Frank. Obe ustanovi koristita 
splošni razgledanosti, vendar po mojem mnenju nista 
nuji za slehernega obiskovalca. Pri prvem gre bolj za 
galerijo kot muzej in ne oziraje na Vincentov nesporni 
vpliv na umetnost dvajsetega stoletja njegove post- 
impresionistične slikarije, storjene pod težo duševne 
bolezni, ki jo je zdravil s pelinkovcem, niso obče priv- 
lačne. Marsikdo bo po uri duhamornosti zabavljal čez 
slabo unovčenih 14 evrov. Čujem, da je vtis boljši, 

ako prej posliniš noro gobo, ampak v tem primeru ti 
najbrž dogaja tudi buljenje v fasade. Še manj vesela je 
pripoved hiše na Prinsengracht 267, kjer se je med 
drugo svetovno vojno skrivala judovska familija, dok- 
ler jih niso nacisti našli in deportirali v Auschwitz. 
Dnevnik 15-letne Ane Frank, ki je v taborišču umrla 
za tifusom malo pred osvoboditvijo, je po vojni izdal 
oče in knjiga sodi v kanon svetovne literature. Ogled 
hiše je tematiki primerna depresivna izkušnja. 
Vendar to še zdaleč nista edina omembe vredna mu- 
zeja, saj je takih ustanov v mestu baje enaipetdeset. 
Tu so zgodovinski in tehniški, umetniški in voščeno- 
lutkasti ter še prav posebni, kakršni so muzej seksa, 
diamantov in marihuane. Mnogi kulturni hrami so po- 
srečeni, medtem ko nekateri niso vredni vstopnine. 
Med slednje sodi denimo 9-evrska sobica s kanabisa- 
sto vsebino in zadetim talibanom. Vsekakor pa strošek 
odtehta najboljša mestna muzejska tura, plovba po 
kanalih z manjšo ladjico, na kateri s pomočjo gobč- 
nega kapitana spoznaš amsterdamske značilnosti, 
anekdote in skrivnosti iz drugačne perspektive. Z vode 
vidiš znamenite amsterdamske plavajoče hiše, pa slo- 
vito, a v resnici nekam skromno cvetlično tržnico in 
celo hišo, široko zgolj eno okno. Priporočam! 


| Izložbene lutke 


Del osrednjega Amsterdama, imenovan De Wallen, 
ima dva obraza. Nedolžno lice kaže čez dan, a čim se 
sence podaljšajo, pride na plan razuzdani mister Hy- 
de. Prej zakrita, neopazna okna rdeče oživijo in prične 
se mestna predstava številka ena. V glavni vlogi na- 
stopajo hotnice vseh dimenzij in sort, tudi bajse debe- 
lajse in take z lulčki, ki se v nekaj sto izložbah vzdolž 
par ulic ter nabrežij zvijajo, koketirajo in nastavljajo 
mimoidočim. Pogled na vso to kabinsko ponudbo cip- 
ljev slovitega Red Light Districta je nemogoče ubese- 
diti, saj se te obrti nevajenemu Slovencu zdi, kot da bi 
prišel na drug planet. Še toliko bolj, ker so teleščki 
spričo notranjih UV-luči in svetlečega perila videti ve- 
soljski, plastični, domala lutkasti. Večini je sprehod 
mimo teh izložb le nepozaben turistični ogled, nekate- 
rim bolj potrebnim in korajžnim pa pomeni edinstve- 
no in rajsko storitev. Toda te frače kljub samopo- 
strežni atraktivnosti predstavljajo nižek cehovske po- 
nudbe. Za predplačilo petdesetaka dobiš petnajstmi- 
nutno seanso za zagrnjeno zaveso, pri čimer se pro- 
dajalka niti ne sleče, marveč le robotsko nastavi špi- 
ljo. Višji nivo ponujajo klasični bordeli, dočim so naj- 
dražje fafke tiste, ki se prodajajo kot spremljevalni 
servis za 200 na uro. 

Prostitucija ima v Amsterdamu, tako kot v vsakem 
pristaniškem mestu, dolgotrajno tradicijo. Toda do 
kraja so jo legalizirali šele leta 1988, ko so damam 
dodelili status samostojnih podjetnic, uvedli delovna 
dovoljenja in dejavnost zavezali dohodnini. Zato mo- 
rajo izdajati račune, na katerih je celo postavka 6-od- 
stotnega DDV/ja. So pa v zadnjih letih število radodajk 
skrčili, saj jih je bilo preveč pod izkoriščevalskim jar- 
mom albanskih in turških zvodnikov. No, oblastniki 
so ipak pametni in menijo, da je tako dejavnost laže 
nadzorovati v legalni kot v prepovedani obliki. 


Herbalna sprostitev 


Iz podobnega razmišljanja izhaja nizozemski odnos do 
mehkih drog, zavoljo katerega je Amsterdam za mar- 
sikoga nebeška destinacija. Marihuana in njeni deri- 
vati so tam goraj namreč dovoljeni že od leta 1976. 
Robo dobiš v tako imenovanih coffee shopih, izbira 
pa je taka, da se vsakemu ljubitelju THCjevskih deli- 
kates kar milo stori in noče več domov. V dotičnih lo- 
kalih ne oziraje na ime kave sploh nimajo, po pijačo 


UVODNJAK 


moraš k šanku in čeravno lahko jointe verižno kadiš, 
cigarete zaradi tobačnega zakona niso zaželene. Kljub 
temu, da travo kupiš z vednostjo in zaslužkom države, 
celo 'tovarniško' zapakirano, čisto nedvoumno legal- 
na vseeno ni. Če te z njo recimo dobijo na letališču, 
znaš imeti težave. Načeloma naj se na ulici ne bi 
omamljal, toda Rdeča četrt, kjer je gostota coffee 
shopov največja, je v celoti zadimljena. Značilni vonj 
ti prav tako često zaide v nozdrvi drugod po mestu. 
Za tiste, ki jim je mar za dihala, so v ponudbi tudi ku- 
kiji, a z njimi velja nekaj previdnosti. Ker njihov uči- 
nek ni instanten, turisti z njimi pogosto pretiravajo, 
češ, saj to nič ne zadane. Nakar se kdo zbudi pod mo- 
stom s tetovažo na riti in luknjo v spominu. Prodajo 
halucinogenih čarobnih gobic pa so pred dobrim le- 
tom vsled mnogih smrtnih nesreč turistov prepoveda- 
li. Nihče seveda ni umrl od glive, marveč od iskanja 
rožnatih slončkov pod mostovi ali po strehah. Dru- 
gače pa moram poudariti, da je atmosfera v Razuzda- 
ni četrti ne glede na številčnost pretežno moške rulje, 
tudi angleških huliganov, presenetljivo mirna, brez pi- 
janskega kruljenja in nemirov. 

Dasiravno nizozemske in svetovne študije pričajo o 
nezločestosti indijske konoplje in o pozitivnosti tole- 
rantnega režima, je vprašanje mehkih drog zadnja le- 
ta pogosta tema parlamentarnih debat. Nekaj k temu 
pripomore vladajoča desničarska struja, največ nego- 
dovanja pa prihaja iz Evropske unije, konkretno iz 
Nemčije in Francije, ki zadevanju svojih državljanom 
čez mejo pravijo narkoturizem. 

Čeprav bi bilo grdo reči, da je Amsterdam le travnato 
kurbišče, je sprenevedanje odveč. Od skoraj petih 
milijonov turistov, kolikor jih letno sprejme prestolni- 
ca, jih konkreten del ne pride z namenom vonjanja tu- 
lipanov, ogledovanja diamantov, divljenja nad mlini 
na veter in okušanja edamca. Malo verjetno torej, da 
bodo coffee shope ukinili, prej bo svobodnemu zgledu 
Amsterdama sledila še kaka država. Razvrat se pač 
dobro prodaja in brez njega bi bili kanalčki ter fasade 
le ena od mnogih evropskih zanimivosti. Poleg tega 
konec koncev vsakdo domov odnese še hlebček gav- 
de in par cokel. 

Ter nepozaben vtis v turistični beležnici: White widow 
(4g) - 20 EUR. Fuck 6 suck (15 min) - 50 EUR. 
Oboje poravnano s kreditno kartico - neprecenljivo. 


David Tomšič 

Ta mesec zopet šeškanje 

Kaj je bolje od klanja trum piščancev za nabiranje do- 
sežkov? |, ponavljanje tega podviga! (Raje si ročno iz- 
drem ledvico! -Sneti) Prejšnji mesec opisana satirična 
diablovščina Deathspank (ocena 71) za xbox 360 in 
PS3 že konec septembra dobi nadaljevanje, ki so ga 
Hothead Games skrivoma počeli vzporedno z izvirni- 
kom. Deathspank: Thongs of Virtue si bo s predhodni- 
kom delil način igre. Spremenilo se bo okolje, ki bo 
glavnega junaka prestavilo v modernejši svet, kar po- 
meni, da bo imel v rokah manj sekir in več bazuk. Av- 
torji poleg tega obljubljajo nadgradnjo puzlastih in 
avanturističnih elementov. Sodelovalnega nalinijskega 
igranja še vedno ne bo, tako da ostane le lokalno z 
enim novim likom, neko nindžo. 21. septembra v Play- 
staton Storu, dan pozneje na Xbox Live Arcade. 


Odličen šop avantur skoraj zastonj 

Telltale Games je v sodelovanju z nekaj drugimi za- 
ložniki zasnoval posebno prodajno akcijo. Po zgledu 
pretekle The Humble Indie Bundle so jo poimenovali 
Great Adventure Bundle 2010. Za vsega 20 dolarjev 
ponujajo do roba naphan kotel pustolovščin, v katerem 
se gnetejo The Whispered World, Jack Keane, King's 
Ouest Collection (sedem klasičnih odličnic starega ko- 
va!), Penny Arcade Adventures (prva epizoda), Puzzle 
Agent ter vsa druga sezona Sama in Maxa (pet epizod). 
Zadnji igri se bosta odklenili, ko bo prodanih 5000 
kompletov. Cena je za vse to noro ugodna, poleg tega 
pa bodo četrtino zbranih sredstev darovali v dobrodel- 
ne namene. Pohitite na Telltalegames.com/adventure- 
bundle, kajti razprodaja traja le do 9. oktobra. 


Jagged Alliance gre v nove čase 

Ljubitelji moštvenih streljank že dolga leta neuspešno 
čakajo na tretji del legendarne serije Jagged Alliance. 
Zarek upanja je pomenil marčni odkup franšize s stra- 
ni nemškega studia in založnika BitComposer, kjer so 
namignili, da garajo kot plačanci. Sedaj vemo vsaj, kaj 
počno: predelavo dvojke in njeno spletno inačico. Jag- 
ged Alliance 2: Reloaded bo pomlajena JA2, torej 
predvsem prestavljena v 3D-grafični pogon (pogled 
naj bi bil še vedno izometričen) s predelanim vmes- 
nikom. Drugi naslov bo Jagged Alliance Online, v brs- 
kalnik posajeno kolovratenje z najemniki. Premoglo 
naj bi ohranjujoč se svet nalik MMOjem, v katerem bo- 
mo mogli svoje ljudi oddajati v najem drugim špilav- 
cem. Ce to slučajno pomeni, da notri ne bo Ivana in Fi- 
dela, jim napravimo kraval, proti kateremu je finale v 
Expendables čajanka. Oba naslova na PCju obljubljajo 
za naslednje leto. O trojki pa še vedno ničesar, šmrc. 


Jeseni maškare s sekirami 
Studio Double Fine je po izidu Briital Legenda do vra- 
tu v delu, saj snujejo nič manj kot štiri naslove. Najprej 


PS3. V njej bomo nastopili v vlogi druščine otrok, ki 
jih pri zbiranju sladkarij za noč čarovnic nadlegujejo 
sosede čarovnice, demoni in podobni cefizlji. Za ob- 
rambo pred njimi se oblečejo v kostume, ki jim pode- 
lijo posebne sposobnosti. Robotejska maškara na pri- 
mer raketno salvo, ki lahko zradira pol soseske. Cos- 
tume Ouest bo poklon japonskim frpjkam, z izometrič- 
nim kolovratenjem druščine po mestecu, poteznim 
bojem in risankastim grafičnim slogom. Predvsem pa 
zvrhano mero zrelega humorja, s katerim nam je znal 
studio vselej postreči. Ostalih iger niso razkrili. 


Namco nadgrajuje Ace Combat 

Serija Ace Combat je vrsto zadnjih let uživala primat 
med arkadnimi letalščinami in Japonci so nanjo čisto 
ubrisani. Toda lani si je Ubisoft drznil s H.A.W.X.om 
vdreti v njen zračni prostor, zato so se pri Namcu 
odločili v prihajajoči Ace Combat: Assault Horizon, ki 
nas naslednje leto čaka na xboxu 360 in PS3, vnesti 
nekaj novosti. Osnova bo še vedno frčanje v množici 
modernih in (še) neobstoječih letal, po novem pa bo- 


mo sedali v helikopterje in za mitraljeze v letečih top- 
njačah. Poudarjeno akcijskost bodo zaokrožili guickti- 
me eventi. Storija bo za razliko od večine prejšnjih de- 
lov tekla v realnem svetu, kjer odpadniška ruska klika 
napade Miami, dela slalome med stolpnicami in s hru- 
pom moti upokojence. Plus smešno dramatični dialogi, 
za katere so rižojedi eksperti. Sami bi sicer raje imeli 
dinamično okolje z misijami, ki bi se prilagajale premi- 
kajoči se fronti, in nelinearnost, ampak kaj pa mi vemo. 


Spet pojdemo v Neverwinter! 

Mesto Neverwinter iz fantazijskega sveta Forgotten 
Realms pozna mnogo igralcev, četudi niso še nikdar 
povohali namiznice Dungeons 8 Dragons, kamor spa- 
da. Zasluge gredo legendarni seriji iger, ki se je leta 
1991 začela z Neverwinter Nights in pred slabim de- 
setletjem nadaljevala z Biowarovim ter kasneje Obsi- 
dianovim istoimenskim nizom. V četrti uradni ediciji 
kampanje Forgotten Realms je naselbina porušena 
skorajda do tal, a bo kljub temu prizorišče novega na- 
slova, ki se bo imenoval enostavno Neverwinter. Šlo 
bo za večigralski špas, podoben nalinijskemu delu ob- 
stoječih iger, kjer bomo z druščino živih soigralcev ro- 
pali najtemnejše kripte. Čeprav bo moč upravljanje so- 


trpinov prepustiti umetni pameti, verjetno ne bomo 
ugledali štorijalnega puščavniškega modusa. Prav ta- 
ko ne bo šlo za masovščino, čeprav naj bi špil premo- 
gel stalen svet. Na voljo bo pet poklicev, v grupah do 
petih kameradov pa bomo harali po ječah, ki jih bo 
moč z naprednimi orodji graditi na lastno pest. Da- 
tumsko ciljajo na konec 2011, skladno z izidom serije 
knjig na isto vižo spod peresa R. A. Salvatoreja. 


Na vidiku S.T.A.L.K.E.R. 2 in Tropico 4 

Po dveh zajetnih samostojnih razširitvah za S.T.A.L.K. 
E.R. bomo naposled dočakali polnopravno dvojko. 
GSC Gameworld rečejo, da na njej delajo s polno paro 
in na temelju čisto novega, nadaljevanju lastnega gra- 
fičnega pogona. Očitno so bili siti šušljanj, da uporab- 
ljajo Cryengine 3. Ostalega o igri nič, razen približne- 
ga izida v 2012. Podobno natančni so pri Kalypsu gle- 
de Tropica 4. Še vedno bomo pedenali lušten otoček, 
poleg tega bo v igro vdelana povezava s Facebookom 
in Twitterjem (o Bog), kamor se bo najbrž avtomatično 
sporočala letina banan. Enkrat sredi naslednjega leta. 

PS Store končno za imetnike slovenskih računov 
Če so morali lastniki PS3 in PSP doslej lagati o svo- 
jem prebivališču, ako so hoteli kupovati v Playstation 
Store, je dostop zdaj mogoč s slovenskim računom. 
Tako lahko nabavljaš dolpotegljive igre, dodatke, mi- 
nije in klasike za PS1, prenašaš demote ... Ponudba 
še ni na nivoju tuje, saj manjka dosti iger, ampak velik 
korak je storjen. Tudi omogočenje prodaje PSP go na 
Slovenskem. 

Duke Nukem velika zvez- 
da Penny Arcade Expa 


Ameriški Seattle je od 3. do 5. tega meseca spet gos- 
til sejem Penny Arcade Expo, ki je spričo svoje zane- 
senjaške sorte za navadne smrtnike prijaznejši od ve- 
lesmenjev tipa E3. Toda letos so finese takoj frčale 
skozi okno, kajti že čisto najprvejši obiskovalci so kot 
vkopani obstali od množici oglasnih panojev z - 
Dukom Nukemom. Forever. Ljudem ni bilo nič jasno. 
Mar se ni maja lani epsko, ne, legendarno razvlečeni 
trinajstletni razvoj te prvoosebne streljanke sramotno 
končal, ko je studiu 3D Realms kratkomalo zmanjka- 
lo denarja? Nakar je sledil še plaz nizkih udarcev na 
sodišču, ko so se avtorji in založnik Take-Two stepli 
za imetje franšize in plačilo stroškov? Se je. A očitno 
se Dukova možatost za take peripetije ne zmeni. 
Preveč je zaposlena s kavsanjem pohotnih navijačic. 
Vsega moštva. Naenkrat. 


€ PAX je kot Comic-Con postal veliko ameriško 
zbirališče ljudi, ki ne marajo vloge zglednih obča- 
nov in so raje nindže, mutanti 8 zombiji. 


Izkazalo se je, da je studio Gearbox (Borderlands, 
Brothers in Arms) lani od 3D Realmov odkupil 
franšizo Duke (!) z obstoječo kodo vred in se namenil 
igro pod okriljem Take-Twoja v dvatisočenajstem 
vendarle poslati na police. Ne pozabimo: vodilni v tej 
razvojni hiši so prišli prav iz 3D Realms. Vodja sled- 
njih George Broussard ob tem ni mogel biti tiho in je 
navrgel, da naj bi bila Gearboxova vloga v glavnem v 
izdelavi prenosov na xbox 360 ter PS3, medtem ko da 
bo večina vsebine še vedno originalne in tiste, ki so jo 
od maja lani izgotovili pri grupici Tryptich. Gre za de- 
vet dizajnerjev, ki so se uprli crkotu DNF in v novous- 
tanovljenem teamu potihem mleli prav do danes. 

Dvomi v to, da naj bi igra čisto zares izšla, so sicer 
upravičeni, saj večjega nategunstva okoli datumov 
izida zgodovina iger ne pozna. Ob čakanju na 
For(n)ever nam je že davno pošel čigumi in skozi leta 
smo ga ponotranjili kot večno parino (vaporware), 
obsojeno na pojavljanje v rubrikah tipa 'moj pujs je 
nezemljan'. No, tistim, za katere je pozitivni izid 
žajfnice nepojmljiv, je Take-Two na Penny Arcade 
Expu namenil obsežen štant z igralno inačico, koder 

€ Letošnji gikfest je s 67.600 prisotnimi vnovič 
podrl rekord. Toda organizatorji ne kanijo loviti 
E3ja, saj bi to uničilo PAXov (še) pikniški pridih. 


so mogli prestreljati dve stopnji. Odzivi so si podobni. 
Po eni strani se vidi ostarelost grafičnega pogona in 
dejstvo, da je žanr medtem napredoval. Toda Duketi- 
na je tako surov, prostaški, mačistično samozavesten 
in šovinističen, kakršnega imamo radi. Igra pa je 
raznolika, z vozili, interaktivno okolico in s kopico 
domislic, zaradi katerih bi bilo škoda, če je ne bi nikoli 
ugledali. Nekaj je jasno: špilavci bodo po njem planili 
že zato, da vidijo, kakšno čudo to je. Kot pravi mišič- 
njak sam, ko v eni od stopenj uzre nagravžno aliens- 
ko deklo s tremi joški: "I'd hit it." 

Dukovska mrzlica je preglasila ostale napovedi. Stu- 
dio Red 5, ki ga poznamo po tem, da je v njem og- 
romno nekdanjih snovalcev World of Warcrafta, je po 
petih letih končno pokazal, s čim se ukvarja. Firefall 
bo masovna nalinijska streljanka, postavljena v 23. 
stoletje, ko Zemljo nadlegujejo vsemirske neprilike, 
srž pa bo v moštvenem veleklanju na ogromnih kar- 
tah. Naslov bo zastonj in prihodek si obetajo od mik- 
roplačilnih priboljškov za futuristično opremo. Tudi 
prihod na PC je futurističen - konec 2011. Nekaj no- 
vosti je pokazal še Ubisoft. Izpostaviti velja Outland, 
ki bo akcijska ploščada za Xbox Live Arcade s po- 
dobno mehaniko kot Ikaruga: menjavanjem barv, ki 
nas bodo delale imune na izstrelke iste barve in ran- 
ljive za pinjau drugih farb. 

Razen tega je sejem minil v rajanju Linkov, Mariov in 
sličnih kostumov. Moških, torej. Ženski so se namreč 
na sekretu onegavili z Dukom. 


OuakeCon brez Dooma 4 


Hotel Hilton Anatole v teksaškem Dallasu je bil od 12. 
do 15. avgusta zopet prizoriče GuakeCona, vsakolet- 
nega ldjevega dogodka, kjer se zbirajo tisti, ki Doom 
2 na težavnosti nightmare končajo v dvajsetih minu- 
tah in predavanja grafičnega guruja Johna Carmacka 
razumejo vsaj napol. To pot smo se vsi nadejali pred- 
stavitve Dooma 4, a nas je gazda Todd Hollenshead 
že na samem začetku zatrl z opravičilom, da reč eno- 
stavno še ni dovolj daleč, da bi si jo nam upali poka- 
zati. Šmrc. 

Fokus prireditve je bil tako na prihajajočem Ragu in 
Guaku Live, ki je ravno nekaj dni prej zakoračil v 
plačljivo ero, saj so zanj obelodanili naročniška pake- 
ta s priboljški za profi igralce. Od novosti smo uzrli 
priredbo trenutno aktualnega grafičnega srčka ld 
Tech 5, ki poganja Rage in Doom 4, na iphonu. Car- 
mack je ob prikazu vzneseno povedal, da reč pihne 

stran karkoli, kar je bilo napravljeno za xbox ter PS2. 
Razen tega so naposled obelodanili datum izida Raga, 
ki bo za Evropo 15. september ... 2011. Ja.'11. 

Ker je studio lani prišel pod okrilje tvrdke ZeniMax, je 
bila na dogodku prisotna tudi Bethesda z Brinkom in 
Fallout: New Vegasom. Ob tem je pohrustala še en 
studio - Arkane, ki ga poznamo po Arx Fatalis. Car- 
mack pa je v svojem slovitem vsakoletnem nagovoru 
potožil, da ga izdelovalci konzol ne marajo in mu ne 
pošiljajo specifikacij prihodnje strojne opreme, zato 
nima pojma, kako bosta videti naslednja xbox in 
playstation. In da poleg raket za v vesolje, od katerih 
je eno celo pritrogal na 'Con, izdeluje raketna letala. 
Rekordnih 8500 obiskovalcev si je razen predstavitev 
lahko ogledalo vrsto turnirjev v Guake Live, med nji- 
mi pa so izžrebali srečneža, ki sta se domov odpeljala 
s ford shelby mustangoma GT500. Ahaa, zato torej 
ljudje obiščejo GuakeCon! V zvezi z dotično tombolo 
je tudi eden ključnih letošnjih pripetljajev, kjer je ena 
od zmagovalnih srečk tik pred žrebanjem zamenjala 
lastnika za pičlih 200 dolarjev. Osmoljeni preproda- 
jalec ni skrival razočaranja. Owned. 


€ Nabita shelbyja GT500 s 550 konji sta le zadnja 
med podarjenimi avteki na 'Conu. Lani so oddali 
podobnega, leto pred tem pa korveto. 

Applove pridobitve 


Prvega septembra je imel vedno karizmatični, dasira- 
vno shujšani Applov poveljnik Steve Jobs tradicional- 
ni govor, v katerem je predstavil hišne novosti. Naj- 
večji poudarek je bil na osveženem naboru ipodov, 
družini predvajalnikov, ki so jih doslej prodali v 275 
milijonih komadov. Dvogigabajtni malček shuffle je v 
četrti izdaji po priponkasti obliki in gumbih sličen dru- 
gi generaciji, pri čemer pa poseduje vse lastnosti tret- 
je, torej govorjenje informacij o komadih in podporo 
več predvajalnim seznamom. Funkcionalnih novosti 
pri drobižku, katerega cena je 49 evrov, ni. Precej 
dražji - 159 EUR za 8 GB in 189 za 16 GB - je novi 
nano, šesti po vrsti, ki so mu odvzeli gumbe in vdela- 
li večdotikovni zaslon. Zaradi tega je napravica za po- 
lovico manjša in lažja od predhodnika, zavoljo prak- 
tičnosti pa ima še zaponko nalik shufflu. Višek po- 
nudbe kajpakda predstavlja ipod touch, ki v prenov- 
ljeni različici prinaša vrhunski LED-zaslon in procesor 
A4, oboje iz iphona 4. Za nameček so kljub tanjšemu 
ohišju vanj zadegali še kukali. Sprednje za spletno vi- 
deočvekanje prek servisa FaceTime in zadnje za fot- 
kanje oziroma snemanje v HD-ločljivosti. V ta namen 
sta na voljo obdelovalnika slik in videa. Cene so opre- 
mi primerne: 229 EUR za inačico z 8 GB, 299 za 32 
GB in 399 za 64 GB. O uspešnosti ni dvomiti, saj se 
ipoda touch proda več kot Nintendove in Sonyjeve 
prenosne drkalice skupaj, dočim so uporabniki z 
AppStora sneli že več kot tri milijarde izvodov igric. 


€ Tole je družba novih 
ipodov, katere dobavljivost 
v Sloveniji je še neznana. 
Shuffle pride v petih, nano 
pa v sedmih barvah. Touch 
ima zdaj enako odličen zas- 
lon kot iphone 4, torej z 
ločljivostjo 640 x 960 pik. 


Nadalje je Steve predstavil posodobljen sistem iOS 
4.1, ki izide v kratkem in bo zastonj za vse novejše 
touche in iphone. Kot vemo, je verzija 4.0 dodala več- 
opravilnost, tale desetinka pa poleg zaplat prinaša 
Game Center (središče za večigralstvo z izzivi, do- 
sežki, lestvicami ter prijatelji) in fotkanje po načinu 
HDR, ki pomeni več različno osvetljenih posnetkov, 
združenih v eno popolno podobo. Hkrati je govorec 
navrgel nekaj podatkov o inačici 4.2, ki bo dodala da- 
ljinsko tiskanje na modrozobe printerje in streamanje 
vsega, ne le muzike. 

Predvajalni in urejevalni program iTunes je dobil za- 
poredno številko 10 in novo ikono. Obdržali so samo 
noto, kajti CD po Stevovih besedah ni več sinonim za 
glasbo. Prodaja komadov po vsemreži je prehitela 
štacunsko in samo prek Applove prodajalne so doslej 
potržili skoraj 12 milijard štiklov. ln 450 milijonov na- 
daljevank, 100 milijonov filmov ter 35 milijonov 
knjig. Največja pridobitev aplikacije oziroma kar vse- 
ga zadaj stoječega servisa je tako imenovan Ping, so- 
cialna komponenta iMelodij. Skoznjo uporabniki sp- 
remljajo, kaj kupujejo in poslušajo prijatelji ter kakšne 
zanimivosti počnejo izvajalci. 

Zadnja novost je za nas, Afričane, bolj zanimivost, saj 
izdelek oziroma storitev pri nas ne kanita biti napro- 
daj. Gre za drugo izvedenko škatle AppleTV, ki je to- 
krat štirikrat manjša, velika kot dlan in stane 119 ev- 


šolovaj 2010 e e 


€ Da bi poudarili igralniški namen onegajev, je šef 
razvojnega studia Epic premierno oznanil nov špil, 
ekskluzivno pisan za Applove ploščice. Project 
Sword, kakršen je delovni naslov, bo akcijska več- 
igralska frpjka, gnana z Unrealovim pogonom. 


rov. Zadevo priključiš na TV, jo brezžično povežeš v 
vsemrežo in že imaš na razpolago gromozansko 
knjižnico HD-filmov ter nadaljevank. Vsebina je pre- 
točna, saj naprava nima shrambe, najem najnovejše- 
ga filma pa stane dolarskega petaka in epizode nada- 
ljevanke en sam dolar. Prav tako je mogoče na tak 
način gledati YouTube in Flick ter vrteti fotke, filmčke 
in glasbice z bližnjih računalnikov. 


Trdnjava PS3 je padla 


Čeprav se problematiko piratstva najbolj očita do- 
mačim računalom, konzole niso daleč zadaj, kajti 
zaščita xboxa 360 in wiija je podlegla kaj kmalu po 
njunem prihodu na trg. Playstation 3 je doslej veljal za 
izjemo, saj je bil za crackerje pretrd oreh. A nič več. 
Sredi avgusta se je iz avstralske urbane džungle pri- 
kazal PS Jailbreak, modifikacijski čip v obliki USB- 
ključka, ki je po vrsti lažnih ali napol delujočih hackov 
naposled uspešno izigral Sonyjevo zaščito proti poga- 
njanju garažnih programov in wareza. Izkorišča sla- 
bost v načinu, kako PS3 komunicira z USB-naprava- 
mi. Ključek zna posnemati razne naprave in prisili 
konzolo, da vstopi v režim, v katerem lahko z diska 
poganjamo kopije iger brez preverjanja ploščka. So- 
ny je hitro odgovoril, da lahko primerke playstatio- 
nov, ki se poganjajo v takem načinu, zazna, če so po- 
vezani v Playstation Network, in prekrškarjem že tala 
bane. Drugi ukrep je bila vložba zahteve po prepove- 
di razpečevanja hardvera, s katero je zavdal obema 
proizvajalcema PS3 Jailbreaka. Kak teden je taktika 
delovala, saj je bil zlom zaščite namenjen služenju 
novcev in so natančno delovanje ključka njegovi av- 
torji skrivali. A hekerska skupnost je zadevo razšrau- 
fala in že konec avgusta na splet postavila program- 
sko kodo, s katero lahko PS3 za nos povleče kdorko- 
li z nekaj primernega hardvera. Na začetku se je zde- 
lo, da za podvig potrebuješ USB-mikrokontroler, na- 
kar so ljudje demonstrirali hekanje z mobilnih telefo- 
nov in kalkulatorjev. Sony je z novo posodobitvijo 
3.42 zlorabo blokiral, toda skupnost pravi, da je moč 
teoretično PS3 Jailbreak enostavno nadgraditi in voj- 
no nadaljevati. Nič več ne bo tako, kot je bilo. 

€ Z odprtokodnim begom hacka na splet je širom 


sveta vzniknila vrsta komercialnih posnemovalcev. 
Zato Sony s tožbami že strelja po vsej obli. 


OZNANILA 


Znamka ATI se poslavlja 

V preteklem desetletju nas je na področju grafičnih 
kartic spremljal srditi rdeče-zeleni dvoboj znamk ATI 
radeon in Nvidia geforce. Prvega od njiju je sicer že 
pred štirimi leti pohrustal AMD, toda ime je ostalo. 
Zdaj se to poglavje končuje, kajti AMD je sporočil, da 
naziv ATI roma na smetišče zgodovine. Slovitega ka- 
nadskega načrtovalca in proizvajalca grafičnih kartic so 
kot Array Technologies Incorporated ustanovili leta 
1985 in se že od začetka bavili z izrisovanjem. Veterani 
pomnijo, kako se je ATI z družino rage spopadal s 
3Dfxom in 1996 predstavil linijo all-in-wonder — prvi 
združek grafične in TV-kartice. Leta 2000 je splovil 
znamko radeon, ki (so)narekuje tempo računalniškega 
prikaza še danes. No, AMDjeva raziskava naj bi pokaza- 
la, da je znamka ATI tržno veliko šibkejša tako od AMD- 
ja kot od radeona ter fireproja, zaradi česar njena upo- 
raba ni več smiselna. Hkrati si velikan prizadeva pre- 
strukturirati trženje, da bi se pripravil na obdobje os- 
rednjih in grafičnih procesorjev v enem čipu, ki jih bo 
sam lansiral koncem leta z družino ontario. Zato so se 
kravatarji odločili, da prihajajoča družina grafičnih pro- 
cesorjev ne bo več nosila ATljevega logotipa. Radeon 
in firepro se vseeno ne poslavljata in bosta še naprej 
označevala AMDjeve grafične kartice za domačo in 
profesionalno rabo, ostaja pa tudi prislovična rdeča 
farba. Le-ta se bo v začetku prihodnjega leta razširila 
na sestavljene sisteme z njegovimi komponentami, ki 
bodo nosili zgolj veliko nalepko AMD vision. 


Wiibrator za dame in gospode 

Wiijev daljinec je bil med drugim že meč, lok, lopar, 
puška in piksna, prav kmalu pa naj bi izživel tudi svo- 
je porednejše sposobnosti. Postal bo nič manj kot vib- 
rator! Izdelek so nagajivi avtorji poimenovali mojowi- 
jo in v osnovi gre za par falično-kleščastih dodatkov, 
ki ju natakneš na daljinca. Obliki sta precej vesoljski in 
naj bi se dobro prilegali tako moški kot ženski anato- 
miji. Pripravici sta namenjeni igranju v paru, saj 
se gibi enega wiiljinca prenašajo v vi- 
bracije na drugem. Za to ma- 
tične konzole ne pot- 
rebuješ, ker akcija 
poteka po modro- 
zobi povezavi in 
softveru, ki teče na ra- 
čunalniku. Rajcaš lah- 
ko partnerja v isti sobi ali nekoga 
na drugem koncu zemeljske oble, saj je vse skupaj 
povezano v splet. Izumitelji pravijo, da je projekt že 
zelo daleč v razvoju, in aktivno iščejo voljne, polnolet- 
ne beta testerje in testerke. Prijavili bomo svojega ba- 
jeslovnega dvospolnika Naveerja. 


DS manj gostoljuben za gusarje 

Poganjanje sandokanskih iger je na DSu močno raz- 
širjeno, zaradi česar naj bi prodaja in posledično na- 
bor naslovov vse bolj trpela. Zlasti glasni so na tem 
področju pri izdajatelju Take-Two, kjer za slab komer- 
cialni uspeh sicer odličnega GTA: Chinatown Wars (Jo- 
ker 189, 87) krivijo prav komunizem. A eri nebrzdane- 
ga tatinstva se zdaj pišejo slabši časi. Kitajski proizva- 
jalec piratskih kartic R4 je moral v Veliki Britaniji na za- 
tožno klop, kjer jih je konkretno dobil po prstih. Razso- 
dili so, da je prodaja dotičnih kartulj na Otoku nelegal- 
na. Čeprav je podobnih modulčkov še na tone, je tak 
uraden dekret vseeno velik udarec. Predvsem je jasno, 
da se bo piratstvo odslej teže skrivalo pod krinko poga- 
njanja garažnega softvera, muzike in filmov. Nintendo 
in razvijalci so razsodbo bučno pozdravili, kajti obetajo 
si, da bo verdikt dal že nekoliko utrujenemu preklop- 
nežu nov zagon in obenem tlakoval čistejšo pot za pri- 
hajajoči 3DS. Ta naj bi bil nadmočno zaščiten. 

emški Gamescom je ob ameriškem E3 

in japonskem Tokyo Game Showu ev- 

ropska os igrarskega sejemskega doga- 

janja. Letos se je v Kolnu odvil že drugič. 

Med 18. in 22. avgustom se je na sej- 
mišče zgrnilo celih 254 tisoč duš, kar je devet tisoč 
več kot lani. Gamescom s tem ostaja največja in naj- 
bolj množična igrarska prireditev na zemeljski obli. 
Zvezna dežela Porenje-Vestfalija je za tak žur dejansko 
bolj logična izbira od vzhodnoevropskega Leipziga, 
kjer se je odvijal Gamescomov prednik Games Con- 
vention. Zahod je najgosteje naseljen predel Nemčije, 
kjer se v somestnih konglomeratih poleg Kolna gnete- 
jo še Bonn, Essen, Dortmund in Diisseldorf. Kčln ima 
blizu milijon prebivalcev, kar ga naredi za četrto naj- 
številčnejše mesto v Nemčiji, za Berlinom, Hambur- 
gom in Minhnom. Ker je mesto prijetno in vredno ne- 
kajdnevnega samostojnega ogleda, je prav, da ga 
pred skokom v sejemski vrvež predstavimo. 


Colonia Claudia Ara 
Aggripinensis 


Kruha in iger so se šli v Kolnu že Rimljani, ki so prvo 
naselbino zasnovali tik pred Kristusom. Mestno osrčje 
še danes skriva ostanke starodavnega obzidja in ar- 
heološke dragocenosti, ki jih golta Rimsko-germanski 
muzej. Ko je rimski vpliv v prihodnjih stoletjih oslabel, 
so pristampedili Franki in Normani. Mesto je bilo po- 
membno trgovsko središče, ki je navezalo plodovite 
stike z bližnjo Anglijo. Dobre poslovne in politične po- 
vezave so botrovale razcvetu, ki je omogočil gradnjo 
najpomembnejšega spomenika, slovite katedrale. Po- 
vod zanjo je bila pridobitev relikviarnih okostij treh 
modrih: Gašperja, Mihe in Boltežarja. Mesto jih je pre- 
jelo kot nagradni plen, ker je podprlo cesarja Frideri- 
ka |. Rdečebradca pri zavojevanju Milana. Za svete 
kosti so kar trideset let kovali trojni zlat sarkofag, ki je 
še danes eden glavnih turističnih magnetov. Temeljni 
kamen za katedralo so položili leta 1248, končana pa 
je bila šele 1880, ko so sezidali turna. Rasla je med iz- 


CO Načrte za katedralo so v 600 letih gradnje večkrat 
spreminjali in stavbo zlagoma širili. Arhitekti so se zg- 
ledovali po Francozih, posvečena pa je svetemu Petru 
in blagoslovljeni Devici Mariji. 


bruhom kuge in razvojem cehov, reformacijo in tride- 
setletno vojno, ki je mestu k sreči prizanesla. Danes je 
katedrala pod zaščito Unesca in zaradi vzdrževanja 
ostaja večno gradbišče, v katerem je stalno zaposle- 
nih okrog 90 ljudi. 

Kdor zdaj odmahuje z roko, češ, saj gre le še za eno 
cerkev, naj dvakrat premisli. Zadevščina ni po nak- 
ljučju najbolj obiskana znamenitost na Nemškem. Gre 
za pravcato pošast tako glede velikosti kot z vidika 
zlohotne gotske arhitekture. Vtis je posebej močan, če 
velikanko prvič uzreš ponoči. Ko se izviješ iz objema 
prijaznih uličk, pred tabo iznenada zraste mrk kolos 
neverjetnih dimenzij, ki bi bil ob oranžno žarečih durih 
zlahka vodil v svet Diabla. Z 157 metri višine je to ena 
največjih cerkva na svetu, bila je nekaj let celo naj- 
višja zgradba na svetu, po velikosti pročelja pa sploh 
nima konkurence. Gotske line in oknice se brez konca 
pnejo v nebo, da ti ob razgledovanju zaškripajo vratna 
vretenca. Stavba celo čez dan deluje kot speča zver, 
ki se ji ob tacah lahkomiselno potikajo ulični slikarji, 
živi kipi in ostali nastopači s kanglicami za kovance. 


€ sončna svetloba je ključ do pravega vzdušja v ka- 
tedrali. Zlata pega desno spodaj je varovan sarkofag 
Treh kraljev. Dvakrat letno romarje spustijo bliže. 


Podnevi je tudi čas za obisk notranjosti, kar vsak dan 
stori 30 tisoč ljudi. Izkušnja je poduhovljena, saj 
osemnajstmetrski vitraži slikajo barvite odbleske na 
stene. Posebna garderoba ni zapovedana, tako da 
lahko mirno vstopiš v kratkih hlačah in opankah. Do- 
bro pa je vedeti, da Marilyna Mansona v božji hram ni- 
so spustili, ker naj bi bil preveč groteskno namazan. 
Za prgišče evrov ti odprejo duri v južni zvonik, kjer je 
obešen Debeli Peter. Gre za največji prosto viseč 
zvon, kjer kembelj zapoje le ob posebnih priložnostih. 
Ko pa po več kot petsto stopnicah ("Ni dvigala, ni 
šala!" svarijo ob nakupu vstopnice) prisopihaš na vi- 
šino 98 metrov, te pričaka dokajšnje razočaranje. 
Razgledna ploščad je ozek krožen koridor, stlačen 
med zvoniške bodice in z vseh strani ovit v gosto žič- 
nato mrežo. Tako lahko le za silo kukaš navzdol in o 
kakem spodobnem fotografiranju tu ni govora. 

Katedrala ni edina razgledna točka v citadeli. Priljub- 
ljena je veduta z žičnice in povzpeti se je moč na kak 
nebotičnik, recimo 148-metrski KolnTurm v komp- 
leksu Mediapark. Najvišja zgradba v mestu je 266 met- 
rov visok televizijski stolp, vendar ni odprt za javnost. 


Telesni užitki 


Nemška tradicija veli, da ne sme manjkati priboljškov 
za pod zob in po grlu. Med njimi prednjači pivo kolsch. 
Gre za enega redkih hmeljnih napitkov z zaščitenim 
geografskim poreklom. Koalseh smejo variti izključno 
v Kalnu z okolico. Strežejo ga v tankih, ozkih kozarcih 
oziroma 'štangah'. Glaži držijo samo dva deci, ker pi- 
vo zaradi nizke vsebnosti ogljikovega dioksida hitro 
napade postanost in ga je treba sproti natakati. Pivni- 


€ zakladnice pekarskih delikates, kakršnih Slove- 
nija na žalost ne pozna, te kljub polnemu želodcu 
neustavljivo pritegnejo, da odideš vsaj s presto. 


ce so hkrati kašče klobas, zelja, pečenih veprov in 
podobnih germanijad. Manj zavedne bodo premamile 
verižne hitrofutrnice ali menze pasme pojej-vse-kar- 
vidiš. Tisti z nekaj sreče bodo naleteli na kak dra- 
guljček, kot je recimo turška čumnata s pomirjajočim 
nazivom Divan, kjer strežejo nebeško jagnjetino, po- 
močeno v jogurt. Od ulične hrane ne moreš spregle- 
dati prest, ki so tako slane kot sladke. Slednje so pol- 
njene z orehi in povaljane v rezanih mandeljnih. Strd 
je pravi magnet za čebele, ki rojijo okrog sleherne 
sladkarijaste stojnice. 

Komur še ni dovolj glukoze, naj se spravi v muzej čo- 
kolade (za odvisnike od gorčice je bližini muzej zen- 
fa). Kakavno razstavišče je bogata dediščina nekda- 
nje mestne tovarne čokolade Stollwerck. Zasnovan je 
privlačno in tematiko razdela od biologije kakavovca 
prek ekonomskih in proizvodnih vidikov do blagovnih 
znamk. Vsebuje celo majhen botanični vrtič in pravo, 
delujočo tovarnico te opojne sladkarije. Vrhunec je 
fontana stopljene čokolade, v katero hostese poma- 
kajo napolitanke in jih delijo obiskovalcem. Okus bi 
bil še boljši, če babe ne bi bile take namrgodene kisli- 
ce. Zraven je priheftana bonbonierna trgovina z moč- 
nim poudarkom na asortimanu Lindt, ki je danes eden 
od glavnih sponzorjev ustanove. 


€ Čeprav čokoladno tradicijo Nemčija ima, je pok- 
rovitelj muzeja kakavovih izdelkov švicarski Lindt, 
ki ima znotraj tudi delujočo proizvodno linijo. 


A še bolj kot po pivu in čokoladi je mesto znano po 
kolonjski vodi. To je dišava na osnovi eteričnih olj cit- 
rusov, ki jo je leta 1709 zvaril Italijan Giovanni Maria 
Farina. Aroma ga je spominjala na vonj italijanskega 
spomladanskega jutra in ljudje so v tistem času neu- 
mivanja ponoreli. Eau de Cologne je postala tako pri- 
ljubljeno razkošje, da naj bi sam Napoleon, ki je imel 
nad Kčlnom dvajsetletno vladavino, porabil po več 
stekleničk dnevno. Danes je Farinova hiša predelana 
v muzej. Čeprav je postala kolonjska generično ime 
za sveže dišave, izvirno še vedno izdeluje družina Fa- 
rina po skrivnem receptu. 


Spancir in špetir 

Druga sorta kolonjske vode je mestna reka Ren, na 
kateri vlada resen ladijski vrvež. Kar se tiče prometa 
na trdih tleh, je relativno benigen. V necentralnih pre- 
delih s parkiranjem ni težav, v središču pa so garažne 
hiše za vsakim vogalom in te oglobijo za poldrugi evro 
na uro. Avto je mogoče pustiti na prostem, a je to pri- 
bližno dvakrat dražje. Mesto je dovolj kompaktno za 
raziskovanje peš, za večje razdalje pa je na voljo 
tramvaj. Ker gradijo novo podzemno linijo s severa na 
jug, so ulice kot v Leipzigu prepredene z nadzemnimi 
modrimi cevmi za izčrpavanje podtalnice. 

Kolnu se pozna, da so ga drugo svetovno vojno do- 
dobra raztolkli. Večji del središča so zavezniška bom- 
bardiranja zravnala z zemljo, poškodovana je bila tudi 
katedrala. Danes so ulične kulise tipično funkcionalna 
nemška poslopja, poseljena z veleblagovnicami, ki 
ustvarjajo odlične možnosti nakupovanja. Ljudje z iz- 
branim okusom se bodo zapodili v Lego Store, torbar- 
ski Freitag ali uradno štacuno Harley Davidson. 
Mestne ulice pa niso le kraj za šopingiranje in spre- 
hod, ampak so čez vse leto prizorišče živahnega do- 
gajanja. Posebej znani so božični sejmi, kjer iz vseh 
kotov diši po medenjakih. Še bolj pisano in vihravo je 
v času pusta in gejevske žurke Cologne Pride. To je 
največja istospolna parada v Nemčiji in ena najbolj 
številčnih v Evropi, saj se na enotedenskem rajanju 
vsako leto zbere več kot milijon ljubiteljev hlebčkov in 
mečkalk grudi! 


O Kčin štejejo za gejevsko kulturno prestolnico 
Nemčije. Takile veseljaki se na ulice usujejo v času 
parade, drugače je precej mirno. 


Sejemski prostori 


Sejmišče Koelnmesse je zelo prominenten element 
Kolna. Z gradnjo so pričeli že v dvajsetih letih prejš- 
njega stoletja. Njegove zlovešče opečnate stene so 
med drugo svetovno vojno rabile kot koncentracijsko 
taborišče, toda današnji Messe je po vzdušju povsem 
drugačen. S severnim prizidkom je leta 2006 postal 
četrto največje razstavišče na svetu. Posebnost je, da 
ni odrinjen na rob k obvoznici, ampak je relativno bli- 
zu mestnega središča. Ko te sprejme med svoja or- 
jaška, zloščena rebra, nad dimenzijami ostrmiš in 
iskreno zahrepeniš po segwayju, skiroju ali čem pod- 
obno kolesnem. Veliki, svetli hodnik oziroma bulvar 
deluje kot osrednja prometna žila, ki povezuje dvora- 
ne. S tem je omogočena presenetljivo hitra mobilnost, 
poleg česar je taka zasnova veliko bolj pregledna in 
obvladljiva kot blodnjak v Leipzigu. 

Na Gamescomu so bile za javnost rezervirane štiri ha- 
le, dočim se je poslovni del razširil še v dve. Na 120 ti- 
soč kvadratnih metrih razstavnih površin (to je deset 
Gospodarskih razstavišč v Ljubljani) se je gnetlo 505 
razstavljalcev iz 33 držav. Partnerska organizatorka 


€ Šci kolonjskega sejmišča in predsednik nemške 
igričarske gilde BIU (Bundesverband Interaktive 
Unterhaltungssoftware) s prijatelji otvarjata za 
mesto pomembno prireditev, Gamescom. 


prireditve je bila tokrat Kanada, ki je tretji največji 
igričarski trg in obenem dom mnogih dobrih razvijal- 
skih skupin. Neposredno pred sejmom se je odvil še 
Game Developers Conference Europe. 


Besede velikih 


Kot večino igrarskih sejmov so Gamescom otvorile 
založniške konference. Konkretno tri, saj se večina 
firm, celo Nintendo, zanje ni odločila. Pri slednjem je 
to sploh nenavadno, saj je Nemčija zanj pomemben 
trg. Pričel je v belino odeti Microsoft, ki je kljub izčrp- 
nemu razodetju svojih grudi na E3ju premierno pred- 
stavil dva naslova: neprestano masovno realnočasov- 
ko Age of Empires Online, o kateri si več prečitajte v 
predogledih, in priljudno letavščino Flight. O slednji ni 
znanega prav ničesar, saj so zavrteli le dražilnik, a šlo 
naj bi za preporod tako serije Flight Simulator kot 
računalniškega avionarjenja na splošno. S tema nas- 
lovoma je Microsoft vsaj malo zaprl usta tistim, ki mu 
očitajo zanemarjanje PC-scene. Zanimivo pa je, da 
oba izdelujejo novi ljudje, saj so studia Ensemble in 
ACES, avtorje obeh proslavljenih nizov, zaprli že pred 
poldrugim letom. Za računala bo drugače tudi frpjka 
Fable 3, čeprav ne vzporedno z izidom za xbox 360. 
Največji poudarek konference je bila kajpakda oficiel- 
na najava kinecta za Evropo. No, vsaj za tisti del Sta- 
re celine, ki ga MS smatra za civilizacijo brez zmajev 
in grdobcev. Novi igrator-gibator v obliki kamerice, ki 
bo sledila igralčevemu kriljenju z rokami, pride na po- 
lice 10. novembra z etiketo 150 evrov. V škatli bo po- 
leg vsevidnega plastičnega očesa še skupek družab- 
nih miniiger Kinect Adventures. 


€ windows Phone 7, na katerega Microsoft stavi tu- 
di v igričarskih vodah, bo operacijski sistem, ne Mi- 
crosoftov telefon nalik iphonu. Hardver pride od part- 
nerjev, recimo Samsunga, HTCja, Sony Ericssona ... 


Velika Microsoftova demonstracija je bila še naveza 
servisa Xbox Live z jeseni prihajajočim operacijskim 
sistemom Windows Phone 7. V osnovi gre za to, da bo 
lastnik xboxa 360 lahko mobilno dostopal do svojega 
računa XBL, se igral z avatarjem, čvekal s frendi, pre- 
gledoval napovednike in kupoval špile. Pokazane titu- 
le, ki so segale od Bejewelda in Guitar Hera prek mi- 
selnic tipa Brain Challenge do dirkačin in frpjk, so bi- 
le videti res orenk, boljše od iphonovih. Ne bo pa no- 
beden od kakih petdesetih začetnih naslovov vsebo- 
val realnočasovnega večigranja, le potezno. Govorec 
je namignil na povezljivost konzolnega špila z mobil- 
nim, vendar konkretnih primerov ni navedel. 

Drugi na sporedu istega dneva je bil Electronic Arts, 
čigar nabor je bil sličen tistemu v Los Angelesu, le pri- 
zori, filmčki in podatki so bili novi. Demonstrirali so 
denimo leteče dele Dead Spaca 2, ki spominjajo na 
Ironmana, helikoptersko stopnjo v Medal of Honor, 
enega od mamojebnih šefov v Bulletstormu, porsche- 
ja 911 GT3 v Vročem pregonu in moštveno šicanje v 
Crysisu 2. Slednji bo dobil 130-evrsko jekleno nano- 
edicijo, v kateri bodo kipec lika, stoječega na taksiju, 
zvezek z grafikami in prav specialen nahrbtnik. Tudi 
Hot Pursuit bo izšel v posebni izdaji, a le z dodatnima 
avtoma brez otipljivih pritiklin. Jaka muda. V dirkačini 
so poleg šopka superšportnikov pokazali takozvan 
autolog, ki omogoča pošiljanje svojih enoigralskih re- 
zultatov kolegom v izziv. Zopet je bilo veliko govora o 
Sims 3 za konzole, dočim sta bili weltpremieri Sims 
Medieval in aplavdirani Dragon Age 2. O obeh nekaj 
strani naprej. 


ljo: HCEIU BR 


€ Ray Muzyka, zdravnik po izobrazbi, drugače pa 
šef in sounstanovitelj Biowara, je ponosno pokazal 
prvo prikolico od Dragon Age Il. 


Novega Harryja Potterja sta na kinectu promovirala 
filmska dvojčka Weasley, vendar je njuno mahanje po 
luftu zaradi vprašljive učinkovitosti prej pokvarilo kot 
olepšalo vtis. Poleg tega je bilo hecno gledati rdeče- 
lasca, ki vodita Harryja in Rona. Mar bi se EA izprsil in 
pripeljal Daniela ter Ruperta. In Davida Beckhama, ki 
so ga najeli za uradni fris fitnesarjenja EA Sports Acti- 
ve 2, a je bila njegova podoba prisotna le na platnu. 

Preddan sejma je zaključil Sonyjev dogodek, na kate- 
rem so bili govori v drugem planu. V izvirno dekorira- 
ni dvorani se je namreč množično džojpadalo, muva- 
lo, volaniziralo, 3Djalo, mikrofonilo in kitarilo vse pri- 
hajajoče špile, na primer Heavy Rain, GT 5, Singstar 
Dance, Motorstorm: Apocalypse ter LittleBigPlanet 2. 
Poleg tega je SCEE poskrbel, da futr in pir nista jenja- 
la. Če bi se okoli motovilil še Kevin Butler, bi bila za- 
bava na vrhuncu. Tako pa je na oder stopil prezident 
Andrew House in se uvodoma pohvalil s prodajnimi 
številkami. Playstation 2, ki je doslej šel v promet 
146-milijonkrat, še zdaleč ni mrtva konzola, kajti v le- 
tošnjiku jih nameravajo prodati še 6 milijonov kosov. 
Očitno ni podlegel niti PSP, ki se je z lanskimi 9,9 mi- 
lijoni komadov povzpel do zavidljive cifre 60 mio. Po- 
datek za playstation 3 je 13 milijonov lani in 38 celo- 

kupno. Da bi še povišali prodajo, je govornik najavil 
jesenska kompleta PS3 z muvom, ki bosta koštala 
349 EUR za disk s 320 GB oziroma 299 EUR za 160 
GB. Za konzolo so pripravili tudi nov servis, Mubi ime- 
novan, ki bo oktobra uporabnikom po državah, ki ni- 
so Slovenija, digitalno dostavljal filmske klasike in 
prezrto umetniško, neodvisno ter tujsko produkcijo. 
Poleg večine nepoznanih naslovov bodo na spisku 
Metropolis, Pan's Labyrinth in Wrestler. Cena za eno- 
tedenski najem videa bo 3,55 evra, dočim bo za tri- 
najstaka možen celomesečni all you can watch. 


CO Da Virtua Tennis 4 bo, ni pretreslo nikogar. Je pa 
presenetljivo, da so ga napovedali le za playstation 3. 
Na tej konzoli naj bi podpiral tako stereoskopijo kot 
move za vzdušnejše loparjenje. 


Malha napovedanih iger je vsebovala naslednje zani- 
mivosti: muvaški Virtua Tennis 4, Gran Turismo 5, ki 
bo ziher izšel 3. novembra, Ratchet 6 Clank: All 4 
One, v katerem se bodo komedijantsko spopadali do 
štirje liki, in Resistance 3, novo poglavje protivesolj- 
ske streljačine. Resda niso o njej ničesar povedali, a 
napovedni posnet film, ki je na natlačenki, je bil jako 
domiseln. 


Spektakel za ljudi 


Prvi dan prireditve je bil po tradiciji namenjen sedmi 
in poslovni sili, a že tedaj ponekod ni šlo brez čakanja. 
Ko so se od četrtka dalje na sejmišče usule horde obi- 
čajnežev, je bil trušč nepopisen, vrste pa so se vile tri- 
krat okrog štantov. Novinarji smo se tedaj zabubili v 
press center, koder smo v miru žulili osrednje naslove 
in prežali za zastonj futrom. 

Četrt milijona obiskovalcev je imelo na prireditvi kaj 
videti in doživeti. V nasprotju z nekam bledim Tokyo 
Game Showom in elitističnim E3jem je nemški igro- 
sejem ukrojen po meri mas. Štanti so bili veliki, bleš- 
čavi in dostopni vsem z omejitvami glede na starost- 
no skupin. Silo in kri v slogu Medal of Honor ter Dead 
Space 2 so skrili v ločene čumnate, jih zagrnili in 
opremili z mrkogledimi vunbacitelji. Tipičen štant za- 
ložniških velikanov je bil tako kompleksen blodnjak 


CO To bi lahko bila promocijska podobica iz Gran 
Turisma ali Forze. A je iz posebne izdaje Hot Pur- 
suita, v katerem bo alfa 8c competizione poleg for- 
da shelhyja GT500 ekskluziven avto. 


zaves in skritih vrat za dozorele izbrance. Večnad- 
stropnost sicer ni bila pravilo, a od raznolikosti je vse- 
eno kar brenčalo. 

Kot na E3ju je bil velik poudarek na gibalnih kontro- 
lerjih. Sonyjev move je bil s svojo klovnovsko lučko v 
polmraku zelo opazen. Microsoftov kinect je bil dosti 
manj viden, poleg česar si se moral zvirati v omeju- 
jočih akvarijskih predelkih, okrog katerih so postava- 
la zijala. Sony se je pri zasnovi svojih prizorišč na- 
sploh veliko bolj potrudil. Njihov kompleks je bil ses- 
tavljen iz štirih barvno in oblikovno različnih modulov, 
ki so bili odmev res dobro pripravljene novinarske 
konference. V rdečem delu je potekalo muvanje in 
Ratcheta in Clanka, v modrem se je rezalo ovinke 
Gran Turisma 5, oranžni predelek pa je čuval robo za 
zrelo publiko. Tu so ljudje na bolniških posteljah igra- 
li Infamous 2, na izvlečenih mrtvašničnih pladnjih pa 
Killzone 3. Pri Heavy Rain, ki ga bomo po novem lah- 
ko igrali tudi z drkalom move, je bila nalašč nastavlje- 
na scena, kjer deklino slačiš in tuširaš, ob čemer ka- 
mera pohotno liže njene obline. Četudi je prvi stik z 
igratorjem neroden, so imeli opazovalci kaj videti in 
komentirati. A kljub vsej tej pisanosti ni bilo niti pe- 
resca glede pričakovanega The Last Guardiana. 


0 Heavy Raina, edinstvene igričarske izkušnje, so 
doslej prodali okoli milijon komadov, zavoljo muva 
pa jih bodo še več. Do konca leta namreč pride 
downloadabilni popravek za obstoječe lastnike in 
nova škatelna verzija za na police. 


Nov zagon imajo tudi plesne igre. Poleg Sonyjevega 
Singstar Dance je imel močno zasedbo Ubisoft, ki je 
itak zakuhal densaško mrzlico z Just Dance. Poleg 
nadaljevanja slednjega so kazali še ekskluzivnejši 
Michael Jackson: The Experience. Tu si se moral pre- 
biti v zaprt oder s svetlikajočo kuliso, kjer si ob Jac- 
kovih napevih lunohodil in se zvijal na najbolj nepopi- 
sne načine. Ubi je poleg tega divil z Assassin's Creed: 
Brotherhood. Eziov kult se je dobro prijel, saj je po 
sejmu kolovratilo kar nekaj cosplayersko okapucanih 
našemljencev in našemljenk. 

Nintendov štant je bil tradicionalno beloiden in poln 
blazin za udobno poležavanje. Gneča za preizkus Kir- 
bijeve klobke, nove Zelde, zafrknjenega Donkey Kong 
Country Returns in GoldenEye 007 je bila po pričako- 
vanjih neobvladljiva. A obenem je bilo izredno razoča- 
ranje, da na stojnici ni bilo ne duha, ne sluha o pri- 
čakovanem 3DSu. Za ogled prototipa si moral v novi- 
narski center, kjer so kazali že na E3ju videne demo- 
te, Nintendogs ter rabo 3D-kamerice. (O 3DSu smo 
izčrpno pisali v raportu z E3ja v julijskem Jokerju.) 
EA je na svojem štantu z umetno travo postavil v 
ospredje Fifo 11, Crysis 2, Need for Speed: Hot Pur- 
suit 2 in Rock Band 3. Luštna dodatna storitev so bile 
tetovaže reklamnih motivov z zračnim čopičem, po- 
srečeni pa so bili tudi lasni obročki z zelenim simčkas- 
tim diamantkom. Konami je na sejem prignal Pro 
Evolution Soccer 2011, Castlevanio: Lords of Shadow 
in reperske karaoke Def Jam Rapstar. Tu so poskrbe- 


li za oder z didžejem in prirejanje rimarskih dvobojev. 
Del ene od hal je bil rezerviran za spletne svetove. 
Osrednji zvezdi sta bila NCsoft z Guild Wars 2 in Trion 
Worlds z End of Nations ter Rift: Planes of Telara. A 
čisto vse masovščine kljub temu niso bile zbrane na 
kup. Activision Blizzard se je vkopal ločeno in je za 
igranje prihajajočega dodatka Cataclysm za WoW 
privlekel skoraj petdeset kišt, s katerih so viseli celi 
stroki odvisnikov. Diabla 3 žal ni bilo mogoče igrati, 


EXPERIENCE 


€ Michael Jackson: Izkušnja namerava iziti no- 
vembra, ko pride na police njegov prvi posmrtni al- 
bum. Obljubljajo, da bomo nadmočno prežarčeni v 
svetove Jackovih odličnih spotov. 


prav tako so ostali dolgih nosov naivneži, ki so priča- 
kovali naslednjo epizodo Starcrafta 2. Takisto se je na 
čisto drugem koncu sejmišča ugnezdil Warner z Lego 
Universe. Čeprav igra še vedno ne kaže pravega žara, 
so se nam priljubili, ker smo namesto vizitk dobili ek- 
skluzivnega strička s potiskom! 

Od težkokategornikov je smenj prešprical Atari, zato 
so dirkači zaman iskali Test Drive Unlimited 2. Ra- 
zočarani so bili tudi tisti, ki so zaradi slinečih napove- 
di pričakovali prvo intimno izkušnjo z Gears of War 3, 
Deus Ex: Human Revolution, Fallout: New Vegas ali 
streljačino Rage, saj teh težkokategornic niso pripe- 
ljali v igralni obliki. Rockstar pa so grdo gledali zato, 
ker o Grand Theft Auto 5 ni muksnil niti besede. 
Obenem je bilo nenavadno tihotno na področju avan- 
tur, sploh ker je ta zvrst na Nemškem zelo priljublje- 
na. Opaznejša sta bila le Dark Mirror 3 in Gray Matter, 
pa še ta je sesuvajoč se in izključno v nemščini ždel 
na enem samem računalu. 


Kaj vzeti v roke? 


Peceji so glede opaznosti znova klonili pred bomba- 
stičnimi stojnicami konzol. Nekaj pozornosti jim je 
prineslo tekmovanje v predelovanju računalniških 
ohišij. Velikanski štant so preuredili v delavnico, kjer 
so moderske ekipe na licu mesta žagale, lepile in bar- 
vale. Vsekakor spektakularno, a škoda, da tega ko- 
njička niso znali še bolj spromovirati. K taki radioni bi 
se zelo podale stojnice proizvajalcev ohišij ter ponud- 
nikov ventilatorjev, lučk in ostalih krasilnih elemen- 
tov. A ni bilo s tem nič. 

Hardver je bil tudi drugače precej borno zastopan. 
Obsežnejši štant je imel edinole Razer. Sapphire je za 
steklo nametal nekaj grafičnih kartic, Thermaltake pa 
prgišče hladilnikov. Celo Alienwarovi sanjski stroji ni- 
so pretirano izstopali. Intelovi logotipi so sicer bodli v 
oči, a le v vlogi sponzorja tekmovalne lige Intel Extre- 
me Masters. 

Namesto običajne trdnine si se na vsakem koraku 
spotikal ob simulatorje vožnje, tudi take z več zasloni. 
Najjači je bil bolid formule v naravni velikosti, ki so ga 
hidravlične noge nagibale sem in tja, voznik pa je pri 
tem buljil v veliko platno. Bolj eksotična pasma tega 
rodu so bili približki poljedelskih strojev, vlakov in av- 


tobusov z realističnimi kontrolnimi ploščami, kar ima- 
jo Nemci nenavadno radi. Ali pa uporaba sobnega 
kolesa v vlogi igratorja za preproste otroške špiliče. 
Ko si gonil pedala, je navidezni striček pedaliral, vozil 
podmornico in podobno. 

Ob vsem trušču pa poznavalcu ni ušlo, kako malo je 
bilo ročnih konzol, kaj šele ponudbe za mobilnike. 
PSPjev skoraj ni bilo videti in edina večja enklava 
DSov je bila pri Nintendu. In čeprav je iphone ter ipa- 
de vihtel velik del novinarske srenje, jabolčne naprave 
niso bile kaj prida na sejemski tapeti. Svetla izjema je 
bil ipod touch, s katerim si pilotiral štiripropelersko 
zračno frfotalo AR.drone. Opremljeno je s kamero, ki 
posnetek pošilja na touchev ali iphonov zaslon in 
skuša ustvariti igrarsko vzdušje. Premike plovila urav- 
navaš z nagibanjem jabolčka. Ideja je zanimiva in ele- 
gantno lebdenje težje, kot se zdi. Toda za tristo evrov 
je to drag špas, sploh ker so v bližini tržili daljinsko 
vodene frčače po petdesetaka. Od redkih prodajnih 
stojnic sta bili na voljo še taka z nintendoidnim plišem 
ter knjigarnica založbe Panini. 


€ Tudi MIMORTS End of Nations bo poznal plen, ki 
ga bomo sunili premaganim. Le da to ne bodo 
sekirice, marveč posebna municija ali oklep. 


Praznujmo igre 


Koln je igrarsko karavano sprejel z odprtimi rokami. 
Sejem je otvoril pozdravni nagovor župana, ob koncu 
tedna pa se je dogajanje prelilo v ulični festival, kon- 
certe lokalnih skupin in ostalo rajanje. Po ulicah so 
plapolale bandere v čast dogodku in vsepovsod se je 
čutilo udejanjanje slogana 'Celebrate the Gamesl' 

Rečenica je kar ustrezna, saj je Gamescom dosti več 


EVROPSKI DATUMI IZIDOV 


September 

Halo: Reach (X360) — 14. 9. 

NHL 11 (PS3/X360) — 17. 9. 

Two Worlds 2 (PC/PS3/X360) — 17. 9. 
Final Fantasy XIV (PC) — 22. 9. 
Darksiders (PC) — 24. 9. 

GH: Warriors of Rock (PS3/X360/wii) 
Fi 2010 (PC/PS3/X360) — 24. 9. 
Civilization V (PC) — 24. 9. 

Dead Rising 2 (PS3/X360) — 24. 9. 
les: Drive salona 2 nM 
pluan S3)::24.9 
28. mori 


- 24. 9. 


24. 9. 
Dead Rising 2 (PC) - 


Oktober 

FIFA 11 (PG/PS3/X360) - 1. 10. 

H.A.W.X. 2 (PC) -1. 10. 

Pro Evolution Soccer 2011 (PC/PS3/X360) — 8. 10. 
Castlevania: Lords of Shadow (PS3/X360) — 8. 10. 
Enslaved (PS3/X360) — 8. 10. 

NBA 2K11 (PC/PS3/X360) — 8. 10. 


€ Metroid: Other M je izšel začetkom septembra in 
ga je Nintendo na smenju besno promoviral. Zaradi 
višjih sil nam ga ni uspelo preigrati do časa za opis, 
za kar nadvse prosimo odpuščanja. 


od gole reklame za prihajajoče špilovje. Načrtovan je 
kot vseobsegajoča prireditev, kamor ljudje ne pridejo 
le past oči in švicat v neskončnih vrstah, temveč akti- 
vno preživljat čas. Igre so razumljene kot del vsakda- 
na, zato se jih trudijo tja čim bolj produktivno vključiti. 
Univerze so tako novačile nove študente za igrorazvi- 
jalske programe, potekali so kvizi o nevarnostih igrar- 
stva in pomenu starostnih oznak, svoje so oznanjali 
aktivisti proti piratstvu in odvisnosti od iger. Poleg res- 
nih tem so poskrbeli tudi za neke vrste igričarski well- 
ness, saj je bilo športnih, poučnih in razvajalnih aktiv- 
nosti na tone. Na kuharskem tečaju si se lahko naučil 
scimprati najnujnejše za obogatitev menija iz zamrz- 
njenih pic. Na voljo so bili ležalniki z zdravilnimi ku- 
maričnimi maskami za oči in celo maserke, ki so za 
prostovoljne prispevke gnetle razbolela vretenca. 
Aktivnejši so nabijali košarko in namizni nogomet, ki 
je obstajal v gigantski različici, kjer so bili možiclji na 
drogovih kar igralci. Plezalo se je po umetni steni, spo- 
znavalo z naprednimi žonglerskimi tehnikami in obu- 
jalo spomine v muzejčku starih konzol. Zunaj je bila 
urejena peščena plaža za sončenje in odbojko na miv- 
ki, plus poligon za beemiksanje in preizkusne vožnje s 
težkimi motocikli. Privlekli so celo konkreten ringlšpil, 
kjer so te na elastikah v hecnem sedežku izstrelili v 
nebo. Obenem se je z zastonjsko pijačo izprsila Coca- 
Cola, čeprav so te potem sokolje nadzorovali in dobe- 
sedno prisilili, da si sladko tekočno vpričo hostes po- 
žlampal do konca in piksno pridno vrgel v smeti. Ker 
pa je dogodek tak renesančni presežek, čudi, da pri- 
ložnost za promocijo zamujajo filmarji, ki so nenazad- 


NBA Elite 11 (PS3/X360) — 8. 10. 

WRGC (PC/PS3/X360) — 8. 10. 

Arcania: Gothic 4 (PC/PS3/X360) — 12. 10. 

Medal of Honor (PC/PS3/X360) - 15. 10. 

Just Dance 2 (wii) - 15. 10. 

DJ Hero 2 (PS3/X360) — 22. 10. 

Fallout: New Vegas (PC/PS3/X360) — 

Vanguish (PS3/X360) — 22. 10. 

EA Sports MMA (PS3/X360) — 22. 10. 

BlazBlue: Contiuum Shift (PS3/X360) — 

The Witcher 2 (PS3/X360) — 22:10. 

Fable 3 (X360) — 26. 10. Vaš, 

7 Football. Manager-2011 (Pe) 29. 
YGray Matte .29.10. 

"The Force Unleashed 2 (PC/PS3/X2 

Rock Band 3 i (PS3/X360) — 29.10. 


22. 10. 


22. 10. 


November - 

Gran Turismo 5 (PS3) - 3. 11. 

Call of Duty: Black Ops (PC/PS3/X360) — 
kinect (X360) — 10. 11. 

LittleBigPlanet 2 (PS3) — 12. 11. 
Assassin's Creed: Brotherhood (PS3/X360) — 


9. 11. 


19.11. 


€ Konzolne inačice tretjih Simsov ne bodo zgolj 
enostavne predelave, saj bomo v njih premogli 
nove božje (karma) sposobnosti. Wii bo poznal 
večigralstvo v štiri, DS pa oblikovanje s perescem. 


nje eden od stebrov medijske industrije. Kak bomba- 
stičen štant s prihajajočimi naslovi in projekcijami bi 
dogajanje dodatno poživil. Topodročno mrtvilo je toli- 
ko nenavadnejše, ker je Koln znano medijsko sre- 
dišče, kjer imajo sedež številne televizijske postaje. 


Izvidniški nasveti 


Vas mika obisk? Nemarno poceni ne boste prišli sko- 
zi, a edinstvena izkušnja bo bržkone odtehtala peneze. 
Dnevna vstopnica je v četrtek in petek veljala 12,5 
evra, med vikendom 15 evrov. Iz Ljubljane do Kolna 
je 1000 kilometrov, kar znese s scanji in čikpavzami 
okrog deset ur štirikolesne vožnje. Dober road trip, če 
je družba prešerna. Ker je območje gosto posejano z 
letališči, je možnost tudi zrakoplovstvo. Nizkocenov- 
nik Germanwings fura neposredne lete do Kolna iz 
Zagreba in Celovca za okoli 150 evrov. Poleg doma- 
čega aerodroma Koaln-Bonn je nedaleč stran še dus- 
seldorfsko letališče. Relativno blizu so tudi Frankfurt, 
Amsterdam in Bruselj, kamor vas udobno dostavi 
naša Adria. Sejmišče je poskrbelo za dovolj okoliških 
hotelov (35 EUR na noč), za cenejše, a še vedno ne 
diskontno spanje pa je bila takisto na voljo možnost 
sonaravnega kampiranja na bližnji planjavi. Vsekakor 
je komplet Kolna z Gamescomom fin poletni izlet. Do- 
zo kolonjarjenja in igranja je moč brez večjih težav 
razširiti z narkotičnim skokom v Amsterdam, obis- 
kom zabaviščnega parka Phantasialand in še čim. Pri- 
hodnje leto si torej rezervirajte termin med 17. in 21. 
avgustom! 


Need for Speed: Hot Pursuit (PC/PS3/X360) — 19. 11. 
Harry Potter and The Deathly Hallows Part 1 
(PC/PS3/X360) — 19. 11 

Maijin and the Forsaken Kingdom (PS3) — 
Epic Mickey (wii) 

God of War: Ghost of Sparta (PSP) 


26. 11. 


December 

Fable 3 (PC) — 12. 12. 

Batman: Arkham City (PC/PS3/X360) 
World of Warcraft: Cataclysm (PC) 
Donkey Kane Country Returns kia 


ead Špace 2 POPSana60) 28 ne 
€ Dragon Age 2 (PC/PS3/X360) — k 3. 


Crysis (PC/PS3/X360) — 25. 3. 

Final Fantasy XIV (PC) — marca 
Marvel vs. Capcom 3 (PS3/X360) — 
Brink (PC/PS3/X360) — marca 
Assassin's Creed: Brotherhood (PC) — spom 
GR: Future Soldier (PC/PS3/X360) — spomladi 
Kirby's Epic Yarn (wii) — spomladi 


marca 

Wii Party bo paket aktivnosti za popestritev žurov, ki 
bo zabavo z ekranov potisnil v osrčje dnevnih sob. 
Eden od igralcev bo wiiljinca recimo nekam skril, 
drugi pa ga bodo morali najti, ob čemer se bo pripra- 
vica tu in tam oglasila. Daljinčevi zvočnički bodo v 
ospredju tudi pri hitrostnem prepoznavanju živalskih 
glasov. Spet drugič si bomo belinčka podajali kot 
4, bombo in pazili, da ga pri tem ne bi razneslo. Poleg 
teh igrarij bo na voljo še običajnejša zbirka mini iger. 
Veslanje bo ena od sodelovalnih, spet druge bodo za- 


grizeno rivalske, eden od načinov pa bo druščino za- 


poslili z elektronsko namiznico po vzoru serije Mario 
Party. Preizkus je pokazal precej zabavnosti. 


Nadaljevanje najboljše igre lanskega leta bo veliko in 

ambiciozno. V ospredju bo nov protagonist Hawke s 
svežo zgodbo, ki ga bo spremljala od bednih začetkov 
do statusa enega najpomembnejših mož v deželi. g 
Način igranja se bo in se ne bo spremenil. Še vedno 
bomo lahko delovali kot poveljnik več osebam, ki bo 
ustavljal akcijo in med premori izdajal ukaze. Lahko 
pa bomo nad bojevnikom, čarodejem ali lopovom 
prevzeli neposreden nadzor v pogledu od zadaj. Bist- 
vena sprememba! V verziji za PC kamera v oddalje- 
nem pogledu (ta bo na PS3 in xboxu manjkal) ne bo 
MM več pripeta na lik. Vse inačice pa bodo izdelane v bolj 
prepoznavnem grafičnem slogu, ki bo poudarjal krva- 
vost. Spet se bomo spuščali v romantične zveze s čla- 
ni(cami) druščine, v pogovorih bodo akcije označe- 
vale ikonice, štorija pa naj bi bila resna in osredo- 
točena na družino. Zanimivost: avtorji so dosti ele- 
mentov vdelali na podlagih forumskih želja igralcev. 


Nadaljevanje Portala (J172, 87) spočetka ni bilo načr- 
tovano, toda Valve je uspeh prvoosebne arkadne mi- 
| selnice hitro prepričal. Znova se bomo znašli v prosto- 
rih rahlo srhljive ustanove Aperture Science, ki bodo 
zaradi preteka stotin let v dosti slabšem stanju. Vnovič 
bomo nadzorovali Chell, ki jo bo spremljala moško 
čebljajoča leteča krogla. Bistvo igranja bo seveda re- 
ševanje prostorskih problemov, katerih se bomo lote- 
vali z logičnim in prostorskim razmišljanjem ter nekaj 
malega s prstičnimi spretnostmi. Poleg že poznanega 
orodja za ustvarjanje teleportov bomo uporabljali še 
vlečni žarek, s katerim bo moč s točke A na točko B 
prestavljati tako sebe kot predmete, ogledala za ukri- 
vljanje laserskih žarkov, odskočne plošče, priročne za 
prestavljanje večjih objektov, in vakuumske tube. No- 
vost bosta takisto dve vrsti premaza: eden bo površino 
naredil odbojno in drugi zdrsljivo. Igra bo vsebovala še 
sodelovalno kampanjo za dva igralca na razdeljenem 
zaslonu ali po internetu. 


Džungelska vožnja čez drn in stran se v tretje seli v 
svet po katastrofi. Oziroma med njo, saj je svojevrst- 
nost igre v tem, da se tla se udirajo, vagoni letijo na- M 
okoli, mostovi se rušijo in nebotičniki padajo na ces- 
to. Ti dogodki bodo skriptani in jih ne bomo sprožali 
sami kot v Split Second. Bodo pa vseeno zahtevali 
nemalo spretnosti in pilotskih refleksov za uspešno 
krmarjenje med ruševinami ter razbitinami. Vozili bo- 
' mo že videna terenska sredstva, novi pa bodo dirkal- 
ni avtomobili, mišičnjaki in čoperji. Drugače bo po 
igranem sodeč špil zvest predhodnikom: tiščanje tur- 
boknofa in redni občutek, da ti ni jasno, kako si uspel 
tako jedijsko zvoziti zajebane odseke. 


" zena 
oni - 


AGE OF EMPIRES ONLINE 


| Strateška serija se v risankastem slogu seli v zastonj- 
i sko internetno obliko. Obstajala bo tudi naročniška 
' možnost s posebnimi priboljški, medtem ko o mikro- 
transakcijah ne vemo še nič. AoE Online bo skupek 
znanega pošiljanja staroveških soldatov po bojnem po- 
lju in gradnje ohranjajočega se mesteca v slogu Travia- 
na. Zato bodo surovine pritekale, čeprav nas ne bo na 
netu. Z osvajanji in kvesti bomo jačali svojega vladarja 
in mu odklepali posebne sposobnosti. Lahko bomo 
odšli na miroljubni obisk v sosednja mesta in s kolego- 
vo armado družno mlatili grozovite zveri. Taktičnost. % 
bojev? Bomo videli. 


DIABLO 3 

Poleg tega, da smo po barbaru, vraču in coprniku 
spoznali še četrti igralni lik od petih, meniha, ki ni 
prav nič tak kot v slabem dodatku Hellfire za prvega 
Hudičevca, in iz prve roke videli, da bo vsak poklic za- 
stopan obojespolno, je verjetno najpomembnejša no- 
vost sistem obrtnikov. Za razliko od običajnih trgov- 
cev, bodo artisani - ti bodo treh sort: kovači, dragu- 
ljarji in coprniki - nadgrajevali orožja in dragulje, vari- 
li skupaj rune in podobno. Najprej si bo treba pridobi- 
ti njihovo zaupanje, nakar se vam bodo pridružili v ka- 
ravano, s katero boste romali od mesta do mesta, ter 
pomagali v spopadih. Dlje ko bodo z vami, boljšo sto- 
ritev bodo nudili, le sestavine za recepte jim bo treba 
prinesti. Zdravje naj bi bilo poslej bolj pomembno in 
ne bo temeljilo le na neprestanem lokanju refoška. To 
naj bi se zlasti poznalo v šefovskih spopadih, ki naj bi 
zahtevali premišljeno taktiko. Pa na ramenske in ko- 
lenske ščitnike ne smemo pozabiti. Ostale novosti 
šparajo za Blizzcon. 


RATCHET 8 CLANK: ALL 4 ONE 


Za razliko od prejšnjih Ratchetov bo All 4 One prinesel 
sodelovalno nažiganje za do četverico ljudi, tako na li- 
niji kot na enem kavču, kar zna biti orenk zabavno. 
Tako bomo skupaj prevzeli vloge lisjaka Ratcheta, ro- 
botka Clanka, neumnega kapitana Ouarka in dežurne- 
ga negativca Nefariousa. V tej tolpi ne bo vse v najlep- 
šem redu, saj jih bo štorijalna podlaga združila po sili, 
tako da bomo priče nenehnemu medsebojnemu zafr- 
kavanju in tudi metanju polen pod noge. Ali karkoli 
Nefarious te dni ima namesto njih. Zaradi količine li- 
kov na zaslonu bo kamera postavljena v bolj oddaljeno 
izometrično perspektivo. Igranje bo potekalo tako, da 
bomo skupaj rešetali sovražnike (vsak lik bo imel svo- 
ja orožja) in se s sodelovanjem prebijali naprej. Čez 
dolg prepad bomo prišli tako, da se bo vsak lik odrinil 
od prejšnjega, ki bo visel v zraku, stlačili pa se bomo 
tudi v top in z jadralnim zmajem poleteli med vršaci. 
Vse kajpak v pisani grafiki in z obilo humorja, po kate- 
rem je zdaj že kar dolga serija znana. 


BIOSHOCK INFINITE 


Razvijalec lrrational Games, ki mu glavari karizmatični 
Ken Levine, je naznanil naslov in prve podrobnosti no- 
vega projekta. Daljnjega leta 2012 se nam obeta Bio- 
shock Infinite, tretji del v znameniti seriji prvoosebnih 
streljačin s frpjskimi elementi. Svež izlet v temačni in 
utesnjeni podvodni pekel, zvan Rapture, torej? Nak, 
saj se bomo sredi leta 1912 v vlogi nekdanjega var- 
nostnika Bookerja DeWitta podali na Columbio - uto- 
pično mesto, nekoč ponos in simbol ameriškega im- 
perializma, ki ga visoko med oblaki zadržujejo ogrom- 
ni cepelini. Junak se bo v zračni raj odpravil po izgub- 
ljeno hčerko, mi pa na iskanje nove nepozabne akcij- | 
sko-pustolovske izkušnje. 


N Bes bo ostala v prvi vrsti prvoosebna streljanka, kot 
Idjevcem pritiče, akoprav gre za novo franšizo. Ta 
spomni na serijo Fallout zaradi postapokaliptičnega 

V scenarija, po katerem peščica ljudi preživi v podzem- 
nih kapsulah, nakar se protagonist zbudi v svetu mu- 
tantov. Ampak dodatni elementi jo bodo približali hib- 
ridom tipa Borderlands - dirkanje z bagiji po puščavi, f 
začinjeno z vozniškimi spopadi, kup miniiger in frpjsko 
sprejemanje nalog. Vozilca bo moč nadgrajevati, 
ognjenih palic, med katerimi bo Puška, pa bojda ne. 
Ob tem naj bi bila štorija dosti več kot le neizrazita 
podlaga za pokanje in jo bo treba aktivno odkrivati. 
No, glavni adut kani spet biti grafika. 


| EAjev NBA Elite 11, ki bo le na PS3 in xboxu, obeta 
prelomno nadzorno shemo na osnovi desne gobice, 
ki bo simulirala košarkarjeve roke. Avtorji NBA 2K11 
pa so krenili v piljenje obstoječe osnove, za kar so 

| imeli po lanski hroščati zmedi veliko povoda. Glede 
na videno je srž izboljšav v animaciji in sistemu iso- 
motion. Prva deluje bolj življenjsko in polno ter manj | 
raztrgano, kar pomeni naravnejše vedenje igralcev in 
s tem realističnejše, vzdušnejše dogajanje na parke- 
tu. Na trenutke je NBA 2K11 res težko ločiti od res- 

N ničnosti. Prenovljeni nadzorni sistem isomotion, s ka- 
terim prekladamo žogo in izvajamo zvijače, pa bo 
enostavnejši in hkrati še vedno globok. Prisotnih bo 
največ taktik doslej in prevetrili naj bi podaje. Ker bo 
naslovnico prvič po dolgih letih v igrah krasil Michael 
Jordan, bo njemu na čast vdelanih deset izzivov, kjer 
bomo morali doseči zadano količino točk in/ali sko- 
čiti čez Triglav. Prav tako ga bomo vzeli v roke kot 
zelenca in ga popeljali do zvezdniškega statusa. 


Nadaljevanje presenetljive uspešnice lanskega leta ka- 
ni v prvi vrsti odpraviti največjo pomanjkljivost, odsot- 
nost večigralstva. Zagotovo bodo lahko širne stepe vil- 
deranske celine v sodelovalnem načinu skupaj čistili 
zalege najmanj štirje igralci, medtem ko medsebojno 
klanje še ni potrjeno. Slovo bomo rekli vsem poklicem 
iz enice (a se bodo vrnili kot neigralni liki) in dobili šti- 
ri nove, med katerimi so dosedaj pokazali steampun- 
kovskega railmana ter nomada, ki bo bolj indijanske 
sorte. Sposobnosti bi naj bile temeljito prevetrene, naj- 
pomembnejša novost pa bo poleg mane in življenja še 
en energijski vir, ki bo vsakemu liku lasten: na sejmu 
je tako railman sorazmerno z dolžino spopada pov- 
zročal vse višjo škodo. Igralno območje bo tistega iz 
enice znatno preseglo: obiskali bomo več mest, ki bo- 
do centralna vozlišča posameznih poglavij. Ribarjenje, 
novi ljubljenčki in neskončna temnica so takisto potr- 
jeni, dočim bomo v izbranega sekljavca še vedno zijali 
v izometričnem pogledu, baje pa bo moč razbiti dosti 
več okolice, ne samo lončevine. V napad! 


COMPLETE THE PUZZLE USING AN 
ANIMAL WIT IILAR 


CHARACTERISTICS! 


Prvi Pisonavti (J196, 68) so bili z vidika zamisli od- 
lični, glede izvedbe pa ne toliko. Dvojka obljublja zla- 
sti boljši nadzor in lepše obnašanje kamere. Kar se 
tiče vsebine, bodo velika pridobitev pridevniki. Več 
ea Kot tisoč jih bo in ko jih bomo prilepili k samostalni- 
J s] pr— kom, bomo dobili jezen hladilnik, letečo banjo ali pa- 
5 rna JI | radižnik, ki bruha ogenj. Novih stopenj bo nad sto in 
— večina jih bo zahtevala rabo sestavljenih besed. Po- 
udarek bo na miselnih nalogah, akcijskih bo manj. 
Če se nam bo zataknilo, bomo lahko kupili namige. 
Namesto omejevanja s številom predmetov in gonjo 
za zvezdami bo nagrajevana ustvarjalnost, saj bo igra 


, na ne EM , , v s S. ho li n li li li 
spodbujala izvirne ideje in raziskovanje možnosti. | lo, JE |R| [I lo, 


JHOGEEGE 


WORLD OF WARCRAFT: CATACLYSM 


Beta test tretjega dodatka za digitalni heroin je pošteno 

v teku. Nevihtniki počno resne spremembe: drevesa ta- 
lentov bodo kljub dvigu najvišjega levela na 85 obtesa- 

li z 51 na 31 pik in povsem odrezali Path of Ancients, 
sprva napovedano samosvojo pot jačanja lika. Izdatno 
predelujejo okolico, saj bodo poleg dodatka novih con, | 
kot sta Hyjal in goblinski otok Kezan, dodobra preobra- 
zili stari Azeroth, kjer bo moč leteti. Deželo bo s potre- 
som izmaličilo vstajenje oklepljenega črnega zmaja /., 
Deathwinga, negativca Kataklizme. Novih poklicev ne 
bomo videli, zato pa se bodo Aliansi priključili volčji 
worgeni, Hordi pa goblini. ln milijoni novincev? 


LITTLEBIGPLANET 2 
Ko se bo orbita pisanega planetoida z vrečkastimi stri- 
ci znova približala Zemlji, bomo odkrili kopico novih 
možnosti. Kampanjo bo tvorilo 50 stopenj, v katerih V 
se bo Sackboy z druščino boril proti zlobnemu Negati- 
vitronu, ki bo kot sesalec vlekel vase elemente žaklje- 
vinastega sveta. Novost bodo jezdne živalice, med nji- 
mi čmrlji. Prav bodo prišla tudi orodjeca, recimo ka- 

V. velj z vrvjo, mušketa za ustvarjanje podpornih površin 

, in rokavica. Novi pripomočki bodo na voljo kot doku- 
pljive vsebine. Še večji del špila pa bo posvečen lastni 
ustvarjalnosti. Urejevalnik stopenj ne bo le močnejši, 
ampak tudi lažji za uporabo in bo združljiv s prejšnjimi 
stvaritvami. Poleg ploščadnih nivojev bo omogočal 
lažje izlete v druge igrarske zvrsti, od miselnic do stre- 
ljačin, spacane nivoje pa bo moč povezovati v nize. 
Grafično-pogonski motor ne bo bistveno spremenjen, 
kar daje vedeti, da bomo zopet vpili zaradi nena- 
tančnega nadzora. Obenem bo LBP2 podpiral novo | 
PS3jevo nadzorno metodo move. 


Fi 2010 


Le še nekaj dni nas loči od izida nove formule 1, prve 
po osmih letih, ki bo ponovno grmela na PCju. Li- 
ponika slu pa da ee MO cenčno bo izdelek popoln, saj bo vseboval vseh 19 dir- 
Z SE kališč in 24 šoferjev iztekajoče se sezone. Tudi vozno 
avtorji obljubljajo perfektnost, kajti v igri se bodo znašli 
tako fotri kot najbolj zaribani dirkači. Sejemski demo je Z 
bil seveda prilagojen prvim, vendar ni bil zavoljo tega (ši 
nič manj zabaven in zadovoljeni bodo vsi navdušenci | 
nad kraljico motošporta. Navsezadnje imajo Codema- 

S sterji obilico izkušenj s tem žanrom. Razvijalci so naj- 
bolj ponosni na verodostojen vpliv dežja. Ne samo, da 
se je vreme med dirko dinamično spreminjalo, tudi po- 
goji na stezi niso bili le dveh vrednosti, marveč je opri- 
jem zlagoma popuščal, nakar se je enako zvezno ideal- 
na linija tudi sušila. Nadalje bo špil vseboval oseben 
pristop s kariero dirkača in zakulisnim dogajanjem, kot 
so tiskovne konference. Tega žal nismo videli, prav ta- 
ko tudi ne vemo, ali bo končno vdelan varnostni avto. 
Če ne bo, so res šalabajzarji. 


| RAVING RABBIDS: TRAVEL IN TIME 


Zmešani zajci so se lani poskusili v ploščadi, zdaj pa 
se vračajo med mini igre. V pralno-časovnem stroju 
bodo odmrdali v preteklost, kjer bodo lahko spremi- 
njali zgodovino od palezoika do starega Egipta, sred- 
njega veka in borznega zloma. Igričk bo nekaj več kot 
dvajset in bistvena novost bo večja globina. Trajale 
bodo dlje, več poudarka bo na spretnosti in manj na 
sreči ali ponorelem mahanju z wiiljincem. Prgišče jih 
£ bo podpiralo motion plus, wiijeva deska pa žal ne bo 
prišla v poštev. Igralci bodo štirje, manjkajoče bodo 
nadomestili računalniški in prvič bo omogočeno 
spletno večigralstvo. Svobodne stilske preobrazbe ne 
bo, bo pa na voljo trideset predpripravljenih kuncev. 

DIRT 3 

Codemasters za PC, PS3 in xbox 360, prihodnje leto 
Angleški založnik se zaveda, da je s poamerikanizirano 
dvojko razočaral del starocelincev, zato obljublja, da 
bo trojka pogodu vsem. Za tiste, ki hočejo taprav reli 
in se jim toži po začetkih Colinove serije, so kupili pra- | 
vice prvenstva WRC, zato lahko pričakujemo resne 
dirke, raznolike brzince in sovoznikovo žlobudranje. 
Ostaja pa tudi MTVjevsko lice z dvoranskimi dirkami 
in novim načinom 'gymkhana'. Gre za hitrostno kara- 
fekanje med stožci, kakršnega prakticira promotor 
špila Ken Block v svojih spletnih videih. Pokazali niso 
veliko, a so imeli polna usta izjav v slogu 'največji reli 
doslej' in 'naša vsebinsko najbolj naphana dirkačina'. 


GUILD WARS 2 NCsoft za PC, zgodaj 2011. 

Nadaljevanje ene bolj samosvojih nalinijščin bo 
težišče z arenskih medigralskih bojev preneslo na 
kvestanje v ogromni pisani pokrajini, zvani Tyria. S 
tega stališča bo igra bliže ostalim masovnim fanta- 


jo. Konec bo duhamorne tlake, pravijo avtorji, saj bo 
pred nami dinamičen, prepričljiv svet, v katerem bo 
sovrag dejansko mogel zasedati mesta in bodo naši 
(ne)uspehi pustili viden pečat. Naloge se bodo roje- 
vale sproti in pot do osemdesete stopnje zato za no- 
bena dva lika ne bo enaka. To bo še poudarjeno z 
'osebnimi kvesti', s katerimi želijo pričarati vtis, da 
igramo klasično frpjko. Izbirati bo moč med petimi 
rasami in osmimi poklici z obširnim spiskom veščin, 
od katerih jih bomo odbrali deset za v boj. Ta bo na- 


/ pol akcijski, s kombiniranjem urokov in orožij (zid 


ognja puščice - goreče puščice), skakanjem vstran 


VE ter izrabo okolice, kot je metanje debel v nasprotni- 


ka. Trenutno najbolj pričakovan novi MMORPG. 


SIMS MEDIEVAL EA za PC, marca 

Srednjeveško simovanje ne bo le dodatek, ampak sa- 
mostojna igra. Namesto enega gospodinjstva bomo 
nadzorovali celotno kraljestvo. Bistvo bo v izpolnjeva- 
nju nalog, za kar bomo začasno prevzeli nadzor nad 
določenimi Simčki. Treba bo ozdraviti bolnega kralja, 
povečati vojsko, zavojevati ostale dežele in podobno. 
Vse to ne bo zares akcijsko, saj bomo tako kot pri kla- 
sičnih Simčkih le izbirali prednastavljena dejanja. Za 
uspehe bomo nagrajeni s točkami za širjenje posestva, 
nadgrajevanje poslopij in jačanje izkušenj. Poklicev bo 
deset, med drugim fajmošter, padar, kovač in lovec. 
Izbrani Simi pa bodo morali poleg zapovedanih nalog 
skrbeti tudi za svoje ostale zadolžitve. Zdravnik bo imel 
recimo na grbi polno čakalnico bolnikov, ki bodo prišli 
na puščanje krvi in ostale srednjeveškosti. Če bo 
dolžnosti zanemarjal, ga bo to udarilo po žepu ali celo 
ga prignalo v klado na mestnem trgu. Komunikacijo 
bodo opravljali poštni golobi, grajenja lastnih stavb pa 
ne bo, saj bomo postavljali zgolj predpripravljenčke. 
No, omogočeno bo vsaj urejanje notranjosti. 


INFAMOUS 2 Sony za PS3, 2011 

Dvojka se bo začela nekaj mesecev po koncu prvega 
Infamousa. Cole McGrath, zdaj bolj primernega vide- 
za za na poster v Bravu, se bo napotil v južnjaško me- 
sto nalik New Orleansu po udarcih nekaj Katrin. Kraj 
bo bolj farbovit in zaradi močvirja ter pokopališč bolj 
razgiban. Zlasti pa ga bo moč še natančneje razdreti, 
od podirajočih se stebrov do nakoli letečih avtov. 
Sucker Punch se trudijo tudi z izboljšavami parkour- 
skega ploščadenja, zlasti pa z bojevanjem. Njegov te- 
melj bo električna palica, imenovana amp, ki bo po- 
večala Colov doseg, kar bo kajpak moč dopolnjevati 
s stripovskimi posebnimi močmi v slogu električnega 
tornada. Teh si bomo dosti lastili že spočetka, tako 

| da bo spektakel hitro dostopen. 


Ponekod so za tretjeosebno akcijsko frpjko Fable pono- 
reli, nas pa doslej izdana dela nista preveč navdušila. 
Preveč plitka sta bila igralno. Morda bo drugače s troj- 
ko, katere važen element bo humor - lahko bomo 
fižolarsko prdeli in okoli hodili napravljeni v kuro. Po 
drugi strani pa kani biti temačen in odrasel del, ki se bo 
godil v dickensovski deželi Albion ob prehodu v dobo 
industrije. Na nas bo, da iz razvajenega princa postane- 
mo kralj, in na poti bo ključno izbiranje med dobrimi in 
hudobnimi dejanji, dasi Lionhead obljubljajo več sivih 
območij kot običajno. Če bo bojevanje zdaj kaj bolj glo- 
boko? Molyneux namiguje v to smer. 


Nenavadna streljanka to bo, kajti od igralca streljavca 
ne bo zahtevala le krepanja sovražnikov, marveč čim- 
več izvirnosti pri tem početju. Navaden ustrel bo pri- 
nesel 10 pik, strel v glavo 50, dočim bodo trimestne 
vrednosti rezervirane za posebno ubojite kombinacije. 
£ Recimo povlek ubožca z energetskim bičem, silovito 
brca v jajca, prerešetanje v zraku in napik na kaktus. 
Variant bo zaradi raznolikih orožij in uporabe okolice 
obilo in jih bo za likovo napredovanje ter pridobivanje 
novih orožij definitivno treba uporabljati. Igra bo seve- 
s da povsem akcijska, kot gre od naveze studia Epic 
Games in poljske ekipe People Can Fly, ki nas je 
osrečila s Painkillerjem, pričakovati. Igrali bomo pa 
bivšega vesoljskega marinca, ki hoče preživeti na za- 
jebanem planetu, polnem mesojedih humanoidov, ne- 
prijateljskih rastlin ter impresivnih beštij. Pokazali so 
enega velikanskega zobatega zajebanca, ki nas bo 
ganjal skozi celotno igro. 


Novi heroji, ki imajo Might 6 Magic samo še kot nad- 
naslov, po videnem sodeč žal ne bodo prav nič revolu- 
cionarni. Splošno mnenje občinstva je bilo 'more of 
the same', kajti omenili so le dve novosti: da bomo na- 
mesto posameznih rudnikov in mlinov zavzemali ce- 
lotna območja in da bomo lahko osvojeni grad spre- 
% menili v enega od drugih štirih. A še ti dve noviteti se 
zdita bolj sami sebi namen, dočim bi si želeli kaj bolj 
udarnih sprememb, recimo polnopravno delovanje ju- 
naka v bitki. No, vsaj šefovske kreature po vzoru 
King's Bountyja topot bodo. V splošnem se bomo še v 
šesto (ali, če prištejemo vse razširitve, v dvaintridese- 
to) z junaki petih strani zapodili po slikoviti, pravljični 
pokrajini, naskakovali utrdbe, odkrivali skrivnosti ter 
se na ločenem zaslonu po šahovsko borili s četami 
fantazijskih bitij. Grafika se ni zdela nič posebnega, 


prav tako ni v ničemer navdušilo igranje. Precej slaba 


prva predstava. Mimogrede, špila ne razvijajo več Ru- 
si, marveč madžarska ekipa Black Hole, avtorji kako- 
vostne realnočasovke Armies of Exigo. 


M) Igra se seli v okolje risankastega podaljška The Clone 
| Wars, saj sta šesterico filmov obdelala že predhodnika. 
Najbolj vpadljiv element trojke bo prevetrena grafična 
srčika, ki bo tradicionalno simpatično kockavost spa- 
rila z bolj resnobnim videzom. A bojda ne na rovaš ti- 
pičnega legovskega humorja. Jedro igranja bo zopet 
arkadno tepežkanje s svetlobnimi meči, blasterji in si- 
lo, cepljeno z reševanjem zagonetk ter furanjem plovil. 
Novost pa bodo deli, koder bomo v bitkah kot jedijski 
general poveljevali legijam klonirancev. Instantno pre- 
klapljanje med dvojcem in več na zaslonu prisotnih li- 
kov bo storilo povratek, kakor tudi (zgolj lokalno?) so- 
delovalno igranje za dva igralca. 

GUITAR HERO: WARRIORS OF ROCK 
Activision za PS3, X360 in wii, 24. septembra 
Neversoft pravijo, da se s šestim Kitarskim herojem 


€ vračajo h koreninam, in se posipajo s pepelom, češ, 


da je franšiza utrpela veliko škode spričo molže. Ob 


Rock Bandu 3, ki prinaša kitaro s strunami in klavia- s 


ture, ob tem ne padamo dol. A po drugi strani zna bi- 
ti špil zabaven. V ospredju bo način Guest, v katerem 
bomo pod vodstvom nadfukaškega basista Kissov 
Gena Simmonsa napredovali skozi odbito metalsko 
zgodbo. Osmerica likov bo imela samosvoje veščine, 
s katerimi bo moč zbrati krepko več zvezdic kot obi- 


čajnih pet. Špil bo spremljala nova, sekirasta kitara, Z 


komadov pa bo 93 in zaključnega je posebej za WoR 
spisal Megadethov Dave Mustaine. WoR. WoRRRRR! 


FALLOUT: NEW VEGAS 

Bethesda za PC, X360 in PS3, 22. oktobra 

Serija se vrača na zahodno obalo. Novi Vegas je po- 
seben kraj, saj je eden redkih, ki ni doživel neposred- 
nega jedrskega zadetka. Zato je mesto skorajda ne- 


poškodovano, polno lučk in tako veliko kot celotno | 


območje prejšnje igre. Zgodba bo stekla tri leta po 
koncu Fallouta 3, a ne bo imela zveze z nobeno od 
predhodnic. Tokrat boste običajen kurir, čigar naloga 
bo ugotoviti, kdo ga je skoraj ubil in mu ukradel po- 
memben paket. Igra bo malo manj akcijska kot troj- 
ka in bo bolj bo gradila na dialogih ter vaši priljublje- 


nosti pri različnih frakcijah. Prevetren bo VATS, ki bo s 


določenim orožjem omogočal specialne napade, 
vključno s strelom v jajca, orožja pa se bo dalo spre- 
minjati. Kompanjone bomo nadzorovali potom ko- 
leščka na zaslonu, ki bo ponujal več nadzora kot sta- 
ri dialogi. Prav tako bo špil poznal način hardcore, ki 
bo zahtevnost krepko zvišal z nujnim pitjem vode, 
počasnim zdravljenjem, težo streliva in še s čim. 


FIFA 11 EA za PC, PS3 in xbox 360, 1. oktobra 
Nova Fifa, osemnajsta po vrsti in s po-Kaka-no podo- 
bo na škatli, bo prelomna v prenekaterem pogledu. 
Po dolgem času bo pogon v različici za PC enak in ne 
slabši od onega za PS3 in xbox. A veselje računalniš- 
kih navdušencev nad virtualnim nogometom bo polo- 
vično, kajti konzolna izdaja bo vseeno bogatejša, saj 
bo med ostalim ponujala igranje golmana, podrobne 
statistike vsakega igralca posebej, ki naj bi krepko 
vplivale na njegove sposobnosti in spletni multiplayer 
11 na 11, se pravi z vratarjema vred. Nadaljnje dode- 
lave bodo tako imenovano 360-stopinjsko driblanje in 
bolj nadzorovano podajanje, več raznolikih strelčevih 
izrazov veselja ob zadetku, poslušanje svoje muzike in 
uvoz lastnega navijaškega kruljenja, poglobljen frpjski 
razvoj lastnih igralcev ter karierni način, ki bo povsem 
prenovljen doslejšnji menedžerski modus. Mimogre- 
de, wiijeva verzija bo bolj lahkotna in bo med ostalim 
vsebovala ulični nogomet. 


STREET FIGHTER X TEKKEN 
Capcom za X360 in PS3, 2011. 
Ce se lahko liki iz Marvelovega univerzuma tepejo s 


% Capcomovim, zakaj se ne bi mogli brcoritneži iz Street 


Fighterja pomeriti s karatejci iz Tekkena? Slednji se 
bodo sicer prilagodili 2D-mehaniki iz SF4 z ognjenimi 
kroglami in pogledom od strani vred, a to naj ne bi 


- bila težava. Prav tako bo Štirici sledila grafična podo- 


ba, ki na stripovski način poudarja mišice. Od likov 


| so zaenkrat znani Ryu in Chun-Li iz SF ter Kazuya in | - 


Nina iz Tekkena, od posebnosti med preštevanjem 
reber pa sodelovalni udarci, kjer bo en lik poklical na 
pomoč drugega, nakar bosta skupaj izvedla rebro- 


| lom. V treh dimenzijah pa bo slavni seriji združil pro- 


jekt Tekken X Street Fighter, o katerem je znanega 
bore malo. 

PlayStation 3 


Igralna konzola 

PlayStation3 320 GB Starter Pack Move 
Platforma PlayStation Move je igranje z zaznavanjem 
gibov popeljala na naslednjo raven. Igralci bodo 
vstopili v nov virtualni svet sistema PS3 in se lahko 
povezali z virtualnim okoljem, kot bi to bili predmeti 
v njihovi dnevni sobi. Upravljalnik gibanja skupaj s 
kamero PlayStation Eye za izračun vašega položaja v 
tridimenzionalnem prostoru uporablja lučko na vrhu 
upravljalnika. S spreminjanjem barve lučke lahko 
kamera hkrati sledi več upravljalnikom. 


PJ 3. 


PlayStation 3 


39,?? € 


Upravljalnik 

PlayStation"Move Motion 

Upravljalnik gibanja PlayStation?"Move je vaša vstopnica v 
doživetje igranja, kot ga še ni bilo. Kombinacija naprednih 
senzorjev gibanja, dinamičnega spreminjanja barve, povratne 
informacije s tresljaji in preproste uporabe tipk omogoča najbolj 
poglobljeno igranje doslej. Premikajte se in se z igro prebijajte 
skozi svetove visoke ločljivosti diskov Blu-ray. Inovativno 
doživetje, ki ga lahko zagotovi samo PlayStation"Move. 

PlayStation 3 


39,?? € 


PlayStation3 igra 
Kung Fu Riders PlayStation"Move 

Z uporabo move dodatka se mora igralec spretno prebijati skozi 
gnečo po ulicah Hong Konga na drsečem pisarniškem stolu. Kung fu 
udarci, divja vožnja, skoki... so poteze katere boste naredili s pomočjo 
PlayStation" Move krmilnika. 

PlayStation 3 


29,? € 


pol 5. 


PlayStation 3 


Polnilec za upravljalnik 
PlayStation"Move Motion 
Controller Charger 

S tem polnilcem je možno polnjenje 
dveh playstation move upravljalnikov 
(motion upravljalnik ali navigation 
upravljalnik) istočasno brez priklopa 
na PlayStation3 konzolo. 


Big Bang, doo, | Šmartinska 152 | 1000 Ljubljana | Ponudba velja od 15. 9. 2010 do prodaje zalog. | Cene so v € in vsebujejo DDV. | Tiskarske napake niso izključene. 


Navigacijski upravljalnik 
PlayStation"Move Motion Navigation 
Brezžični navigacijski upravljalnik PlayStation?Move 
mora imeti vsak zagreti igralec. Ta dodatni 
upravljalnik shemi upravljanja PlayStation?Move 
doda smerne tipke, analogno palčko in dve hrbtni 
tipki. Pri večini iger PlayStation?Move, pri katerih je 
potrebna navigacija po igralnih likih, navigacijski 
upravljalnik PlayStation"Move omogoča nadzorne 
funkcije levega dela brezžičnega upravljalnika 
DUALSHOCK"3, 


OD 
OSTALIH 


Kultna angleška firma Team17, zaslužna za Worms in Alien Breed, beleži 
pove o podjetju, Crvih in amigi ter vodilne 
izpraša o modernizirani verziji njihove druge uspešnice, Alien Breeda. 


dvajseto leto obstoja. 


godba o Teamu17 je neločljivo povezana 
s Commodorjevo amigo - napravo, ki je 
za marsikaterega našega bralca definirala 
računalniško-igralsko izkušnjo. Črtili so 
jo le zagovedneži, ki so v drugi polovici 
osemdesetih in začetkom devetdesetih sedeli za 
osembitnikom, atarijem ST, NESom ali ubožnim pe- 
cejem XT/AT in trpeli manjvrednostni kompleks. 
Amiga je vse te sisteme namreč peljala scat in jim 
pri tem nesebično podržala mlahave otepače. 
O frendici sem obsežne anale spisal v številki 120 (id 
na Joker.si: 834), zato ne bom grel tople vode. Bistvo 
je tole: bila je kompleten sistem pred svojim časom. 
Po eni strani je zaradi namenskih čipov, ki so skrbeli 
vsak za svoje naloge, nudila grafiko in zvok, primerlji- 
va s 16-bitnimi konzolami, kakršna sta bila super nin- 

tendo in mega drive. Ki sta, da se razumemo, prišla 
več let za njo - amigo 1000 so lansirali 1985, model 
500 leta 1987. Po drugi pa je omogočala produktiv- 
nost naprednega računalnika, se pravi rokovanje z 
miško, programiranje, pisanje, risanje, montiranje vi- 
dea, modemske klice. Operacijski sistem je omo- 
gočal večopravilnost (hkratno izvajanje programov) 
že sredi osemdesetih, ko sta bila C-64 in spectrum za 
marsikoga bog 6 batina. Amigine igre so kipele od 
barvite in podrobne grafike, njihova ozadja so se po- 
mikala v več ravneh (paralaksno skrolanje), imele so 
digitaliziran govor ter po zaslugi vizionarske hiše Ci- 
nemaware oponašale filme. Kar dolgo je trajalo, da 
so peceji z VGA -grafiko in soundblastersko godbo po 
zaslugi svoje odprtosti ulovili prijazno čudo španske- 
ga imena. 


JBM PC 8 Compatibles — ZGAČNI? 


Na oni strani luže amige sicer niso požegnali, zato pa 
je v Evropi doživela velik uspeh. Bogata demo scena 
s C-64 se je hitro preselila nanjo, saj so bile njene st- 
rojne sposobnosti neprimerno večje. Širom Britanije, 
Nemčije, Skandinavije in Slovenije je amiga hordam 
nadebudnih mladcev odprla duri v svet odličnih špilov 
- in istočasno njihovega ustvarjanja. Iz te dvojnosti se 
je rodilo podjetje Team17, ki je amigašem pomenilo 
to, kar sta danes za pecejevce Blizzard in Infinity 
Ward. 


Martynovanje 


Grupo, ki bi ji danes rekli studio, je devetdesetega s 
somišljeniki ustanovil tedaj 24-letni Martyn Brown iz 
Wakefielda v Yorkshiru. Tip je precej špilal že od ma- 


F uvaco 


Če bi bil rojen z zlato žlico v gobcu in bi kvadratni meter stanovanjske površine v Sloveniji ne stal toliko kot ledvica, bi si uredil retro kamro, v kateri bi imela 
posvečeno mesto amiga 500. Za čudovito igralsko izkušnjo z njo v devetdesetih pa so bile v mnogočem zaslužne ravno igre Teama17 na njeni desni strani. 

Od vrha se zvrstijo rane Team17e uspešnice: ve- 
soljska nažigačina Project-X, supersprintovska dir- 
kačina Overdrive, luštna poskakovalnica Superfrog 
in tepežkarica Body Blows. Razen Superfroga emu- 
liranja ne priporočam, saj kvari lepe spomine. So 
pa bili to špili, s katerimi so pirati in izdelovalci 
3,9"-disket ustvarili hudo veliko prometa. 


lega, ker mu je foter kupil spectruma in bil tudi sam 
zainteresiran za nove elektronske onegaje. A Martyn 
ni le besno igral, marveč se je hitro preizkusil v pro- 
gramiranju. Na faksu sta s cimrom za mavrico naredi- 
la Henry's Hoard, dokaj spodoben klon Jet Set Willy- 
ja, in ga pod pokroviteljstvom lastnika bližnje štacune 
z e-zabavo prodajala po 1,99 funta. Martyn je za igri- 
co spisal del kode in izdelal vso grafiko ter nivoje. Po- 
tem je ubodel commodorja 128D, ki je namesto kaset 
uporabljal 5,25-palčne diskete (NADMODERNO!!!), 
in se modemsko prijavil na Compunet. To je bila nali- 
nijska oglasna deska, kjer si lahko v živo čvekal z 
drugimi. Ti drugi so bili programerji, risarji in glasbe- 
niki, ki jih je družila želja po ustvarjanju. Prav tako so 


si na Compunetu delili demo pro- 
grame, muziko, gibljive sličice in 
podobno. 

Čeprav je Martyn C-128D kmalu 
prodal in nabavil amigo, je obču- 
tek pripadnosti skupnosti ostal z 
njim. S somišljeniki je osnoval 
klub amigaških zanesenjakov, ki 
je začel izdajati mesečno disketo, 
na katero so snemali slike, glas- 
bo, nasvete, zastonjska orodja in 
slično. (Če si imel amigo, ziher 
pomniš take 'utility diske', ki so 
jih imeli pirati brezvestno v plač- 
ljivi ponudbi.) Klubu so rekli 17- 
Bit, ker naj bi bil za en bit boljši od 
vsega ostalega v svetu 16-bitnih 
računal. Ker so se tako dobro ra- 
zumeli, ker jih je družila ljubezen 
do amiginih iger, ker niso bili teh- 
nični analfabeti in ker so imeli 
poln kufer rutinskih predelav z atarija ST, katerega je 
prijateljica po zmogljivostih šišala, so prišli na zamisel 
o tem, da bi špile začeli delati sami. Podjetju, ki je na- 
stalo 5. decembra 1990, so rekli Team17. Vnovič ne 
zato, ker bi jih bilo sedemnajst, ampak ker so kanili 
biti za vsaj bit boljši ob uravnilovske šestnajstbitnosti. 
Ideja je bila pogumna in zdržali so samo, ker so bili 
taki entuziasti. Drugače bi šlo vse skupaj v franže že 
zato, ker so bili ključni člani tako daleč narazen. Mar- 
tyn je čemel v Yorkshiru, glasbenik Allister Brimble v 
Devonu, risar Rico Holmes v Oxfordu, programerji 
Andreas Tadic, Peter Tuleby in Stefan Boberg pa so 
bivali na Švedskem. Ker tedaj še ni bilo interneta, so 
si redno telefonirali in si izdelano glede na skupni 
načrt pošiljali po modemu. Ta je šele v letih 1992 in 
1993 dosegel bliskovito hitrost 14,4 kilobitov na se- 
kundo, tako da si lahko mislite, kako zamudno je zna- 
lo biti. Člani, ki so živeli količkaj blizu, pa so se meni- 
li v bližnji krčmi ob litrih angleškega lagra. 


Crvi 

Prvi izdelki, s katerimi so se uveljavili, so bili tako dob- 
ri verjetno ravno zaradi tega naivnega zanesenjaštva. 
Štartali so s čisto v redu eden-na-enega pretepačino 
Full Contact (1991), ki jo imam sam v spominu zlasti 
po za tisti čas odlični grafiki. Še isto leto že nastal 
Alien Breed, ki je ime Team17 ponesel v vse kotičke 
amigine skupnosti. Sloves so jim v naslednjih letih 
utrdile vesoljska streljanka Project-X, dobro nadalje- 
vanje Alien Breed 2, skakačina Superfrog in še ena 
pretepačina Body Blows. V njih se je videlo, da jih de- 
lajo ljudje, ki so nadarjeni in to počno predvsem za la- 
sten užitek, ne za polnjenje žepov. 

Ter ki imajo dosti igralske kilometrine. To je sicer po- 
menilo manko izvirnosti, saj so zvečine kopirali ob- 
stoječe koncepte. Alien Breed je bil izpeljanka Gaunt- 
leta, cepljena s filmi o alienih ... Superfrog je bil ploš- 
čada s cortkano živaljo, ki seveda ni imela ničesar 


Prenovljeni logotip firme je posodobljen in manj 
kičast kot stari, vendar ohranja zaobljene linije. 
Hkrati namiguje na humorno, prijazno stripovs- 
kost, s katero so naphani Worms Reloaded. 


MA. 4 


Martyn Brown je danes 
oče, še vedno pa ostaja 
na čelu Team17a. Pod- 
jetje je z lastniškega vi- 
dika ostalo samostojno 
in se je našlo v digital- 
nem razpečevanju. 


skupnega z uspehom Segine maskote Soni- 
ca, kje paaa ... medtem ko se je Body Blows 
obilno napajal iz Street Fighterja. A srce iz- 
delovalcev je bilo veliko in igre pretežno od- 
lične. Slejkoprej so maltene vse svoje proiz- 
vode spravili na PC, vendar so tiste pravo- 
čarne inačice ostale amigine in če prav 
pomnim, so morali pri konverzijah delati iz- 
vedbene kompromise. 

Največji uspeh so doživeli leta 1995 z 
Worms. Črvi so bili posledica dejstva, da 
Team17 ni deloval le kot izdelovalska skupi- 
na, marveč tudi kot založnik, ki je aktivno 
iskal obetavnosti nadebudnih ustvarjalcev. 
Na ta način so odkrili in izdali Stardust, 
predhodnika današnjega Super Stardusta 
HD za PS3, ki so ga naredili mladi Finci Blo- 
odhouse, fini Gwak Jamieja Woodhousa, 
katerega svežo inačico smo opisali v Joker- 
ju 199, in tudi potezno arkadno taktiščino 
Worms. 

Worme si je zamislil Andy Davidson, ki je zgodnjo 
verzijo poslal na tekmovanje revije Amiga Format za 
garažni špil. V tej rani inačici niso nastopali deževniki, 
marveč kar postrušniki, ukradeni iz Lemmings. Na 
cajtungarskem tekmovanju Andy ni uspel, zato je 
prototip igre jeseni 1994 kazal po londonskem sejmu 
ECTS, Tam je naletel na Martyna, ki je prepoznal po- 
tencial in Andyju ponudil službo. Itak, saj se je reč 
skladala s filozofijo grupe Team17: obstoječ koncept, 
v tem primeru iz špilov Artillery (1976), Tank Wars 
(1986) in Scorched Earth (1991), ponujen na svež, 
dogajaški, humoren način. 


Črvi prvi so bili v primerjavi dokaj grdi in ohrni z 
vsebino. Toda misel je bila enaka in smešna za- 
bavnost nepopisna. Nekoč sva s frendom ob eni od 
animacij doživela desetminuten napad smeha. 


Poanta od strani gledanega špila je bila, da si v svoji 
izmeni enega od črvov premeteno vodil po razdrapa- 
nem terenu in natančno uporabljal orožja. Nekatera 
so bila direktna, recimo šotganka, druga, kot so bile 
granate, pa so letela v krivulji, zaradi česar so zahte- 
vala upoštevanje gravitacije ter vetra. Poleg tega se je 
bilo moč skrivati v luknjah in uporabljati vrv s ka- 
vljem, s katero si se povzpel na taktično privilegirane 
vršace, dočim ti je za vrat sopla ura, ki je omejevala 


dolžino izmene. S tem so nastale neštete 
situacije, kjer si razstrelil samega sebe, [OT . 

cepnil v smrtonosno vodo, ob izteku 
časa obstal na res neugodnem mestu 
... ali na podlagi izurjenosti in 

krepke merice sreče so- 
vražniku zadegal bombo 
natanko med oči. Sekun- 
de, ki so tedaj odštevale 
čas do eksplozije, so bile bal- 
zam zate in tantalsko trpljenje za 
sovraga, muahaha. 


Če bi rad nalinijsko igral starejše 2D-črve, kot je 
Armageddon, čekiraj Worms2d.info. Kul je tudi 
zbirka videov na Wormtube. worms2d. info. 


Početje je bilo tolikanj bolj uživantsko, ker so bili črvi 
mojstrsko narisani kot humoristične pokveke, polne 
osebnosti, in so se oglašali z režalnimi visokofrek- 
venčnimi glasovi. Akcijo pa so dopolnjevale za crknit 
smešne predpripravljene vmesne animacije mehkuž- 
cev, ki si kot Tom in Jerry preštevajo obročke. Enoi- 
gralstvo je bilo v redu, a ko sta se s prijateljem dobila 
za popoldansko seanso Črvov, se je ta zlahka razte- 
gnila v pozne nočne ure. Kajti pod humorjem in risan- 
kasto zunanjostjo se je skrivalo dosti igralne globine. 


CGente has gone. 


zau 


Slejkoprej so morali tudi obročnjaki skočiti v tretjo 
dimenzijo, kar se je zgodilo z Worms 3D leta 2003. 
Prehod pa ni bil najbolj gladek, saj so nastale te- 
žave z natančnostjo. V J124 je igra dobila le 72. 


Worms so na amigi in peceju postali naduspešnica. 
Cekin pa je končno začel pritekati na vse kriplje, ko 
so igro spravili na game boy, SNES, mega drive in 
playstation. Slednje se je udejanjilo šele po dolgih 
pregovarjanjih s Sonyjem, saj so bili kravatniki pre- 
pričani, da mora biti vse v 3D-grafiki. Saj ne, da 
prejšnje igre Team17ovcev niso bile na vrhu lestvic. 
Toda piratstvo je bilo na prijateljici in PCju tako raz- 
širjeno, da zaslužek ni bil obilen. 


Naslednja poligonska dela, Worms 4: Mayhem in 
Worms Forts!, sta bila uspešna, a dolgoletni fani 
so začeli vpiti. Z Open Warfare, Space Oddity in 
Reloaded so se Team17 vrnili na stara 2D-pota. 


Alieni 


Prihodki s konzol so omogočili, da se je Team17 raz- 
širil na šestdeset ljudi, kar je Martynu in družbenikom 
še kako godilo. Vendar je to pomenilo večje stroške, 
ki so znašali 2,5 milijona evrov na leto za golo vzdrže- 
vanje podjetja. Zato smo od sredine devetdesetih, ko 
so Črvi eksplodirali, iz nedrij svojčas širokogrudne in 
eksperimentatorske firme videli praktično le še nove 
in nove verzije Wormov. Doslej jih je bilo nič manj kot 
dvajset, z nezavidljivim odvrtkom Worms Pinball vred, 
medtem ko so vmes zaradi založnikove neresnosti 
stornirali kartovsko dirkačino Worms Battle Rally. 
Tudi zdaj niso ravno originalni, saj v svojem štabu v 
mestu Ossett s komaj 21.000 dušami kujejo Worms: 
Battle Islands za wii, izdali so Worms Reloaded, z 
Alien Breed: Impact pa so začetkom poletja obudili še 
eno svojo starodavno franšizo. Vsak mesec za obrato- 
vanje pač potrebujejo 360.000 EUR, ki jih težko do- 
biš, če tvegaš. Ker so kot neodvisna avtorsko-za- 
ložniška skupina usmerjeni v digitalno distribucijo, so 
Impact in Worms Reloaded izdali le na Steamu kot 
dolpotegljiva naslova za budžetnih 12 oziroma 15 
evrov. Zaenkrat prodaja kaže dobro. 


Ozki hodniki vesoljske ladje v Alien Breedu so po- 
menili, da nisi imel dosti manevrskega prostora. 
Nakar so pošastki uleteli z obeh ali vseh strani ... 


A nič ne de, Team17 imamo navzlic bljuvanju Črvov 
radi. Preveč so nam dali v prvi polovici predprejšnjega 
desetletja, da bi jim zamerili. Worms se kljub reciklaži 
igrajo lepo in so poceni, prenovljeni Alien Breed Im- 
pact pa je obetaven začetek epizodne serije, ki smo ga 
v Jokerju 203 ocenili s solidnih 77. Ja, v Jokerju sed- 
mica pomeni dober špil. O špilu se menim z vodjo ob- 
likovanja (Design Manager) Johnom Dennisom in 
glavnim oblikovalcem (Lead Designer) Paulom Dun- 
stanom. 


Team17 je ime, znano iz amiginih časov. Ustvarili 
ste odlične igre — rad se spominjam dni, ko sem se 
tresel ob Alien Breedu in se režal Wormom. Vse- 
skozi pa ste ostali relativno majhno podjetje, ki se 
ni prodalo večjemu nadzorniku. Kako je biti maj- 
hen, neodvisen razvijalec dandanes, v časih mo- 
dernih konzol, PCjev in interneta? 

John D.: Srečo imamo, da si lastimo čisto svojo inte- 
lektualno znamko, torej Worms, ki je hkrati nadvse 
uspešna. Trenutno gremo v lastno smer - smo sami 
svoji gospodarji, kar nam omogoča digitalna distribu- 
cija, ena večjih pridobitev prejšnjega desetletja. Ne 
borimo se več, da bi delali igre za večjega založnika, 
itak pa je ponudba takega dela presahnila. Recesija je 
udarila tudi po nas, vendar mislim, da so pred nami 
vznemirljivi časi. Tudi kar tiče novih igralnih koncep- 
tov, saj imamo stalno v paci nekaj, o čemer se dru- 
gim niti sanja ne. Če bomo to tudi uresničili, je pa 
druga stvar, heh. Nimamo EAjevega proračuna. 


Kako veliko je bilo moštvo, ki je delalo na Alien 
Breed: Impact za PC ter PS3 in koliko časa je pora- 
bilo za igro? Ste naleteli na kake resne težave in 
ali je res tako težko programirati playstation 3? 
Paul D.: Na višku razvoja se je moštvo raztegnilo na 
štirideset ljudi, ampak tim se je nenehno krčil in širil 
skorajda dve leti. Toliko je trajalo, da je Impactova 
zasnova prehodila pot od začetnega dizajna in pred- 
produkcije do končne igre. Bilo je kar dolgo in napor- 
no, vendar smo na izdelek ponosni. Kar se tiče PS3, 
pa naš glavni programer pravi, da je konzola res zmi- 
kljiva. Čeprav osebno mislim, da to trdi samo zato, da 
bi mu zvišali plačo, pesjan. 


Kaj je bil vaš glavni namen z Impactom? Zdi se mi, 
da ste hoteli narediti akcijsko groznijado na pod- 
lagi starih Alien Breedov in filmov o Alienih, le da 
nekoliko prilagojeno novemu občinstvu, vajenemu 
bolj udarnih izkušenj. So na vas vplivali novi ve- 
soljski hororji, kot je Dead Space? 

Paul D.: Ker ima Alien Breed še vedno v čislih toliko 
naših starih fanov, je bil temeljni cilj jasen - oživiti 
franšizo tako, kot se spodobi glede na popularnost in 
odličnost ABjev z amige. To pomeni, da je morala no- 
vinka povzeti stare odlike, zlasti tekanje 6 streljanje 
visoke intenzivnosti. Hkrati pa smo želeli uporabiti 
novo tehnologijo in vdelati globino, ki je manjkala iz- 
virnikom. In ne, Dead Space ni neposredno vplival na 
našo vizijo. Ko je izšel, je bil Alien Breed že konkretno 
v procesu razvoja. Čestitamo pa Visceral Games za 
odličen špil, ki smo ga preigrali. 


Zelo rad bi slišal kaj o tem, kako ste načrtovali ig- 
ranje v Impactu, najbolj glede časovnega določa- 
nja spopadov ter valovanja napetih in manj napetih 
trenutkov. Mislim, da je to tempiranje na splošno 
zelo zanemarjen vidik pri analizi iger, saj se 99 % 
mnenj in opisov osredotoča na to, kateri elementi 
so prisotni, ne pa, kako so udejanjeni. Plima in 
oseka, se pravi izmenjavanje bojevanja in razisko- 
vanja ter luči in teme, je v Impactu narejeno izred- 
no dobro. Občutno bolje kot v AB Episode 1 za xbox 
360, na katerem Impact temelji. Je to vidik igre, s 
katerim ste se dosti ubadali? 

Paul D.: Gotovo. Plat, ki je zahtevala največ dela, je 
bilo prav uravnotežanje boja in določanje, kdaj se bo- 
do dogodki zgodili. Vsako stopnjo smo najprej izrisali 
do najmanjših podrobnosti in določili skupno število 
alienov na njej. Iz tega smo izračunali skupno število 
alienskih točk zdravja, ki bi jih igralec lahko pobil. 
Glede na to vrednost smo določili količino orožja, 
streliva in denarja, ki bi jih za to potreboval. Pri za- 
ključnem uravnotežanju smo upoštevali še težavnost- 
no stopnjo, prostor za napake in hitrost, s katero igra- 
lec dobiva orožja ter predmete. 

Ker smo v Impact denar in nadgradnje krepelc dodali 
naknadno, saj obojega v Episode 1 za X360 ni bilo, je 
to ustvarilo nevaren položaj. Morali smo namreč za- 
gotoviti, da igralec ni bil nikdar v premoči glede na 
aliene, s katerimi se je srečal. Poskrbeli smo, da so 
nadgradnje prihajale v rednih razmikih. Ravno ko si 
se počasi že naveličal obstoječe oblike orožja, 

smo dali na voljo novega, za katerega pa ni a. 
bilo nujno, da si si ga lahko privoščil, če nisi 
vsaj malo varčeval ali zadosti raziskoval za 
dodatna sredstva. Morali smo 
pretehtati vsako srečanje z 
monstrumi, prav tako pa tudi 
namestitev kreditov, orožij in 
predmetov, da smo ujeli ravno- 
težje med izzivom in željo po na- 
predovanju. Menim, da nam je uspelo, 
zlasti če igraš na najvišji težavnosti, elite. 

Se strinjam, to je tisti pravi nivo, kjer Alien Breed 
Impact zaživi. Mislim si, da ste za našteto porabili 
več časa kot recimo za grafiko, za katero ste itak 
licencirali pogon Unreal? 

Paul D.: Ne motiš se. Resnično smo se potrudili z bo- 
ji, in sicer tako, da smo jih pazljivo razporedili po lo- 
kacijah. Tja smo v enakomernih razmikih zarisali oz- 
ka grla in slepe ulice, s čimer smo ustvarili špice in 
padce napetosti. Želeli smo si lepega poteka intenziv- 
nih bojev, ki jim sledijo obdobja tihega nemira. V ta 
obdobja smo postavili orožja in strelivo, da bi se igra- 
lec pripravil na naslednji obračun. Municijo smo od- 
merjali skopo, da bi se igra ne spremenila v neobve- 
zno nažiganje in da bi obdržali trenje. 

Prav tako smo hoteli stalno povečevati intenzivnost 
strelskih srečanj. V vsak naslednji naval alienov smo 
dali več pošasti, njihove vrste pa smo pomešali, da bi 
moral igralec uporabiti različne taktike. 'Bursterji' so 
denimo prvi sovražnik, na katerega naletiš, in niso ra- 
vno nevarni. Kasneje pa postane pomembno, kje in v 
kakšnih količinah se bursterji pojavijo, saj napadejo v 
družbi večjih beštij. Če se igralec osredotoči na sled- 
nje, se mu bursterji približajo in ga poškodujejo. Tem- 
po smo se namenili razgibati še s posebnimi sekven- 
cami, postavljenimi med bojevanje in raziskovanje. 
Te od igralca zahtevajo, da teče po hodniku, medtem 
ko ga nekaj preganja, ali si izdolbe pot skozi krvavo 
zmedo, medtem ko vesoljsko plovilo okrog njega raz- 
pada. 

Skratka, implementacija tempa je zahtevala dosti 
premisleka, preizkušanja in finomehaničnega uglaše- 
vanja. Mislim, da je kakovost končnega izdelka po- 
plačala trud. 


To spoštujem, toda v svojem opisu ugotavljam, da 
nekateri vidiki igre niso tako dobro narejeni kot 
drugi. Zanima me, če bo neogibno nadaljevanje 
uvedlo raznolikejšo okolico, naredilo streljanje še 
bolj taktično, imelo raznolikejše sovražnike in pri- 
neslo 'pravo' zgodbo. Ali pa bi to preseglo finanč- 
ne in časovne okvire za moštvo vašega kalibra? 
John D.: Nadaljevanja so skoraj vedno boljše igre od 
prvencev, saj tedaj nadmudriš tehnologijo in ugoto- 
viš, kaj si lahko med razvojem privoščiš ter česa ne. 
Tako lahko narediš bolje uravnoteženo in taktično še 
bolj globoko izkušnjo. Tako je bilo s starimi Alien 
Breedi in tako bo tudi sedaj. Vsaka epizoda bo imela 
svoje nasprotnike, orožja, okolico, šefe in situacije. 
Zato mislim, da boste vsi prijetno presenečeni nad ti- 
stim, kar nameravamo vdelati v prihajajoče epizode. 
Čeprav mi ni dovoljeno, da bi razlagal podrobnosti, 
naj prišepnem, da so orožja v nadaljevanju konkretno 
močnejša in da je boj s kolovodjo na koncu tretje epi- 
zode vse bolj napet! 

Brez dvoma smo prisluhnili temu, kaj so imeli ljudje 
povedati glede igre. Ena od prednosti epizodnega iz- 
dajanja je to, da lahko dejansko poskrbiš za spre- 
membe v zvezi s tem. V naslednjih delih sage smo že 
izvedli pomembne spremembe in dodatke glede na 
to, kako je bil sprejet prvi del. Primer je že vdelava 
trgovine in nadgradenj v Impact za PC in PS3 glede 
na Episode 1 za xbox 360, kar si je želela publika, s 
katero smo v stalni navezi. S tem pa seznam še zda- 
leč ni končan. Boste videli! 


Za konec še mala nagradna igra: od Team17 smo ra- 
dostno napaberkovali pet Steamovih šifer za polno 
verzijo Alien Breed Impacta. Zanje se lahko potegneš 
tako, da na snetiCjoker.si pošlješ elektronsko pošto z 
naslovom teme EJLIENI, v njem pa navedeš čim bolj 
zanimivo sopomenko za krvoločni vesoljski stvor. 
Med prispelimi odgovori bomo nagradili najboljše 
in/ali izžrebane, odvisno od kakovosti izrazja. 


V dobi megablastičnih streljank tipa Modern Warfare 2, ki so povezane z ameriško orožarsko in filmsko in- 
dustrijo, je Alien Breed: Impact videti kot mali drekec, ki nima šans. A verjamem, da sla po raziskovanju 
vesolja in strah iz filmov Osmi potnik nista umrla v vseh. Ter da nas je zadosti, da podpremo razvijalce. 


Črvov je bilo od leta 1995 sem, kot bi jih naklel, tu- 
di precej zanikrnih 3D-inačic. Alien Breed takisto ni 
dobil le enega nadaljevanja. A če bi izbral dve, bi bi- 
li to Worms World Party in AB: Tower Assault. 


Worms World Party 

2001 - PC, PS1, dreamcast, GBA, n-gage 

Pogled od strani in igralni koncept v Worms spom- 
nita na Scorched Earth, le da se namesto brezizraz- 
nih mašin izmenično masakrirajo simpatični risan- 
kasti črvički, ki igranju dajejo poseben čar. Njihovi 
teleščki in obrazi so animirani tako nadmočno sim- 
patično, da si ne moreš kaj, da z njimi ne bi spletel 
vezi. Tudi igranje je privlačno zaradi globine. Vsak 
igralec ali umetnopametni nasprotnik nadzoruje 
svoje moštvo po mili volji poimenovanih mehkuž- 
nežev. Z enim od njih se v omejenem času puzaje 
in skakaje premakne, nakar za pohabljenje konku- 
rence uporabi eno od humornih orožij, kot je eks- 
plozivna ovca. Prav tako lahko ponuca uzi, šotgan- 
ko in granate. Z nindža vrvjo se zna mojster hitro 
prenihati čez ves nivo, narediti pa je moč še tunel 
pod zemljo in se zaščititi z železno ploščadjo. Če 
hočeš preživeti, moraš obvladati premikanje in 
streljanje (granate letijo v parabolah, treba je upoš- 
tevati veter ...), taktično premišljati in imeti srečo 
ob padajočih paketih z naključnimi dobrotami. Za- 
kaj med vsemi Črvi izpostavljam Worms World Par- 
ty? Zato, ker je to zadnji 2D-del pred dosti slabšimi 
3D-verzijami, imenu ustrezno ima nalinijstvo in 
urejevalnik nivojev. Je pa WWP v bistvu le razširjen 
Worms Armageddon, ki ga fani po netu še igrajo. 


Alien Breed: Tower Assault 

1994 — amiga, CD32, PC 

Recept za od zgoraj gledano strelsko akcijado Alien 
Breed ni zahteval genialnosti. Vzeli so že kar stari 
Gauntlet, kjer si po labirintih vodil možička in naži- 
gal po capinih, ter ga spojili s srhljivim vzdušjem iz 
filmov o vsemirski beštiji alienu. Občudovanja 
vredno pa je bilo, kako se je kombinacija izkazala. 
Daleč od tega, da si le šibal okoli in poblaznelo 
rešetal, kot bi se bržda zgodilo danes. Odstranjeva- 
nje številčnih in krvoločnih pošastkov je zahtevalo 
vse več pazljivega vodenja lika po prostoru in izko- 
riščanja okoljskih ovir, da te beštije, ki so navalile 
direktno nate, niso začopatile z vseh strani. Hkrati 
si moral iskati ključe, s katerimi si odpiral vrata, 
nabirati strelivo in si v žepe basati denar, s katerim 
si pri Intexovih terminalih ob značilnem ženskem 
glasu, ki ga čuješ tudi v Impactu, nadgradil orožja. 
Tempo je bil hitrejši kot v Impactu in lepo je videti, 
kako le-ta dopolni stari način z novimi oblikovalski- 
mi dognanji. A kljub ancientnosti se Alien Breed 
danes igra simpatično, sploh če se ga lotiš v dveh, 
kar podpirajo vsi deli. 


Najboljši je Tower Assault iz leta 1994, ki pa je v di- 
sketni verziji za DOS (poženeš jo v DOSBoxu) okr- 
njen. Najti je treba inačico na CDju ali emulirati ono 
za prijateljico, najbolje za amigo CD32. Vse te tri 
verzije si lastijo nelinearno zasnovo, oni na ploščku 
pa še FMV-sekvence. No, če bi rad le hiter alien- 
breedovski fiks brez zafrkancije z emulatorji, pože- 
ni solidno predelavo Obliteraton z natlačenke 204 
ali spletne strani htip://homepage.ntlworld.com/ 
xavnet/alienbreed. 


Preprosto rokovanje z | 


Mobilni telefon je postal naš svet v malem. V njem imamo shranjene dragocene podatke, za katere si 
nikakor ne moremo privoščiti, da bi jih izgubili. Brez seznama vseh naših kontaktov bi se težko znašli, saj le 
redke telefonske številke še znamo na pamet. Prav tako si ne želimo izgubiti pomembnih SMS sporočil ali 


koledarja najpomembnejših dogodkov. 


Največji slovenski mobilni operater 
Mobitel svojim uporabnikom ponuja 
storitev, s katero lahko pozabite na to- 
vrstne skrbi. M:Rokovnik je varnostna 
kopija mobilnika, ki omogoča shranje- 
vanje stikov iz imenika vašega mobil- 
nika, koledarja, opravil, beležk, bližnjic 
in SMS-sporočil. Podatki so varno 
shranjeni na strežniku na svetovnem 
spletu in jih lahko prek računalnika z 
nekaj kliki kadarkoli dopolnite ali spre- 
menite. V primeru izgube, uničenja ali 
kraje telefona boste hitro in enostavno 
ponovno pridobili dragocene podatke. 
Prav tako se vam ne bo potrebno več 
ubadati z vprašanjem, kako podatke 
prenesti s starega na nov telefon. 


Uporaba M:Rokovnika v Mobitelovem 
omrežju je brezplačna, vklop storitve 
pa je mogoč na mobilnem Planetu ali 
na spletni strani moj.mobitel.si. Na 
mobilnem Planetu v sklopu Moj Mo- 
bitel izberete M:Rokovnik in potrdite 


Nastavitve telefona. Za hitro povezavo 
pošljite SMS z vsebino MROKOVNIK na 
1919. Na spletni strani moj.mobitel.si 
pa potrdite Nastavitve telefona in izbe- 
rete mobilni telefon, ki ga uporabljate. 
Če vašega mobitela ni na seznamu za 
avtomatske nastavitve, jih lahko vne- 
sete ročno, če vaš mobitel omogoča 
sinhronizacijo (standard SyncML). 


Z nekaj preprostimi koraki imate Mo- 
bitelovi uporabniki najpomembnejše 
podatke vedno varno spravljene na 
strežniku. Vsem, ki vas zanimajo po- 
drobnejša navodila za uporabo, svetu- 
jemo prijavo v moj.mobitel.si, klik na 
M:Rokovnik in nato na Nasveti. 


PRIZNANJE REVIJE 


Zgodba z Sak, KA 2 Nasveti, kako postati 
vija v Sloveniji Justin Bieber! 4] Maj odlična učenka! 

Oglasno sporočilo 


UM a 


vetovno košarkarsko prvenstvo nas še 

rajca in hajca, zato je primerno, da reče- 

mo besedo ali dve o spremembah, ki nas 

čakajo v tej priljubljeni igri. Po športnih 

aktivnostih smo ponavadi preznojeni in 
umazani, zato je nujno, da poskrbimo za osebno 
higieno. In katera higienska potrebščina je najnu- 
jnejša? Milo, seveda. Ker pa v poletnih dneh radi 
skačemo okrog na prostem in smo se v preteklosti 
bali ozonske luknje, danes pa visokih koncentracij 
ozona, je na mestu, da rečemo kako besedo o tej 
čisto posebni molekuli kisika. 


Kakšne spremembe bodo doživela pravila 
košark? 

Tokratno svetovno prvenstvo je bilo zadnje, na kate- 
rem se je igralo po starih pravilih. S 1. oktobrom nam- 
reč stopi v veljavo nov pravilnik zveze FIBA (Federa- 
tion Internationale de Basketball - a ni zanimivo, ka- 
ko ima toliko mednarodnih športnih zvez francoska 
imena?), ki v košarko prinašajo znatne spremembe. 
Predvsem take, ki bodo svetovno in predvsem evrop- 
sko košarko še bolj približale pravilom najmočnejše 
basketaške lige na svetu, NBA. Na velikih tekmova- 
njih, kot so olimpijske igre in svetovna prvenstva, jih 
bodo upoštevali od začetka oktobra, na srednjih, se 
pravi vseh drugih uradnih tekmovanjih Fibe ter na po- 
membnih tekmah nacionalnih zvez, pa po olimpijskih 
igrah v Londonu leta 2012. 

Če ste si ogledali premierno tekmo v stožiški dvorani, 
ste lahko novosti videli na lastne oči. Označevale so 
jih bele črte na igrišču, kajti rumene so na hitro dori- 
sali, da so lahko igrali po starih pravilih. Črta, ki 
označuje met za tri točke, se je pomaknila za pol me- 
tra nazaj, tako da razdalja zdaj znaša 6,75 metra (v 
NBA jo imajo pri 7,23 m). Raketa, kot rečemo pro- 
storu pod košem, ne bo več trapezoidna, ampak pra- 
vokotna, tako kot v ZDA. V njej je po novem zarisan 
polkrog na razdalji 1,25 m od koša, v katerem pre- 
krška v napadu načeloma ni. Groba igra bo vseeno 
kaznovana, tako da hokejskih pretepov bržda ne bo- 
mo uzrli. S tem želijo spodbuditi bolj akcijsko in gle- 
dalcu zanimivejšo igro z več koši. Na podobno finto 


€ Takole bo videti novo igrišče po Fibinih pravilih. 
Je skorajda enako tistemu iz NBA, le črta za trojko 
je še vedno bliže košu kot onstran Atlantika. 


Vam svetu e že od leta 2005. 


Guattro se preznoji pod obroči in se nadiha ozona, 
nakar gre smrdljiv pod tuš, kjer mu milo pade na tla. 
Ceprav je sam, raje počepne, kot da bi se pripognil. 


ciljajo s popravki časa za napad. Doslej je ekipa, nad 
katero je bil storjen prekršek, znova dobila 24 sekund 
za napad. Zdaj bo tako ostalo le, če je bil prekršek 
storjen na obrambni polovici, v napadalni pa bo zdaj 
na voljo le še štirinajst sekund ali toliko, kolikor je 
ostalo časa, če je do favla prišlo prej kot v desetih se- 
kundah. 

Skratka, obrambno naravnana košarka bo imela zdaj 
več težav, kar bo pomenilo spremembe zlasti za ev- 
ropske klube. Toda publika hoče napade ter zadeva- 
nja in ker se mora igra visokih fantov ubadati z moč- 
no konkurenco nogometa in drugih športov, so spre- 
membe logične. 


Je ozon nujen za življenje ali strupen? 

Oboje. V vročih poletnih dneh pogostokrat slišimo 
opozorila, da je v ozračju visoka koncentracija ozona. 
Po drugi strani pa smo še pred nekaj leti zaskrbljeno 
spremljali novice o ozonski luknji nad Antarktiko, za 
katero so trdili, da bo kmalu zajela ves svet in potem 
bomo umrli v grozljivih mukah, ko nas bo Sončevo 
sevanje speklo kot mikrovalovna pečica.Česa se mo- 
ramo torej bolj bati in kaj so povzročitelji? 

Ozon se od običajnega kisika loči po tem, da so v eni 
njegovi molekuli trije atomi namesto dveh. Ponavadi 
nastane tako, da z energijo nabiti fotoni razbijejo mo- 
lekulo kisika na dva atoma, tadva pa se z običajnima 
molekulama združita v O3. Največje koncentracije 
ozona najdemo v spodnji stratosferi, nekako 15 do 20 
kilometrov nad tlemi. Tu je ozračje dovolj gosto, da 
sončni žarki pobesnelo trkajo v kisikove molekule ter 
znova in znova poustvarjajo proces. S tem poskrbijo, 
da je v stratosferi kar devet desetin vse zemeljske za- 
loge 03. Marsikdo zmotno misli, da gre pri tem za ne- 
kakšno ozonsko ovojnico, ki se je pač pred četrt sto- 
letja na Antarktiki raztrgala. Nak, izraz 'ozonska lu- 
knja' opisuje le območje z do polovico nižjo koncen- 
tracijo tega elementa v ozračju. In za kaj je ozon po- 
treben? Trkanje s fotoni učinkovito filtrira škodljive 
ultravijolične žarke in jih zmanjša na raven, primerno 
za življenje, kot ga poznamo. 

Drugače je pri tleh, kjer nam ta plin kar znatno škodi. 
Za razliko od stratosfere, kjer smo plast O3 z uporabo 
sprejev učinkovito stanjšali, ob tleh ozon uspešno de- 
lamo z izpusti toplogrednih plinov, nepopolnim zgore- 
vanjem ogljikovodikov ter, brez heca, s fotokopirnimi 
stroji in laserskimi tiskalniki. Glede slednjih celo ve- 
ljajo navodila za varno delo, ki zahtevajo, da morajo 
biti tovrstne mašine v dobro zračenih prostorih, sicer 
lahko resno ogrozijo zdravje zaposlenih. To sega od 
dokaj nedolžnega draženja dihal prek vnetnih spre- 
memb na pljučnih mešičkih tja do pokanja in propa- 


danja pljučnega tkiva. Obstaja celo povezava med 
dolgotrajno izpostavljenostjo ozonu in srčnim infark- 
tom. Tisti značilni vonj iz fotokopirnic torej ni le pre- 
gret papir in nam res lahko škodi. 

Ljudje pa ne bi bili ljudje, če ne bi ugotovili, da je ta 
koristno-škodljiva snov uporabna v industrijske na- 
mene. Predvsem kot izjemno močno razkužilo in za 
rabo tam, kjer za dezinfekcijo ne smejo ostajati sledo- 
vi, recimo v zdravstvu in prehrani. Ozon se izkaže tu- 
di kot belilo, kar ni čudno, saj to funkcijo nadvse za- 
dovoljivo opravlja že običajen kisik. Skratka, še ena 
substanca, ki življenje hkrati daje in jemlje, brez nje 
pa sploh ne moremo. 


Kako izdelamo milo? 

Osebna higiena je norma za sodobnega človeka. Mi- 
lo, šampon, vodice po britju, zobne paste, depilacij- 
ske kreme, pa take proti gubam in milijon ostalih po- 
mad, ki obljubljajo večno mladost - vse to zna krepko 
udariti po žepu. Ob tem pa nihče ne pomisli, da mast- 
no plačujemo za nekaj, kar je moč napraviti čisto pre- 
prosto. No, rezultat sicer ni tako lep kot zavojček iz tr- 
govine, je pa enako učinkovit in dostikrat celo prijaz- 
nejši do kože. 

Milo ni nič drugega kot kalijeva sol katerekoli maš- 
čobne kisline po reakciji, ki se ji reče saponifikacija. 
Vsak, ki ima malo kemijske žilice, ve, da za milo ne 
potrebuješ ničesar drugega kot kalijev lug (KOH) in 
maščobo. Slednja je lahko kaka fina reč, recimo oliv- 
no olje, kaj kmečkega, kot je goveji loj (tega uporab- 
ljajo za večino mil, slišite, borci za živalske pravice?), 
in vse, kar je vmes. Uporabljamo lahko topli ('kuha- 
nje mila') ali hladni postopek. Pri obojem zmešamo 
maščobo z lugom, vendar ne v idealnem razmerju, 
ampak vedno tako, da je maščobe malo več. Včasih 
so to počeli, da bi milo bolj 'vlažilo' kožo (zdaj vemo, 
da je za to odgovoren glicerol), danes pa zato, da sa- 
pun ni preveč alkalen in ne draži naših telesc. 

Torej, če hočemo skuhati milo, bomo segreli maščobo 
na približno 90 stopinj Celzija, nakar bomo dodajali 
lug in neprestano mešali, da pospešimo saponifikaci- 
jo. Ko zmes ni več bistra, marveč prične dobivati žela- 
tinasto strukturo, je proces bolj ali manj končan. Mi- 
larji so nekoč to čobodro poskušali z jezikom, a tovr- 
stno početje odsvetujem. Zdaj je treba dodati le še 
dišavo, vse skupaj naliti v modelčke in počakati, da se 
ohladi. Večji strokovnjaki znajo potem odstranjevati 
glicerol (ampak zakaj, če pa roke naredi tako mehke!) 
in proizvajati mila različnih trdot, dodajati srebro za 
dodaten antibakterijski učinek ali pesek za čiščenje 
trdovratne umazanije in trde kože ... Ampak če bi radi 
postali novi Tyler Durden, bo ta recept zadoščal. 


september 2010 


adio že več let poslušam kako uro, dve 
na dan, različne slovenske postaje in ob 
različnih urah. Mislim, da je to dovolj za 
skrpanje precej široke slike o tem, kakš- 
no glasbo radijci pri nas pošiljajo v eter. 
Zato me napovedano zakonsko zmanjšanje deleža 
slovenske glasbe na radijskih valovih s 40 na 15 od- 
stotkov (po drugi verziji na 8 %) prav nič ne prese- 
neča. Domače muzike je namreč že zdaj malo. Na 
Sloveniji 1 ter Valu 202 še kar gre in postaje, kot so 
Dur, Ognjišče ter Aktual, ohranjajo zven podalpske 
grude, dasi pomešan z glasovi od drugod. Komer- 
cialke tipa Radio 1, Ekspres in City pa šopajo ame- 
riške hite na polno in se požvižgajo na vsakršen višji 
interes. Ob treh zjutraj imajo maraton Elze Budau in 
Rafka Irgoliča, da zadostijo zahtevanemu odstotku. 
Ob urah, ko je levji delež naroda pokonci, pa je slo- 
venska glasba le občasna popestritev. Važen je pač 
denar od oglaševalcev, ki je neposredno povezan s 
poslušanostjo. Umevno. Toda iz neke peklenske luk- 
nje se je v glave odgovornih priplazilo mnenje, da 
slovenska glasba pomeni nižjo poslušanost. 
Res je, poslušanost golemu zaslužku namenjenih po- 
staj je v porastu. Ja, tistih, ki med neskončno pre- 
žvečeno muziko vtikajo bedasto spakovanje samo- 
všečnih voditeljev ... ki bloke komadov na shufflu 
redno prekinjajo z modrimi besedami, da gre za dvaj- 
set minut glasbe brez prekinitev ... ki svetujejo, da naj 
pri radarju na cesti vozimo previdno (ker drugod na- 
mreč ni treba voziti previdno, važno je samo, da te 
policist ne zasači!) ... in ki stalno uporabljajo besedo 
'užitek' v vseh mogočih permutacijah. Uživajte v na- 
slednji pesmi, uživajte, kjerkoli ste, uživajte kar tako! 
Toliko, da mi ne svetujejo, naj uživam na zobozdrav- 
niškem stolu in med iztrebljanjem posebno trde stoli- 
ce, čeprav imam hemeroide, ki plapolajo v vetru kot 
slovenska zastava na dan državnosti. 
A tega ni moč kar tako povezati z mankom ali ne- 
mankom slovenske glasbe. Razumem, da je radio vse 
bolj namenjen sprostitvi. Komercialke pač kapitalis- 
tično izkoriščajo situacijo, kjer ima vsak od nas vse 
manj časa in volje za karkoli izven simuliranja ga- 


raškega avtomata. V tej situaciji najbolj zažge lajnanje 
enih in istih hitov. Štima. Ne kapiram pa dvojega. 
Prvič, kako si na podlagi nekih svojih raziskav upajo 
reči, da je slovenska glasba všeč le petim odstotkom 
poslušalcev, kot smo čuli sredi avgusta. Če so interv- 
juvali naključen blok v ljubljanskih Fužinah ali leglo ja- 
re gospode, ki si še evrokrem kupuje v Veneciji, mor- 
da res. Ampak je morala biti preklemano omejena ta 
raziskava. Še manj pa mi je jasno, kako tipi iz tega iz- 
peljejo, da ni dovolj 'kvalitetne slovenske glasbe'. 
Všečnost in kakovost pač nista isto. Eno so nemogoče 
popevkice z ritjo migajočih najstniških izvajalk in kva- 
zi nevarnih reperjev z MTVja. Drugo pa kvalitetna 
glasba. Ej, če vsa država gleda Esmeraldo, to ni naj- 
boljša TV-serija, okej? ln če vsi nabijajo NFS: Under- 
cover, ta naslov zaradi tega ni najboljša dirkačina, pač 
kdaj je kakovostna muzika vodilo komercialk? Glede 
na to, kaj nam potiskajo v uhlje, bi lahko vmes mirno 
vpletli Wernerja, Simono, Saško in Damjana. 

Toda če je mnenje o dobrem in slabem relativno, je 
absolutna resnica, da imamo kup svojih izvajalcev, ki 
jih bodisi sploh ne slišimo, bodisi nam stalno sučejo 
ene in iste njihove komade. Veste, Adi Smolar ima v 
repertoarju še kaj drugega kot Daleč je za naju po- 
mlad, kakor čudovito ganljiva je že, in rock se ni rodil 
s Siddharto. Zato komercialne radijske postaje na- 
prošam, naj vzamejo glave iz riti, ker tako bolj slabo 
slišijo, arhive MP3jev razširijo izven meja tistega, kar 
so našli na Piratebayu, in nehajo delati po liniji naj- 
manjšega odpora. O podobnem sem pisal kolumno 
pred nekaj meseci, ko sem se pridušal, da je svet iger 
dosti večji od World of Warcrafta in Modern Warfara 2. 
Ista finta. Če se bo namesto Jackota iz zvočnikov og- 
lasilo nekaj s sveže plate Slona in Sadeža in bo name- 
sto Snoopa zarepal Trkaj, se publika gotovo ne bo in- 
farktno zložila po tleh in zamenjala postaje. To se da- 
leč pogosteje dogaja med oglasi, ki so preveč idiot- 
ski, da bi jih bilo moč poslušati brez ožganin sluhovo- 
da in trajne okvare nevronov. 


Sneti 


jije oziroma jajce, da bi naredili takle nivo. Si pred- 


stavljate, da bi po teh krivinah norel Sonic, moped v Trials HD ali žakeljček iz LittleBigPlanet? 

Uradna lestvica revije JOKER 
ALPRESS d.o.o., Dunajska 5, 
1600 Ljubljana, MUH.JOKER.SI 

NAJBOLJ IGRANE ZADNJEGA ČASA 
IGRA: OCENA: 


gi. MONERN MARFAKE Z JI 
OZ. STARILRAFT 1! 39 
d3. MORLD OF MARCRAET O 684 
64, BRAMI TREFT BUTO 4 | 92 
5. DRAGON AGE: ORIGIMS 92 
A6, 6OD OF KAR 3 G8 
£7, NEED FOR SPEED: SHIFT 84 
88, 2816 FIFA WORLD CUP O 78 
99. ASSKSSIN'S ČREED Z | 88 
iv. naLFeLiFr Z 94 


STRANKE NAJBOLJ ČAKAJ NA 
- DIABLO 3, SRAN TURISMO 5 
GOTHIC 4; NFS HOT PURSUIT 


MAGRAJEMHCA ZREBANJA 
» Filip Stirn iz Logates 
(Prihce of Persia za P53) 
- Bojan Jančigaj 
(Dragon Age Z za P52) 


Zakaj Je puhcati move bolj 
privlačen od kinecta? 


kinect le gleda, move pa je 
trd in trese, 


NAJBOLJ PRODAJAME IGRE 
PRETEKLEGA HMESEČA: 


gl. STARCRAFT il (PO) 

dž. RED DEAD REDEMPTIOM (P53) 
3. MODERN MARFARE Z (PC) 
6d. BF: BAD COMPANY Z PC) 
65. NAFIA 2 (PS3) 

ak. THE SIHS 3 (PC) 

67. MORLD OF MARCRAFT (20) 
dB. MAFIA Z (PL) 

99. BTA EPISODES (PS3) 

18. HODERN MARFARE Z (P33) 


za oč. a sm. o s m mo m S m MT O MI O O O 


Sponzor naj prodajanih: 


Bl6 BANG. 


- 
za 
< 


Čeprav dosti iger izide tako za tahudi konzoli kot za računalnik, imajo verzije za sled- 
vnovič zbere štiri PC-naslove, ki smo jih že opisali 
za PS3 ali xbox 360, in jih pobeza, da na mehkih trebuhih razkrijejo morebitne razlike. 


njega navado, da zamudijo. 


ečina razvijalcev iger levji delež denarja 
ustvari na konzolah. Po drugi strani pa 
jih ne stane dosti, če izdajo inačico za 
najbolj razširjeno igralno platformo, saj 
tu ni licenčne dnine in so razpečevalni 
kanali dosti bolj raznoliki, od fizičnih trgovin do mno- 
gih spletnih štacun. Piratstvo gor ali dol, če se založ- 
nikom špilov ne bi splačalo izdajati tudi ali predvsem 
za pece, tega ne bi počeli. Zato je govoričenje o sko- 
rajšnjem koncu PC-igranja neumnost, kot pričajo tu- 
di naslednji štirje naslovi. Ne bi pa se branili vzpored- 
nih izidov, manj rezanja elementov in grafičnih izbolj- 
šav, ki bi presegle zgolj višje ločljivosti. Idealiziram? 
Ej, treba je segati po zvezdah, kajti kdor je z 
malim zadovoljen, dobi silažo reciklažo! 


SLAZBLUE 
CMAMITY TRIGGER 


Arc System Works. Prej: PS3 in X360 - 
Joker 201, 87. Zdej: PC, škatla (35 EUR). 
Računalniška publika živčno pričakuje Cap- 
comovo usmiljenje v obliki predelave Super 
Street Fighterja 4. Toda po zaslugi pridnih 
Arc System Works se lahko ozre po drugi 
novi dvodimenzionalni pretepačini. To je 
BlazBlue: Calamity Trigger, ki navdušuje z 
globino in izredno podobo, čeprav je še bolj 
zakomplicirana kot Street Fighter. Prav tako 
je do srži prežeta z odbito japonskostjo. Veliko Slo- 
vencev se v njej ne bo našlo, toda kdor se bo, se zna 
imeti neznansko fajn. 

Za razliko od dveh tu opisanih predelav, ki jima v pe- 
cejevi inačici manjkajo sestavni deli, je Calamity Trig- 
ger zgleden kot Bernarda Žarn. Ima vse, kar si lastita 
inačici za xbox in playstation, se pravi enoigralstvo z 


€ Nekaj, kar spreminja obliko v žolco z jezikom? Animejska 
japonskost bo odvrnila marsikakega slovenskega pecejaša. 


zapleteno pripovedjo in spodobno umetno pametjo, 
trenažni modus z veliko nastavitvami ter lokalno in sp- 
letno večigralstvo. Slednje teče skozi Games for Win- 
dows Live in na solidni internetni pipici deluje enako 
hitro ter brez zatikanj kot na konzoli, omogoča pa ran- 
girane fajte, nerangirane spopade v sobah, kjer se 
zbere več ljudi, ter oglede borb. Ljudi na netu je veliko, 
saj PC-inačica podpira borbe tako z lastniki računal- 
niškega kot xboxovega BlazBlueja. To jo naredi za eno 
redkih iger z medplatformskim (cross-platform) igra- 
njem. Vse pohvale, Arc! Upam le, da se bo publika ob- 
držala, saj na evropske xboxe in peestrojke koncem 
oktobra pride izpopolnjena inačica Continuum Shift. 


€ Ker BB za uporablja samo štiri gumbe namesto šestih kot 
Stric Fajter, si zna kdo misliti, da je enostavnejši. Toda v 
resnici je sistem še bolj zapleten kot v Capcomovem prvaku. 


Farbovita zunanjost, izdelana v klasični 2D-tehniki, je 
na abaku enako izvrstna kot na drkalici in navduši s 
fantastično narisanimi liki v slogu serije Guilty Gear 
(nič čudnega, ustvarjalci so isti), bombastičnimi efek- 
ti ter ozadji, ki kipijo od animiranih podrobnosti. Uči- 
nek je še boljši, če igro poganjaš v ločljivosti 1920, in 
imaš pri tem dovolj dobro mašino, da ohraniš 60 
sličic na sekundo, kot so razvijalci 
predvideli. Če si lastiš slabši hard- 
ver, je moč podrobnosti znižati, ven- 
dar zahteve niso pretirane, saj gre 
za čisti 2D-špil. Prednost pred kon- 
zolama so takisto skrajšani nalagal- 
ni časi glede na X360 in PS3, dasi- 
ravno si tam igro inštaliral na disk. 

Vsa ta konverzijska milina pa ne 
preseneča, saj izvirni BlazBlue z av- 
tomatov teče na sistemu taito type 
X2. To je v bistvu slabši PC z Win- 
dows XP. Iz teh logov izvira neurad- 
na verzija igre, ki se je pred meseci 
pojavila v črnih kotičkih interneta. 


Standardno vprašanje glede pretepačin na peceju je 
kajpak, ali bom lahko igral s tipkovnico? Odgovor pri 
BlazBlueju je: da, in to ne slabo. Veliko potez hoče 
četrt kroga od dol do naprej ali pol kroga od nazaj do 
naprej, kar na tipkah ni posebej problematično. So 
tudi vnosi krogov, a niso pogosti. Poleg tega lahko 
specialke za instantno izvajanje skopiraš na ločene 
tipke ali desno gobico na joypadu. No, za izkušnjo 
nalik japonskim igralnicam, kjer bi tak špil edinole 
srečal, in študij izredno globokega tepežkarskega si- 
stema z nebrojem potez ter možnosti priporočam ar- 
kadno digitalno palico z vsaj štirimi gumbi, o kakršnih 
smo pisali v vedežu Klik za udrih v Jokerju 192 (id na 
stranki: 5950). Šele tedaj boš zanesljivo in vzdušno 
izvajal obe vrsti bloka, nabiral energijo za nadspecial- 
ke, prekliceval napade za modificiranje kombinacij, 
čarovniško žongliral sovrage in razkrival tajne dvanaj- 
stih krepko različnih si likov. 

Pri tem boš sicer s čudnim občutkom ničjasnosti v 
želodcu strmel v sprevrženo mačkobabo, robotskega 
samuraja in žuželčje bitje iz želatine ter se praskal po 
buči ob animejsko nepovezani fabuli. Tudi uravno- 
teženost pretepačev malo šepa, kar naj bi popravil 
Continuum Shift. A če boš vztrajen in boš imel ko- 
ličkaj kakovostne soigralce, boš v BlazBlueju našel 
ritobrc za vikat. 


PRINCE OF PERSIA 
THE FORGOTTEN SANDS 


Ubisoft. Prej: PS3 in X360 - Joker 202, 72. 

Zdej: PC, Steam (50 EUR) ali škatla (manj EUR). 
Dosti besed o Pesku ne bom trosil, saj je igra na raču- 
nalniku, kamor je prišla z manjšo zamudo, vsebinsko 
enaka kot na PS3. Ostala je striktno enoigralska 
ploščadno-bojevalna avantura, ki nadaljuje Prinčeve 


ČO Tek po zidu, odriv na zdrajsanem mestu, obrat na steb- 
ru, odskok na naslednji podpornik, hop na ploščad. Lepo. 


september 2010 


prigode iz Sands of Time in se umešča pred Warrior 
Within. Pripoved je nekam bleda in boj z zvečine švo- 
hotnimi peščenimi sovražniki enostaven. Zato je naj- 
večji poudarek na skakanju, ki ga znova prežema 
občutek, da je naš velikaš premočan za svojo okolico. 
Sploh če sodiš med bolj izvežbane in ob rabi posebnih 
moči, kot je previjanje časa nazaj, ki jih igra ne ome- 
juje pretirano. Glavna odlika igre je zato hitro, poveza- 
no, ritemsko premagovanje ovir s čudovito animira- 
nim junakom, ki mestoma zelo navduši. Sploh v delih, 
kjer je treba strjevati vodne curke, s čimer ustvariš 
navpične pregrade, po katerih je moč steči. Je pa res, 
da je vse skupaj manj dovršeno in ambiciozno kot v 
Prince of Persia iz 2008. Vmes je nametanih še par v 
redu miselnih orehov, ki temeljijo na premikanju ročic 
in jutri ne bodo postali test za vstop v Menso. 


€ Ne zahtevam Ninja Gaidena, ampak tepež v Forgotten 
Sands je precej zehalen in manj zanimiv kot v PoP iz 2008. 


€ wMinusi ostajajo enaki kot na PS3 in xboxu 360: linearna 
in ne prav razgibana palača, švoh zgodba, plitko mlatenje, 
ponavljanje elementov iz Sands of Time, malo dodatne 


vsebine po koncu. Igra je solidna, a nič več kot to. 


Na peceju je grafika enaka kot na konzoli, če izvza- 
mem višje ločljivosti, medtem ko je nadzor s tipkovni- 
co in miško (uporabiti je kajpak moč tudi joypad) 
odličen in povsem neproblematičen. Tipke WSAD 
Princa premikajo, pri čemer le redko pogrešaš analog- 
no natančnost, preslednica sproži skok, levi miškin 
gumb pomeni zamah z mečem in desni tek po zidu 
navzgor. Sistem dela ko šus in povrhu si je moč tipke 
nastaviti. Nasploh je vsa predelava raz- 
hroščena in na nivoju. Škoda, da igra upora- 
blja zoprno Ubijevo zaščito, kjer je treba biti 
nenehno na spletu, da lahko igraš, in da je 
osnova le spodobna. 'Le'? Hjah, od Princev 
vedno pričakujemo nadmočnost. 


SURN ZOMBIE GURN 


P2 Games. Prej: PS3 - Joker 190, brez oce- 
ne. Zdej: PC, Steam (7 EUR). 

Smisel in večina vsebine playstationove ce- 
nenke iz PS Stora Burn Zombie Burn na pe- 
ceju ostajata enaka. Iz ptičje perspektive na 
kvadratno ograjenih stopnjah je treba robot- 
ronsko razsuvati horde zombakljev, ki z vseh 

C Grafični slog je simpatično risankast, toda igranje bi 
morali še v marsičem pošraufati. Zal gre za docela lopatno 
predelavo, v kateri niso izboljšali prav ničesar. Namesto 
tega so raje odstranjevali povsem v redu elemente. Mrš. 


strani hitro gomazijo proti tebi. Grafika je ri- 
sankasta in štimunga humorna, saj srečaš 
baletne gnilkote in nabereš zapretiravana 
orožja, kot so motorka, eksploziv ter sesal- 
nik, ki sitnobe melje v puding. Če zombije 
kuriš, iz njihovih vampov padajo boljše do- 
brote, a s tem nižaš množilnik rezultata. Ker 
lahko točke na globalnih lestvicah primerjaš 
s prijatelji in nekimi neznanci, je visok izid 
osrednja draž. 

A ni ti treba preživeti dosti časa ob tej inači- 
ci, da ugotoviš njeno nekakovost. Igra že na 
PS3 ni bila pohvale vredna, saj je manjkalo 
raznolikih obnašalnih vzorcev zombijev in si- 
tuacij. Bila je plitka in se je začela kmalu po- 
navljati, za kar so bili krivi tudi nerazgibani 
nivoji in manko dobrih šefov. Zaznavanje sti- 
ka z zombaklji je bilo nenatančno, orožja so 
delala probleme, najbolj pa je težila naporna 
kontrolna shema, ki ni uporabljala obeh ana- 
lognih gobic na joypadu, marveč je vpeljala 
obračanje z levo paličico in streljanje z gum- 
bom. Po pol ure so te roke bolele kot delav- 
ca v kamnolomu. 

Glede vsega tega je na računalniku enako. 
Če uporabiš igralni plošček, trpiš, če zapre- 
žeš tipkovnico in miško, pa je težko biti na- 
tančen, saj ni merilnega križca in se zna lik 
obračati sunkovito. Podoba ni nič izboljšana 
in ne le, da na peceju ni spletnega večigralst- 
va, nesramno so izrezali lokalno sodelova- 
nje, ki je BZB na konzoli podaljšalo življenj- 
sko dobo. Tako ostanejo parurna kampanja in solidni 
dodatni izzivi. 

Burn Zombie Burna se ne gre ogibati kot sifilitičnega 
zombija, ki te hoče natepsti s prežrtim onetom, saj 
zna biti po svoje še kar zabaven. Gotovo pa ni nobena 
perla. Pusti zombaklje vnemar in raje igraj Alien 
Shooter ali kako žanrsko klasiko, kot so Robotron 
2084, Smash TV ter Mutant Storm. 


€ Playstation 3 bo letos dobil slično zomboklavščino Dead 
Nation finskih razvijalcev Housemargue (Super Stardust). Zi- 
her bo boljša, saj so Skandinavci dokazali svoje mojstrstvo. 


PUZZLE OUEST DVE 


Namco. Prej: xbox 360 - Joker 205, 70. 
Zdej: PC, Steam (16 EUR). 

Enoigralski modus je v nadaljevanju uniče- 
valnice življenj Puzzle Guest klon julijske ver- 
zije za xbox 360, ki jo tržijo na Xbox Live Ar- 
cade. V petnajsturni kampanji frpjsko posta- 
neš templjar, ašašin, coprnik ali barbar, na- 
kar se lotiš raziskovanja templja s kupom 
pošastkov. Teh se znebiš tako, da jih prema- 
gaš v poteznem postavljanju najmanj treh 
enakih simbolov v vrsto na veliki mreži, tako 
kot v PG1. Vsi simboli so že na mreži, treba 
je 'le' zamenjavati sosednje. Igranje z miško 
je prijetno, bolj kot z joypadom. Z zmagami 
nabiraš izkušnje in sredstva, s katerimi tvoj 
lik napreduje, si oprtava boljša orožja in nabira uroke. 
Enica se je odvijala v širni deželi in je imela bolj do- 
mišljijske monstrume ter več stranskega početja. A 
nadaljevanje ipak ne skopari z vsebino. Premagovanju 
pošastkov, kot so orki in nekromanti, in številnih šefov 
se pridružijo miniigre, odstranjevanje pasti in brskanje 
po sobanah, pa tudi poklici se do neke mere razlikuje- 
jo. Za samotarja so tu še ločene minice, neskončno 
bojevanje proti umetnopametnim kanaljam in turnir, 
kjer zase in za računalnik izbereš nabor zverin, ki se 
potem udarijo. Škoda, da ni podpore Steam Cloudu. 


A Verlorene"East Marke a 


€ Najprej se sprehodiš po vasici, nakar vstopiš v 
tempelj, kjer se odvije levji delež igre. 


CO Pamet je slična kot v enici, saj višja težavnost 
pretežno pomeni, da se računalniku bolj serje. 


Večje razlike med xboxom in PCjem so v večigralst- 
vu. Lokalnega za dva človeka na peceju ni več, med- 
tem ko nalinijski pozna tepež dveh ljudi z naključnima 
herojema ali junakoma iz kampanje, a ne v rangirani 
in nerangirani varianti, marveč le v eni skupni. Na 
srečo multiplayer za povezavo ne zahteva več vpiso- 
vanja IP-številke, marveč uporablja normalen brskal- 
nik. Zato pa mu falijo vsemrežne lestvice z rezultati in 
obljudenost, saj na strežnikih srečaš komaj koga. 
Protipuščavništvo res ni bistvo PO2, marveč popestri- 
tev. Toda izrezovanje elementov, kot je multi za eno 
tipkovnico, ki bi na deževno popoldne s kolegom v 
hiši ali najdražjo prišel čisto prav, je graje vredno. Za- 
to oceno PC-inačice nižam za piko. 


estne oziroma deželne svobodnice, nekdaj edinstvene igre, so z leti postale bogata 
podzvrst, ki sega od srednjeveške, kavbojske in drugosvetovnovojne tematike prek 
urbanega gangsterstva do futurističnih čefurijad, kakršna je Infamous. Skupno sorti 
je, da poleg živega mesta, po katerem po mili volji gazimo pešake, pretepamo mi- 
moidoče in krademo prevozna sredstva, vsebujejo čuda postranskosti. Torej neobveznih nalog, 
takega in drugačnega udejstvovanja ter vseh sort skrivnosti, ki A rdeče niti često 
Mafia (J110, 89) pa je pred osmimi leti šla v drugo smer in namesto množice krajnih dejavno- 
sti ponudila doslej najglobljo možno izkušnjo z dvajsetimi raznovrstnimi pravomafijskimi nalo- 
gami. Češka ekipa, tedaj lllusion Softworks, danes pa 2K Czech, si je z domiselnostjo in tru- 
dom za podrobnosti pozlatila ime. Zato ni čudno, da je bila Mafia 2 zadnja leta na vrhu sezna- 
ma najbolj pričakovanih naslovov. Obeti so bili na podlagi lepih slik, kasnejšega obdobja do- 
gajanja in obljub o nadgrajenem receptu izvirnika ter o vzpenjanju po familijarni lestvici po- 
vsem na mestu. Nekajkrat smo zato naivno zapisali, da se nam za kakovost špila zaprmej ni 
treba bati. No, brez slepomišenja bom pri priči zapisal: Mafia 2 je bržda največje letošnje ra- 
zočaranje, in to tako, vsenivojsko. 

Štorija z izjemo enega posrečenega detajla naveze s prvim delom nima. Prizorišče je to pot Em- 
pire Bay, njujorkasta metropola z elementi Los Angelesa in Detroita. Zgodba se začne še za časa 
druge svetovne vojne in se razpotegne do začetka petdesetih let. Protagonist je Vito Scalleta, 
brezhibno angleško govoreči sicilijanski priseljenec, ki pade v slabo družbo. Ko ga prvič za- 
sačijo, se ječi ogne tako, da obleče uniformo in se udeleži izkrcanja na Siciliji. Mimogrede, itali- 
jansko-ameriški pridaniči so zares sodelovali v operaciji Husky, saj so bili jezikovna zveza z 
otoško mafijo, ki je črtila Mussolinija in naciste ter rade volje pomagala pri premikih in izvid- 
ništvu. To se ji je po vojni zavoljo črnoborzijanstva z ameriškimi pošiljkami hrane in materiala 
bogato obrestovalo. Igra se zato izvirno prične v sicilijanski vasici z vojaško nalogo zoper fašiste. 
Spričo vere v sposobnosti razvijalcev iz Brna sem se nato nadejal nadmočne izvedbe, ki ga bo 
pokadila vsem zaresnim vojnim špilom. Na žalost se misija izkaže za mlačno in kratko, vendar 
me ta prvi vtis še ni potrl, še zlasti, ker je uvod nakazal na kakovosto podajanje pripovedi. 
Prava igra se otvori v zasneženem mestu, kamor se Vito vrne kot vojni veteran. A kmalu spozna, 
da se od prelaganja zabojev v pristanišču, kar mora ob sočnem Vitovem zabavljanju seveda 
početi igralec, ne da živeti. Zato se raje oprime možnosti hitrejšega zaslužka. Pri tem mu skozi 
vso igro ravbarsko drži kolega Joe. A čeprav so pripovedne sekvence goste in prijetne, se ig- 
ralni del kar noče in noče razviti. Po desetih poglavjih sem imel zato še vedno jako mešane 
občutke, neizdelano mnenje in pobožno upanje, da se bo dogajanje vendarle popravilo. Podo- 
ba je resda pričakovano odlična, saj je mesto izredno raznovrstno in raznoliko ter ima neverjet- 
no število podrobnosti na zunaj in od znotraj. Fin zasuk je tudi, da gre Vito vmes v zapor, nakar 
se vrne v poletno slikovit Empire Bay sedem let kasneje, kar je fina ideja, ki pridoda k občutku. 
Toda igranje samo je vseskozi neizrazito, celo duhamorno. Ogromno je - spočetka in še več 
kasneje - odvečnega premikanja. Ničkolikokrat sem tekel po štengah gor in dol v prijateljevo 
ter lastno stanovanje v tretjem nadstropju, še bolj pa moti neprestano fijakarstvo, kot zanalašč 
vselej na nasprotni konec mesta. Dejansko so naloge, v katerih sem samo vozil. "Joe je pijan 
v baru, pojdi po njega, ga odpelji domov, nato pojdi v hribe zakopat zamorca in se še sam vrni 
v stanovanje." "Pojdi po neko babo in jo odpelji v službo." "Šofiraj kamion na par lokacij in po- 
dajaj šteke cigaret s kesona." In tako dalje. V opisu Godfatherja sem zapisal, da je preveč uka- 
zov "Vieni gua e vai la!," in tu je komaj kaj bolje. 

Tudi v enki je bilo precej slično najedajočega furanja, ki se v vseh tosortnih igrah zaradi igral- 
čeve objestnosti pogosto spremeni v pokole pešcev, bitke s policaji in večkratna ponavljanja. 
Ampak tam je bila to praviloma le začetna postavka v drugače odlično zastavljeno operacijo, 
katerih polovice se po osmih letih še vedno z radostjo spominjam. Dvojka pa takšnih enosta- 
vno nima. Celo dan zatem, ko sem igro zaključil, moram krepko brskati po spominu za unika- 
tnimi vtisi. Širše bitke, v katerih sem pobil marsovsko veliko število neprijateljev, se igralno ko- 
maj kaj ločijo. Enkrat sem streljal na gradbišču, drugič v kitajski restavraciji, pa v hotelu, skla- 
dišču, pristanišču in naposled v observatoriju. Ni nobene finte, nobenega 'šefa', nikakršne na- 
prednosti, le šicanje iz zaklona, dokler ne zmanjka rdečih označb na zemljevidku, tek do na- 
slednjega prostora in jovo na novo. Par delčkov, recimo mitraljiranje iz okna, po malem izsto- 
pa, a so tako pičlo odmerjeni, da so komaj omembe vredni. Vito je večino časa rambo s potu- 
ho samozdravljenja in nošnje desetih orožij hkrati. Toda ne bom se spotikal ob ta 'nerealizem', 
saj je vprašanje, kako bi ukvarjanje s paketki prve pomoči in pomanjkanjem municije vplivalo 
na igralnost. Bentim nad nedomiselnostjo, ponavljajočim level dizajnom in posledično nespre- 
menjenim vzorcem špilanja. Na to vpliva tudi večinoma neobstoječa umetna pamet, saj so- 
vražnike vodijo skriptana navodila in praviloma se bodo zmigali šele, ko Vito prestopi nevidno 

Po novem se avta ne da razbiti, marveč se po več trkih pokvari in S 
Vito mora izstopiti, jugi sredi MRRWtna, ter uli motor. 


Nekajkratni boks je  ObUŠHM vendar globine in pretirane priv- 
robi ta glembnts nima. amilatgega oje ni in kri ne šprica. 


Joe za sliko od Vita preganja neke cipe, samo v resnici sta oba 
pedra. Dec ziher ne hi imel plamencev v dnevni sobi. 


Checkpointi so resda pravično postavljeni, a pogosto moramo še 
vedno čez animacijo, telefoniranje in tekanje po stopnicah. 


Streljanje ni zanič, ampak le povsod enako ne glede na lokacijo. 
Je pa na'PCju z miško mnogo laže zadevati kot na konzoli. 


— V mia —: 


| 
v 


m E teti 
Si Se kdo spomni bežanja pred policaji po strehah hiš v enk 
tukaj je ena misija podobn 
men IZMERITI MKE INT moro rano II] mio ami... 
"Daj mi-eno rdečo šteko." "Zdaj mi daj eno tamodro." "Vrzi mi 
prosim eno belo." Taka je naloga p(r)odajanja cigaret. 


Hane 3 


Vito Travolta plačuje globo za prehitro vožnjo. Policisttne ve, da 
je v prtljažniku mrtev črnec, ki ga je Joe pomotoma počil. 


Kdor je končal prvenec, ve, za kaj gre na tem prizoru. Še rdeč ku- 
pe je isti. A nezaslišano se dejanje odvije v vmesni sekvenci. 


Me. koge:? 


Mesto je'sijajno zmodelirano, pri čemer ga dobršen kos sploh ni- 


(Reki aLeN MNA da? 


P eki 
Bukoraje legal 


IGROVJE 


črto, četudi jim je v sosednjem prostoru pobil vse kolege. Ti strelski obračuni so zato krepko 
pod ravnijo klasičnih, nesvobodnih tretjeosebnic tipa Stranglehold. 

Ziher dobre naloge še pridejo, sem si čedalje manj odločno prigovarjal skozi prvo polovico. 
Stoposto bo kak avtomobilski strelski pregon, atentat, podstavljanje bombe, dirkanje, šunjač- 
ka misija ... Nak, nič od naštetega. Iz avtomobila sploh ne moreš rešetati, dirk, ki so vsaj kot 
postranska zabava tradicionalno vključene v vse sorodnice, ni, tiholazenja pa je obveznega za 
cele pol minute. Kot rečeno, pol ducata nalog je istokopitnega množičnega rešetanja, pre- 
ostanek pa tvorijo prodaja čikov, razdeljevanje bonov po bencinskih črpalkah in mlatenje. 
Uživanje v igranju zato seže le do povprečnega. 

Kdor igre ni izkusil, bi znal pomisliti, da gotovo pretiravam v graji. A ne in tudi zaključil še ni- 
sem z njo. Igralne globine Mafia 2 torej ne premore, še slabše pa se odreže pri širini. 
Večigralstva, ki ga GTA4 denimo ponosno vključuje, tu ni. Neobveznih kvestov takenako ni, 
torej nič taksi službe, policajstva, dostave pic ali kakršnegakoli najemništva. Vse, kar je igral- 
nega, je dvajset premočrtnih poglavij brez enega samega presežka. Iskanje slik nagih bab, ka- 
kršna je ta v naslovu, in plakatov sta praktično edina dodatna bonbončka. Nekje vmes je celo 
govora o treh mafijskih družinah in bil sem prepričan, da bom lahko izbiral, kateri bom zapri- 
segel. Jok, brate. Igra vejenja ali odločanja ne pozna, niti ne večrešljivosti nalog. Igralčeva vo- 
lja je zreducirana na to, kateri avto boš sunil. Ko se po dvanajsturni igri pojavi odjavna špica, 
ni mogoče niti nadaljevati svobodnjaškega špilanja. Kar, ironično, ni zamera, saj pretirane 
motivacije za to vsled manka obrobnih zabavnosti itak ni. Empire Bay za razliko od San An- 
dreasa, Liberty Cityja in večine ostalih virtualnih krajev ne premore ene samcate skrivnosti, 
niti skakalnice za avte ne. Naokoli je edinole nekaj servisov, ki pa ne rabijo namenu. Avto de- 
lavnica in konfekcijska trgovina Vitu omogočita zamenjavo registrskih tablic ali obleke, zaradi 
česar ga policija ne lovi več, a to se v praksi izkaže za nepotrebno. Organom pregona je na- 
mreč moč brez večjih težav pobegniti ali jih celo postreliti. Še na najvišjem tiraličnem nivoju, 
ko plavi angeli poprimejo za avtomatsko orožje, se jih je lahko otresti. Malo vijuganja pov- 
zroči, da se bodo slej ko prej nekam zakantali in ustavili pregon. Podobno nepotrebni so bi- 
stroji in prodajalne orožja. Slednje preprosto zato, ker je pištol, brzostrelk in pušk ter nabojev 
dovolj in se prenesejo v naslednje poglavje. Bordelov pa ni. 

Medtem ko ostale igre preizkušajo take in drugačne naprednosti, je Mafia 2 vpeta v ozek in pli- 
tek kalup. Spomnimo se Godfatherja, v katerem smo vodili in branili lokale ter pobijali na ja- 
ko krute načine, pa Scarfaca, kjer smo med ostalim uničevali območne bande in opremljali sta- 
novanje, Sabotuerja s privlačnim neobveznim uničevanjem švabskih gnezd, GTAjev s frpjskim 
napredovanjem lika in še bi lahko našteval. Tale špil nima čisto nič takega, še ekonomskega 
modela ne, saj je denar nepotreben. Le kaj bi z njim, ko ničesar ne nucam. Enkrat samkrat sem 
moral zbrati nekaj jurjev, kar sem storil z nenevarnim prevozov štirih avtomobilov na odpad. 
Prav tako niso osmisljene malenkosti, kot so vlamljanje (zakaj bi se mučil s kljukcem, če lahko 
brez kazni razbijem okno?), šicanje v gume (ni naloge, kjer bi to prišlo v veljavo), ugašanje luči 
in zapiranje vrat (222), uporaba telefonskih govorilnic ter podkupovanje miličnikov. Srčno žal 
mi je za vse artiste, ki so Empire Bay dizajnirali v nulo, kajti urbana ureditev, ulice, pročelja, 
dvorišča in notranjosti objektov so oblikovani precej bolje, kot bi bilo treba. Poleg videza je ne- 
sporni adut izdelka še muzika. Zaradi več kot sto dvajsetih tistodobnih popevk, umeščenih na 
nejših let, na primer poznana Mambo Italiano in No Particular Place To Go, je spisek všečno iz- 
bran in za nameček opremljen s še več reklamami ter vmesnimi sporočili. 

Zgodba in njeno prikazovanje sta pomembna elementa izdelka. Sekvence, skoraj v celoti v 
živo odigrane z grafičnim pogonom, so pogoste in privlačno pripovedujejo. (Ena od njih 
vključujejo celo felacijo.) Določeni pogovori so vpeti tudi v igralni del in pestrijo vožnjo. A kljub 
neprestanim preobratom so liki površinski in sama fabula ni nič posebnega. Vito skozi zavezo 
omerta postane mafiozo, toda nadaljnjega napredovanja ni, pa tudi ta čin ničesar ne pomeni. 
Od začetka do konca se namreč obnaša kot poulični robotski izpolnjevalec šoferskih in moril- 
skih ukazov za razne Vincije, Falcone in Eddije. Ko mu umre mama in poroči sestra, je to stvar 
ene govorjene vrstice, babe pa sploh nima nobene. Ne resne, ne najemnice. Po mojem je pe- 
der, zato mu ni težko preždeti nekaj let v zaporu. Najbolj bedno pa je, da se nekaj zanimivih de- 
janj, ki bi jih z veseljem storil igralno, po nepotrebnem odvije neinteraktivno. Takoj zamenjam 
pet voženj za umor Tommyja Angela. Tudi konec, ki nepričakovano prereže igro, ne zadovolji. 
Moje zajebano dlakocepstvo? Hja, mnogo boljši prikazi romantične, fikcijske mafije v besedi in 
sliki obstajajo, da bi lahko pohvalil to štorijo. Poleg tega je Heavy Rain konkretno dvignil nivo 
te plati, zato bi se morali Čehi res bolj potruditi. 

Ni mi jasno, zakaj so igro razvijali skoraj šest let. Dobili smo nič več kot povprečno, nesvo- 
bodnjaško gangstersko izkušnjo, ki jo sicer prešpilaš, a za sabo pusti grenak okus. Dodane 
vrednosti nima, zastonjski DLC (dolpotegljivi cukrčki) pa prinaša samo dodatne suknje, 
dočim bodo za ostalo računali. 10-dolarska epizodica Jimmy's Vendetta je že na voljo. 


Žalosten odloži klobuk, plašč in tommyjevko, saj se je njegova najholj za- 
želena igrica izkazala za bridko neizpolnitev pričakovanj. 


videz z neverjetno veliko podrobnostmi v raznovrstna in vzdušna glasba 
nedomiselne misije x nič obrobnega 
bolj poulično gangsterstvo kot mafija 


Vito potegne Vodo s telekinezo, saj roke ne iztegne 


pozdravljam poudarek na"zgodbi 


početja x nikakršne naprednosti 
neizkoriščenost elementov 

€ V Numenu mrgoli za diablovščine nekonvencionalnih prijemov. Da te 
razjarjena bivša pitija spremeni v pajka, je že eden od njih. 


€ Dodatne veščine moraš za cekin kupovati pri svečeniku svojega bo- 
žanstva. Nak, niti za izbranca ni nič zastonj. Ohrnost pa taka. 


a Zi 


€ Neprijatelji niso številčni, a to kompenzirajo z odpornostjo. Pet ko- 
madov na kupu vas zlahka ubije, sploh če so nekaj nivojev nad vami. 


O Vasice so čedne in polne prebivalstva, ki pa je dokaj statično. Najbolj 
bi bil vesel, če bi mi trgovec prodal kako uporabno robo. 


Numen: 
A" 4 


eška skupina Cinemax z Numenom poskuša dokaj vkalupljenemu žanru dia- 
blovščin dodati lastno začimbo. Kot nekdaj v Titan Ouestu je prizorišče antična 
Grčija, natančneje kup otočkov, ki delujejo kot posamezne stopnje. Večina jih je 
širokemu občestvu nepoznanih, čeprav uletimo tudi na kako znano prizorišče - 
Kreto, afriško Cireno in Parnas, recimo. 
Igrati pričnemo kot bratec ali sestrica, ki na majhnem otočku sanjata o večni slavi. Ta 
fablovski pristop rabi predvsem spoznavanju z igralnim vmesnikom in preizkušanju vseh 
treh poklicev: bojevniškega, coprniškega ter lovskega. Nakar drugo dete umre in ko ga 
na Parnasu pokopljete, stresete jezo na bogove. Toda nadnaravneži vas namesto s stre- 
lo počastijo s službo. V laseh so si zaradi kraje Kronosovega srpa in deveterica Olimpcev 
(Demetra, Hestija in Afrodita ne sodelujejo) izbere vsak svojega junaka, ki bo iskal do- 
tični artefakt. Izbira, kateremu bogu služiti, je vaša, s čimer zakoličite svoj poklic in raz- 
vojno drevo znotraj njega. Ja, Zevs bo bojevnika naučil drugih veščin kot Hefajst, čeprav 
bo končni izid precej podoben, Takih drobnih pozornosti v igri ne manjka. Patron vas 
potem pošlje na nekajletni trening in kot odrasla oseba pričnete s pravo igro. 
Štorijalna podlaga je zdrava. Izvirna je tudi ideja, da se po prizorišču z istim ciljem peha 
še osem junakov, ki vam niso le konkurenca, ampak včasih dobrodošla pomoč. To gre 
vašemu bogu v nos, saj raje vidi, da osmerico ponižate ali celo prepustite smrti. Če to 
storite, se s pokojnikom ni treba ubadati na turnirjih, ki vsake toliko prekinejo glavno 
nalogo. Tam morate premlatiti ostale heroje, da je vaš olimpijec zadovoljen in vam bo 
ob naslednji žgalni daritvi poklonil kako dodatno sposobnost. Kul popestritev, problem 
je le, da so božja darila precej bedna. Zlasti v primerjavi s kakim Sacredom 2, kjer so 
božanske specialke res nekaj pomenile. 
Vmesnik je čeden. Za sprva majhen inventar lahko dokupite večje bisage, dnevnik na- 
mesto jasnih napotkov daje posrečene namige, ob napredku na naslednjo stopnjo se 
samodejno zvišajo statistike, medtem ko eno točko lahko vložite po želji. Skratka, vse 
je narejeno tako, da človeka kar najmanj odvrača od glavnega dogajanja. Le namesto 
velike karte bi bil bolj na mestu mini zemljevid. Tudi vodenje junaka ni klasično diab- 
lovsko s klikanjem, bolj je podobno sodobnim sekljaškim akcijadam, torej pogled od 
zgoraj in zadaj s prosto vrtljivo kamero, kombinacijo WASD in tipkovniškimi bližnji- 
cami za lučanje specialk. Žal pa je nadzor fejst neroden. Lik se rad zatika ob elemente v 
okolici ali pozabi, da bi moral nekaj početi, zato bebavo stoji, medtem ko se trudiš zno- 
va naciljati hitro prihajajoče velikane. Crk, gremo še enkrat. Igralnost pa v jok. 
Tedaj, ko se nadzor ne vmešava v prej naštete elemente, znajo ti prav prisrčno zakriti 
monotono klanje brezštevilnih pajkov, škorpijonov in ostale zalege, ki spet oživi - sicer 
s polovičnim zdravjem - v trenutku, ko zapustite karto. Načeloma ima vsak otok sa- 
mosvoje antične beštije, od harpij in mutiranih driad, do robotov izrodkov, ki jih je He- 
fajst zavrgel. A monokulturnost vsake lokacije je boleče očitna. Mečev, lokov in oble- 
kic, ki padajo od trupel, je obilo, tako da denar ni problem. Je pa težava zapraviti ga, 
saj trgovci redno ponujajo le opremo, ki je nekaj deset nivojev nad vašim, tako da ste 
pol špila odvisni od lastne sreče. Tako možnost kockanja za kako močno sekiro, ki je 
fina mini igra, kar malo zvodeni. Dobra zamisel, češka izvedba. 
Za šefe, ki z izjemo Minotavra in občasnega polboga niso baš znani (povejte, ste že 
slišali za Meduzinega podložnika Karcinosa?), je treba ponavadi rešiti kako podnalogo, 
da jih napravite ranljive, nakar zgolj besno klikate po njih. Poleg tega je nekdo imel bri- 
ljantno idejo, da bi vsak drug vogal poselil s premočnimi monstrumi, ki vas brez opozo- 
rila headshotajo. Samo zato, da ne bi česa odkrili prezgodaj in da se je treba na že od- 
krita mesta vračati po večkrat. Madona, ponujajo nelinearnost, nakar te na vsakem 
drugem koraku stran od začrtane poti mahnejo po betici. Ne rečem, če bi te špil vsaj 
opozoril na to. Ampak ne, to izdahne v enem samem primeru, in še tedaj povsem brez 
potrebe! No, sama smrt ni pretresljiva, saj vas le povrne k zadnjemu tabornemu ognju, 
ob katerem ste počivali. Ti so edina mesta, kjer lahko igro shranite, hkrati pa se ob 
počitku obnovi vzdržljivost. Če vam slednje zmanjka, se lik ne zdravi več sam in ste pri- 
siljeni v lokanje refoška, ki potrebuje čas za ponovno uporabo. Ob ognju lahko takisto 
zamenjate dan za noč, kar občasno odpre nove naloge, ampak včasih je to edini način, 
da rešite katero od zadanih. Še ena dobra ideja, ki pa bi lahko bila uporabljena pogo- 
steje in bolj dosledno. 
Samosvojih rešitev Numenu ne manjka, kar bi znalo koga pritegniti. Pravzaprav jih je 
kar preveč, vse pa so narejene na pol. Ne bi bilo bolje, ko bi jih bilo manj, a bi tiste, ki 
ostanejo, izkoristili v popolnosti? Temu pravim češkost izdelave, ki najbolj pogrne pri 
ključni sestavini - nadzoru lika. Če hočeš na Steamu za igro odšteti dvajsetaka, moraš 
biti hudo odpustljive baže. 


fablovski pristop k izdelavi lika v raznovrstnost znotraj poklicev 
nadzor lika je v srednjih temah x neu- 
trgovci z neuporabno robo Cinemax 


turnirji so kul popestritev 
ravnotežena zahtevnost 

O 2009-2010 NCsoft Europe Ltd. Vse pravice pridržane. NCsoft, spojeni logotip NC, Aion, Aion: Assault on Balaurea in vsi s tem povezani logotipi ter znaki so blagovne 

Reloaded je (ne preveč) obogatena verzija Worms 2: Armageddon za 
xbox 360, ki pa ni prenovljen Armageddon iz leta 1999. 


Seveda lahko spreminjaš čelade-ii in n visokofrekvenčni govor malih ogro- 
ženčkov: Čvek simulira različne narodnosti, od Italijanov do Škotov. 


V redu ralo ištio omogoča hitro naključno izdelavo m ali po- 
drobnejše ubadanje-z-njimi /Ni'pa-deljenja-nivojev'po netu. 


K emi? ee NANO ZNALO nn nan ož pni 
Če špilaš zastonj, si odvisen od bonusov, ki jih dobiš za zmage. Drugače sš 
- pa za dvajsetaka dobiš 8000 enot boosta. Paketek petih bonusov denimo pad 
4 košta okoli 300 apoenov, najem GT-Ra za vikend pa jurja in pol. Ni junaka, 
<- ki je po prvem nakupu še dodatno investiral v ta nesmisel. 

Glede števila avtomobilov, friziranja in lišpanja se niso potrudili, pa na 
ma j Splošno je podoba bolj apnenčarska. Mar upajo na igralce z netbooki? z 

Need for Speed World 


orld ni polnopravni član serije NFS, marveč ceneni masovni večigralski od- 
vrtek, namenjen nezahtevnim igralcem in slabši železnini. Temu primerna je 
njegova kakovost, ki je kratkomalo nizka. Gre pravzaprav za recikliran izde- 
lek, sklamfan iz cest Carbona in Most Wanteda, a obenem mnogo skrom- 
nejši in manj zabaven od posameznega dela. Tisto, kar ipak upočasni drveči tovornjak 
gnojnice, je njegova kao brezplačnost. Klient je prosto na voljo na World.needfor- 
speed.com in za igranje ne zahteva vpisovanja kreditne kartice. Zastonjska verzija je 
omejena na slabo polovico nabora avtomobilov in deseti izkustveni nivo. A oziraje na 
bednost in kratkovidnost večina igralcev odneha, preden doseže to mejo. 
Temeljni problem igre je obča nesmiselnost, saj v oziru večigralništva dejansko ne po- 
nuja ničesar več od starejših NFSjev. Tisti reklamni MMO, ki poudarja masovno udej- 
stvovanje, je namreč zavajajoč, da ne rečem kar neresničen. Ko uletimo v špil in se 
brezciljno zapodimo po mestu, ne naletimo na nič druženjskega. Resda vidimo druge 
dirkalnike, ki pa so duhci, torej peljemo skoznje. Zvečine so itak vsi pri miru, kajti do 
dirk dostopamo skozi menije. Tekmujemo z do sedmimi nasprotniki, kar je daleč od 
'mase', pri čemer si lahko vesel, ako po minuti čakanja in gledanja v luft dobiš štiri so- 
tekmovalce. In to samo pada, saj je bilo ob splovitvi konec julija družba izdatnejša kot 
poldrugi mesec kasneje. Igralce lahko dodaš na spisek prijateljev ali jih povabiš na dir- 
ko, vendar so te socialne opcije pičle in okorne. Ekipne vožnje denimo niso mogoče, 
kot tudi ne lastni itinerarji. Edini napreden element je pridobivanje izkušenj. Ko do- 
sežemo nov nivo, si povišamo enega od ducata atributov, recimo eksplozivnejši štart, 
učinkovitejšo rabo nitra ali manjšo opaznost za policaje. A tudi to je izvedeno nepriv- 
lačno. Napredujemo prepočasi, tisti dobljeni bonusi pa ne predstavljajo nikakršne mo- 
tivacije. Bolj se mi je dopadlo dirkaško frpjstvo v špilih firme Milestone (SCAR in Evo 
GT), kjer so se plemenitile neposredne dirkaške veščine in se je avto z napredovanjem 
dejansko bolje obnašal. 
Revščina petindvajsetih dirkalnikov je razdeljena na tri razrede. Novincem so name- 
njeni avteki, kakršna sta scirocco in corolla AE86, kasneje so dosegljivi bolj dirkalni 
modeli tipa lotus elise, audi S5, micka ter dodge charger, vrh ponudbe pa predstavlja 
celih pet žlahtnežev: M3, nissan GT-R, korveta, gallardo in audi R8. Nekaj malega je še 
osnovnega tuninga in lišpanja, vendar smo oboje v taisti seriji videli v dosti boljši luči. 
Noviteta pa so nucniki, denimo nitro, namagnetenje nasprotnika, da bo privlačil oko- 
liški promet, podaljšanje dirke za en krog ali ščit. Z njimi si lahko nekaj malega poma- 
gamo in nagajamo, dasiravno nimajo blazno pomembne vloge. Poleg tega ti bonusi ni- 
so pobiralni ali celo samopolnljivi. Naključno jih dobimo ob uspehih, drugače pa jih 
lahko kupimo s tako imenovanim boostom, igrino valuto, do katere pridemo samo z 
zaresnim denarjem. Na tak način uberemo marsikatero bližnjico, si pohitrimo pridobi- 
vanje izkustvenih točk ali za tri dni najamemo totalno hud avto, zaradi česar potem po- 
slušamo pikre pripombe zastonjskih sodelujočih. 
Sama vožnja je docela arkadna, brez možnosti prestavljanja in z veliko drsanja po 
gladkih plankah ter gaženja kandelabrov. Dirkamo po že videnih ulicah Rockporta in 
Palmonta, kar pomeni kakovostno speljane proge z veliko bližnjicami. V tistih redkih 
prilikah, ko je družba dovolj številčna, je dirkanje vzdušno in posrečeno. Na žalost sta 
na voljo le dva načina: od A do B in v krogih. Še toliko bolj pride ta skopost do izraza 
zaradi majhnega števila dirk, tako da po desetkrat, dvajsetkrat goniš ene in iste v upa- 
nju, da se bo ob dosegu nove stopnje vendarle odprla kaka nova. Uravnoteženja prav 
tako ni, zato je na štartni črti lambo lvl25 ob boku novincu z nekim starim nissanom. 
Kje so vendarle poznani modusi knock out, dirkališča, lov po tougah, drift in drag? 
Predvsem slednji, ki je bil v NFSjih izveden nadmočno, bi odlično sodil v koncept. Za- 
ložnik očitno ni tega mnenja, saj je raje uvrstil policaje, ki pa spet nimajo nič z več- 
igralstvom. Če se med prostim fijakanjem dotaknemo marice, se bo začel pregon nalik 
starim NFSjem. Fora je, da zbijemo karseda veliko lučkastih avtomobilov, bodisi z za- 
letavanjem, bodisi z rabo okolice (raznes črpalke, proženje hlodov, podrtje panoja ...), 
in prebijemo zapore. 
Za odstranitev napredovalne meje je treba plačati 
20 dolarjev, kar je popoln stranmet gotovine. Za ta 
denar je moč dobiti oba NFSja, iz katerih je tole sk- 
ropucalo sestavljeno, ki vključujeta celo boljše več- 
igralstvo. Ali pa Test Drive Unlimited in Burnout Pa- 
radise, ki brez važenja z masovnostjo ponujata glob- 
ljo in bolj naravno nalinijsko izkušnjo. In pri vseh teh 
špilih ti nitra in ostalih malenkosti ni potrebno kupo- 
vati s pravim denarjem! Ajd, če bi bila zadeva za- 
stonj in bi bilo vse skupaj le EAjev eksperiment. Ta- 
ko pa je založnik v temo brcnil z novo nalinijščino, ki 
bo sledila usodi njegovih podobnih masovnih mi- 
mosunkov The Sims Online, Earth and Beyond, Mo- 
tor City Online ... 

em, zamujam z opisom, kajti All Points Bulle- 
tin je izšel že julija. Ampak tako je s temi nali- 
nijskimi zadevami. Izkušnja je ponavadi v 
marsičem odvisna od drugih ljudi in treba je 
igrati kar nekaj časa. Ne v par gromozanskih kosih, 
temveč v manjših grižljajih, da se izkušnja usede, da 
dojameš sistem in da v miru razmisliš. Na nek način 
to sicer velja za vsak špil, a najbolj za spletščine. Za- 
to nisem pristaš hitrih opisov za vsako ceno, s kakrš- 
nimi je net nabit vsak dan znova. 

Še več. Menim, da so kritiki, ki so APB raztrgali že 
okrog dneva lansiranja in pri tem napisali bore malo o 
čemerkoli izven nizkonivojske samotarske izkušnje, 
izdelku storili krivico, saj adutov ne razkrije takoj. S 
tem so ključno prispevali k slabi prodaji, ki po več kot 
petih letih dela, 150-članskem moštvu in visokih st- 
roških razvoja (investitorji naj bi v firmo spumpali 
vsaj 60 milijonov evrov) ne pomeni nič dobrega za 
prihodnost projekta. Razpoke so se pokazale že avgu- 
sta, ko je škotski studio Realtime Worlds, ki so ga 
ustanovili bivši člani DMA Designa (Grand Theft Au- 
to, Lemmings), zašel v tako resne denarne težave, da 
je romal v stečaj. Je pa res, da ima igra sama po sebi 
marsikako napako in da je ne gre obravnavati kot 
princesko, ki so se ji nevljudneži posrali na krožnik. 
Avtorji so si to zadosti nagravžno storili kar sami. 

Je All Points Bulletin nalinijski GTA? Do neke mere 
ja, saj je poln barabij v njegovem slogu. Toda natanč- 
neje bi bilo reči, da gre za tretjeosebno taktično stre- 
ljačino v stalnem svetu, usmerjeno izključno v PvP 
(boj igralca z igralcem). Postavi te v izmišljeno so- 

dobno mesto San Paro, mešanico ameriškega in his- 
panskega, ki ga tvorita dve samostojni tematski četr- 
ti, Waterfront ter Financial. Obe sta mešanici revnih 
in bogatih predelov, nebotičnikov ter skladišč, naku- 
povalnih centrov in visokih silosov. Režejo ju številne 
glavne in stranske ulice, preganjati pa se je moč tudi 
po notranjostih stavb, marini, nadvozu, strehah, več- 
nadstropnih garažah in trajektu. Kak interaktiven ob- 


jekt več ne bi škodil, vendar sta področji razgibani. 
Na njunih par kvadratnih kilometrih površine ne 
manjka umetnih ljudi, ki pohajkujejo in počasi vozijo 
avtomobile ter tovornjake. Motociklov ni, tudi ne heli- 
kopterjev, gliserjev, tankov in podobne eksotike. No, 
na akcijo NPCji skorajda ne vplivajo in so le lutke, ki 
jih zbijaš z avti. Bistvo pozornosti namenjaš živi rulji, 
ki je po internetu povezana v San Paro. 

Pri stvarjenju lika vsak igralec izbere vlogo policista 
ali kriminalca, nakar se loti sodelovanja s člani svoje 
strani in preganjanja pripadnikov nasprotne. Ko nisi 
na misiji, se sprehajaš ali voziš po metropoli, kjer op- 
rezaš za nečednostmi, če si policaj, ali jih počneš, če 
si tolovaj. Ko v vlogi moža postave zagledaš capina, 
ki je storil nepoštenost (to označuje ikona lisic), ga 
lahko prijaviš ali ga skušaš onesposobiti z nesmrto- 
nosnimi orožji. V koži lopova pa delaš ratata 6 bada- 
bum, kradeš prevozna sredstva, vlamljaš v trgovine 
(nič naprednejšega od pritiska gumba pred vrati) in 
izsiljuješ pešce, s čimer si dvigaš razvpitost. 

Pravi žur se začne, ko ti izbrani kontakt po radiu po- 
nudi misijo in jo sprejmeš. Naloge so časovno omeje- 
ne z nekaj minutami, razdeljene na več faz in ponudi- 
jo opravilo, ki ga mora ena stran opraviti in druga 
preprečiti. Oditi moraš recimo na kraj, ki ga označuje 
sličica, tam vzeti paket in ga nekam dostaviti nekam, 
nasprotniki pa se trudijo, da bi ti to ne uspelo. Variacij 

liso licenčni, vendar so dovolj dobro skopirani iz resničnosti, da firometrdaje vtis pravega: 
fahko navadne štirikolesnike z nažiganjem pripraviš do eksplozije, igralcem lastnih ne moreš, 

na to krovno temo ni malo, od težkih zavojev, ob 
nošnji katerih si okoren in jih moraš spraviti v prtljaž- 
nik avta, prek branjenja člana moštva do postrelitve 
vseh sovražnikov. 

Za uspehe dobivaš izkušnje, ki ti dvigajo nivo. Bolj 
kot si izvežban, daljše in težje postajajo naloge, ter 
bolj kot si razvpit (več lopovov, kot si pobil, ali več 
pizdarij, kot si storil), boljše igralce fašeš na grbo. Na- 
okoli lahko resda haraš sam in delaš misije eden pro- 
ti enemu. Toda srž APBja je igranje v različno veliki 
skupini, ki jo osnuješ sam ali pa te špil vanjo da na- 
ključno, glede na tvojo spretnost. Nekatere prednosti 
so tu samoumevne. Rek 'več kot nas je, bolj je vese- 
lo' še kako velja, saj je nažiganje treh, štirih ali petih 
ljudi proti ravno toliko nasprotnikom neprimerno bolj 
zabavno kot prepucavanje enega z enim. Ker je moč 
v avtih zasesti vse štiri sedeže, lahko en član skupine 
vozi, medtem ko kameradi gledajo iz štirikolesnika in 
streljajo kot podivjani. Tijuana, cabron! Vozni model 
je arkadno direkten, a plavajoč, zaradi česar vozila pri 
ostrih jemanjih ovinkov med drvenjem mimogrede 
zvrneš. Nekaterim to ni všeč, vendar bi norenje brez 

kazni za traparije slabo vplivalo na igranje. Že tako je 
preveč idiotov, ki simulirajo dogajanje na slovenskih 
cestah. 

No, prave prednosti skupinskega igranja se pokažejo 
v strelskih obračunih. Zlasti če je banda vsaj približno 
uigrana. Rešetati se je moč s čuda orožji, od pištol 
prek šibrenic, uzijev in jurišnih pušk do granatometov 
ter snajperic, in se obmetavati z več vrstami bomb. 
Desni gumb približa pogled čez ramo za večjo na- 
tančnost, a zmanjša mobilnost. Za uspeh je treba iz- 
brati kar najbolj primerno krepelce, saj se ločijo po 
raztrosu in učinkovitosti na določeni razdalji, ter se 
spretno gibati v prostoru. To pomeni premikanje v 
vse smeri, skoke, počep in zlasti izkoriščanje zaklo- 
nov. Logično, saj ni delanja prevalov vstran, liki pa 
ranam podležejo dokaj hitro. Pomaga nameščanje iz- 
boljševalnih bonusov (perkov), ki ojačajo orožje, te 
naredijo zdržljivejšega in podobno. 

Vendar ključna ni osebna spretnost, marveč timsko 
delo. Praktično vse lokacije, ki jih je treba braniti ali 
napasti, imajo več dostopov in različno dvignjeno 
okolico. Ko pozicijo braniš, je dobro izbrati višje izho- 
dišče, a pri tem potrebuješ krit hrbet. Ko jo napadaš, 
pa je modro izvesti hkraten vpad z več strani. Na 
začetniškem nivoju take reči niti niso opazne. Če se 
spopadeta uigrani napredni moštvi, pa se APB po 
taktični globini spogleda z Bad Company 2 in podob- 
nimi vojaškimi streljankami. Je bolj arkaden, toda 
uspeh zahteva slične prijeme. 

Vzdušje je napeto, saj je igra akcijska, živčna in adre- 
nalinska. Ko se vozakaš po mestu, iščeš pakete in se 
jih trudiš pravočasno odložiti, se zapletaš v nove in 
nove kočljivosti. Napadaš, braniš, bežiš, mečeš bom- 

be, nasprotnemu moštvu se trudiš prikrasti za hrbte, s 
sotrpini podvajaš ogenj, jadikuješ za stebri, dokler se 
ti zdravje samodejno ne obnovi, protinapadaš ... Za 
atmosfero je v marsičem odgovorna živa nalinijska 
okolica. Včasih imaš do izteka časa le še nekaj deset 
sekund, nakar ti med drvenjem po bulevarju račune 
prekriža nekdo, ki se zaleti vate in te ravno toliko za- 
drži, da ti zmanjka časa. (Srečoma nisi občutljiv na 
naokoli leteče krogle v obračunih, ki se te ne tičejo). 
Tudi prevoznega sredstva včasih ni na cesti in moraš 
vlomiti v parkiranega, kar te stane dragocenih se- 
kund. A nič ne de, nova misija je hitro na voljo, kazno- 
van nisi in skupina ne razpade. Lepo je prečkati 
polni eksplozij in avtomobilistične gneče, ali preganja- 
ti capine/orožnike, ki skušajo zbežati, pri čemer si iz- 
postavljen naključnemu avtomobilističnemu butanju. 

Z napredovanjem po izkušenjskih nivojih si ne pribo- 
riš le vse boljših orožij. Za prigrabljene denarce si ku- 
piš avto, ki ga igra pričara vsakič, ko to zahtevaš ob 
avtomatu. Sprva gre za približno enake karjole, kot jih 
vozijo umetni prebivalci, in edina draž je ta, da jih lah- 
ko v urejevalniku okrasiš. Sčasoma pa prideš do do- 
voljšnih sredstev, da si kupiš kopijo nafriziranega ja- 
ponca, s katero si hitreje na cilju, laže prestrežeš 
bežeče ali jo urneje pobrišeš. Pri tem ti ni treba skrbe- 
ti, da ti bo šajtrgo kdo sunil, saj lahko vanjo sedeš le 
ti. Takisto detajlno oblikuješ lastni lik (narediš jih lah- 
ko največ osem), ki mu spreminjaš spol, starost, težo, 
višino, mišičavost, lase, oči, usta, nos, brado in sploh 
po simovsko vse, pa še oblečeš ga v toliko krame, 
kolikor je nimajo v vsem ljubljanskem BTCju. Tako 
nastane nov ti ali joškata baba, ki ni ti. Obleke in avte 

je moč krasiti tudi z lastnimi risbarijami, kar poudari 
ustvarjalno plat. Med vožnjo lahko poslušaš muziko z 
diska, medtem ko premagancu zagode smrtnjaška 
himna, za katero poskrbiš sam. 

Žal pa vse ni med in mleko. V prvi vrsti se začne igra 
čez kakih deset, petnajst ur preveč ponavljati in se 
spremeni v dokaj enolično nabiranje nivojev. Glavni 
krivec za to sta le dve območji, ki ju kmalu poznaš do 
obisti, in misije, ki peljejo v rutinsko predihavanje 
enega in istega pristopa pojdi tja - vzemi - brani. Na 
daljši rok enostavno ne zagotavljajo pisanosti, dočim 
te naprej ne more vleči zgodba, ker je ni. Tudi bojeva- 
nje se nekam utrudi, količina orožij in epskih obraču- 
nov z znalci gor ali dol, med drugim zato, ker ne pozna 
prednosti strelov v glavo (headshotov). Resda tu ni 
enoličnega klikanja po sovražnikih, kot je za značilno 
za dosti masovnih spletščin, saj je občutek podoben 
normalnim večigralskim nažigačinam. A vseeno. 
Dodatna spotika je pohlepni naročniški model. Igro 
kupiš za polno ceno v škatlici ali kot dolpoteg z APB. 
com, vendar za to ne dobiš neomejenega udejstvova- 
nja, marveč petdeset ur igranja v obeh 'akcijskih' 
predelih in večno postavanje po četrti za druženje. Če 
bi rad dodatne ure, jih moraš dokupiti: to stane pri- 
bližno 7 evrov za 20 ur ali 10 evrov za neomejenih tri- 
deset dni. To bi morda šlo v veliki vsemrežni frpjki z 
redno dostavljano novo vsebino. V ozko usmerjenem 
APBju, ki po splovitvi ni dobil ničesar bistveno nove- 
ga, pa deluje nategunsko. Celo za glasovno pomen- 
kovanje brez motečih oglasov je treba plačati. 

Al Points Bulletin ni tako slab, kot gre po njem inter- 
netni glas. Čefurskoidna mešanica vožnje, nažiganja 
in opravljanja misij nekaj časa jako dogaja, zlasti v 
dobri družbi, igra pa v stalno prisotne svetove piha 
svež vetre. A vsebine je premalo, da bi te za monitor- 
jem zadržala za več deset ur, in zaračunavanje je 
zgrešeno. Morda bodo APB njegovi upravitelji, naj bo- 
do to Realtime Worlds, ki so vmes zaradi le 130.000 
aktivnih igralcev šli v stečaj, ali kako novo podjetje 
(interes bojda je), dopolnili in razširili, s čimer bi pri- 
dobil na zanimivosti. Mogoče bodo zgolj ukinili za- 
služkarsko dokupovanje ur, za kar res ni prave podla- 
ge. Vendar nisem optimističen. 


, Alejandro in Ergin družno ukradejo beli 
prašek ter natrosijo svinca v nasprotniške riti. 


samosvoja zasnova v zabavna 
dobno globoka, zlasti v družbi v razgibani mestni 
območji v ustvarjalna prilagodljivost videza 
ne traja dolgo, da se iztroši x manko vsebine 
dokupovanje igralnega časa 


taktično spo- 


Realtime Worlds / Electronic Arts 


€ Trgovci bi bili lahko bolje založeni in tudi bisaga za nošenje plena bi 


mogla biti večja, saj 40 žepkov hitro postane tesnih. 


€ Šefi so le pobarvani in občasno nabuhli primerki že videnih vrst. 
Znajo pa biti zateženi in alternativne taktike tu pridejo prav. 


€ Nabor uporabnih orožij in branil preveč klesti specializacija. Najbolj 
trpijo čarodeji, ki jim prav pride zgolj vsaka petnajsta reč. 


JA. AM isokoproračunskih akcij- 
VA M skih frpik, poznanih pod 
V Ni | izrazom diablovščine, ni 

WW. na pretek, redno pa izha- 

jajo manj ambiciozni izdelki, 
med katerimi se občasno najde- 
jo prijetna presenečenja. Eden 
takih je bil nedolgo tega opisani 
Torchlight (J196, 82), zdaj pa 
smo dobili še slični Din's Curse, 
ki prepriča kljub zastareli podo- 
bi. Naslov označuje prekletstvo, 
ki ga je božanstvo Din zavoljo 
hudobije in povzročenega sranja 
priklicalo nad brezimnega anti- 
heroja. Ta si mora odrešitev pri- 
dobiti z dobrimi deli, zato pre- 
močrtno hodi od vasi do vasi in 
pomaga prebivalcem v stiski. 
V vsakem selu, ki ima poleg pre- 
bivalcev še krošnjarje, oltar, tri 
veljake in večnivojski podzemni 
blodnjak, se nabere več deset 
nalog. Te so klasičnega značaja, 
torej variante nabiralništva, frdir- 
banja neprijateljev, branjenja in 
reševanja. Za dinamiko poskrbi 
njihova časovna omejitev in če 
se ne podvizamo, se je treba za 
nagrade dostikrat obrisati pod 
nosom. Ko opravimo ključne mi- 
sije, kakršnih je približno četrti- 
na, se odpre nova vas s seveda 
bolj zajebano kletjo. Večino za- 
dolžitev opravimo pod zemljo, s 
tem, da so obvezne običajno ne- 
kje na dnu. Pri tem velja omeniti, 
da se rovi generirajo naključno 
in manj vešče kot v Diablu, saj 
znajo imeti slepe ulice, neenako- 
merno poseljenost in neuravno- 
teženo razporejene cilje. So pa 
raznoliki. Za razliko od sorodnih 
iger je treba paziti še na seljake, 
saj hudiki občasno zlezejo na 
plano in gredo na pojedino po 
naselbini. To v prvi vrsti niža tež- 
ko pridobljeni sloves, za name- 
ček pa pobit mestni svet pomeni 
game over. 

Osnovnih žlehtnežev so kaki trije 

ducati in še trikrat toliko v ra- 

zličicah. Mednje sodi res veliko 
živalskih, pošastnih in humano- 
idnih bitij, katerih dobršen del je 
originalen in svojevrsten. Amorfi 
se na primer po smrti razdelijo 
na manjša tečneža in nato to sto- 
rijo še enkrat. Zamera pa leti na 
glavne šefe, ki so domala vsi že 
poprej v igri videne oblike, le 
drugih barv. Ne manjka nadlež- 
nih pasti, skozi katere padeš več 
nivojev niže ali pa te enostavno 


kaznovana z odvzemom izkušenjskih točk. Na srečo 
se v vsakem nadstropju najde portal, ki pride hudo 
prav, ko je treba na vrat na nos nazaj pomagat napa- 
denim vaščanom. 

V osnovi je na voljo šest poklicev s po tremi vejami 
specializacije. Lahko pa se odločimo za križanca in iz- 
beremo dve poljubni razvojni smeri iz vsake profesije. 
Tako recimo nastane lokostrelski čarodej, ki kliče 
magične pomagače in večciljno proži strelice. Kombi- 
nacij je kar 141. Ustroj lika je drugače tradicionalen, 
torej pridobivanje izkušenj in višanje osnovnih lastno- 
sti ter veščin ob prehodu nivoja. Tudi nabor orožij je 
značilen za te sorte iger. Cepanice so lahko običajne, 
neobičajne, redke, epske, legendarne in preklete, od- 
visno od tega, koliko in kakšne dodatne funkcional- 
nosti nudijo. Nadgrajevati se jih ne da. Copranje je se- 
veda polnopravno vključeno in ponuja par finih potez, 
recimo netenje požara na mastnem madežu ali ugonob- 
ljenje več barab z eno samo strelo, zalučano v lužo. 


€ Na običajni težavnosti zberemo dovolj slave za 
odrešitev tam nekje pri 25. stopnji. Ognjemeta se- 
veda ni in igra teče dalje. Mazohistični maherji 
itak začno uživati šele od tu naprej. 


Večigralstvo je možno v sodelovalnem načinu za ne- 
definirano, a baje visoko število junakov, bodisi po lo- 
kalni mreži ali internetu. A čeprav bi bilo tako skupin- 
sko čiščenje temnic lahko zabavno, so strežniki pra- 
zni, zato je vnaprejšnji forumski dogovor obvezen. Na 
ta del se ne gre zanašati, kajti 160-megabajtna igra 
se kljub nizki ceni 20 evrov ne bo množično prodaja- 
la. Za vnaprejšnji preizkus je na voljo demo, a slaba 
izometrična grafika in primitivni zvočni učinki ne bo- 
do navdušili hord, ki čakajo na Diabla 3. Je pa res, da 
špil zaradi tega gladko deluje na najbolj švohotnih 
netbookih. 

Din's Curse vleče, saj je dobro zastavljen, tekoč in do 
neke mere samosvoj. Ima par nespretnosti, beležka je 
denimo pomanjkljiva, a igralnosti mu kljub bednemu 
videzu ni moč oporekati. Osebno mi je bil celo 
všečnejši od Torchlighta. 

| kovnico, pri čemer se je pošteno zabaval. 


| 


tekoča diablovščina z nekaj samo- | 
svojimi prijemi v specializacije v | 
strojna nezahtevnost v predpoto- 
| pen videz in zvok x težavnost preveč niha 


€ Defenziva je pri tovrstnih špilih nov koncept. Vaščani se ne samo  elektrificirajo na licu mesta. Vsa- 
branijo, ampak gradijo toteme, ki nad sovrage lučajo strele. ka smrt je brezkompromisno 

0b naročilu lahko 
med ostalimi darili 
izbereš Assassin's 
Greed ali Red Alert 
3! Prejmi vsak mesec 
še toplega Jokerja v 
svoj domači 
nabiralnik! 


Za nameček vsak 
mesec med novimi 
naročniki izžrebamo 
dobitnika lepega in 
praktičnega darila! 


Tokratni izžrebanec bo 
dobil Logitechove 
zvočnike 2-5. 


Tudi ta mesec pa bodo 
VSI NOVI NAROČNIKI 
prejeli še nadmočen 
razirni komplet 
Wilkinson! 


Naročilnico in vse podrobne informacije 
najdeš na www .joker.si. 


diha topla 


Za nagrado prejme Logitechov webcam C120. 


DRAGON AGE: WITGH HUNT 


ajteže pričakovani dolpotegljivi poceni dodatkič 
N za Dragon Age je bil Witch Hunt. A čeprav se iz- 

kaže za malce boljšega od ostale Biowarove po- 
nudbe nadgradnjic za prgišče evrov, ki bodo skupaj 
nanesli že za orenk špil, ni za dol past. 
Z uvoženim ali novoustvarjenim Sivim čuvajem viso- 
ke stopnje se lotimo iskanja Morrigan, članice izvirne 
odprave, ki nam je v DA pripravila tisto presenečenje. 
Pri tem nas spremljajo vnaprej določeni člani: zvesti 
velepes, dohtarski coprnik in elfovska bojevnica. Za 
uvod stikamo po prašnih bukvah v znanem stolpu 
magov, nakar nas čakajo tri nove majhne lokacije - 
utrdba, ruševine in dolinica, med katerimi se ne čisto 
linearno selimo na karti dežele. Miselnih ugank na 
žalost ne srečamo, vse je osredotočeno na boj in što- 
rijo. Ta osvetli nekaj Morriganinega ozadja, vsekakor 
pa ne prinese katarzične razjasnitve. Če hočeš magni- 
ficientno pojasnilo, zakaj je čarovnica brez modrca 
postopala tako, kot je, boš razočaran, ducat vrstic 
dialoga pa bolj spomni na pogrebno mašo kot na raz- 
borit razplet. 
Malo bolje je pri tepežu. Del sovražnikov tvorijo me- 
čevalci in čarodeji, a v malce drugačni obliki kot obi- 
čajno. Treba jim je recimo zbiti energijo in nato tepsti 
magični portal, ki jih oživlja. Drugod nas čakajo 
kuščarjevci, lokostrelci in shrieki, ena lokacija je celo 
taktično bolj zahtevna kot ponavadi, na koncu pa se 
šopiri simpatičen šef, ki je in ni zmajski. Boj z njim je 
razgiban in toliko bolj taktičen, kolikor švohnejša je 
tvoja druščina. Škoda, da ne bitka ne traja dolgo, saj 
žverca ne nudi zadosti odpora wardenom okrog 30. 
stopnje s spodobno opremo. Ti bodo imeli z njo nekaj 
težav šele na zahtevnostni stopnji nightmare, itak pa 
svež osrednji lik ni dosti švohnejši in dobi nekaj solid- 
nih orožij, oklepov ter naveskov. 


60 Zmajskih nasprotnikov v splošnem ni kaj dosti. V bistvu bi si želel 
enega dodatka, ki bi se povsem osredotočil na zlohotne kuščarjevce. 


Witch Hunt mučijo enake bolezni kot ostali DLC za 
Dragon Age. Pet evrov načeloma ni dosti, a je veliko 
za nekaj, kar je štorijalno komajda zadovoljivo, igral- 
no pa zgolj v redu. Cekin raje dajte v šparovček za 
dvojko. Smeti 

Electronic Arts e 5 EUR 


RAZOR2: HIDDEN SKIES 


ale starošolska arkadna streljačina s Steama, 
T kjer svoje plovilce vodimo iz pogleda od zgoraj in 

besno rešetamo valove sovražnikov, sicer vsebu- 
je 3D-poligonsko grafiko. Navdiha pa si išče pri kul- 
tnih naslovih tipa Ikaruga. A to ne uspe zakriti dejstva, 
da je šolski primer, kako ne narediti takega špila. 


anenanona 
s" 


ti v; Pščj 


- 
a 


€ Pogled je rahlo dvignjen za naš hrbet, slično kot v 
Taitovem Raystormu, medtem ko je tale laser 'nav- 
dihnila' serija Raiden iz istih logov. Na žalost zaman. 


O izstrelki so tako nesrečno bleščeči, da nikoli nismo 
docela prepričani, koliko smo od njih res oddaljeni. 
Pa še enake batve so kot krogle iz naših orožij. 


Prva težava so slabo vidni neprijateljski izstrelki, ki se 
radi spojijo v svetlečo se brozgo, skozi katero slalomi- 
ramo domala na slepo. Izmikanje je dokaj naključno, 
saj je naš hitbox (območje, kjer nas sovražni ogenj 
poškoduje) enkrat na sredini plovilca, drugič ne. Če 
že delajo nekaj, kar se spogleduje z bullet hellom, naj 
to naredijo orenk, ne takole polovičarsko. Nadalje je 
na psu raznolikost nasprotnikov, se pravi letalc in he- 
likopterjev, ki se upokojensko vleče- 
jo čez zaslon. Do tretjega levela so vi- 
zualne razlike med napadalci mini- 
malne in njihov način ogrožanja enak. 
Kasneje se dogajanje s planeta pre- 
makne v vesolje in uletijo za spozna- 
nje bolj vzburljivi neprijetneži, kot so 
laserske samohodke in kroglaste vr- 
tavke, a dejanskega napredka ni. 

Še slabše je z oblikami valov capi- 
nov. Na vsaki od osmih stopenj nas 
ogrozi kakih pet 'različnih' napadal- 
nih formacij, ki se stoično ponavljajo 
do njenega konca. Celo ko pride šef, 
valovi običajnih kanalj ne poniknejo, 
marveč se rojevajo znova in znova. 
Argh. Kolovodje ne presegajo tipskih 
tankov, frčal in vesoljsko letečih hi- 
bridov, boj z njimi pa je utrujajoče monoton. Razen ko 
uporabijo napade, ki se jim ni moč ogniti, kar se zgo- 
di mnogo prevečkrat, da bi špil izpadel vsaj približno 
pošten. Drugače rečeno, že na osnovni težavnosti je 
nemogoče, lase puleče, zoprno težak. 

Iz tega razloga močno upade zanimivost treh osnov- 
nih orožij (laser, usmerjen ter razpršen strel), med ka- 
terimi svobodno preklapljamo, kupa drugotnih krepel 
(bombe, sledilne rakete, sledilni laser, torpedo) in 
ščita. Ker je osnovni dizajn tako obupno zgrešen, ne 
prideta do izraza niti pobiranje priboljškov, niti kupo- 
vanje in nadgrajevanje opreme med stopnjami. Edina 
dobra stvar je glasba, ki ni tipsko šuterski upbeat- 
techno, marveč prisega na klasične kompozicije in 
godalne inštrumente. Kar seveda ni dovolj, da bi igro 
priporočil komurkoli. Misfit 

ANGIENT TRADER 


tarodobni trgovec sprva daje vtis zanimive stra- 

tegije s tematiko historičnega krošnjarjenja, ven- 

dar naslov vara, saj imata prednost raziskovanje 
vid iz antičnih časov, po katerem svojo edino barkačo 
korakoma premikamo skozi meglo. S tem odkrivamo 
nove dežele, razbitine, pošasti in tekmece, v pomoč 
pa so nam polja z ugodnimi vetrovi in vrtinci, ki nas 
prestavijo na novo lokacijo. S soldi, ki jih dobivamo z 
ropanjem naplavin in mrevarjenjem sovražnikov, lah- 
ko povečamo tovorni prostor na ladji in jo pohitrimo. 
Nekaj malega pa navrže tudi prevažanje dobrin. To so 
čaj, tobak in citrusi, ki jih pač poceni kupujemo ter 
drago prodajamo, cene pa so povsod fiksne. 


€ Na začetku se lahko ladja premakne le štiri polja 
na potezo, zaradi česar je raziskovanje počasno. Z 
nadgradnjami se doseg poveča za več kot štirikrat. 


Spopadi z nekaj vrstami nepridipravov (krakeni, sire- 
nami, raki, morskimi konjiči, plus s končnim šefom, ki 
je le nabildana običajna gnida) so poenostavljeni ob- 
računi s tremi kartami, ki jih z nasprotnikom izmenič- 
no polagamo na igralno polje. Rdeča premaga modro 
z dvema točkama bonusa, ta nadvlada zeleno, slednja 
pa je nadmočna rdeči. Podobice vlečemo izmenično in 
vedno je na voljo le ena vsake barve. Kamen, papir in 
škarje, torej. Da početje ne bi prehitro postalo dol- 
gočasno, pa je moč karte nadgrajevati z novci. 

Od načinov je tu peskovnik in devet scenarijev na raz- 
lično velikih zemljevidih. Cilj vseh je odkriti tri svetinje 
in fentati bestialnega mitskega stražnika, preden to 
uspe konkurenci. In majke mi, to je vse, kar lahko 
počneš. Odsotno je spletno večigralstvo (čeprav je 
oglaševano, so ga dali samo v verzijo za xbox 360), 
tako da je na voljo le vroči stol za do štiri špilavčke, ki 
se izmenično preganjajo z barko. Cilj je tu isti kot v 
scenarijih. O neambicioznosti špila priča tudi manko 
shranjevanja, ki bi prišlo prav, saj se partije na ob- 
sežnejših zemljevidih z več tekmeci zavlečejo v več ur. 


€ Vseeno je, kakšna je podoba na igralni karti. Šte- 
jeta le barva in bonusno število na njej. Ljubitelji 
MTGjevske globine boste neprijetno presenečeni. 

Igra za desetaka, ki jo kot digitalni dolpoteg kupiš na 
Gamersgate.com, ima kljub omejenosti nekaj poten- 
ciala. Je hitro dojemljiva, prečiščena, uravnotežena v 
svoji minimalnosti in privlačna za oko. A očitno je na- 
menjena začetnikom, ki jim je Človek ne jezi se sino- 
nim za vrhunsko strategijo. Količkaj zahtevnejšim bo 
namreč vse prehitro postala dolgočasna. Yohan 
Games 4 Kids e 10 EUR 


SAM AND MAX: BEYOND 

THE ALLEY OF THE DOLLS 

4 THE GITY THAT DARES 
NOT SLEEP 


am in Max doživljata čudaško preobrazbo. Da 

sta čez les, smo vedeli. A to, v kar se je sprevrgla 

druga polovica tretje sezone, presega običajno 
raven prismojenosti. Potem ko smo prve tri dele ku- 
kali v Pandorino skrinjico zlohotnih igrač, v Beyond 
the Alley of the Dolls prikoraka vojska Samovih klo- 
nov. Tudi njih zanimajo igralni artikli, zato v samih 
gatah kolovratijo okrog in se obnašajo kot zombiji na 
lovu za možgani. V izrednih razmerah si obsojen na 
ubadanje z rodbino Stinky, nakar skozi podzemne tu- 
nele zlezeš še v klonerski brlog, naravoslovni muzej in 
na Kip svobode. Ne le, da ob tem kličeš duhove, am- 
pak se spoznaš s cthulhujevskimi starodavnimi bo- 


ČO Praktično vsa četrta epizoda je takole temotna in 
zrnata. To je neprijetno presenečenje, saj sta Sam in 
Max od nekdaj slovela po barvitosti. 


žanstvi. Težava je v tem, da je vsa igra mrakobna in 
temačna, kar ni v skladu s prejšnjo pisanostjo. To ni 
avanturistični kanape, ki bi masiral domišljijo in pote- 
lovadil z možgani, dočim je zabava izpuhtela nekam 
med pare jedke abstraktnosti. Večino časa se trudiš 
ukrotiti povsem podivjano štorijo, za katero se na pre- 
trgani verigi opotekajo uganke. Namigi so vredni bo- 
re malo in ker predmetov v inventarju skoraj ni, se 
mora Max stalno zatekati k svojim psihološkim nad- 
močem. Govoru iz trebuha, šloganju in spreminjanju 
oblike se je pridružilo še branje misli. Zaradi nabre- 
klosti in gordijskih zavozlank igranje ni užitek, ampak 
peturna tlaka. Četrti del je torej precej šibka priprava 
na veliki finale. 

Vsa sreča, da je ta precej boljši. Naslovili so ga The 
City That Dares Not Sleep, nespečnost pa je posledi- 
ca tega, da se je Max pod vplivi temnih sil spremenil v 
godzilasto beštijo. Tu vskoči Sam, ki ima veliko dela z 
njegovim reševanjem. Pri tem se pojavi četica znanih 
likov, od noseče Sybil do perutninske zvezde, Satana 
in celo vampirja Jurgena. Gručica se z ulic Velikega 
jabolka preseli v Maxovo notranjost, ko jih ta požre 


kot biblični kit Jono. V zajčjem drobu pa jim ni treba 
žgečkati uvule, saj je anatomija Velemaxa precejšnje 
presenečenje. Urejena je v nepričakovanem slogu se- 
demdesetih, z nežno jazzovsko glasbo za ozadje. Ko 
se z dvigalom prevažaš med udi in si skušaš podredi- 
ti korpus, opaziš številne reference na prejšnje igre. 
Zaradi Maxovega stanja si ni mogoče pomagati s psi- 
hičnimi igračami, zato so uganke ukrojene drugače. 
Tičejo se starševstva, kulinarike in pilotiranja velikan- 
ske pošasti, s katero lomastiš po mestu. Prav tako se 
izborno kratkočasiš ob peharčku štosov o nosečni- 
cah, neodvisnih filmskih festivalih in ostalih elemen- 
tih iz vsakdana. Pri tem je poudarjena prisotnost te- 
lesnih oblin, še posebej ritnih hlebcev. 


€ Mutirani Max ima v nogah dobro opremljen center 
za fitnes. Da prične obratovati, moraš psihološko pre- 
tentati nosečnico v zadnjem trimesečju. 


A četudi je primešanih nekaj nepotvorjenih emocij, je 
konec kljub vsemu na tanko razvlečen. Tako hudo 
kot pri četrtem delu ni, a tudi tu nekje vmes skreneš s 
poti odbite zabave in pristaneš v trnju norosti, ki niti 
pretirano krancljajo in zapletajo. Kmalu komaj še sle- 
diš, kateri so dobri in kateri slabi, kaj šele, da bi dojel 
vse spodaj ležeče plasti. No, zaključek vozle kljub 
vsemu nekako poveže, toda nekaj cofkov nalašč pu- 
sti viseti za klekljanje v nadaljevanjih. In čeprav se se- 
zoni proti koncu odpelje, je dobrodošel plus, da jo že 
nudijo po znižani ceni. Navi 

DirectX11" z novo serijo HD 5xxx 


Narejena za lgričarje. Po ceni za Ilgričarje. 


Pripravite se na resnično 
izkušnjo HD igranja z grafičnimi 
karticami SAPPHIRE ATI Radeon 

serije HD 5xxx. 

Gauntlet Il - Prej: avtomat, 1986, zdej: PS3 3 EUR v PS Store MM H.E.R.O. - Prej: atari 2600, 1984, zdej: PC/X360  3EUR v Game Roomu 
Avtomatna potikalnica po ječah Gauntlet, kjer si iz ptičje perspektive Glede na starost in šibkost atarija 2600 je 'Helicopter Emergency Res- 
klal trume monstrumov, je v igralnicah zažgala. Ergo, dvojka. Ključnih cue Operation' nenavadno kompleksen ter zanimiv. Smo reševalec z 
razlik glede na enico ni, so pa ječe razgibali in jih opremili z novimi pri- dinam itom, propelerjem in laserjem v žepu, ki po rudniku išče prežive- 
jemi, recimo s polji, ki te omrtvičijo, in nivoji, ki se prikažejo znova, to- jh lega. Eksploziv odstranjuje zidove, z vetrnico letimo, z žarkom pa klati- 
da obrnjeni. Monstrumi so zdaj večji od enega 'kvadratka' in izstrelki mo netopirje. A vse je omejeno, tako palice dinamita in življenja kot 

% se morejo odbijati od zidov. Seveda je moč igrati v solo ali z do tremi energija za pinjav in let. Nivoji so vse bolj labirintni ter polni nevarnosti, 
kameradi, poklici pa so štirje: bojevnik, lokostrelec, valkira in coprnik. saj nas ubije že stik z rdečimi stenami, sovražnički postajajo vse hit- 
Zdaj lahko v multiju uporabiš več enakih likov, ki se razlikujejo po bar- rejši in nemalokrat se je treba v temi gibati po spominu. Orenk retro 
vah. Danes nekam neroden špil, ki pa zna še vedno zabavati. (sn) kvadratljasto, a orenk luštno! (sn) 


750 HEALTH Chostan 


TVE ISTRI II 
PS LEPENE HEA IKI po 
VOLNE IL STNI 
SPRE: 3 


y , POSE sla a 

a TMNT - Prej: avtomat, 1989, zdej: X360 4 EUR na Xbox Live Arcade Zombies - Prej: SNES/MD, 1993, zdej: wii 8 EUR v Virtual Console 

| Ko beseda nanese na hodi-v-desno pretepačine, so običajne izbire Čez necenzurirano lužo so špilu rekli Zombies Ate My Neighbors, a 
Golden Axe, Double Dragon, Final Fight. Prezre pa se Teenage Mutant vsebina je enaka. V pogledu od zgoraj po nakupovalnih centrih, parkih 
Ninja Turtles, katerih grafično neizboljšana predelava z avtomata do- in hišah rešuješ navijačice, dojenčke in starce pred zombiji, volkodla- 
muje na xboxu 360. Mutirane želve, ki rešujejo babo, sicer ne poznajo ki, pošastmi iz močvirja, otroki z noži, norimi klovni ... Čakaj, mar ne 
dosti udarcev in fines med premikanjem ni toliko kot v Final Fightu. A naštevam klišejev iz filmskih grozljivk? Seveda, kajti Zombies so fina 
to špil nadomesti s hitrejšim tempom, raznoterimi sovražniki (nindže parodija na ta rovaš, ki se tematiki smeji tako z naslovom kot risanka- 
na sto in en način, roboti, karatejski merjasci ... zakon!), presenečenji iz stim vtisom. Tudi igralno so kul, saj sam ali v družbi uporabljaš števil- 
ozadij, humorjem in skupinskim igranjem do štirih ljudi naenkrat. Na na orožja, skrbiš za žrtve, iščeš ključe za vrata in izkoriščaš predmete, 
xboxu tudi po netu. (sn) da si utreš pot naprej. Prezrt bonbončič. (sn) 

Time Pilot - Prej: avtomat, 1982, zdej: PC inX360 3EURv Game Roomu [ME Liberator - Prej: avtomat, 1982, zdej: PC/X360 3 EUR v Game Roomu 
de Steklenih oči je gmajna začetkom osemdesetih pumpala žetone v ta Tale adrenalinski šuterski biserček je po krivici manj znan kot njegov 
avtomat. V pogledu od strani krmiliš aeroplanček, ki bljuva krogle, ven- sorodnik Missile Command. Raket ne prožimo več iz baz na zemlji, 
dar ne letiš samo v desno, marveč letalo usmerjaš v osem strani neba temveč s ploščadi v orbiti planeta. Vsaka baza je v enem kotu, izstrelki, [ii 
v in ekran se premika s tabo. Kakopak od povsod naletavajo sovražne uš. namenjeni proti njim, pa prihajajo s površine. Strelivo ni omejeno, zato 
frčulje. Ko sklatiš vse in še šefa, greš v naslednje časovno obdobje, je akcija manj natančna kot v Missilu. A obenem je bolj divja, saj je tre- 
zaš kjer te čakajo bolj kočljivi nasprotniki (dvokrilci -> enokrilci -> helikop- ba istočasno paziti na trajektorije izstrelkov in nadzorovati druge, bolj 


terji -> reaktivci -> leteči krožniki). Če končaš vseh pet obdobij, pa se živčne sovražnike. Res debilno, da Game Room ne podpira miši za 
špil začne znova, hitreje in teže. Ni garantirano, da boš do tja zdržal, saj premikanje merka, ker emulator MAME jo. Namesto tipk, ki znajo biti 
Time Pilot ni lahek, vendar se ga drži temeljna strelska privlačnost. (sn) nenatančne, je zato dobro uporabiti analogno gobico na joypadu. (sn) 


CREDIT. OD. MEDI A KI KD ND? 


NI. AŽNO, ALI'SMO EDEN ALI TRIJE; 
E NAS JE PET ALI DEVET. ZMERAJ 
S JE ENAJST. € ) 
mo se k ot moštvo. Oblačimo se kot moštvorS ——r— -—v 
| lji, so ediin zagrizenimi nasprotniki 
moštvozVedno nas je enajst. 
x 

Aggressor iz Intelove fabrike dobi procesorja z odklenjenim množilnikom. Pripra- 
vita ga do tega, da namesti vodno hlajenje in ju požene do nezdravih hitrosti. 


avijanje (overclocking) procesorjev je 
ena tistih dejavnosti, o kateri se da na 
spletnih forumih prebrati mnogo, a se z 
njo ukvarja malo rednih uporabnikov 
računalnikov. Navzlic dejstvu, da podpo- 
ro navijanju premore že večina najosnovnejših ma- 
tičnih plošč in procesorjev, okoli katerih so izdelane 
mašine za Word ter Huga, je to še vedno nišni hobi 
zanesenjakov. 
Vzroki za to so znani: pohitritve v uporabnih progra- 
mih niso za dol past, če se zadeve ne lotimo resno in 
ne vložimo denarcev v spodobne strojne komponen- 
te. Namečkoma je lahko navijanje kvarno in krajša 
življenjsko dobo. Velik del uporabnikov še za zagon 
antivirusa kliče na telefonsko linijo za strojno pomoč, 
kaj šele, da bi zavzeto žokali BCLK, VCC, VTT in po- 
dobne nastavitve BIOSa. Procesorji se pač ne navije- 
jo prešernega nasmeha na dvojno hitrost, ker to izde- 
lovalcem ni v interesu. S pospešitvijo za manjši denar 
dobimo zmogljivejši stroj, ki bi nam ga tržniki raje 
prodali po bolj zasoljeni ceni. Zmogljive navijalske iz- 
vedenke s frajerskim imenom extreme edition se zato 
trdno oklepajo zgornjega konca cenovne lestvice, da 
ja ne bi po nesreči prišle v roke neposvečenim. 
Ampak glej no glej, k nam sta priromala Intelova core 
i5 655K in core i7 875K, najnovejša primerka z odkle- 
njenim množilnikom frekvence. Medtem ko je bil AMD 
zaradi cenovne vojne prisiljen odpahniti že cenejše 
produkte, pa je pri Intelu odsotnost blokade množil- 
nika statusni simbol cenovno zasoljenih ekstremnih 
verzij. Pri čemer sta prišleka le nekaj desetakov dražja 
od na papirju podobno hitrih core i5 650 ter core i7 
870 (več o njem izveste v testu v Jokerju 194). Kaj 
vraga je zdaj to? Je bilo Intelu dolgčas in se je šel stre- 
ljat v nogo? Preštudirajmo procesorja podrobneje in 
doženimo, če sta res taka posebneža. Hkrati pa ju 
uporabimo kot izgovor za to, da se v farbovitem ma- 
gazinu po dolgem času spet dotaknemo navijanja. 


Škratje avtoceste 


Od zadnjega vpogleda v tematiko v Jokerju 159, id 
na stranki 3488, je preteklo že mnogo hladilne te- 
kočine. Po zaslugi Intelove selitve pomnilniškega 
krmilnika v procesorsko vezje se je rahlo spremenilo 
izrazje. Zlasti pa se je na prizorišču pojavil turbo 
boost, ki takt jedra dviguje samodejno. 

Kako naviti procesor, ki se navija kar sam?! Brez stra- 
hu, temeljne smernice so enake kot doslej. Srčiko še 
vedno brcnemo v hitrejši galop z nastavljanjem dveh 
glavnih parametrov: urinega takta in njenega mno- 
žilnika. Prvo postavko pri starejših procesorjih pred- 
stavlja frekvenca vodila, po katerem se pogovarjajo s 
čipovjem na matični plošči - front-side bus ali FSB. 
Hitrost jedra nato dobimo tako, da takt FSBja pom- 
nožimo z osrednjim množilnikom. Ta faktor že od ne- 
kdaj premore številke od 10 navzgor, kar pomeni, da 
je frekvenca FSBja mnogo nižja od srčikine, s tem pa 
tudi prepustnost. 

Zato sta tako AMD kot Intel uvedla širši cesti za raz- 
pošiljanje podatkov po matični plošči. Zeleni proce- 


sorji že od athlona 64 premorejo tehnologijo hyper- 
transport, modri pa so z družino core i7 dobili guick 
path interconnect (GPI). Takt obeh teh vodil je prav 
tako določen faktor osnovne enote frekvence, le da 
se ta ne imenuje več po zastarelem FSBju, marveč ji 
pravimo enostavno base clock, popularno BCLK. Pri 
napravah na obisku denimo znaša 133 MHz, množil- 
nika pa sta 22 in 24. Hkrati smo dobili še eno prome- 
tnico - po delu procesorja, ki niso računska jedra. 
Imenujemo jo uncore, sem pa spadajo predpomnilnik 
L3 in krmilnika rama ter rež PCle. 


Napis 'unlocked' na škatlah konjičev naslavlja kup- 
ce, toda Intel izdelkov ni resneje oglaševal. Sušlja 
se, da jih je namenil tovarniško navitim sistemom. 


Med zviševanjem BCLK in množilnika obstajajo po- 
membne razlike. Ko ruknemo navzgor slednjega, se 
dvigne le frekvenca pretakanja signalov v jedru. Ob 
šlatanju osnovne urice pa čez pospešena vodila čutijo 
vpliv tudi ostale komponente, kot so pomnilnik, diski 
in kartice v režah PCle. Tem nekaj pospeška dobro 
dene, a vseeno niso tako mahnjene na hitrost kot 
srčika in jim ob pretiravanju lahko postane slabo, da 
se z errorji skozlajo po monitorju. 

Idealno je torej kombinirano navijanje, kjer priženemo 
osnovno uro do najvišje meje, ki jo dovolijo kompo- 
nente na zunanjih vodilih, nakar z nastavljanjem mno- 
žilnika poiščemo strop procesorskega jedra. Tako gre 
to v extreme editionih. Sedaj je laže razumeti hendi- 
kep, ki ga za navijalce predstavlja zaklenjen množilnik 
in čemu ga proizvajalci uporabljajo kot najbolj poceni 
prijem za omejevanje tovrstne dejavnosti. Navijanje je 
v tem primeru še vedno mogoče, a za dobre rezultate 
se morajo zanesenjaki zateči k vrsti ukrepov, kot je 
skrbno preizkušanje delilnikov takta vodil. Da ne 
omenjam dražjih komponent, ki zmorejo prenesti višje 
frekvence. Ta izdatek dodatno razredči vrste tistih, ki 
so prišli na idejo, da bi nekaj pošteno nabrili. 


Domači plavži 

Da navijalcev ne mrgoli, ni čudno. Že tako se je treba 
ves čas spopadati z glavno oviro na poti do visokih 
hitrosti - ponorelim toplotnim izpustom čipa. Z viša- 
njem frekvence se le-ta še poviša, odvesti pa ga mo- 
ra hladilni sistem. Ampak živimo v času, ko so zračni 
hladilniki zelo zmogljivi in konkurirajo cenenim kom- 
pletom vodnega hlajenja. Govorim seveda o poštenih 


Dva nabriteža 


kvadrih s topotnimi pipicami (heatpipe), za katere 
boste pljunili nekaj deset evrov več kot za žalost od 
privzetih Intelovih reber. Z dobrim zračnim odvaja- 
njem je moč doseči spodobno pohitritev, ki je vidna 
tudi v nekaterih programih. Za preizkušanje meja 
čipov pa to ni dovolj. Tedaj je treba poseči po dobrem 
vodnem hlajenju ali nemara še radikalnejšem prije- 
mu, kot so naprave s faznim prehodom (taka je do- 
mači hladilnik) oziroma tekočim dušikom. 

Hladilnik ima drugače dvojno zadolžitev. Poleg pre- 
prečevanja pregrevanja in s tem ugašanja procesorja 
mora sredico držati na čim nižji temperaturi. Čipi so 
namreč polprevodniki in zanje velja, da imajo pri 
višjih temperaturah višje toplotne izgube. Skratka, 
nek CPU bo pri isti frekvenci, a nižji temperaturi od 
sosednjega primerka istega tipa kuril manj elektrike. 
Skokovitega višanja temperature zatorej ne maramo, 
se mu pa ne da izogniti, ko zaradi višanja takta elek- 
trični signal v jedru začne izgubljati podatke in pov- 
zročati napake. Da pride k sebi, ga je namreč treba 
ojačati z dvigom električne napetosti. Najprej na jedru 
(VEC ali Vcore), kasneje na pomnilniku (VDIMM) in 
vodilih (VTT). Ravno višanje napetosti pa je za toplot- 
no porabo najbolj usodno in hkrati edina resna nevar- 
nost, ki preti mlinčku ob navijanju. Britje procesorja 
samo po sebi zaradi mnogoterih varnostnih mehaniz- 
mov ne more uničiti ... dokler ne začnemo pretiravati 
s krepitvijo električnega toka. 


Zaradi ci A retja srči 


g dguvedbe toplot- 
aii blo večjega na- 
predka. Ponudba je že'več let na visoki ravni. 


nih cevk pri zračn 


Kajevca 


Pred sabo imam torej core i5 655K in core i7 875K, 
procesorja z odklenjenim množilnikom, kar jima nale- 
pi oznako 'navijalska'. V ta namen je še nekaj priti- 
klin, na katere naletiš v BIOSu. Najbolj razveseljiva je 
nastavljanje korakov turbo boosta. Ta ob obremenitvi 
le dela jeder le-tem samodejno dvigne množilnik. Pri 
navadnih izvedenkah lahko ta prijem samo izključiš, 
proci z oznako K pa znajo določati faktorje pospešitve 
od 1 do 15 glede na to, koliko jeder je dejavnih. Štori- 
ja se z 875K tu začuda konča, saj zna takt pomnilnika 
zgolj zmanjševati in ne premore nastavljanja frekven- 
ce Uncore. Šibkejši 655K pa počne oboje. 


september 2010 


Razen zgornjih razlik je večji core i7 875K enak i7 
870 - pomeni, da je štirijedrni lynnfield pri 2,93 GHz. 
Manjši core i5 655K pa je 3,2-gigaherčni odklenjeni 
i5 650 na arhitekturi clarkdale - dvojedrnik z vgraje- 
nim grafičnim jedrom pri 733 megahercih. Ni videti, 
da bi ju Intelovci za pospeševalne dosežke ročno od- 
birali izmed proizvedenih čipov, zato se je smiselno 
vprašati, če sploh upravičita malo višjo ceno. Poleg 
tega nas zanima še, kako se turbo boost kosa z ročno 
navitimi procesorji, ki smo jim ga izklopili? Je mo- 
goče in/ali smiselno uporabljati obe zadevi naenkrat? 
In pa, je bolje naviti z base clockom ali množilnikom? 


a 


meš 


Vodna hlajenja so zaradi nerodnosti še vedno do- 
mena zanesenjakov. Če se ozremo na grafe, se sa- 
mo zaradi iger z njimi nima smisla ubadati. 


Ves špas je potekal na Intelovi plošči DP55WG, osno- 
vani na čipovju P55 express. V režah je čepelo za 
osem gigabajtov Kingstonovih ramnikov DDR3 PC- 
12800 hyperX z latencami 9-9-9-27, Zračno odvajalo 
toplote je predstavljala Noctua NH-(12P SE2 v dvo- 
ventilatorski postavitvi, vodno hlajenje pa je bil z vseh 
vetrov sestavljen krog s črpalko teoretičnega pretoka 
1200 l/uro. Sistem so bili 64-bitna Okna 7, dočim 
sem za mučenje uporabil programa Prime95 in LinX 
0.6.4, kjer sem po eni uri potenja predpostavil, da je 
sistem zanesljiv. Plus stara znanca CPU-Z za fre- 
kvečne in Core Temp za temperaturne podatke. 'Šrau- 
fal' sem pa kar v BIOSU, kjer je najbolj zanesljivo. 

Mlinčkoma sem postopoma višal frekvenco ali mno- 
žilnik in ju 100-odstotno zaposlil, da sem preizkusil 
stabilnost. Če stroj bremena ni zmogel, sem povišal 
še napetost. Če je odpovedal še tedaj, sem pač nale- 
tel na mejo. Saj ne, takrat sem se srdito lotil finome- 
haničnih nastavitev, ki bi zase zahtevale ločen članek. 


Frekvence kvišku! 


Za začetek sem preveril, koliko je moč onegaja naviti 
na zračnem hlajenju z le majhnim dvigom napetosti 
VCC. Ta pri 655K privzeto znaša 1,2 volta. Napetosti 
nikoli ne dvigujemo za več kot 15 %, v tem primeru 
0,2 V, pa še to z dobrim hlajenjem. Z noctuo na čebru 
pri 1,3 V VCC je proc zmogel stabilnih 24 x 164 MHz 
- 3960 MHz pri navijanju z BCLK. 875K se navije za 
podobno mnogo: 22 x 170 - 3740 MHz. 

Kombinirano navijanje je trčilo ob podobne meje. Ker 
višja BCLK pomeni hitrejša vodila, je boljši način od 
uporabe množilnika. Moram pa poudariti, da sem z 
njo v programih zabeležil kvečjemu procent ali dva 
pribitka v primerjavi z uporabo multiplikatorja, zato 
razlika ni baš omembe vredna. Odklenjeni množilnik 
tu ne pride do izraza, saj smo mejo dosegli že z navi- 
janjem osnovne frekvence. Zračni hladilnik ni pravo- 
moški, boste rekli. Toda podoben rezultat data vodno 
hlajena sistema! Malček na 1,4 V je obstal pri 25 x 
177 - 4425 MHz, močnejši brat pa ob enaki napetosti 
na 23 x 180 - 4140 MHz, kar je povprečen izkoristek. 


šolovaj 2010 


Končni rezultat je tudi drugačen kot pri procesorjih 
extreme edition, ki bi najprej trčili ob mejo BCLK in bi 
morali pri navijanju nadaljevati pretežno z množilni- 
kom. Slutiti gre, da novih žrebcev res ne izbirajo med 
posebno zmogljivimi. Sum se potrdi, ko se ozremo na 
široko bazo podatkov navijalcev, ki uporabljajo 'ne-K' 
brata i5 650 in i7 870. Oba namreč pri navijanju do- 
segata podobne rezultate. 4,4 GHz ob solidnem hlaje- 
nju je za core i5 650 najmanjši problem. 

Tako smo z dveh strani prišli do istega zaključka. No- 
vi sredici nista nadstandardne navijalske kvalitete in 
resni zviševalci frekvenc po njiju ne bodo posegali, 
ker prehitro trčita ob strop. Z njima Intel ni premešal 
kart na trgu, saj se Kja po navijalskem potencialu ne 
razlikujeta vidno od zaklenjenih primerkov. Komu to- 
rej pripadata? Močnejši gizmo košta 340, tamali pa 
240 evrov, s čimer sta za okoli 40 evrskih bankovcev 
dražja od vzornikov. Odgovor naj bi se glasil, da sta 
namenjena tistim, ki so morali doslej posegati po 
AMDjevih odklenjenih black editionih. Torej nedeljs- 
kim navijalcem, ki bi se radi igrali brez mukotrpnega 
nabavljanja dragih komponent in ubadanja s hitrostjo 
vodil. Dodatni strošek ob dejstvu, da odpade potreba 
po dražjem pomnilniku, niti ni tako zelo kvaren. Tega 
sta testirana primerka sposobna in ob pospeševanju 
data v programju razmeroma zgledne rezultate, pa 
čeprav ne morem reči, da se dobro navijata. 

Pri vseh omenjenih podvigih je bil turbo boost izklo- 
pljen. Že bežna računica pokaže, da je konkretno na- 
vit procesor v vseh primerih hitrejši od nenavitega s 
TB, saj je meja slednjega za i7 875K 3,60 GHz, pri i5 
655K pa že 3,46 GHz. To pride najbolj do izraza pri 
večnitnem programju, ki izkorišča vsa jedra. Kombi- 
niranje boosta in navijanja je možno, pri čemer pa je 
treba biti pazljiv, ker lahko ob baročnih nastavitvah 
pri obremenitvi enega jedra frekvenca nepredvidljivo 
poskoči. Za take primere potrebuješ ustrezno hlajenje 
in po možnosti zviševanje voltaže. Ampak če se že to- 
liko potopiš v štrikanje okoli nastavitev, zakaj ne bi 
navil celotne sredice in imel sistem, ki se obnaša 
predvidljivo? Turbo boost pa naj ostane tam, kamor 
sodi - pod pokrovom, kjer neslišno dela veselje ti- 
stim, ki jih ne briga, kaj se skriva v škatli. 

Najmočnejše veri so tiste, 


WWW.MOBITEL.SI ki jih ne vidimo, 


Za vse, ki želite v vsakem trenutku 
komunicirati tehnološko dovršeno. 


S HSPAt je internet še hitrejši 

Med prvimi v Evropi vam nudimo najsodob- 
nejšo tehnologijo HSPAt, ki podpira 
teoretične hitrosti do 21,6 megabitov v 
sekundi, kar je primerljivo z zmogljivimi 
klasičnimi širokopasovnimi povezavami v 
internet. V promocijskem obdobju, vse do 
konca leta 2010, lahko novost preizkusite 
brezplačno. 


Prihranite s Komunikatorjem 

Izognite se višjim stroškom v tujini s storitvijo 
Komunikator. Z mobitelom namreč prek 
interneta iz tujine kličite po enakih cenah 
kot doma - povsod, kjer je na voljo brezžično 
omrežje WLAN. Komunikator lahko uporabite 
tudi na računalniku, s katerega kličete prek 
mikrofona in slušalk. Če želite v tujini 
sprejemati klice brezplačno, obiščite 
Mobitelov center in si vključite Komunikator. 


Do interneta prek mobitela še ceneje 
Če radi brskate po internetu in spremljate 
e-pošto prek svojega mobitela, je Mobilni 
Internet prava izbira. Izbirate med Mobilni 
internet 100 MB (4 EUR), Mobilni Internet 
500 MB (9 EUR) in Mobilni Internet 1 GB 
(12 EUR). 


Nadzorujte svojo porabo 

Storitev Monitor vam za vaše telefonske 
številke v naročniškem razmerju omogoča 
enostaven pregled porabe za tekoči mesec in 
za pretekle mesece. Pošljite PORABA na 
1919 ali obiščite splet, kjer lahko porabo 
spremljate tudi brezplačno. 

https:// monitor.mobitel.si 


Mobitelov Tehnik in Facebook 

Spletna stran Tehnik je namenjena izmenjavi 
mnenj o mobilni tehnologiji. Izvedeli boste 
več o napredni rabi mobitelov, obveščamo o 
novostih in raziskujemo, kaj se bo v mobilnih 
komunikacijah dogajalo v prihodnje. 
Obiščite tudi naš Facebook profil, kjer 
vedno obveščamo, svetujemo in skupaj 
raziskujemo. http://tehnik.mobitel.si 


Za več informacij obiščite Mobitelovo 
prodajno mesto, www.mobitel.si ali 
pokličite brezplačno številko 041 700 700 


OOOOOOOOOO0OJ0O 


Je imperij nujno zloben? 


Google je že dolgo časa imperij. Ouattro pa preveri govorice, ali je vmes postal 
žleht. Ko je Domicelj prepeval: "Več kot sam o sebi, o tebi kompjuter ve," se mu 
ni niti sanjalo, kaj vse mašine vejo o nas. Vedo pa Dan D: "Gugl me zdej, 
vse premisli vnaprej, ko ti dam svoj password, nič ne bo kot prej." 


plošno prepričanje je, da je najbolj znan 
Googlov moto "Don't be evil." E, ni. Ta- 
ko kot v Casablanci ne slišimo stavka 
"Play it again, Sam," ustanovitelja splet- 
ne iskalne pošasti Larry Page in Sergej 
Brin tega nista zapisala v filozofijo podjetja. Šesta 
točka le-te v resnici pravi takole: "Denar lahko slu- 
žiš, ne da bi bil zloben." Se pa je stavek pojavil v na- 
vodilu za delničarje leta 2004, ko je podjetje pričelo 
kotirati na borzi. 
Toda vse glasnejši so oporečniki, ki trdijo, da se so se 
v Mountain Viewju, kjer ima Google sedež, temu na- 
čelu prav takrat izneverili. Sodu je izbila dno napoved 
o skupnem zakonskem predlogu o prioriteti internet- 
nega prometa, ki sta ga spisala najbolj popularni 
iskalnik in Verizon, eden največjih ameriških ponudni- 
kov telekomunikacijskih storitev. To naj bi bil smrtni 
udarec strašansko opevani 'spletni nevtralnosti'. Te- 
žava? Ta izraz vsakomur predstavlja nekaj drugega. 


Zadnja trdnjava komunizma 


Razčistimo najprej nekaj pojmov, ki niso tako samou- 
mevni, kot bi si človek mislil. O internetu že od sredi- 
ne devetdesetih pišemo kot o najbolj komunističnem 
konstruktu, kar ga je bilo človeštvo sposobno porodi- 
ti. Kako bi ne, ko pa se je celotno omrežje prelevilo iz 
vojaškega eksperimenta v svetovni fenomen s pre- 
težno prostovoljnim delom ameriških univerz in vizio- 
narskih zanesenjakov. Enostavno zaradi potrebe po 
informacijah in želje po njih delitvi - na vsak način. 
Ne pozabimo, osnovni gradnik protokola TCP/IP je 
bila zahteva, da bi znal paketek priti z enega na drug 
računalnik po različnih poteh, dokler katera od njih 
obstaja. Ravno ta zanesljivost pajčevine, botruje ne- 
pregledni količini podatkov, ki jih omrežje hrani in 
prenaša. Internet v prvi vrsti niso strežniki in podatki v 
brskalniku. Internet je ideja. In ideje, kot je dejal ma- 
skirani neznanec v V for Vendetta, so neprebojne. 
Povsem drugače je s fizičnim, konkretnim. Na tej rav- 
ni je internet infrastruktura. Čezoceanski kabli, mo- 
gočne strežniške farme, vse, kar ima svoj IP-naslov. 
Ta infrastruktura, ki je deloma v državni in deloma v 
zasebni lasti, je podlaga za informacije, ki jih hočemo 
deliti s svetom po spletnih straneh, elektronski pošti 
ali magari torentih. Zastonj ali proti plačilu, to ni po- 
membno. Vsak avtor ima pravico, da se odloči, pod 
kakšnimi pogoji bo svoja dela ponudil drugim na 
ogled in/ali v rabo. Ravno to je bistvo spletne nevtral- 
nosti. Avtor informacije določa pogoje odjemalcem in 
v ta proces se ne sme vmešati nihče. Ne ponudnik in- 
terneta, ne vlade s svojimi represivnimi organi, ne 
korporacije, ki bi rade na račun tega vlekle dobiček. 
Vsak ima pravico deliti vse z vsemi na kakršenkoli 
način. Dokler s tem ne krši zakonov, jasno. Načrti za 
atomsko bombo ja, pedofilske slike ne. 


No, realnost sveta je taka, da je na enem koncu pre- 
povedano nekaj, kar je drugod zakonito. Zato gre 
včasih za hojo po tankem ledu. Tudi to je internet - ne 
globalizacija, marveč univerzalizacija. Projekt, ki je 
prehitel razvoj homo sapiensa in ga povezal v nov or- 
ganizem. Kontinuum. Unimatrix. V katerem je prostor 
za vse in vsakogar, kjer najdeš najbolj smrdljivi gnoj 
ter najčistejše dragulje. Pravi komunisti v zameno za 
svoj prispevek ne bodo zahtevali nič, pravi kapitalisti 
bodo hoteli cekin. Vsakemu svoje in tako je prav. 


Nadstandardna storitev 


A našli so se korporativni škrici, ki so zakuhali zanimi- 
vo poslovno idejo. Tale komunistični način, da lahko 
vsi pridejo do vsega, pač ne gre. Vsi uporabniki niso 
enaki - eni imajo več denarja in bi bili za nadstandard- 
no storitev pripravljeni doplačati. Lahko si sicer kupi- 
jo širšo pipico v Matrico, a to ni to. Ponudniki storitev 
bi tem uporabnikom rezervirali levji delež pasovne 
širine, da jim bo internet delal bolje, raja pa naj čaka 
in benti nad počasnim odpiranjem. Edino pošteno, 


ne? Ne, to, da Rapidshare svojim plačljivim uporabni- 
kom nudi kakovostnejšo storitev, ni isto, saj gre za ne- 
posredni dogovor med ponudnikom in naročnikom. 
Če bi pri 24ur.com ponujali hitrejšo pipico za Siolovce 
kot za stranke T-2 ali uporabnikom slednjega dostop 
celo onemogočili, pa bi nastopil problem. 

Natanko tega sta bila obtožena Google in Verizon. Ve- 
likana že nekaj časa dobro sodelujeta, Med drugim 
imajo pri Verizonu v skrbi nekaj Googlovih mini farm, 
kar je v tem poslu nekaj običajnega. Poleg tega svo- 
jim naročnikom uspešno tržijo FiOS - zadevo, slično 
IP-televiziji, le da se pretaka po optičnih povezavah in 
ima dosti skupnega s servisi videa na zahtevo. Stori- 
tev uporablja nekaj milijonov gospodinjstev, zato ima 
Verizon izkušnje pri določanju prioritete prometa. Ka- 
kršnegakoli prometa. Lahko si predstavljate, da bi 
Googlu sedlo, če bi imel promet z YouTuba prednost 
pred recimo porno stranmi ali nelegalnimi vsebinami, 
ki naj bi po raznih dvomljivih analizah predstavljale tri 
četrtine matričnega prometa. In predlog zakona, ki 
sta ga Google in Verizon spackala skupaj, namiguje 
prav na to, vključno z nadzorom sandokanstva. 

Vsaj tako je zatrdil kolumnist časnika New York Ti- 
mes, ki v informacijskih krogih sicer ne velja za pose- 
bno referenco, zato pa toliko bolj med ljudstvom. In 
zgodba je podivjala. Povzela jo je večina ameriških 
medijev. Naenkrat je Veliki brat skakal od povsod, 
širile so se govorice, kako bo zdaj zdaj vse, kar je na 
internetu, samo še plačljivo kot HD-kanali in HBO pri 
kabelskih operaterjih, pa še kaka bolj bosa bi se 
našla. No, k sreči je tu ameriška Zvezna komisija za 
telekomunikacije (FCC - Federal Communications 
Commisision), ki ne samo, da ji predlog ni všeč, am- 
pak si ne pusti rada govoriti, kako naj opravlja svoje 
delo. Tako Googlova in Verizonova domislica nima 
kakih posebnih možnosti, da bi bila sprejeta, čeprav v 
resnici ni do kraja napačna. Nenazadnje je storitev 
GoS (Ouality of Service) povsem običajna pri vseh 
spletnih ponudnikih in vsakem poštenem administra- 
torju lokalnega omrežja, tudi domačega. 

Še manj prizanesljivo smo na reč gledali na tej strani 
Atlantika, saj je evropski parlament tovrstne poskuse 
vnaprej razglasil za neizvedljive in k temu zavezal Ev- 
ropsko komisijo. Seveda je možno, da si nekoč premi- 
slijo, a zaenkrat strahu ni. Poleg tega je Evropa ogro- 
men trg, ki zna občasno diktirati Čezlužju, kako naj se 
obnaša v globalnih zadevah. Kar spomnite se, kako se 
je opekel Microsoft, ki nas ni jemal resno. 

Skratka, veliko hrupa za nič pretresljivega. Še več, za 
nekaj precej vsakodnevnega. Teoretiki zarote si bodo 
še vedno mislili svoje, a ta bitka je zaenkrat mimo. 
Večje vprašanje je, ali imamo glede Googla kak drug 
razlog za skrb. 


Več kot sam o sebi o 
tebi Google ve 


Srčika tega, zakaj je veliki G za marsikoga en tak 
Darth Sidious, leži drugje. Google je najboljši in naj- 
bolj uporabljan iskalnik. Pika. Že to enostavno dejstvo 
potegne za sabo marsikaj. Recimo to, da lahko vsak 
o komerkoli v trenutku izve vse, kar je bilo o njem ka- 
darkoli objavljeno na spletu. Ja, tudi slike s tiste žur- 
ke. Potem je tu Gmail. Elektronska pošta s stotinami 
milijonov uporabnikov, varno spravljena na Googlo- 
vih strežnikih. Vsa tvoja korespondenca na enem me- 
stu, dostopna za iskanje. Tvoj blog na Bloggerju. 
Filmčki na Youtubu. Tvoj telefon z operacijskim siste- 
mom Android, ki baje vsake toliko časa kliče domov. 
Geolociranje, ki jo oglašujejo kot kulsko storitev, a 
nagovarja ljudi, da pošiljajo svoje GPS-koordinate, in 
tako učinkovito shranjuje, kje se gibljejo. Ljudje sami 
hranimo pošast z lastnimi podatki. 

In kaj Google počne z njimi? Neprestano jih prečesa- 
va, indeksira, spravlja v predalčke in jih uporablja 
za... oglase. Bodimo si na jasnem. Vse storitve, ki jih 
Google ponuja, so zastonj zaradi reklam. Te poskrbi- 
jo za levji delež njihovega prihodka in so zaslužne, da 
je podjetje v dobrem desetletju nabralo 50 milijard 
dolarjev premoženja, njihove delnice pa so vredne tri- 
krat toliko, kar jih postavi ob bok IBMu in ne kaj dosti 
za Microsoftom. Nekaj sicer kapne od licenciranja 
iskalnega srčka in poslovnih storitev, toda veliki de- 
narčki se stekajo iz oglaševanja. Imajo namreč po- 
membno prednost pred ostalimi ponudniki: uporabni- 
ku nudijo oglase, ki bi ga dejansko utegnili zanimati. 
Kako pa to vedo? Iz vseh podatkov, s katerimi futraš 
Googlove strežnike. Iz tvoje pošte, filmov, dokumen- 
tov, ki jih odpiraš. Če ni drugega, so dovolj iskalni ni- 
zi, ki jih vpisuješ, in lokacije, ki jih iščeš na Google 
Maps. Iz tvojih piškotkov in uporabniškega računa 
stroji gradijo tako podroben profil, da ti bodo, če kari- 
kiram, kmalu lahko ponudili odgovor, še preden boš 
zastavil vprašanje. 


šolovaj 2010 e o 


OOOOOOOOOO0O0O 


Z uporabniškega stališča je to zakon. Storitev nena- 
zadnje uporabljaš zato, da ti najde odgovore in ti po- 
maga pri odločitvah. Po drugi strani pa - ali je prav, 
da neka entiteta ve toliko o tebi? Kaj pa, če te podat- 
ke nekdo zlorabi? Google sicer na vse kriplje zatrjuje, 
da ne le, da spoštujejo uporabnikovo zasebnost, am- 
pak da žive osebe do tovrstnih podatkov sploh ne 
morejo. Toda če informacija obstaja, se lahko do nje 
dostopi. Morda naključni jezni uslužbenec, prizadeven 
heker, nemara celo terorist - včasih iz kakršnegakoli 
vzroka varnostni ukrepi odpovejo. Vsi vemo, kako 
pogoste so kraje identitete in da kiberterorizem pred- 
stavlja vse resnejši problem. 

Je potem tako odveč misliti, da so vsi podatki o tebi 
na enem mestu čisto varni? Prevečkrat se je že zgodi- 
lo, da niso bili. Lahko zaupamo Googlu, da nam vse 
tisto, kar ve o nas, enkrat ne bo hudo škodilo? Ali pa, 
da se država ne bo spomnila in sprejela zakona, s ka- 
terim bodo policisti imeli dostop do vsega, kar Goog- 
le ve o tebi? Je sploh etično, da ti podatki obstajajo? 
To ni vprašanje, na katerega bi vam odgovarjal jaz, 
vsak si mora odgovoriti sam - in temu ustrezno ukre- 
pati. Ali pač ne, če ti je vseeno. Zakaj? Ker je zakon- 
sko dopustno, tako kot to, da ti Mercator da kartico s 
popusti in na račun tega pozna tvoje nakupovalne na- 
vade bolje kot ti sam. Pa ljudje čezenj bentijo dosti 
bolj - že res, da zaradi počasnih blagajn in judovskih 
cen, ne zaradi kraje zasebnosti - kot čez Google. Le 
zakaj, če obema in še komu prostovoljno izdajamo 
svoje življenje? 

Ker na drugi strani oceana niso tako zabiti, kot vse 
preradi mislimo, ne preseneča novica, da so v Teksa- 
su že sprožili preiskavo, ali Google zlorablja svoj mo- 
nopolni položaj in prireja rezultate iskanja tako, da v 
ospredje potiska strani oglaševalcev, ki prispevajo 
največ cekina. Podobno preiskavo je pred časom sp- 
rožila Evropska komisija, a zaenkrat niso odkrili še ni- 
česar takega, kar bi domneve potrjevalo. Google se 
po drugi strani brani, da so njihovi algoritmi čisti kot 
solza, in s prstom kaže na Microsoft, ki naj bi stal za 
vsemi ovadbami. Ne zaman, kajti redmondski iskal- 
nik Bing ima kar štirikrat manjši delež iskanja in ga 
hoče povečati za vsako ceno. Namig: naj najprej po- 
skusijo z boljšim iskalnim algoritmom. Ali pa nemara 
vse, kar G ve o nas, dejansko vrača boljše rezultate? 
Smo zavoljo udobnosti pripravljeni žrtvovati zaseb- 
nost? Če parafraziram Benjamina Franklina, si po- 
temtakem ne zaslužimo ne enega, ne drugega. 


Alu folijo na glavo! 


Obstaja kup skupin, ki že nekaj časa kažejo na očitne 
zlobnosti v obnašanju nekdanjega zlatega dečka in- 
formacijske industrije. Ena takih je Prisonplanet.com. 
Ob avtorjih te spletne strani bi lahko zamahnili z roko, 
češ, še eni teoretiki zarote, ki so prepričani, da jih vla- 
da in korporacije prinašajo naokoli na vsakem koraku 
ter da za vsem stojijo zlobni vesoljci z laserji. A tudi 
take utrgance je treba pogledati realno in pri njih po- 
iskati zrno resnice. V tem primeru je zrno to, da bodo 
drugi o vas vedeli toliko, kolikor ste pripravljeni z nji- 
mi deliti. V dobi Facebooka, Twitterja, pametnih tele- 
fonov in nadzornih kamer na vsakem koraku, se 
odločitev, kaj o vas bo pricapljalo na splet, sicer seli 
iz vaših rok v tuje. A le deloma. Za večino kozlarij, ki 
bi jih lahko obžalovali, ste odgovorni sami, kot tudi za 
to, kaj bo šlo v svet. Pomislite na to prihodnjič, ko bo- 
ste v iskalno vrstico vpisali 'preteen furry pissing les- 
bians with dicks". Nekje na drugem koncu sveta je 
računalo to shranilo, da vam bo naslednjič ponudilo 
oglas za mačja stranišča, namenjena velikim mucam. 
Ne pravim, da postanite paranoiki. Toda zdrava pa- 
met je postala tako redka, da je zdaj že supermoč. 


Dkeu.si 

. World or Ware: 


60 days Pre-Paid 
Time Cardel- 


Batelne 


Counter Strike Source 
in Day of Defeat 
Source Steam 


CDkey.si - Prodaja Steam, Fa Download, 


1 Premiki 


Namesto da bi šel Sneti na zrak, v elektronski kajuti 

igra pinkponk in luča frizbi v deviškem preizkusu al- 

ternativnega načina igranja na PS3. Prispel je move. 
Televizor preživi, japonska vaza ne. 


o je Sony leta 2003 na trg poslal kame- 
rico eye toy za playstation 2, je s tem 
uvedel nov način igranja. Njeno oko je 
snemalo okolico in v njej prepoznavalo 
tebe, kar je proizvajalec izkoristil za 
zbirke miniiger ter simulacije fitnesa, od katerih ni 
shujšal še nihče. Toda na podlagi očesne igrače so 
imeli pripravljeno še nekaj. Kamera je lahko sledila 
barviti krogli v roki, kar je odpiralo nove nadzorne 
možnosti. 
Manjkal pa je ključni del sesta- 
vljanke, ki ga je leta 2006 poka- 
zal Nintendo. Bistvo te drkalice 
je igrator wiimote, ki v prisekan- 
čka toči podatke o nagnjenosti in 
pospešku, prek diod na senzor- 
ski paličici pa omogoča vodenje 
križca po zaslonu. Ko je vsakda- 
nji, z igrami niti ne povezani folk 
dojel, da lahko z wiimotom opo- 
naša teniški lopar, palico za golf, 
samostrel, roko v boksu in ma- 
žoretni kij, je za konzolo prijazne- 
ga videza ponorel. Predvsem za- 
radi gibalne novitete so doslej po 
svetu prodali več kot 74 milijo- 
nov wiijev in Nintendo, ki je bil 
po faliranem gamecubu na robu 
prepada, si je opomogel. It prints 
money, Iwata-san! 
To je bil manjkajoči člen. Zdaj se piše 2010 in Sony je 
naposled lansiral move kot združek obeh konceptov. 
En del je move controller, nadzorni dodatek za PS3, 
ki se zgleduje po wiimotu, drugi pa kamerica, ki mu 
sledi po prostoru. Najboljše iz obeh svetov. 


Naprava 


Move controller je brezžična, 
lično oblikovana črna paliči- 
ca, ki fino sede v desno ali 
levo dlan. Na prednji strani, 
tam, kamor pride tvoj palec, 
ima velik gumb, označen z 
vijugo, ki je muvov simbol, 

in okrog njega štiri manjše 
standardne playstationove 
knofe. Zadaj je analogni pete- 
lin in na vrhu krogla iz prožne 
snovi. Ta je bistvena, saj se 
prižge v igrah in spremeni barvo 
glede na svetlobne pogoje v pro- 
storu. Po zgledu wiiljinca vsebuje 
triosen merilnik pospeška in žiro- 
skop za gruntanje vrtenja, s čimer 


sporoča premike ter obrnjenost, le da je natančnejši 
od konkurenta. 

Rožnato, modro ali drugače farbovita je krogla zato, 
da jo prepozna kamerica playstation eye, ki je sesta- 
ven del paketa. Eye postaviš predse, v večini prime- 
rov pod ali nad televizor, da te zajame v vidnem polju. 
Priporočljiva oddaljenost je od 1,5 do 4,5 metra v nor- 
malnih svetlobnih pogojih brez ovir in reflektivnih po- 
vršin. Kamerica je enaka tisti, ki jo prodajajo že nekaj 


AVE 


ZIRD 


O sony se napreza, da bi movu nadel podobo naprave za vse sloje 
igralcev. Od takihle na sliki, ki izven marketinških glav seveda ne obs- 
tajajo, prek navdušencev nad zgolj določenimi špili do core gejmerjev. 


časa in je bila v paketu s kvartopirsko igro Eye of 
Judgment. Zmore ločljivosti 640 x 480 pri 60 Hz in 
320 x 240 pri 120 hercih, ima mikrofon in objektiv je 
moč preklopiti med širokim ter ozkim kotom. Upo- 
rabna je tudi za snemanje na PS3, kar storiš z dolpote- 
gljivim orodjem EyeCreate, in na peceju kot webcam. 
Ker je eye s PS3 povezan po žici, zna ta kaziti videz 
sobane. A brez njega izven XMBja, po katerem navi- 
giraš s tiščanjem triggerja in nagibanjem move con- 
trollerja, večinoma ne gre. Move controller namreč v 
prostor umesti prav kamera, ki sledi barviti krogli. 
Vsa ta tehnologija natančno zaznava, kako je move 
obrnjen, kaj z njim počneš in zlasti, kje v tridimenzio- 
nalnem prostoru je. 

Move controller je moč dopolniti s takisto brezžičnim 
navigation controllerjem. To je ročajček za v drugo 
roko, ki je videti kot prirejen del običajnega joypada. 
Enako kot nunčak, ki razširi funkcionalnost wiimota. 
Na navigation controllerju so analogna gobica z mož- 
nostjo klika, digitalni križec in dva gumba (O, X) sp- 
redaj ter dva (LI, L2) zadaj, od katerih je en analo- 
gen. Namen je torej očiten. V dlan sede lepo, zaenkrat 
pa je podpora zanj švoh. Bolje bo, ko pridejo resne 
igre, kjer boš s tem igratorjem vodil lik, z movom pa 
šibal merek po ekranu. 


Igr(ic)e 


Ob prihodu mova 15. septembra so izdali le nekaj ne- 
deljskih igric. V trgovinah so zbirka športnih miniiger 
Sports Champions, izgovor za druženje za istim kav- 
čem Start the Party, hecna dirkačina Kung Fu Rider in 
oskrbovalnica navideznih žwali Eyepet: Move Edition. 
Prve tri stanejo okrog 40 evrov, Eyepet 30. 


Patty. Za mulce, mule in špilov nevajene je gizmo 
s tem zavojem špiličev pravzaprav kar simpatičen. 


Move pride najbolj do izraza v Sports Champions, kjer 
gorjačko uporabljaš kot športni pripomoček. V loko- 
strelstvu pomeriš v zaslon in stiskaš petelina za nape- 
njanje tetive. Še bolj veselo je, če imaš še en move 
controller. Tega primeš v sosednjo roko in jo povlečeš 
nazaj, ko bi držal pravi lok. Ker je treba šicati pre- 
mične tarče, strelištvo ni tako lahko, kot se zdi, in je 
primerno tudi za enega, saj tekmuješ z računalniškimi 
nasprotniki. Potem je tu namizni tenis, kjer s premika- 
njem move controllerja usmerjaš breztelesen lopar. Tu 
se lepo vidi, kako se že najmanjši premik roke in tele- 
sa odrazi v poziciji loparja ter koliko natančneje move 
prepoznava dejanja kot wiimote, z wiimotion plusom 
ali brez. Ne gre sicer za pravo simulacijo, saj je fizika 
lahkotna in PS3 preveč nadzoruje žogico. A tvoje za- 
mahovanje hitro privede do rezane ali močno odbite 
okrogline. Zamika pri vnosu (input laga) ni čutiti, kar 
ni nenavadno, saj naj bi pri movu znašal toliko kot pri 
dual shocku 3, torej 22 milisekund. Nadalje v Sports 
Champions mečeš frizbi, tepeš žogo v odbojki na miv- 
ki in z mečem udarjaš po nasprotnikih ter se braniš s 
ščitom. Če imaš dve liziki, je izmikanje lažje. Štimun- 
ga je barvita in prijazna, a resnejša in bolj realistična 
kot v otroških Wii Sports. Nekam dragi so Šampioni in 
lahko bi jih movu prilagali. A zazdaj boljše demonstra- 
cije farbovite paličice ni in stvar je čisto simpatična ter 
zabavna celo za puščavnika, v družbi pa sploh. 


GENIK OPREME 


Move starter pack (nadzornik move, kamerica eye 
toy in disk z devetimi demoti) po uradnem ceniku 
velja 60 evrov. Sam move controller pride 40 
EUR, navigation controller pa 30 EUR. Za lično 
polnilno postajo (charging station), kamor sedeta 
move ter navicon, želijo 30 evrov 

in za puškarski nastavek, upo- 

raben v tračničnih in 


drugih streljankah, 13 
bruseljčanov. 


september 2010 


ZANIMIVI NASLOVI 


The Shoot (letos): tračnična nažigačina, v kateri 
bomo pomagali pri snemanju holivudskih filmov 
različnih tematik. Move bo ključnega pomena za 
natančno streljanje in dobro izkušnjo. 


The Fight: Lights Out (22. oktobra): v tej prete- 
pačini bomo tepli gručice smrdljivih zapornikov 
in zmešanih panksov. Zna biti pune haufne bolje 
od wiijevega boksa. 


Flight Control HD (15. izšlo na PSNju): gre za 
predelavo z iphona in DSija, postanemo pa kon- 
trolor letališkega prometa, ki mora poskrbeti za 
varne vzlete in pristanke avionov. Z movom bo- 
mo risali linije za pristanek. 


Sorcery (2011): akcijska frpjka z od zadaj gleda- 
nim likom, v kateri bomo z muvom coprali uro- 
ke in cimprali napitke. 


Deadliest Catch — Sea of Chaos (2011): nadaljeva- 
nje igre Deadliest Cateh — Alaskan Storm iz leta 
2008, ki je temeljila na Discoveryjevi oddaji, naj bi 
omogočila muvasto trnkanje in harpunjenje. 


Heroes on the Move (spomladi): ta akcijska pu- 
stolovščina bo združila šest risankastih likov iz 
Sonyjevih franšiz — Ratcheta, Clanka, Slyja, 
Bentleyja, Jaka in Daxterja. Podpora muvu ni vi- 
deti bistvena, zna pa doprinesti. 


šolovaj 2010 


€ Za Kung Fu Rider bi lahko uporabil kateregakoli 
iz malhe izrazov, kot so posiljeno, brezzvezno, pe- 
sek v oči in scanje proti vetru. Ali vse skupaj. 


Natanko sem meri Start the Party, še ena zbirka mini- 
igric. Tu se move na zaslonu spremeni v določen ob- 
jekt, ki ustreza tematiki minice, in je prilepljen na sli- 
ko iz kamere. Tako s svetilko osvetljuješ duhove v te- 
mi, s teniškim loparjem mahaš po žuželčnjadi, friziraš 
lase in z ventilatorjem pihaš ptičke v gnezda. Vse sku- 
paj deluje precej okorno in starinsko, saj bi prisegel, 
da sem nekaj od tega že igral ob lansiranju eye toya, 
in je zvečine le povprečno zabavno. Je pa za žur do- 
volj en move, ki si ga banda podaja. Več jih Start the 
Party itak ne podpira. 

Najmanj svetujem Kung Fu Raiderja, ki je bedna dir- 
kačina z vozičkom. V njem na begu pred mafijozi ja- 
ckassovsko šopaš po hribih navzdol in se smrtno za- 
letavaš v praktično vse. Poganjaš se z mahanjem mu- 
va, skačeš pa z le malo drugačnim gibom, tako da je 
zmeda hitro tu. Namečkoma so steze mlačne, količi- 
na trikov omejena in napredovanje mukotrpno, tako 
da je vtis slabši kot v sorodnem Tony Hawk's Down- 
hill Jamu. Eyepet pa ni moje sorte igra. Mutantskega 
zaveca bo raje poskusila vzgojiti Navi. Priporočljivo je 
tudi preizkusiti vse demote na starter disku. 


€ Če mladeži ne daš živega ljubljenčka, nemara 
posezi po Eyepetu, kjer ga z muvom kopaš in češeš. 
Tu žverce ne praskajo kavča, ne serjejo in ne crknejo. 


Potencial 


Nabor softvera za move pri splovitvi je resda nekam 
boren. Hkrati vedno obstaja možnost, da boš reč čez 
leto ali dve zaradi slabega tržnega odziva uporabljal le 
za razporejanje pleskavic po žaru. Toda načrti so 
smeli. Pridobili so podporo 36 založnikov, med kateri- 
mi so playerji kalibra Electronic Arts, Activision in 
Ubisoft, move pa bo uporaben v vseh sortah iger. Na 
eni strani bodo lahkotnice, kot so kegljanje Bruns- 
wick Pro Bowling, plesnica Dance Dance Revolution 
in kviz TV Superstars, na drugi orenk naslovi tipa Kill- 
zone 3, LittleBigPlanet 2 in SOCOM 4. Za kar nekaj 
obstoječih špilov, kot so Pain, Flower, Tiger 11, MAG, 
Heavy Rain in Resident Evil 5 Gold, nameravajo čez 
Playstation Network dostaviti brezplačne zaplate in 
tako vanje vnesti podporo za move. 


Ker sem pinkponk kot mladinec dosti nažigal, me 
ta del Sports Champions ni zares navdušil. Omogo- 
ča pa vsekakor več svobode kot tenis v Wii Sports. 


V družinskih športščinah in podobnem je movova na- 
loga jasna: oponašati lopar, lok in Lojzetovo glavo ter 
tako omogočiti igranje, kakršno s ploščkom ni mo- 
goče. V manj lahkotnih naslovih pa bo move edini ig- 
rator ali zamenjava za dual shock. V Heawy Rain: Mo- 
ve Edition bomo gibe orisovali z movom namesto z 
drezanjem joypada, Hustle Kings bo omogočal bolj 
resničnosti podobno premikanje palice za biljard, do- 
čim bomo v Resident Evil 5 s svetlečo kroglo vodili 
merek po ekranu. Interesantna ume biti podpora mu- 
vu v realnočasovni strategiji R.U.S.E, kjer bi lahko no- 
vi nadzornik uspešno nadomestil podganico, in v Ec- 
hochromu 2, v katerem bo move baterijska stevilka, 
kajti igra se bo bavila s sencami. 

V splošnem menim, da ima move velik potencial. Šte- 
vilnim se zdi mahanje po luftu med poskakovanjem 
pred zaslonom trapasto in v golem bistvu se z njimi 
strinjam. Takisto pričakujem dosti posiljene podpore. 
A ravno tak način nadzora lahko neukežu odškrne du- 
ri v svet e-zabave in mu pričara večere luštne zabave. 
Obenem pa zna biti muvovo natančno zaznavanje po- 
ložaja v prostoru odlično orodje za pozorne načrtoval- 
ce iger s svežimi idejami. Take, ki ne bodo ostali pri 
trzanju za sekljanje v arkadnih rezljačinah in sličnih 
prvožognih neumnostih. Z muvom verjetno ne bomo 
simulirali dviganja zastavice v formuli ena in usmerja- 
li Dukovega otepača med scanjem, kot je bilo slišati z 
našega foruma. Niti ne bo postal gangstersko orožje v 
Mafiji 2, kot namiguje tomesečna 

naslovka. Lahko pa bi nosili bak- 

lo po temnici v prvoosebni fan- 

tazijščini in svetili v posebej čr- 

ne kotičke, usmerjali fotoapa- 

rat v naslednjem Fatal Framu, 

šarili pod pokrovom motorja v 

Gran Turismu 5 Ultimate Move 
Edition ... Move lahko na 
PS3 spodbudi zanimivi žanr 
tračničnih streljačin, ki so 
zaradi sličnega kontrolerja že 
dvignile glavo na wiiju, nare- 
di konzolne realnočasovne 
strategije dejansko igralne, 
spodbudi udeleženje porno- 
grafske industrije (simulaci- 

ja drka!) in tako dalje. Nači- 
nov uporabe je še in še. 


Nakupa premičnika na vrat 

na nos v tem trenutku sicer še 
ne bi svetoval, saj Sports Cham- 
pions z druščinico tega ne upra- 
vičujejo. A cena mova in perife- 
rije ni pretirana in videti je, da 
bo podpora široka, raznolika ter 
predvsem dolgoročna. Spremljali 
jo bomo in svetovali. 


Lara Groft and the Guardian of Liyht 


abji Indiana Jones je spet med nami, a brez na- 
lepke Tomb Raider, v nenavadnem pogledu in 
v sveži prodajni shemi. Guardian of Light na- 
mreč ni škateln, marveč dolpotegljiv špil, ki ga 
na Xbox Live Arcade kupiš za 15 evrov (1200 Micro- 
softovih točk). Prav tako ne teče iz običajne perspe- 
ktive od zadaj, čeprav uporablja pogon iz Underworl- 
da, marveč v izometrični od zgoraj. To pomeni nič več 
zijanja v Larino oblo rit in vimenozni jošketini, saj je 
najbolj drzna arheologinja na svetu zdaj oddaljen, dro- 
ben lik, ki mu manjka osebnosti. K njeni neizrazitosti 
takisto pripomore odsotnost poštene štorije, saj je pri- 
povedkica o azteškem božanstvu, ki ga je treba strpa- 
ti nazaj v tisočletno ječo, kumrna kot v cenenem stri- 
pu, osredotočenem na akcijo. Temu ustrezno so vme- 
sne sekvence, narejene s srčkom, kratke, uvod in ko- 
nec sta iz stripovskih sličic, vmes pa je slišati ne- 
doživet govor. A taka je popotnica budžetni ceni. 
Nekako peturna avantura se začne v srednjeame- 
riškem templju, kjer ob jasnih tutorialih hitro ugotoviš, 
kaj ti je početi. Tisto, kar si v Grobničarkah od nekdaj: 
streljati, skakati in reševati uganke v več okoljih, kot 
so katakombe, strupa polno močvirje in ognjeno pod- 
zemlje. Mestoma so območja hvalevredno nelinearna, 
opremljena so z zemljevidom in se posojajo razisko- 
vanju, medtem ko gre drugje za običajno premočrtne 
stopnje. Za rešetanje je Lara opremljena s klasičnima 
pištolama, ki ju kasneje dopolni s številnimi drugimi 
orožji - uzijema, bruhalom plamenov, avtomatsko 
puško, minometom in bazuko. Streljanje je preprosto, 
saj moraš zgolj nameriti z desno gobico in tiščati pete- 
lina (RT). Bistvena je neizčrpna zaloga statičnih 
bomb: eno položiš na tla, nakar jo z vnovičnim priti- 
skom na gumb sprožiš. Enako prav pridejo za rušenje 
zidov, demoliranje lesenih palisad, odstranjevanje ovir 
iz mehanizmov starodavnih mašin in poškodovanje 
sovražnikov. 
Teh je veliko vrst in so navdihnjeni z azteško mitologi- 
jo ter srednjeameriškim živalstvom, po čemer je raz- 
tresena merica fantazijskega praška. Na eni strani ko- 
liniš pajke in krokodile, na drugi jaguar-človeke, na 
tretji pa magične skelete, goleme iz lave, ograste zaje- 
bance in t-rexaste dinozavre. Uničenci za sabo 
puščajo zavoje prve pomoči, municijo in kristalne lo- 
banjice, ki prispevajo dodatne točke za rezultat. Strel- 
ski obračuni so hitri ter napeti in od tebe kmalu ne 
zahtevajo več samo besnega tiščanja gumba med ri- 
tenskim umikanjem, marveč tekanje okoli in delanje 
prevalov. Podobno kot v običajnih Tomb Raiderjih, le 
da imaš tu boljši pregled nad okolico. Najbolj te na 
preizkušnjo postavijo v redu šefi, ki od tebe nočejo 
vedno golega streljanja, temveč manevriranje med 
stikali, ki iz tal recimo prikličejo kopja, in ogibanje ne- 
varnim območjem. Ob tem ni na spregled niti ene se- 
kvence GTE, kjer bi moral za filmsko odvijanje priti- 
skati gumbe v skladu z navodili na zaslonu. Je pa res, 
da nažiganje za spretneža ni posebna prepreka, saj 
manjka globine in taktike iz večjih iger. Izkušenim pri- 
poročam, da si boj takoj nastavijo na 'hard', saj bodo 
spopadi dlje obdržali zanimivost. 
No, bistvo Guardian of Light ni pokanje barab, čeprav 
ga je dosti in je spretnost v njem neobhodna za fenta- 
nje zadnjega glavarja, marveč ploščadenje v navezi z 
logičnim mišljenjem. Špil ni Mario, toda pri odrivih je 
treba biti kar natančen, sploh v par sekcijah, kjer plat- 
forme izginjajo, grozijo ti plameni iz obračajočih kam- 
nitih glav in vse se ruši za teboj. Nekatere višje točke 
dosežeš s kavljem na vrvi iz TR: Legend, s katerim se 
zahakljaš ob velike prstane in zanihaš čez prepad. 
Drugič uporabiš neskončno zalogo sulic za metanje. 


(Ljubitelji Rocca Siffredija se sprašujejo, kam jih teta 
spravi, ampak imperialne gospe se takih reči vendar 
ne bara!) Sulice so uporabne za delanje šiškebaba iz 
sovražnikov, največ tri zapored pa lahko zapičiš v zid, 
da pustolovka po njih zapored odskače na varno. 
Točkovno precizen pri takih hopsih ni treba biti, saj 
Lara približno ve, kaj si se namenil storiti. A preveč 
ohlapnosti in zaspanosti se kaznuje. 

Več časa za premislek imaš ob puzlah. Nekatere mo- 
raš nujno rešiti, druge so v stranskih, opcijskih grobni- 
cah. Oboje bazirajo zlasti na kotaljenju velikih krogel 
na stikala in piedestale, kar je včasih mogoče le tako, 
da pod kuglo postaviš bombo, da jo odnese skozi 
zrak. Ker je fizika dinamična, je natančnost vse prej 
kot zagotovljena, tako da moraš njen let naštudirati. 
Ponekod se počutiš kot Sampras z velikanskim lopar- 
jem. Eksplozivnim! Drugod ročice in plošče v tleh 
sprožijo premikajoče se zidove, špice in ognjene zu- 
blje, ki te ubijejo v trenutku. Možganjenje je tako ne- 
ločljivo spojeno s poskakovanjem, večkrat pa tudi z 
nažiganjem, saj se v puzle vmešavajo iz portalov pri- 
lezli tolovaji ali pa je treba od daleč posnajpati kako 
vrtljivo ogledalo, da preoblikuješ del nivoja. 

Špil je sicer moč končati brez nabiranja artefaktov, a 
si s tem razpoloviš igralni čas in sfališ številne bolj ali 
manj simpatične ugankice. Če jih pridno rešuješ, do- 
biš veliko nadgradenj zdravja in streliva ter jerbas ar- 
tefaktov. Ti izboljšajo Larine sposobnosti (obnavljanje 
energije, močnejše bombe, večja hitrost ...) in okrepi- 
jo orožja, če te sovragi niso poškodovali. Ker imaš 
lahko naenkrat opremljenih le nekaj artefaktov, izbira 
včasih ni samoumevna. Naokoli so razmetane še teže 
dosegljive rdeče lobanje. Z vsem tem pokemonskim 
nabiralništvom odklepaš orožja in kostume za Laro ter 
izboljšuješ točkovni rezultat, ki ga s svetom in prijate- 
lji primerjaš na internetnih lestvicah. 

Dodatna plat Guardiana je sodelovalni način za dva 
na enem xboxu. V co-opu eden vodi Laro in drugi az- 
teškega vojščaka Toteca, med štajerskimi brati 'tote- 
ga Tuteca'. Model je nekaj počasnejši in težji od Lare, 
kar nadomesti s tem, da je opremljen s konkretnim 
ščitom. Croftovka tu nima kopij, a lahko spleza na 
njegov ščit, s katerega se nato odrine. To lahko izve- 
de, ko Totec stoji, ali med njegovim skokom, kar zah- 
teva uigranost obeh strank. More ga tudi začopatiti s 
kavljem, s čimer ga povleče navzgor ali ga reši smrti v 
prepadu, on pa se lahko sprehodi po njeni špagi, raz- 
peti čez globel. Co-op je kar zabaven in ne pretežak, 
tako da zanj lahko poprimejo joypadno manj spretne 
punce in žene. Po drugi strani pa obsega manj kot po- 
lovico stopenj iz enoigralskega dela in še tiste, ki so, 
niso najbolj domišljijsko preoblikovane za sodelova- 
nje. Tistega, ki je puščavništvo prej že končal, bodo 
verjetno dolgočasile. Moti tudi, da ni spletnega co- 
opa. Tega bodo z brezplačno zaplato dodali 28. sep- 
tembra, na dan, ko izdelek pride še na PC (Steam) in 
playstation 3 (PS Store), a vseeno. 

Itak igra ni pretiran biser, saj tako skakanje kot boj ter 
puzle ne presežejo dokaj temeljnega nivoja in 
sčasoma postanejo rutina. Elementi in rešitve misel- 
nih orehov se začno dodobra ponavljati in dostikrat 
rešitev vidiš v nekaj sekundah po vstopu v stransko 
grobnico. Nov val kanonfutra pa pobiješ z možgani na 
off. Artefakti bi lahko imeli večji vpliv in želel bi si, da 
bi nasprotniki uporabljali več vzorcev. Toda vidi se, 
da ne gre za velik naslov. Motijo tudi šlamparije: igra 
pri nekaterih ugankah vztraja pri svoji rešitvi, čeprav 
bi jo zlahka opravil drugače, tu so neumne skakalne 
omejitve (steber je videzno čisto dosegljiv, a ga ne 
moreš doseči in pika), nenadzorljiva kamera zna za- 


ZGODBI OB ROB 


Crystal Dynamics so štorijico v Guardian of Light 
osnovali na mitološko-arheoloških dejstvih, ki pa 
so jih zadosti poenostavili, da je razumljiva igral- 
cem na območju krščanske kulture, ki iščejo 
predvsem rudimentarno zabavo. Bistveni negati- 
vec je Xolotl (Šolotl), azteško božanstvo strele in 
smrti, temni dvojček boga Ouetzalcoatla (Kecal- 
koatla). V igri je predstavljen kot zlodej, ki bo svet 
potopil v kri in ogenj, kar večkrat sam pove. Po 
angleško brez naglasa — očitno je imel s sabo v 
dvotisočletnem zaporu veliko slovarjev. Toda Az- 
teki ga niso imeli za imanentno zlobnega, saj je bil 
precej bolj večplasten, in povezovanje z našim p 
hudičem izpade precej bedno. 

Slično nezrela je umestitev predmeta, ki bo Xolot- 

la s pomočjo srčnih bojevnikov Lare in Toteca 
vnovič zaprl v ječo. Ta predmet je čarobno Dimno 
zrcalo (Mirror of Smoke), ki ga Lara premakne in 
tako spusti z vajeti Xolotla. Predmet ni izbran na- 
ključno, saj so Azteki ogledala uporabljali za vra- 
čevsko zdravljenje in so jih radi izdelovali iz obsi- h 
diana. Mimogrede, obsidian je kamnina vulkan- bab 
skega izvora različnih barv, ki lahko odseva okoli- 
co, iz njega pa so delali tako orožja kot zrcala. 
Dimno zrcalo je eden od prevodov imena Tezcat- 
lipoca (Teskatlipoka), ki označuje eno najvišjih 
božanstev v azteški mitologiji. Dobri bog bo ob 
dejanjih neustrašne pustolovke ujel zlobnega bo- 
ga? Mislim, da si Lara zasluži boljša bajanja. 


krivati pogled na dogajanje, Lara je včasih tipično ne- 
rodna in prisotni so hrošči, ki botrujejo nesmrtnim so- 
vražnikom ter visenju na nevidnih zidovih. Brez takih 
neumnosti Crystal Dynamics očitno ne zmorejo, saj 
jih gledamo v vseh novejših delih niza. In, jasno, 
vzdušje je mnogo slabše kot v klasičnih Tomb Raider- 
jih, saj ni Larine 3D-elegance, medtem ko sta zgodba 
in njen lik docela zanemarjena. 

A po drugi strani je Guardian of Light solidna arkada z 
dosti vsebine in pravilno odrejeno ceno. Je mirna pre- 
bivalka kategorije 'čisto za preigrat', dasiravno se bo 
najbrž utopila v jesenskem navalu nezamudljivih, bolj 
pompoznih naslovov. 


Majhna Lara x drobni joški 4 mini ce- 
na < omejena igra? Sneti se kar strinja. 


15 see 

erija šestih stripovskih romanov o mladem sa- 

njaču Scottu Pilgrimu (glej Črkožer) je kul, ce- 

lovečerec v naša kina prihaja 24. septembra - 

kaj pa igra za PS3 in xbox 360, ki jo za 10 
evrov kupiš v njunih spletnih trgovinah? Po eni strani 
gre za zanimivo, domišljijsko reč. Kanadsko-kitajsko- 
romunski avtorji so si za temelj izbrali starodavno zas- 
novo od strani gledanih, hodi-v-desno pretepačin a la 
Golden Axe. Temu primerno je muzika osembitno 
chiptunasta in zgolj stereo, efekti so temeljni in se jih 
drži starinski šum, govora ni, grafika pa je pikslasta. 
A manko poligonov ne pomeni manka očarljivosti, 
kajti gibljive sličice so izrisane z obilico radosti. Scott 
veseljaško odpira usta in oči, zresnjen blokira in izraža 
stripovsko jezo, ko jih dobi okrog ušes. Tudi vsak nas- 
protnik ima svojo osebnost, ki sega od resne borilnos- 
ti do trapastih izrazov na frisih. Tako kot v stripih je 
očiten odmev mang, na srečo pa se niso odločili za 
črnobelo tehniko, marveč za krepko farbovitost. Lušt- 
na in pisana je tudi okolica, ki obsega zasnežene ulice 
Toronta, zabavo za noč čarovnic, uklet gozd in viso- 
kotehnološki brlog. Povsod postopajo simpatični civi- 
li, dočim se normalni nivoji odcepljajo v kratke bliž- 
njice, kjer po zraku letajo denarja polni prašički. 


teči Mo. 
(Za razliko od Shanka se lahko Scott v remika gor'in<do 
padi so v Pilgrimu dosti bolj razsekahi in krčeviti. Shank je boljši ne 


Ikskjuzmi? Hja, stripi dostikrat posežejo v fantazijske 
vode, saj je njihova glavna tema ta, da mora Scott po- 
raziti sedem zlobnih bivših fantov Ramone Flowers, v 
katero je zacopan. To ga vodi v bizarne pretepaške si- 
tuacije in igra ni nič drugačna. Kar se začne kot nor- 
malna tepežkarica, se prelevi v ringlšpil odbitosti, ko 
Scott na grbo dobi živčne dobermane, gromozanske- 
ga robota, črevaste zombije, androidne navijačice, ro- 
somahe in nindže. Bolj ali manj parodičnih referenc na 
igre in popkulturo je ničkoliko, od Double Dragona 
prek animejev tipa Mazinger do večdelnega za- 
ključnega šefa. Najbolje pa se bodo imeli ljubitelji stri- 
pov, ki bodo prepoznali obilico materiala iz njih. Če jih 
nisi bral, zna dosti humorja in poklonov spolzeti mimo 
tebe, vendar čitanje ni nujno, saj je zgodba preprosta. 


Scott Pilgrim vs. The World 


Namesto fabule in pogovorov je namreč v ospredju 
golo mlatenje. Ko izbereš enega od štirih likov - Scot- 
ta, Ramono, Kim ali Stephena (odkleneš lahko še Ne- 
ga-Scotta ter gospoda Chauja) -, se znajdeš na štartu 
ponavadi kar dolgega nivoja. Z veliko tepežkanja in 
občasno nekaj skakanja ter izmikanja objektom, kot 
so kotaleče se skale in špice v tleh, se moraš prebijati 
v nasprotno smer. Na voljo imaš šibkejši in močnejši 
udarec, ki ju povezuješ v kratke kombinacije in ju 
spreminjaš v navezi s smermi. 
Običajen pritisk da recimo pest 
na gobec, dol 4 gumb pa brco 
iz obrata. To dopolnjujejo skok, 
blok, priklic pomagačke Kni- 
ves, ki kanalje sekundno om- 
reži, in specialka. Dotična po- 
bere nekaj sekundarne ener- 
gije. Ko ti zmanjka obeh, si ob 
enega od življenj. 
Prefuk nima rad slepega razbi- 
janja po knofih, saj jih pošteno 
fašeš, če si odprt. Nasprotni- 
kov je veliko in čeprav niso 
prav aktivni, udarijo močno. 
ia Eni dosti blokirajo, drugi imajo 
udarce, ki prebijejo tvojo zaš- 
čito, tretji napadajo iz zraka, četrti vihtijo orožja, kot 
so meči in palice za bejzbol. Na srečo lahko slednje 
pobereš, ko jih izpustijo, tako kot številne druge pred- 
mete, od stolov do velikih redkvic. Dodatna draž je, da 
si spočetka šibek in imaš omejen nabor udarcev. S 
pretepanjem nabiraš izkušnje, s katerimi si zvišuješ 
moč, hitrost, zdržljivost in voljo ter odklepaš nove po- 
teze. Tako lahko razviješ vsakega od štirih likov, ki se 
ne razlikujejo dosti in začuda ne posedujejo prijema. 
Ne glede na to, kako so natrenirani, jih moreš upora- 
biti v sodelovalnem večigralstvu za največ četverico 
ljudi za enim televizorjem. Nalinijskega namreč ni. 
Do neke mere je tak lahkotno frpjski pristop boljši in 
bolj dolgoživ od običajnih predstavnic zvrsti. A po dru- 
gi strani sta odklepanje potez in bildanje lika v Pilgri- 


A spo- 


mu precej dolgovezna in nesmiselna, saj junci in mla- 
denka postanejo vsaj približno sposobni šele po več 
urah preštevanja reber. To že na osnovni težavnosti 
zahteva kar nekaj tlačanskega vračanja na opravljene 
nivoje (izbiraš jih na ptičji karti v slogu starih Mariov) 
po dodatne izkušnje in kovance. Le-te puščajo po- 
raženci, z njimi pa v trgovinicah kupuješ predmete, s 
katerimi si za stalno višaš statistike. Dokler nisi nabil- 
dan in ne poznaš naprednejših potez, so boji nekam 
statični in nerazgibani. Ko se okrepiš, pa si levji delež 
vsebine že videl. To je problem zlasti, ker se količina 
in vrsta sovražnikov na stopnjah ne spreminjata. Niti v 
večigralstvu ne. Zaradi tega je izdelek za samotarja 
spočetka neprijetno zajeban, v družbi ali kasneje, ko si 
ojačan, pa z istim nivojem opraviš, kot bi mignil. 

A najbolj moti manko dobrega dizajna in posluha za 
igralca. V bojih je preveč situacij, kjer si za miniaturno 
nepazljivost kaznovan z večsekundnim mahanjem ba- 
rabinov po tebi in teatralnim padcem po tleh, nakar 
traja, da se pobereš. Ti premori, ki jih mrgoli, dajejo 
občutek raztrganosti, medtem ko so Scott in druščina 
pri običajnem premikanju želvje počasni, v teku pa 
težko nadzorljivi. V multiju, kjer se lahko sicer oživljaš 
in si v štacunah posojaš denar, je gužva nepregledna, 
tako da je modus za tri ali štiri neprijetno kaotičen. 
Deli, kjer skačeš po ploščadih in se ogibaš objektov, 
so tečno nerodni, večina šefov pa neimpresivnih in 
cenenih. Lepo bi bilo tudi, če bi v trgovinah vedel, kaj 
kupuješ, preden zapraviš težko prislužene novce. 
Zaljubljencem v to sorto iger Scotta Pilgrima kljub 
vsemu priporočam, zlasti če ga kanijo nabijati družbi. 
Prinaša poln žakelj v redu tepeža, izvedba je retro sla- 
stna in cena nizka. Tudi veliki fani stripa, ki jim diši 
žanr, se bodo našli v njem. Vseeno pa so Final Fight: 
Double Impact, Castle Crashers, Dishwasher in Shank 
boljši tako za entuziasta kot za splošno publiko. 


Kaj stori Sneti, ko se bivši vmešavajo 
v njegovo drago? Usacga na gobec! 


PS3 /X360. Closed on Mondays / Ubisoft /X360 Closed on Mondays / Ubisoft 


JESE 


— Tata 
Česthočeš prihraniti 
Tako odkleneš filme, 


i hitro zvišajo statistike irdarujejo dodatna mono 


septemker 2010 


Shank 


ajbolj pogosti temi v igrah sta reševanje in maščevanje. Shank, ihta- 

vi junak istoimenske sekljačine, ki jo v Playstation Storu in na Xbox 

Live Arcade kot digitalni dolpoteg nudijo za 15 evrov, je prvemu za- 

pisan ničodstotno, drugemu pa stoprocentno. Reševati namreč nima 

koga, saj so mu bivši delodajalci iz meksikajnarske tolpe ubili družico, njega 

pa pustili mrtvega. Hm, skoraj mrtvega! Sedem let po tragediji se Shank 

vrne v kavbojskoidno mestece in se loti iskanja tistih, ki so mu storili grozno 

krivico. To pomeni odstranitev petih šefov, med njimi pa kupov njihovih 

užbencev. Oder je pripravljen. Na njem bosta Smrt in Kri zaplesali strašen 
lezbični tango. 

eprav je igra dvorazsežna in gledana od strani, risarski slog pa stripovsko- 

sankast, je krvava kot Pehtino mesečno perilo. Shank, oborožen s hladnim 

lnim orožjem ter granatami, reže in luknja kriminalce, da škrlat frči na 

rani. Še huje postopa z glavarji, ki jim v predpripravljenih sekvencah 


i ga je spisala Marianne Krawczyk, avtorica zgodbe v God of War 3. 
i opori kot Kratosovo demoliranje sta ji bila filma Kill Bill. Če si se 


Naloga morilskega ženina je enostavna: hoditi v desno, pobiti vse, na kar 
naleti, in s skakanjem premagovati zapreke. Ploščadenje je enostavna po- 
pestritev, saj se slaboritnež avtomatično prijema za robove platform, pleza 
po zidovih in teče vzdolž oglasnih desk. Ker ni najbolj natančen, včasih po 
nepotrebnem cepneš v prepad, nakar ugotoviš, da so nadzorne točke razpo- 
stavljene s pretežnim, a ne vedno idealnim posluhom. Vendar je življenj itak 
neskončno, hopsanja pa ni obilo in gode drugo violino kulerskemu tepežu. 

Shank se po prizoriščih ne more premikati gor in dol, tako kot Scott Pilgrim 
v sorodni igri, marveč samo levo in desno. Ampak to nadomesti z neprimer- 
no bolj gladko in povezano orožarsko akcijo, ki močno spomni na xboxovo 
ekskluzivo The Dishwasher (J193, 84). Hitri, ritmični pritiski smeri in gum- 
bov povezujejo zamahe, strele in prijeme v krajše ali daljše kombinacije, ki 
jih je užitek tako gledati kot izvajati. Pri tem lahko v kombote izmenjaje nizaš 
motorko, nože, mačeti, katano, pištoli, šotganko in 
uzi. Čarovnij ni, nosiš pa omejeno količino granat. 
Spočetka nimaš dosti krepelc, a jih nabereš sproti. 
Vsako ima malo drugačen namen, saj je Puška moč- 
na, a počasna, uzi izbljuva veliko šibkih krogel, kata- 

neha pomivati posodo v smrdobaru, 


zgrabi nožički in odide na morilski pohod. 

izmikanje bi lahko-bilo zalepljeno-na desnogobico;-ki ostane neizkoriščena, 
namesto na malce nepraktično kombinacijo £1 (LB) - smer. 


za 
Pri džipo i— Včasih lahko 
s tal za kratko pobereš tudi rotirajoči top in pl 


na pa capinu razreže dimlje, vendar te med mesarskim postopkom pusti odprtega. Za- 
mahe in strele res številnih sovražnikov, od bordelske klientele prek razdraženih 
mišičnjakov do psov, policistov ter vojakov, lahko blokiraš ali se jim izmakneš, vmes pa 
skačeš za premeščanje in napade iz zraka. 
Po eni strani je bojevanje knofodrkalno, po drugi pa moraš vsaj okvirno vedeti, kaj 
počneš, saj te spamanje potez v neprimernih trenutkih hitro pokonča. Ni ravno Bayonet- 
ta na profesorskih nastavitvah, a na normalni težavnosti je igra čisto zadosti težka za 
vsakdanjega igralca, dočim modus hard ukine večino nadaljevalnih točk (to zaradi 
občasno nepreciznega ploščadenja ni zares modra poteza) in pankrte okrepi. Najbolj ur- 
no te potacajo šefi, ki vključujejo SSM-gimpa po zgledu Pulp Fictiona, mečevalsko laj- 
dro in bazukaškega starca. Vsakega je treba dobiti na finto, ki ti jo igra prijazno sporoči. 
Te poženščenosti ji ne štejem v dobro, tako kot ne tega, da se začno prijemi v bojih ma- 
lo pretirano ponavljati, da so nekatera orožja očitno nadmočna drugim in da so glavarji 
rahlo preveč ubrani na vižo trolastega mišičnjaka s silovitimi žvajzi. 
Je pa res, da so čudovito animirani, kar velja tudi za ostalo vsebino, saj je Shank eden 
najlepših in stilistično najodličnejših naslovov letošnjega leta. Tematski nivoji (krčma, 
kupleraj, podzemlje, vila, cerkev ...) so v HD fantastično izrisani in polni slastnih detajlov, 
kot je boj pred zahajajočim soncem, kjer so vidne le silhuete. Vesternovska glasba seka 
in govor ni slab. Nagrado pa pobere podrobna animacija likov, kakršne nismo videli od 
Metal Sluga, ki niha med srhljivim nasiljem in humorjem. Tistih petnajst evrov so vredni 
že sami prizori, ko Shank prime tolovaja in mu zabaše granato v gobec, da tip poškili kot 
jasec na sedativih, ali ga začopati na tleh in ga brutalno našniclja z nožičkama, vmes 
šibrenico v eni roki luknja uletavajoče tečnobe ter ležečega naposled pokonča z raz- 
ampa. Izdatek dodatno upraviči sodelovalna večigralska kampanja za dva, ki 
jih stopnjah in dodatno osvetli zgodbo. Tu trpi preglednost, ki v samotar- 
enih tja že tako ni bleščeča. A skupno masakriranje ekstra velikih grup 
anjem nasprotnikov in drugačnimi šefi je lepa popestritev. 
-in-dajsinga na sedmo potenco za en skozihod je tako zelo zabav- 
olo ter v dveh. Toda po drugi strani je Shank narejen z ravno toli- 


aka manj. Nivo hard, na katerem obdržiš nagrabljeno iz normal, 
anka čekpointov, kompleti sovražnikov niso dodobra prevetre- 


prazen. Vendar to ne pomeni, da je bistveno slab- 
ši, saj je napet, krvav, stilsko čudovit, obogaten s 
sodelovalno kampanjo in tako akcijski kot tak- 
tičen. Ouentin, naredi film po njem. Krog bo skle- 

lišasta bitjeca iz otroških risank so sinonim 
za igrivo prisrčnost in nežno toplino. Njihov 
svet je brez tegob vsakdana in idealno pri- 
bežališče za naukov iščočo otroško dušo. 
Kot nalašč torej, da se ga v izprijeni ciničnosti izro- 
di v moro, nedolžne prebivalce pa izpostavi krvo- 
ločnemu zlu. Ki ni prišlo od zunaj, Ma je pa 
vedek Naughty. A kdor je ob ev pričakoval 
da bo z rjavim kosmatincem lovil prestrašene 
otroke, bo razočaran. Naj gre na 4chan obiskat 
pedobeara. Tole tu ni 'tiste' vrste nagajivi med- 
vedek, temveč je bolj podobno situaciji, ko bi se 
enemu od telebajskov strgalo in bi poklal vse 
ostale. 
Zakaj se Naughtyju tako rado scufa ob naj- 
manjšem žokljaju, ne izvemo. Moja teorija je, da 
so ga silili poslušati Justina Bieberja, kar pojasni 
obgrizen uhelj in scarfacovsko brazgotino na obra- 
zu. Ali pa je bil v Vietnamu? Naš medo je stereo- 
tipni samotar, kakršnim gredo v ameriških slas- 
herjih najstniki metat kamne v šipe, zaradi česar 
jih nato pokončajo z motorko in si iz njihove kože 
ustrojijo plašč. Tudi on je na otoku, kjer se neizre- 
kljivosti godijo, nepriljubljen osebek, ki ga nihče 
noče povabiti na rojstnodnevne zabave. Zato se 
povabi sam. S sekiro v šapi. 
Morilski pohod po otoku je razdeljen na sedem 
epizod s po nekaj podpoglavji. Povezano pripoved 
je zaman iskati, saj se vsaka epizoda začne s sebi 
lastno, povsem banalno zamero psihotičnega 
medveda. Na primer, da mu sosed skozi okno ka- 
že osle, zaradi česar mora poginiti najbolj krute 
smrti, z njim pa za preventivno še familja, vsi pri- 
jatelji in njegova WC-račka. Poglavja so sestavlje- 
na iz ozemelj, posejanih z ličnimi barvitimi hišica- 
mi in prijaznimi ptički, ki jih lahko za točke potep- 
tamo v skoraj enako prijazno žolco. Okoli tretjeo- 
sebno kolovratimo s svojim psiho medožderom in 
moramo določeno količino nič hudega slutečih 
prebivalcev spraviti v večna lovišča. 
To ni problem, saj vsenaokoli ležijo sekire, kiji, 
mačete (resno, mačete?), katane, pasti in pištole. 
Pa tak otroški svet. Naše prav tako medvedje tar- 
če imajo raznolike osebnosti in čeprav jih veliko 
ob uzretju sekire skuša panično 
podurhati, se najdejo take, ki," 
poprimejo za rezilo in se nam ; S 
postavijo po robu. Toda boj 
je žal nadvse plitek in ne pred- 
stavlja izziva. Mlatimo z enim 3 
knofom, kar poskrbi za skoraj- .— » 
da vse, in celo policija je komaj 
nevarna. Ja, če uspe kateremu 
od puhavcev zbežati ali pokli- 
cati na pomoč, dobimo za 
vrat plišaste štrumfe, ki pa 
prihajajo eden po eden 
in s časom ne večajo 
pritiska kot v GTAJu. 
Poanta igre je nam- 
reč v tem, na kakšen 
način se nekoga od- 
križamo. Poleg štiha- 
nja lahko žrtve prestra- 

šimo: iz gozda, kjer 
se potuhnemo, se jim pritihotapimo 
za hrbet in jih kriče spoznamo s svojim 
prelestnim razbrazdanim frisom. Medoti se vzne- 
mirijo tudi, če vidijo trpeti sokrajane ali se ujame- 
jo v nastavljene pasti. Posebej velik BU! nam us- 
pe, ako nebogljence prej zamotimo, denimo s po- 
pravilom pokvarjene naprave. S terorjem je moč 
žrtev spraviti v samomorilsko stanje, kar je naj- 
večji dosežek zblojenosti. To in pa usmrtitve ra- 
njenih bitjec, ki se plazijo po tleh in prosijo usmi- 
ljenja. Seveda jih ne uslišimo (itak jih ne more- 
mo), temveč jim glavo s kijem spremenimo v 
krožnik ali z mačeto pokukamo v drobovje. Ras 
pa je, da nasilje ostane na ravni gest in mimike, 
saj namesto krvi okoli frčijo kosmi vate. Rajanje s 
sekiro je bolj komično kot resno, takenako po- 
končanja. Drugače špil najbrž ne bi nikdar izšel 
zaradi pretresenosti cenzorjev. 
Dogajancija je sprva zaradi svoje novitetne izroje- 
nosti kar zabavna. Toda problem je, da po po- 
glavju ali dveh vidiš skorajda vse. Ne le, kar se 
tiče videza in enolične okolice, ampak igralno. 
Naughty Bear namreč ne razvije začetne premise 
in hitro zapade v duhamornost. Vsako poglavje je 
podvrženo podobnemu zapletu in enakemu od- 
stranjevanju življa. Mehanika ostane plitva in ini- 
ciative za pedantne umore po tem, ko smo že vi- 
deli ne baš dolg spisek usmrtitev, ni več. Čeprav 
se znajo žrtve recimo zabarikadirati v hiše, jih je 
čisto preveč enostavno pokončati. V med nam 
hodi še lesen nadzor brez pritiskanja ob zidove, 
kar bi pri tiholazenju nadvse sedlo. Višek nesmi- 
sla pa je osredotočenost na zbiranje pik. Za vsako 
akcijo dobimo točke, skaterimi odklepamo stop- 
nje in dodatno opremo, ki psihotika napravi moč- 
nejšega. Toda množilnik točk se spušča, če ne 
počnemo ničesar, kar nas sili v hitrost, to pa je v 
popolnem nasprotju z vzdušnejšim zalezovanjem! 
Hkrati nas peha v razbijanje vseh mogočih pred- 
metov na kartah, kar takisto prinaša točke - in je 
sitno zaradi neoptimalnega nadzora. Pobijanje bi- 
tij je tako zvedeno na dolgočasno zbiranje punk- 
tov, s čimer se šokantnost izživljanja nad ničesar 
krivim plišastim prebivalstvom dodatno porazgu- 
bi. Je privlačnejše tekmovalno internet- 
) no večigralstvo (razdeljenega zaslona 
z. ni)? Načinov je tu več in poleg death- 
matcha vključujejo takega, kjer je 
eden od špilavcev psihomedo, ostali 
pa bežijo. A posebnega truda ni vred- 
no in kaj dosti soigralcev na Livu ne 
boste našli. 
Naughty Bear bi lahko bil mno- 
go več, a očitno pri avtorjih 
ni bilo zadosti domišljije. 
Malo se nasmejiš in se ka- 
ko urico zabavaš, lahko 
ga podtakneš sosedovemu 
malčku za lulz ali dva, to 
je pa tudi vse. 


Vidite rdečo reč pod medvedkovo taco? To je mina, ki jo bo 
razneslo, ker se bo prestopil zaradi brce v medtačje. 

Na prigodah nas vselej spremlja glas pripovedovalca. Ta 
bi rad izpadel psihotičen, v resnici je pa samo patetičen. 

Množilnik točk ob vrhu zaslona je z usmiljen in se urno 
spušča. Če hočemo odkleniti več vsebine, je treba hiteti. 

"Kakšna zadnja želja?" "MMBLHLLLBLLM!!" 


a "Jebiga, nič te ne razumem, ajde." "BANG!" 


Nekateri pobijajo ljudi, drugi mačke, 
pa plišaste medvedke. 


[PS3 Artificial Mind / 505 Games 


Zagotovo že veš, da bomo do 1.12.2010 v Sloveniji postopoma 
ugasnili vse analogne televizijske oddajnike in v celoti prešli na digi- 
talno oddajanje. Žal pa se nekaterim starejšim še analogne teh- 


nologije zdijo kot čarovnija, kaj 
oddajanja televizijskega signala. 


Če tvoji bližnji še vedno sprejemajo televizijski signal preko strešne 
ali sobne antene, jim pomagaj pri izbiri novih ustreznih DVB-T pre- 
tvornikov, ki so prilagojeni za dekodiranje programov, kodiranih v 
standardu MPEG-4. Če pa si bodo hoteli kupili nov televizor, pa naj 
le ta že ima vgrajen omenjeni DVB-T pretvornik. 

v trgovinah že 


Nekateri ustrezni pretvorniki in Tv-sprejemniki so 


označeni z oznako DigiTV, ki označuj 
Več o uvajanju digitalnega oddajanja V Sloveniji najdeš na klicnem 
centru s številko 080 22 22 in na spletni strani ; 


REPUBLIKA SLOVENIJA 
MINISTRSTVO ZA VISOKO ŠOLSTVO, 


ZNANOST IN TEHNOLOGIJO 


je za Slovenijo primerne izdelke. 


non 


O Obnavljajoč se oklep na letalih je nekaj, česar ameriška vo- 
jska kljub vsemu cekinu še nima. Mislim, da so s tem elemen- 
tom avtorji igre dokončno skrivenčili filmsko zapuščino. 


€ Tia so uboga, zlasti če Top Gun igraš vzporedno s HAWX 2, 
kjer zemljo prekrivajo satelitske teksture. Deset evrov, jebiga. 


€ Eksplozije so ogromne, a v splošnem je grafični pogon pre- 
cejšnje revše. Na trenutke se ti zdi, da gledaš v naslov za PS2. 


CO spočetka voziš F-14, nato odkleneš F/A-18 in F-16. Posebnih 
razlik med njimi ni, je pa kul, da lahko pred misijo izbereš tri 
vrste raket, ki se razlikujejo po dometu ter poškodbah. 


zlata vredno licenco filma Top Gun Para- 
mount ne zna postopati tako, kot je Crui- 
se s svojo zalo inštruktorico v filmu. Na 
nekaj let naredijo ali velijo izgotoviti nov 
špil s tem imenom, toda praktično vsak ima 
težave. Tale slednji, ki ga za 10 evrov kupiš v 
Playstation Storu, ni izjema. 
Gre za čistokrvno arkado, še enostavnejšo od 
HAWX, kjer se kot filmski pilot Maverick v prvi 
ali tretji perspektivi znajdeš v nizu preprostih 
obračunov z zračnimi, talnimi in morskimi cilji. 
Tridelna kampanja iz zaporednih misij pokriva 
ameriško stran in ti omogoči, da si pred nalogo 
izbereš eno od letal (F-14, F-16, F/A-18) ter 
vrsto raket. Stopnje so omejene arene, kjer do- 
bivaš linearno nanizane naloge tipa sklati leta- 
la, zabriši v luft vozila/ladje/protizračno obram- 
bo in pospremi poškodovanca, ki ga ogrožajo 
valovi Rusov v migih ter suhojih. Klatiti jih ni 
preveč težko, saj se moraš le približati na pri- 
merno razdaljo in sprožiti izstrelke, ki ponavadi 
zadenejo. Primerni so tako za zračne kot talne 
cilje in se čez kratek čas avtomatično obnovijo, 
tako kot oklep in energija za Controlled Flight 
Instability. Ko CFI vključiš, se pogled oddalji in 
na voljo imaš kakih deset sekund, v katerih ko- 
mu hitreje prideš za hrbet, in ti ni treba stalno 
izvajati enakih lupingov. Ni pa zadeva posebej 
uporabna, saj tu tretjeosebni pogled sam sledi 
cilju in se znaš pri preskoku nazaj v običajnega 
zmesti. Povzeli so jo po načinu 'assistance off' 
iz Blazing Angels ter obeh HAWXov. 
Igranje v temelju niti ni napačno. Sovražniki te 
jo, tako da moraš divje manevrirati, nenehno 
prožiti bleščave vabe za odvrnitev raket, pri 
čemer včasih odločajo delci sekunde, in ukazo- 
vati soletalcu. Ker se vse dogaja jako hitro, 
časa za premišljevanje ni in v nekaj misijah si 
včasih kar prešvican, saj si velikokrat zapleten 
v dogfighte in ni malo situacij, ko imaš na repu 
cele grozde sovražnih izstrelkov. 
Škoda torej, da je igra grafično grda. Še bolj 
pa, da hitro postane enolična. Mehanika je plit- 
ka, nasprotniki so v vlogi žrtve precejšnji leva- 
ki, struktura misij pa je primitivna in se začne 
ponavljati, saj je bore malo dinamike in prese- 
nečenj. Takisto je duhamorna okolica, saj levji 


URADNO IGROVJE 


Top Gun 

PC/spectrum/ST/C64/CPC, 1987 

Na levi strani si bil ti, na desni drugi človek ali 
računalnik, poanta pa je bila sestreliti na- 
sprotnika. Vektorska trirazsežna grafika je 
navdihovala, nismo pa ugledali Charliejinih 
črtastih vimen. Saj jih tudi zdaj ne. 


Top Gun: Fire at Will 

PC/PS1, 1996. Joker 31, 84. 

Precej bolj realističen od zraven opisane ar- 
kade (čeprav še vedno ne na nivoju hardcore 
simulatorjev) je bil Fire at Will. Imel je 3D-po- 
ligonsko grafiko in posnetke s pravim plešas- 
tim inštruktorjem za opise nalog. 


delež špila preždiš nad neatraktivnim Indijskim 
oceanom. Resda gre za igro za desetaka, am- 
pak ta ni dobro naložen v rutino ter dolgočasje. 
Raje nabavi H.A.W.X. 2, ki kljub višjemu 
strošku (ali zaradi njega!) pusti neprimerno 
boljši vtis. Namcov draguljček Ace Combat: 
Sguadron Leader za PS2 izpred petih let (J139, 
85) je bil bolj raznolik, medtem ko je takisto 
desetevrski After Burner Climax (J202) na 
xboxu orenk boljša arkada. 

Kampanjo daš skozi v štirih, petih urah, nakar 
imaš na izbiro višjo težavnost, ki ne prispeva 
skoraj ničesar ... način horde, kjer uničuješ ne- 
skončno zaporedje barab ... in internetno 
večigralstvo za 16 sodelujočih. To pozna štiri 
moduse: dva deathmatcha, capture the flag in 
bombing run (bombardiranje ciljev). Zna biti v 
redu in moč je uporabiti tri ruska letala, ampak 
folka na netu je bore malo. 

Tako kot je pri vsem skupaj bore malo občut- 
ka, da igraš špil z licenco Top Gun, kar je os- 
rednji greh špila. Če bi se predstavljal kot neka 
random arkada, bi mu dal 60. Ampak fura se 
na ime in se pri tem grdo polomi. Scenarij, ki 
ga izveš v grdih vmesnih sekvencah, v osnovi 
resda sledi filmu, k čemur prispeva še nekaj 
svojih dogodkov. Toda zaman je upati na ka- 
nec vzdušja, če v predolgih sekvencah gledaš 
le 3D-modele letal in poslušaš kilav tekst, ki ga 
žebrajo nezainteresirani čvekači. Videa ni, kar 
je nezaslišano, saj je vsaj Jamesa Tolkana imel 
štirinajst let stari Fire at Will, tako kot ne pravo- 
moškosti, rivalstva in homoerotike. Pri tem si 
upajo trditi, da pripoved razširi izvirno povest. 
Jo, če je izvirna povest danka in je tvoja. 

Nič, Top Gun v e-obliki je z vsako tako igrico 
bolj mrtev. Daleč so časi, ko je Meg Ryan zah- 
tevala "Hey stud, take me to bed or lose me fo- 
rever!" in ko je Tom s sončnimi očali na dirkal- 
nem motorju poosebljal generacijo. Zdaj slavna 
licenca iz Hong Konga prevaža letalo, polno 
gumijastih pasjih drekcev, namesto da bi z na- 
mi orlovala med oblaki, večjimi od življenja. 


Sneti proti ustvarjalcem spro- 
ži tiča, impresivnega kot oven. 

PS3  Doublesix / Paramount 


Top Gun: Hornet's Nest 

PC, 1998. Joker 66, 67. 

Pleško James Tolkan se je vrnil v FMV-sek- 
vencah, a to ni dosti pomagalo, saj je bila ta 
arkada zelo duhamorna in enolična. Pri ruti- 
niranem tamanjenju ni bil v slast včasih po- 
lomljen nadzor. Pilotirali smo mornariški 
večnamenski lovec F/A-18, ker je bilo čudno 
glede na film, kjer je Tom letel z F-14. 


Top Gun: Combat Zones 

PC/PS2/GC, 2001 

Vsakršna zvestoba resničnosti je šla po gobe 
v tej mnjeh arkadi, kjer smo se sprva v F-14 
in nato v drugih odklenjenih frčih spreletavali 
po lokacijah širom sveta ter izvažali demokra- 
cijo na ameriški način. 


o september 2008 


— li 


Prišla je nova igra 


CANJE 


z licenco Top Gun, 


pa si ne more kaj, da ne bi v srcu našel 
tistega ljubečega občutka do filmske legende. 


o je leta 1986 v kina prišel film Top Gun, 
nisi mogel zamahniti s krilom, ne da bi 
zadel v mladca žarečih oči, podobnega 
sebi, ki si je sredi dneva na skiroju živo 
predstavljal, kako s svojim trdim joystic- 
kom serijsko podira Ruse v zraku in miške na tleh. 
Vsebina se je namreč tikala skupine že prav kičasto 
ljepotanskih ameriških pilotov z radiatorčki deluks, 
ki se strenirajo v šoli Top Gun in nato zbrcajo riti 
sovjetskim migom v krizni situaciji nad Indijskim 
oceanom. Si pa lahko stavil zavojček kondomov, ext- 
ra ribbed for his pleasure, da je taisti junec sanjal o 
tem, da se tušira z Maverickom (Tom Cruise) in Le- 
denim (Val Kilmer), nakar se v garderobi nagajivo 
tleskajo z mokrimi brisačami in si med hihitanjem 
bliskajo porcelanaste nasmeške. Potem mladeniču 
zardeli Ice dahne na uho "You can be my wingman 
anytime!" in homoerotični sen je popoln. 
Hja, dejansko je težko spregledati nežne podtone pri- 
jateljskega mačizma, ki ga furajo pilotski lepotci. In 
ne uzreti temeljne razlike med moškimi in ženskami v 
tem filmu. Deci so športni, aktivni, neobremenjeni, 
kul in uživajo v družbi, dotikih ter pogledih drug dru- 
gega. Z babami pa so sami problemi, ker so plitke 
(Meg Ryan) ali zatežene, kot je moč sklepati po škri- 
pavi romantični zvezi med učencem v letalski šoli Ma- 
verickom in inštruktorico Charlie (Kelly McGillis). Ta 
je šekši, a ima moško ime in moško službo ter se zna 
napraviti v moške cote. Po naključju? Ne bi rekel. A 


Oven je z njo itak samo zato, ker to pritiče podobi 
rušilca dobrih mačk. Drugače bi se raje objemal z Le- 
denim na mivkasti odbojki, mu vohal obdančne žleze 
in ga lovil s kovinskim otepačem za več deset milijo- 
nov dolarjev, ki sliši na ime F-14 tomcat. Sicer pa je v 
smer ritopikarstva konkretno pokazal Guentin Taran- 
tino v filmu Sleep With Me. Odsek s 700.000 ogledi 
najdete na YouTube, če vpišete 'tarantino top gun'. 
Guentin priredi zaključni citat, toda v analizi je vseeno 
gejspodarsko prodoren. 


Od gosakov 


Z ubiranjem pederske tonalitete v Top Gunu nisem 
odkril tople vode. Film pa je zanimiv še zaradi česa. 
Recimo zato, da je v akcijadne filme pomagal prinesti 
velik biznis. Ne pozabimo, osemdeseta so bila čas ne- 
dolžnosti. Lahko si imel svoj metalski bend, na odru 
nosil rutice in spandex ter cvilil kot pičkica, pa te 
sošolci niso pretepli s flanelastimi puloverji. Lahko si 
brez pretiranega sramu tripal na Karate Kida. Lahko 
si bil zgleden Jugoslovan. Celo MTV je sodil med pod- 
zemno alternativo. 

Top Gun pa je bil že film za dosti bolj korporativna de- 
vetdeseta. Šur, akcijsko je dogajal. Prizori morna- 
riških lovskih bombnikov, ki prožijo sidewinderje, 
bobneče vzletajo in pristajajo ter mimošvigajo, da se 
tresejo zrkla, so posneti mojstrsko in brezčasno. Saj 
pri eksplozijah se vidi, da so modelčki, ampak ej, pi- 


kolovski staruhi prduhi naj gredo na RTVSIo.si ko- 
mentirat novice. Mi bomo raje negovali testosteron in 
adrenalin, ki se dvigneta tako ob frčoplanih kot ob 
motociklih, sončnih očalih in Kelly. Nekaterim pa se 
dvigne kaj drugega ob slavni garderobni sceni. 

Toda za lepo zunanjostjo je brnelo nekaj drugega. To- 
ny Scott, brat bolj znanega Ridleyja Scotta, in super- 
producenta Jerry Bruckheimer ter Don Simpson (ta 
je slovel po sadomazo kurbarijah, perverznih žurih s 
pritlikavci in osebni rabi epskih količin prepovedanih 
drog) so namreč dobavili prefinjen film, ki je občinst- 
vo negoval za dobo ovčjega marketinga. V prvi vrsti 
je šlo za oglas za letalstvo ameriške mornarice, ki je 
bil še kako uspešen. Po prihodu Top Guna v kinema- 
tografe se je vpis v pilotski program v kalifornijskem 
mestu Miramar, znanem kot Fightertown USA, po- 
večal za petstokrat! Mornarica je v pričakovanju izple- 
na za snemanje namenila celotno eskadriljo F-14 in 
svoje pilote ter omogočila rabo letalonosilke Enterpri- 
se, kjer so beležili vsakdanje vzletanje in pristajanje 
ter ju uporabili v filmu. Tony Scott je kapitanu enkrat 
napisal ček za 25.000 dolarjev, da je spremenil smer 
ogromne ladje in tako obdržal svetlobne pogoje za 
snemanje. Za dosti zračnih scen so najeli priznanega 
akrobatskega pilota Arta Scholla, ki je letalo med 
drugim spravil v padanje med vrtenjem in to zabeležil 
s kamero v kabini. A ni se uspel rešiti in je strmogla- 
vil v Tihi ocean, iz katerega ga niso več izvlekli. Zato 
se odjavna špica zaključi z besedami "This film is de- 
dicated to the memory of Art Scholl." 


€ Grafična predstavitev lovljenja na muho je vide- 
ti kot iz kakega starega ZF-filma. Dejansko so lov- 
ce grumman F-14 tomcat leta 2006 upokojili. 


Nadalje je bil Top Gun narejen kot videospot, s hitro 
menjavajočimi se kadri in temu ustrezno inteligentno 
vsebino. In močno je bil povezan z glasbo, ki so jo 
tržili v obliki soundtracka. Recept ni bil nov, saj sta ga 
Simpson in Bruckheimer uporabila že v Flashdance 
(1983). Ta plesni film je bil vsebinsko še desetkrat 
bolj butast kot Top Gun, a imel je hudo bejbo in na- 
slovni komad, ki se je zalepil na uho. Tako kot štiklc 
Danger Zone in kultna glasbena himna v Top Gunu. 
Oboje te ob predvajanju v avtu še danes izstreli po 
katerikoli cesti z jako neprimerno brzino. Tako pač 
živijo filmski piloti - živijo hitro, umrejo mladi, vmes 
pokavsajo vse, kar vidijo, ne glede na spol, in se iz 
petnih žil derejo "1 feel the need, the need for speed!" 


Mladi, lepi, stasiti in nabriti — nič šudnoiš, da je bil film velik —-. Izšel je tudi na blu-rayu, kjer so bradavice na prsih vidne v ločljivosti 1080p(edrov). 
Zamisel za film so ustvarjalci dobili iz članka Top Guns, ki je maja 1983 izšel v reviji California in je opisal življenje pilotov v bazi Miramar Naval Air Station. 


šolovaj 2010 

Bitkezdvema ducatoma.in več sovragov, ki se trudijo, da hi nas 
obkolili, na nivojih IN Mera junaka.niso nobena redkost: 


RA AX/ / 


JSA VER 


ANA 
4 zal imi ne] 
ZB: Do 
(/ pasira Zb ah in snostabnja vreden antagonist, sekven: 
v4 go KIŠE BOJU proste n Biidu, liso poste kili 


Če nas stražarji zapazijo, v najboljši metalgearski tradiciji 
sprožijo preplah. Utišamo ga s skokom v najbližji teme kotiček. 


napade lahko kupimo šele, ko imamo v žepu dovolj izzi- 
oljih tako ali drugače opravimo kar mimogrede. 


DOLISE 
VOV. V 


Shattered 


arvelov pajkovski superjunak je v 
špilih le izjemoma blestel tako kot 
v stripih, risankah in na velikem 
platnu. Pravzaprav je večina njemu 
posvečenih iger, če odštejem solidnega Spi- 
der-Mana 3 (J166, 70) in kak še starejši na- 
slov, zaudarjala do oblakov. Lagal bi potem- 
takem, ako bi zapisal, da sem v Beenox, av- 
torje poraznega Friend of Foe (J175, 32), 
polagal upe o uspešni obuditvi te bolehave 
franšize. In vendar ... 

Tisto, po čemer se najnovejši umotvor s Paj- 
komožem najbolj očitno loči od preteklih, je 
igranje s štirimi različicami junaka. Zgodi se 
namreč, da se zlobni iluzionist Mysterio pri- 
krade do mogočnega artefakta, Plošče redu 
in kaosa. Ta se po intervenciji našega junaka 
razleti na ducat in več koščkov, ki odfrčijo v 
štiri različne dimenzije, koder domuje prav to- 
liko samosvojih Spider-Manov. V okoliših ve- 
solja 'amazing' tako poprimemo za vajeti tra- 
dicionalnega, obče poznanega rdeče-modre- 
ga Mrežarja, dočim v futuristični metropoli 
univerzuma '2099' smuknemo v oprijeto op- 
ravo njegovega tehnološko ojačanega nas- 
lednika. Starodobna dimenzija 'noir', kjer pre- 
vladujejo sence, je zatočišče tiholazniške ver- 
zije Pajkovca, po živahnih nivojih sveta 'ulti- 
mate' pa pustošimo odeti v zloglasno temno 
simbiotsko oblekico alienskega izvora. 
Bojazen, da gre bolj kot ne za kozmetična 
odstopanja, špil razblini dokaj kmalu. Ker 
večinski del vandranja po stopnjah sestoji iz 
arkadnega tretjeosebnega ravsanja z nas- 
protniki, si štirje protagonisti delijo osnoven 
nabor udarcev in možnost lučanja predme- 
tov. Prav tako sta jim skupna 'pajkovski čut', 
ki ni nič drugega kot rentgenski pogled skozi 
zidove, in sposobnost plezanja po stenah ter 
prečkanja okolice s pajčevino. Nivoji so v 
primerjavi z enovitim, kvazi peskovniškim 
Manhattanom iz prejšnjih delov resda manj 
obsežni in povečini premočrtni, temeljna na- 
loga pa je ne glede na identiteto nadzorova- 
nega Spider-Mana vselej ista. Zasledovati in 
se mimo trume podložnikov prebiti do šefa, z 
njim obračunati in se tako prikrasti do nove- 
ga kosa kamnite tablice. 

A tu se podobnosti med nivoji in protagonisti 
skorajda končajo. Do precejšnje raznolikosti 
pripeljejo že unikatni talenti posameznih Paj- 
komožev. Še najmanj 'poseben' je klasični, 
ki se zanaša predvsem na širok nabor fizičnih 
napadov in tehnik z mrežo ter predstavlja ne- 
kakšno zlato sredino. Futuristični Spider-Man 
more upočasniti dogajancijo na zaslonu, kar 
olajša deljenje brc in krošejev. Tihotapski na- 
sprotnike z najmanj muje premaguje tako, da 
jih, skrit v temi, z mrežnim curkom privleče k 
sebi in jih zavije v klobčič. Če stopi pod luč in 
ga stražarji opazijo, mora pred rafalnim og- 
njem bežati v senco in počakati, da se mu 
zdravje obnovi, saj je telesno od vseh najšib- 
kejši. Ultimativna inačica pa je zavoljo trdo- 
živosti, povišane odzivnosti in tentaklastih iz- 


Dimensions 


rastkov najučinkovitejši borec. Posebej ko za 
krajši čas vstopi v način besnenja in s sovra- 
gi pometa kot, no, zelo jezna metla. 

Pisana je tudi struktura stopenj, saj se špil 
stalno trudi s prekinjanjem akcijskega rinje- 
nja proti končnim sporom z glavarji. V di- 
menziji '2099' se od časa do časa znajdemo 
v segmentih, kjer se v prostem padu z nad- 
zvočno hitrostjo podimo za ubežnim negativ- 
cem in se izmikamo naproti uletavajoči šari. 
V svetu 'noir' iz kletk (prevečkrat!) rešujemo 
talce in jih prevažamo do označenega mesta. 
V Sandmanovem puščavniškem okolju se za 
vzdušno izkaže bežanje pred velikanskim 
peščenim tornadom, v Electrovem boj s sa- 
mim električnim gospodarjem, titanskim pla- 
vim bitjem, ki iz spomina prikliče veličastne 
šefovske bitke iz niza God of War. Izlet na 
naftno ploščad sredi oceana, kjer se pod tak- 
tirko hudomušnega Deadpoola znajdemo v 
svojevrstnem realnostnem šovu, pa je prav- 
cati mali biser dizajna in domišljije. Raznoliki 
so tudi običajni grdavži: srečamo možiclje z 
bejzbolskimi kiji, teleportirajoče se nindže s 
katanami, futuristično milicijo z laserji in sle- 
dilnimi raketami, stvore iz peska, ki jih je tre- 
ba najprej zmočiti s curki vode in tako dalje. 

Kaj špila potemtakem stane višje ocene? 
Eno je nedorasla kamera, ki se za debilno iz- 
kaže zlasti, ko nam mora slediti pri plezanju 
po zidovih. Druga so omenjene zaključne bit- 
ke, ki so često spektakularne, saj je po gra- 
fični plati igra vse prej kot švoh, vendar po- 
stanejo pretirano enostavne, ko pogruntamo 
šefov modus operandi. Tretja je odsotnost 
omembe vredne zgodbe, četrta pa globina 
oziroma plitkost tepežkalnega sistema. S 
slednjim v grobem ni nič narobe, saj pozna 
osnovno povezovanje karafek, zaklepanje 
tarč, blokiranje, izmikanje in veliko napadov. 
Te Spideyjevim oblikam dodajamo s točka- 
mi, nabranimi z opravljanjem sprotnih mini 
izzivov, recimo odkrižaj se desetih sovragov 
te vrste, z metanjem zabojnikov pokončaj pet 
nepridipravov one sorte ... Isto velja za iz- 
boljševanje telesnih lastnosti in odklepanje 
dodatnih oblekic. Vse lepo in prav, če ne bi 
bilo tako kot v prejšnjih Spider-Manih vse 
skupaj preveč podvrženo knofodrku. Ta od- 

preskok mestoma tako huronski, da se člo- 

vek vpraša, zakaj avtorji niso vdelali še četr- 
te, vmesne težavnostne stopnje. 

Shattered Dimensions je tako sicer Deere 

tilščina. Za Pajkomoževo franšizo bržkone ne 
bo storila tega, kar je za Batmana naredil 
Arkham Asylum, a nič ne de. Že to, da smo 
končno dobili spodobnega Spider-Mana, je 
dovolj odmevna novica. 


Pajko ujame plen, ki ne 


povzroča prebavnih motenj. 

PRED UPORABO NATANČNO PREBERITE NAVODILA. 
O TVEGANJIH IN NEŽELENIH UČINKIH SE POSVETUJTE S SVOJIM PROFESORJEM MATEMATIKE, 
ZA NAKUP OBIŠČITE NAJBLIŽJO PAPIRNICO ALI VELEBLAGOVNICO 


vojčas, zlasti v osemdesetih in delno še v devet- 
desetih, so bila moderna bojna letala predmet 
občudovanja 6 poželenja. Kdor se je količkaj 
pobliže zanimal za vojskovanje - in v času hlad- 
ne vojne takih ni bilo malo -, je častil letalstvo kot 
udarno silo, ki bi v morebitnem spopadu najbolj pre- 
vesila jeziček na tehtnici. Ker sta se tako zahodni kot 
vzhodni blok zavedala moči aviacije, sta vanjo vlagala 
ogromna sredstva, kar se je odrazilo na širokem nabo- 
ru modelov in stalnem pritoku novih, naprednejših, 
iz vietnamske vojne so nadomestili F-16 falcon, MIG- 
29, F/A-18 interceptor, SU-27 flanker, F-14 tomcat, 
A-10 thunderbolt in podobni. Še v Jugi smo imeli so- 
kole in orle ter bili nanje ponosni. Epske letalne spos- 
obnosti, silno oborožitev in prelestne oblike nebesnih 
puščic so opevali filmi, kot sta bila Top Gun in Iron 
Eagle, zaradi katerih jih je poznala tudi splošna publi- 
ka. Od zgodnjih dni računalništva so bile takisto prilju- 
bljene igre, v katerih je treba vojskovalno pilotirati. 
Zdaj je drugače. Hladne vojne ni več, pilotska služba 
je izgubila nekaj bleska in splošni vrišč okrog bojne 
aviacije se je polegel. Tudi v špilih vse redkeje seda- 
mo v kabine letečnežev, saj nas avtorji raje dajejo v 
kožo talnih soldatov. Če že dobimo velik naslov, pa je 
bodisi iz kake butične ruske hiše, bodisi dodobra po- 
arkaden ter spektakularen, da prija vsakdanjemu 


Pogledi so izza riti, iz kabine brez armature in z njo. V kokpitu ne moreš po- 
gledati dol, pa tudi drugače letala niso izrisana fantastično podrobno. 


igralcu. Tak je bil prvi HAWX (Joker 189, 66) in dvoj- 
ka nedeljske formule ne opušča. 

Ker sta v celotnem naslovu igre besedi Tom Clancy's, 
s štorijalnega vidika vemo, kaj lahko pričakujemo: po- 
enostavljen vojaški triler, ki daje izgovor za rešetanje. 
V bližnji prihodnosti svetovni red ogrozijo ruski sepa- 
ratisti, ki se namenijo ukrasti jedrske izstrelke. Izme- 
njaje nastopimo v vlogah ameriškega, moskovskega 
in britanskega pilota, ki jih nadrejeni zadegajo v ta go- 
laž. Vsak začne na svojem koncu, a niti se spletejo in 
proti koncu približno deveturne enoigralske kampanje 
ustvarijo gobelin s prizorom jedrske kape, laserskih 
žarkov z neba in propada civilizacije. Z nekaterih vidi- 
kov je pripoved idiotski opilek zgodbic s CNNa, z dru- 
gih pa ponudi skodelico metaforične vrednosti in si- 
vinskih območij, kjer Ameri in njihovi simpatizerji v 
Kremlju niso nujno gud gajz. Žal so osebe enorazsežne 
in zaman pričakuješ kameradenje v slogu Strike Com- 
manderja. Se pa fabula vklaplja v širši clancyjevski 
univerzum. Ko recimo varuješ umik soldatov na tleh, 
se ti zdi, da si taiste nadzoroval v enem od Ghost Re- 
conov. Kul. 

Igralno je HAWX 2 strup za vsakogar, ki joče za simu- 
lacijskimi prvinami, saj gre za čistokrvno arkado. S 
stališča letalnih sposobnosti med frčevci ni posebnih 
razlik, zato imaš občutek šofiranja podobne vesoljske 
ladje ne glede na to, ali sediš v F-16, F-35, F-22, eu- 


rofighterju, A-10, harrierju ali SU-27. Zato se niti ne 
sekiraš, ker v kampanji ne moreš izbirati, katero letalo 
boš povedel nad robavse. Nekaj več samosvojosti je 
pri oborožitvi, saj določene mašine nosijo samo rake- 
te zrak-zrak, druge še zrak-zemlja, tretje vodene bom- 
be in četrte večje izstrelke, ki jih moraš do cilja pope- 
ljati lastnoročno. Kajpak izdelek ne vidi težave v tem, 
da ti pod krila natrpa po trideset ali štirideset raket, ni- 
ti ne izreže assisted moda iz enice, ki te prestavi v od- 
daljen pogled za še lažje izvajanje divjih akrobacij. Ta- 
kisto je prisoten sistem ERS (Enhanced Reality Sy- 
stem), ki ti lahko na zaslon v ključnih trenutkih nariše 
navidezen koridor in te z njim za roko popelje do ne- 
katerih ciljev. 

HAWX 2 namreč želi, da ga končaš in da se imaš pri 
tem prešvicano fino. To pokaže z obiljem prijazno raz- 
porejenih nadzornih točk v sicer kar dolgih nalogah, ki 
znajo trajati po pol ure in več. Kakor tudi s tremi 
težavnostnimi stopnjami, katerih razpon zajame tako 
ljudi z dvema levima udoma kot stare mačke. Zlasti 
pa s praktično nenehnim adrenalinom, ki špriclja iz 
dvajseterice linearno nanizanih misij. Te sicer niso 
umeščene v dinamično okolje, kjer bi lahko stalno iz- 
biral med več cilji in kjer bi se fronta premikala glede 
na akcije umetnopametnih enot. Če nisi Rus, nisi do- 
volj premaknjen, da bi šel kaj takega programirat, he- 
he. Koncept je bolj običajen, z zaporedoma nanizani- 


igra predlaga vsake toliko. Je pa treba potem misijo začeti znova. 


september 2010 


Arkadi primerno ni poškodbenega modela. Ko kasiraš poškodbe, pada 
'zdravje' letala, in ko to doseže ničlo, si mrtev. Isto velja za nasprotnike. 


mi cilji in brez svobode, kar zna vznejevoljiti zahtev- 
nejše in naveličance. 

A po drugi strani je v tej klasični zasnovi moč najti do- 
sti luštnega. Zdaj hočejo neprijatelji prerešetati vlak, 
nato braniš skupino ladij pred potopitvijo ali pre- 
prečuješ vpad oklepnikov v metropolo. Zdaj mitralji- 
po kanjonu ali s polnim plinom drviš proti grozeči sku- 
pini bombnikov. Špil ti da mir le toliko, da vdihneš 
med ostro tempiranimi valovi sovražnih letal, ki se 
marsikdaj prekrivajo z uničevanjem talnih in morskih 
ciljev, kot so tanki, premično topništvo, frigate in pa- 
truljni čolni. Za nameček si omejen s časom ali ener- 
gijo prijateljskih enot, ki napadajo sovražno postojan- 
ko ali se prebijajo skozi ognjeno baražo. Marsikdaj se 
je treba odločiti, kaj boš najprej storil, in če nisi dovolj 
hiter ali uspešen, te uničijo ali pa ti razsujejo varovan- 
ce. Tvoji komandosi gredo denimo nad naftno ploš- 
čad in če se ne znebiš helikopterjev KA-50, ki jih di- 
rektno ogrožajo, marveč greš nad križarke, bo odpra- 
ve hitro konec. 

Vmes lahko tudi pristaneš na zavezniški talni stezi ali 
letalonosilki, česar prej ni bilo. Tam ti obnovijo streli- 
vo in energijo, a pri pristanku je treba biti spreten in 
zanj izbrati pravi trenutek. Nadalje sedeš za orožja v 
samodejno letečem transportnem letalu, od koder 
moraš z natančnim streljanjem uničevati vse, kar pri- 
de na pot. Prav tako šofiraš vohunsko zračno vozilce 
UAV, ki ga je treba premikati nad hiše, ostati nad av- 
tomobilom terorista, ko ta opravlja klic, označevati 
cestne zapreke bežečemu špijonu in z raketami meta- 
ti v luft vozila. Mestoma so ti deli rutinski, tako kot ob- 
časno polnjenje rezervoarjev v zraku, kar je smešno, 
saj gorivo drugače ni omejeno. A oboje je prijetno v 
interesu raznoterosti in krepitve zgodbovne podlage. 


Da se stalno počutiš na robu, pomaga izboljšana 
umetna pamet. Saj ne, da so sovražni piloti zdaj geni- 
ji, ki jim na tleh uslužno nastavljajo rodila mlajše izve- 
denke Kelly McGillis. Je pa treba okrog njih vztrajneje 
krožiti in jih bolj trmasto loviti na muho kot prej, saj 
radi sipajo raketne vabe kot konfete, ti serijsko po- 
šiljajo izstrelke v rit, da moraš porabljati dragocene 
flare ali ostro zavijati, manevrirajo in ti dajo le nekaj 
sekund časa v približno ravnem letu, preden začno z 
novim izmikanjem. Zlasti so tečni, ko sedejo v ekspe- 
rimentalno letalo, na primer suhoj 47, ki se lahko suče 
domala na mestu in te vmes obstreljuje z močnim to- 
pom. Resda nisem potreboval prav dolgo, da sem jih 
naštudiral, saj je bistvo še zmeraj v kroženju. A navse- 
zadnje imam z žanrom dvajset let izkušenj in pred- 
vsem sem moral dosti več uporabljati strojnico kot v 
predhodniku. Kdor sukaških dogfightov v slogu Wing 
Commanderja nima v malem prstu, bo imel več težav 
in bo proti koncu kampanje tenko piskal. Če si tak, 
boš morebiti celo vesel, da se špil ipak pretežno za- 
naša na ponavljanje enih in istih manevrov in da od 
tebe ne zahteva vedno novih spretnosti. 

Vsekakor je HAWX 2 napet, zabaven in spektakula- 
ren, ko letaš od ene grožnje do druge in se trudiš do- 
volj hitro očistiti nebo ter tla. Večina zamer ti spolzi iz 
misli, ko se poženeš v nebeški boj, kjer radio pobes- 
nelo hrešči navodila, kjer je obzorje polno dimnih 
vlečk ter eksplozij in kjer na muho vzameš ducate 
tarč. Tla so zaradi satelitskih tekstur fotorealističnega 
videza čudovita, marsikdaj švigaš med gozdnatimi in 
pobeljenimi vršaci, seznam lokacij pa vključi lokacije 
z vsega sveta, od oceanskih naftarskih kompleksov 
ter norveških fjordov do puščave in Cape Towna. 
Okej, dizajnerji v Ubisoft Romania niso na lepem po- 
stali absolutni mojstri svojega posla, saj bi ne škodilo 


Včasih lahko ukazuješ soletalcem, ki niso ultra sposobni, znajo pa pripo- 
moči k uspehu s tem, da ti načnejo sovražnike. Predvsem leteče. 


nekaj manj obsipavanja z zaporednimi skupinami le- 
tečnežev, bolje načrtovana zadnja misija in več kot en 
as. Hkrati niso baš originalni, saj so številne situacije 
napaberkovali iz filmov ter iger s podobno tematiko. 
Velik vpliv med slednjimi sta imela Modern Warfare, 
od koder je vzeto streljanje iz višav, in serija Ace Com- 
bat, iz katere so nekatere misije domala prekopirali. 
Lepo pa je viden napredek avtorjev, tako glede na 
prvenec kot na še bolj oddaljeni Blazing Angels. 
Pohvalno je takisto, da ne manjka dodatne vsebine. 
Osemurne enoigralske kampanje kot celote najverjet- 
neje ne boš šel znova igrat, toda opravljenih misij se 
lahko posamič lotiš znova. S čiščenjem štorijalnega 
modusa nabiraš izkušnje, s katerimi odklepaš nad- 
gradnje orožij in dvaintrideset letal, ki jih lahko po ne- 
bu zapelješ v arkadnem in preživetvenem modusu. 
Prvi ti odpre prirejene inačice zgodbovnih odprav, v 
drugem demoliraš valove sovražnikov, free flight pa je 
namenjen turističnemu razgledovanju po lokacijah. 
Preživetvenega načina in misij iz kampanje se lahko 
po netu ali na eni konzoli lotiš sodelovalno z do tremi 
krilomoži. Takisto je prisoten v redu tekmovalni multi 
na enem sistemu ali po spletu za največ osmerico. 
HAWX 2 ni brutalen kvalitativen preskok, saj bi lahko 
bil še naprednejši, izvirnejši in raznolikejši. Toda priv- 
leči te zna, čeprav si se nad enico zmrdoval zaradi nje- 
nih mnogih nespretnosti, saj je načrtovan spretneje od 
nje. Najbolj pa jemlje na muho tiste, ki so lajkali prve- 
nec in so fani arkadnih letalščin. Videli smo že boljše 
in naprednejše od tele, a to ne pomeni, da ni solidna. 


Sneti potrdi vtise središčnih medijev, 
da da je vojna postala kot videoigra. — vojna postala kot videoigra. 


X360 / PS3 / PC (1. 10.) — Ubisoft (1. 10.) Ubisoft 


Takole iz ptičjega pogleda razsuvaš cilje. Pri tem te spremlja ominozna 
tišina in bolj kot kadarkoli se zaveš, kako neosebna je postala vojna. 


šolovaj 2010 


Na sporedu so tudi nočne misije, kjer z F-35 ali A-10 (na sliki) demoliraš 
elektrarne in druge ključne objekte na tleh. Leteti nad flakom ni zdravo. 


tiko znajo biti zabavni. Med slednje sodijo Toy 

Soldiers, strateška akcijada na XBLA. Dogaja- 
nje se odvija na dioramah - majcenih izsekih realno 
izgledajočih bojišč z vsemi detajli, od jarkov, dreves 
in grmičevja do bunkerjev ter zgradb. Vsak maketar 
bi bil ponosen! Na teh lokacijah iz prve svetovne bra- 
nimo svoj hauptkvartirček, kamor ne sme vdreti pre- 
več sovražnikov. Enote postavljamo le na posebej 
določena mesta, na izbiro pa jih je pet - mitraljez, 
možnar, top, protiletalska obramba in zaplinjevanje. 
Sliši se kot dobro staro strateško razporejanje stol- 
pičev, vendar zajec tiči v drugem zelju. Svoje enote 
lahko namreč osebno upravljamo! Strojnično gnezdo 
recimo postavimo na primerno lokacijo, nakar sede- 
mo za mitraljez in lastnoročno rešetamo napredujočo 
pehoto, ki se vali čez hrib. Nasprotnike moremo taki- 
sto na lastno pest zdesetkati s plinom ali z možnarji 
obstreljevati konjenico in tanke. Realnočasovno uprav- 
ljanje in preklapljanje med enotami sta bistvo špila in 
šele ko igramo na ta način, Igrački vojački postanejo 
res zabavni. Na bojišču vlada stalna zmeda, tudi zato, 
ker kamere ne moremo oddaljiti do te mere, da bi vi- 
deli celotno ozemlje. Tako se sprehajamo nizko pri 
tleh in opazujemo situacijo, kot jo 'vidijo' naši vojšča- 
ki, kar pridoda k občutku norije in masakra. 
Za 15 evrov dobimo angleško in nemško kampanjo, 
ki se sicer odvijeta na enakih dvanajstih mizah, a sta 
samosvoji. Priložena sta še neskončni preživetveni 
modus in večigralstvo za dva udeleženca po spletu ali 
razdeljenem zaslonu. Multiju je namenjenih pet lokacij 
in je čisto spodoben. Zunaj je že dodatek, ki za 5 ev- 
rov prinese francosko kampanjo na treh novih kartah, 
zabeljenih še z dvema svežima za večigralstvo. 


V: je svinjarija, a filmi in igre s tovrstno tema- 


Na vsaka štiri prizorišča nam poslednji val za- 
greni gromozanski šef, ki pa ni tako težak, kot se 
sprva zdi. No, mitraljez mu pač ni kos. 


Toy Soldiers resda ne nudijo globine pravih tower de- 
fense špilov in pobentiti velja nad premočjo tankov 
ter letal napram ostalim enotam, kar omeji taktične 
možnosti. Nas pa zato vržejo v uživantsko in še zdaleč 
ne plitko akcijo, kjer moramo nadzorovati več stra- 
teških elementov naenkrat in obenem imeti spretne 
prste. Zanimiva igra, ki je ne gre spregledati. Misfit 
Microsoft X360 e 15 EUR 


in jih nato izstrelil po stezi, je bila ena mojih naj- 

dragocenejših mulčevskih posesti. Tolikanj bolj 
sem bil zato vesel tele dirkačinice za PS3, v kateri 
nadzoruješ prav tak avtomobilček in je nadgradnja že 
kar starih Pixeljunk Racers. Za lastnike slednjih je za- 
stonj, pa tudi drugače v Playstation Storu ni draga. 


B lastična proga z avtočki, ki si jih napel z elastiko 


Iz ptičje perspektive drviš s štirikolesničkom po bolj 
ali manj zaviti progi, ki zasede ves nepremičen zaslon 
in s tem spomni na staroste tipa Super Sprint. Kot 
običajno v zvrsti dodajaš plin in zaviraš, premikati pa 
se ne moreš svobodno, marveč samo levo in desno 
med sosednjimi linijami. Sliši se omejujoče, a niti ni, 
saj je poanta običajno v tem, da na drugo črto skočiš 
zato, da se ne zaletiš v druge vozničke, ki vozijo ra- 
zlično hitro in se takisto prestavljajo med linijami. 
Početje ni enostavno, saj urno dosežeš vratolomno 
brzino, ki jo odmerjaš analogno. Z natančnim tišča- 
njem R2 denimo voziš centimeter za nekom in ga na- 
to z odločnim stiskom petelina na joypadu prešišaš 
po levi ali desni, ko gužva izpuhti. Če se vanj zaletiš, 
te to bistveno upočasni, lahko pa ga tudi zrineš, če se 
pravočasno bočno prestaviš na njegovo črto. 


Resnično je videti kot Super Sprint za nove ča- 
se, le da ne moreš prosto zavijati po progi. Pri- 
poročam gledanje od blizu, saj so avtočki drobni. 


Mehanika je enostavna, da jo takoj dojameš, in ponu- 
ja dovolj globine na dolgi rok. Toda do izraza ne pride 
v puščavništvu, ki je sestavljeno iz zapored nanizanih 
nalog in nažira z domala nepravično zahtevnostjo. Za- 
dače so sicer kar raznolike in jih je dovolj za kake tri 
ure ubadanja. Lahko tudi več, če hočeš osvojati zlato. 
Enkrat je treba doseči najvišjo hitrost, potem uničeva- 
ti določne avte in se ogibati drugim, tretjič premagati 
tekmece. A nevztrajen igralec zna obupati pred polo- 
vico, saj težavnost kmalu strmo naraste. Treba se je 
odzivati v delcih sekunde in že ena napaka zna pome- 
niti, da ne boš osvojil niti brona, kar je pogoj za napre- 
dovanje. Poleg tega so dogodki sestavljeni iz več dirk 
in če ti spodleti v poznejši, moraš ponavljati ves sklop. 
Zahtevnost v 2nd Lapu je v primerjavi z izvirnikom, ki 
ga na PSN ne prodajajo več, znižana, a ne bistveno in 
ne nudi izbire težavnostne stopnje. To ne bi bil pro- 
blem, če igra ne bi delovala kot nadvse lahkotna in če 
v kampanji ne bi odklepal prog za multiplayer. Za pol- 
no izkustvo slednjega moraš zato argh!-švicati v 
puščavništvu. Tudi na cestah ni kakih izpostavitve 
vrednih elementov, saj redki pospeševalni odsečki to 
gotovo niso. Enoigralstvo je zato še najboljše v novem 
načinu ghost attack, kjer voziš proti spletnim duhcem 
in se umeščaš na vsemrežne lestvice. 2nd Lap dru- 
gače doda še podporo trofejam in lastni glasbi. 


Maščevanje ostalim voznikom pripravimo, ko 
nas igra spremeni v ognjeno kroglo, ki med drven- 
jem sesuva ubožce. A tudi tu so nevarnosti! 


Poznejše steze imajo nemalo zavojev in promet 
kot v velemestni špici. Uvrstitve te zna stati naj- 
manjša napaka, kar je posebej tečno v drugi dirki, 
saj moraš, če ti spodleti, obe opraviti še enkrat. 


Za samotarstvo igre ne priporočam, zna pa biti nadvse 
zabavna v multiplayerju na enem kavču (spletnega tu- 
di v Drugem krogu ni), kjer se dobiš s prijatelji in se ob 
litrih piva zaletavaš in prehitevaš do nezavesti. Ker 
igranje temelji predvsem na spretnosti in občutku, so 
lahko taka srečanja žurerska in dolgotrajna. Sploh ker 
2nd Lap za razliko od navadnih PJ Racerjev podpira 
do sedem ljudi na eni konzoli. Seanse Killzona in Stre- 
et Fighterja bodo odslej fino obogatene! Sneti 
OG-Games e PS3 e 5 EUR 


kjer si v veleblagovnici na humorno-krut način 

demoliral horde zombakljev, že trka na vrata 
konzol in PCja. Za predjed pa smo na Xbox Live Ar- 
cade dobili samostojno dolpotegljivo uvodno epizodi- 
co za pet evrov, ki prinaša več vsebine, kot bi si člo- 
vek mislil. Playstation in PC je ne bosta deležna. 


hi, adaljevanje peskovniške preživetvene akcijade, 


22 KILLED 


Ah, ko bi le dobili več takih 'nakupovalnih' 
vozičkov! Sprintanje po ulicah bi postalo mala ma- 
lica, tako pa smo prigrizek ponavadi kar mi sami. 


Samozavestnega fotoreporterja Franka Westa v gla- 
vni vlogi zamenja nič manj simpatični poklicni moto- 
rist Chuck, ki se s hčerkico znajde v mestecu Still 
Creek. Tam mu sunejo edino prevozno sredstvo, z 
njim pa zdravilo, ki zavira zombifikacijo in ga mala 
nujno potrebuje. Mestece je preplavljeno s požrešnimi 
gniluhi in klanje se lahko prične! 

Svoboda uničevanja nemrtvih se zgleduje po Dead 
Rising, saj jih lahko koljemo s praktično vsem, kar 
nam zaide pod roko. Od kaktusov, pladnjev, škarij in 
časopisnih stojal do pištol, snajperice ter puškomit- 
raljeza. Raba strelnih orožij je sedaj manj tečna, saj se 
le redko zgodi, da bi namerili v tri krasne, kar se je v 
DR zgodilo kar velikokrat. Prav tako je omogočeno 
premikanje med merjenjem in rešetanjem. Niso pa 
pucalice nadmočna krepela, ki bi razvrednotila vsa- 
kdanje predmete. Streliva je malo, zombijem pa ni vi- 
deti konca, zaradi česar je občutek preživetvene gro- 
ze pristen. Raje kot pokalice Chuck zato uporablja de- 

lovno mizo, na kateri kombinira predmete v uničujo- 
če kombinacije. Če združi časopis z viskijem, dobi 
molotovko, kij za bejzbol v španoviji z žeblji pa zago- 
tavlja ekstra krvave rezultate. 

Čeravno je Still Creek zaselek, je moč v njem postoriti 
in odkriti marsikaj. Že če se držimo le osnovne premi- 
se, ki veli, da moramo najti zdravilo in pet delov moto- 
cikla za vožnjo v Fortune City (< Las Vegas), kjer se 
bo godil Dead Rising 2, porabimo tri do štiri ure. Če bi 
radi odklenili vsa vrata, rešili vse preživele in si zabe- 
ležili vse dosežke, pa vsaj še enkrat toliko. Pri vsem 
tem nas znova priganja ura, ki dogodke sproža ob do- 
ločenem času. Se bomo torej afnali s preoblačenjem 
in raziskovanjem trgovin ali počistili glavno ulico? Bi 
raje imeli zalogo hrane ali zalogo ubijalskega orožja? 
Dileme, dileme. Ves napredek, ki ga dosežemo, se 
shrani in se bo prenesel v Dead Rising 2, kar je kul. 


Dobri filmi o zombijih imajo poleg ktvi in trgan- 
ja udov obvezne temačne podtone, ki se tičejo 
človeške narave. Dead Rising ni izjema. 


Saj ne, da se v Still Creeku cedita zgolj med in mleko. 
Kaka tekstura se pokaže kot res nizkoločljiva, nekate- 
ri zombiji se preveč ponavljajo in gladkost dogajanja 
neredko upade. A podajanje zgodbe, kvaliteta vmes- 
nih filmčkov in igranje so na presenetljivo visoki ra- 
vni, zlasti za 400 Microsoftovih točk. Kogar vzburja 
DR2, naj si ga le omisli. Misfit 

Capcom e xbox 360 e 5 EUR 


razturil s kubističnim humorjem in brutalno te- 

žavnostjo. Zdaj pa se je ta 2D-strelska skakači- 
na prebarvano znašla v Playstation Storu in na Xbox 
Live Arcade. 
Zgodbe skorajda ni, saj igra izda le, da je Jim dežev- 
nik, ki mu na glavo pade visokotehnološka robotska 
obleka. Koj nato se znajdeš v nizu stopenj, ki si sledi- 
jo brez repa in glave - smetišče, srce pekla, podvodni 
svet ... Edini povezovalni element so vmesni nivoji, 
kjer na raketi dirkaš med asteroidi in skušaš doseči 


( roovy! Pred šestnajstimi leti je Earthworm Jim 


Izrezali so kar nekaj vsebine iz izvirnika. Adijo, raketomet in 
dva skrita nivoja. Morda pridejo z dolpotegljivo vsebino? 


šolovaj 2010 


Peklenski nivo je lep primer čudaškega dizajna, kjer ne 
veš, kam iti in kaj za vraga tvojega črvička sploh ogroža. 


cilj. Takisto so v igro po noči intenzivnega zakajanja 
razvijalcev prišli sovražniki in šefi. Segajo od bankir- 
jev, ki za ščit uporabljajo kovčke, prek peklenskih 
psov, kant in babic do krav ter robotskih kur. Obču- 
tek za logiko je najbolje poslati na dopust, vendar 
prav to prispeva del čara. 

Orožji sta tako kot v izvirniku dve (hitrostrelna ter 
udarna pištolica) in tudi sicer se igra trmasto zgleduje 
po njem. Za oko je bistvena razlika lepa grafika viso- 
ke ločljivosti, katere slog je docela tak kot leta 1994. 
Na žalost pa je poskakovanje za sodobne pojme dokaj 
nerodno. Med skokom ni mogoče streljati, robovi in 
stene so slabo začrtani, vihtenje biča (ki je pravzaprav 
Jimovo sluzavo telo) pa je nenatančno. Nivoji so po- 
gosto skrajno zmedeni in ob prvem preigravanju se 
boš najbrž dosti praskal po glavi. Nič čudnega, da je 
Deževnik upravičeno znan kot jako težka igra. Težav- 
nosti so štiri, na srednji boš za dokončanje osnovnih 
nivojev potreboval kaki dve uri, toda za tem pride lov- 
ljenje visokega rezultata in sodelovalno igranje z do 
tremi črvi pomagači. Lokalno ali spletno se lahko za- 
topiš v spodobno količino co-op stopenj, ki slediju du- 
hu puščavniških. Kot bonus so posodobitvi serije do- 
dane tri ločene sobe. V zadnji biva šef, ki bo nasmejal 
poznavalce najbolj gledanih posnetkov na YouTubu. 
Z nekaj dodatnimi nivoji, večigralnostjo in spolirano 
grafiko je to do neke mere izboljšan stari Jim. Ker pa 
niso odpravili igralnih napak, ga priporočam zlasti 
nostalgikom, saj je za moderne platformsko-strelske 
pojme preveč kočljiv. Gigen 


Gameloft e PS3 / X360 e 10 EUR 


uresničijo obljubo o izdaji kar štirih dodatkov za 

odlično divjezahodno streljaško svobodnico Red 
Dead Redemption (Joker 203, 87). Poglejmo torej, 
kaj v malhi skriva začetni dvojec priboljškov. 
Zastonjski paketek Outlaws to the End 
so igrotvorci dostavili kmalu po izdaji 
Odrešitve, da bi se odkupili za odsotnost 
večigralske sodelovalne vsebine, ki je za 
las zgrešila škatuljo igre. Po dolpotegu 
postane špil bogatejši za deset svežih 
dosežkov oziroma trofej, bistvo pa tiči v 
šesterici sodelovalnih misij, ki se jih lah- 
ko udeležimo z največ tremi spremljeval- 
nimi pistoleri iz mesa in kože. Pred vsako 
odpravo nas v kampu najprej čaka izbira 
ene od štirih bojevniških klas. Soldat je z 
ubitačno winchestersko repetirko daleč 
najbolj univerzalen strelec, rudar pa je s 
pumparico ultimativni mofo neposrednih 
spopadov. Z dotičnimi je bogata zlasti 


R:«:: so na dobri poti, da do konca leta 


naloga Walton's Gold, kjer je cilj oblega- 
nje rudnika z zlatom. Tega je treba v zada- 
nem času naložiti na voziček in ga spraviti 
na površje, preden odjekne silovita ek- 
splozija. Omembe vredni sta vsaj še nalo- 
gi The Kidnapped Girl, koder moramo iz 
do zob zaščitene trdnjave rešiti ugrabljeno 
dečvo in jo v enem kosu vrniti v očetov 
objem, ter The Herd, v kateri iz kanjon- 
skega pašnika vodimo govejo čredo in jo 
do ranča ščitimo pred napadi umazanih 
banditov. Težavnost misij je kakopak od- 
visna zlasti od nesebičnosti sodelavcev. 
Kolega, ki podleže (lažjim) strelom, je na- 
mreč moč oživiti, za kar imamo na razpo- 
lago slabo minutko časa. 

Desetevrsko plačljivi in, roko na šerifovo zvezdo, manj 
zanimivi dodatek Legends and Killers prinaša tri bon- 
bončke. Prvi sestoji iz devetih novih okolišev za tek- 
movalni multiplayer. Izpostaviti velja uličasti Black- 
water, z mostovi prepleteni Thieves' Landing in kam- 
perski raj Fort Mercer. Druga poslastica je osmero no- 
vih kožic oziroma likov, ki so jih avtorji uvozili iz Re- 
volverja, tretja pa je vpeljava tomahavka, novega me- 
talnega orožja, ki je uporabno tudi v bojih od blizu in v 
puščavniški kampanji. Skalpiranje žal odpade! 

Kaj pa enoigralski dodatki? O zajetnejših zaenkrat 
molčijo, krajšega pa bomo - po takenako večigrals- 
kem Liars and Cheaters, ki prihaja 21. septembra - 
ugledali v prihodnjih mesecih, ko izide zombijski paket 
Undead Nightmare. (Ne)živi bili, pa videli. Case 
Rockstar e 10 EUR 


Pig Josh je eden od karakterjev, ki so se v Leg- 
ends and Killers preselili iz Revolverja. Zaradi 
telesne obilnosti je, heh, lažja tarča. 


IZPOSOJA 


Za samo 24 € 
na mesec 
neomejena 
izposoja iger 
za PS3 in 
Xbox360, 


brez dodatnih 
stroškov 


DRKAMOŽ 


SHIN MEGAMI 
TENSEI: PERSONA 


erija MegaTen ali na dolgo Shin Me- 
gami Tensei spada med bolj znane 


vzhodnjaške frpjke. V zadnjih letih 
pa jo je nadkrilila odvrtkovna podserija 
Persona s svojo drugačnostjo in izvrst- 
nim vzdušjem. Zlasti je navdušil četrti 
del v nizu na PS2 (J192, 90). Tokrat pa 
se vračamo k prvencu s playstationa 1, 
ki so ga predelali za PSP. 
Najmočnejša plat Shin 
Megamijev je tradicional- 
no zgodba. MegaTen se 
od večine podobnih iger 
razlikuje po tem, da je 
dogajanje postavljeno na 
sodobno Japonsko, naj- 
večkrat v velemesto, ka- 
terega prebivalstvo pesti- 
jo mitološko obarvane te- 
gobe. Fabula v Personi 
se začne, ko kup šolarjev 
v učilnici razpravlja o ob- 
stoju demonov. Ti so še 
en skupni imenovalec se- 
rije, saj jih je moč klicati na pomoč, a 
so drugačne sorte od običajnih v igrah. 
Med navidez nedolžnim klicanjem du- 
hov se pojavi prikazen, nakar mulčad 
družno pocepa v nezavest. V filozofskih 
skupinskih sanjah jih skrivnostni ma- 
skirani mož obdari z novimi močmi. Ko 
pridejo k sebi, je mesto v razsulu, ljudje 
so zombificirani, po ulicah pa tavajo 
skupine beštij. Tamagočijevske sred- 
nješolske drame, po kateri slovijo kas- 
nejši deli, tu ni. Je pa prisotno lepo šte- 
vilo solidnih dialogov (žal brez govora), 
med katerimi občasno sprejmeš odloči- 
tev, ki vpliva na konec. Pot se kmalu 


| REY YT—) 


Everyone acis as betote 


6 Prebijanje skozi bojevalne menije je kljub pohitritvi, 
ki je je bila deležna PSP-varianta, zamudno. Obenem 
bodeta v oči kilava podoba in skopost z animacijami. 


I told 


when he s here last time 


€ Glavni vir privlačnosti so dialogi. Ozadje tele temno- 
laske te zanima mnogo bolj kot monstrum za vogalom. 


Masao |wanted to see everyone 


po začetku razcepi in ti omogoči pre- 
igranje dolgega drugotnega kvesta, ki 
je novost na PSPju. 

Lifting je dobila tudi igralna plat, ki pa 
kljub vsemu kaže leta in deluje zmede- 
no. Po ulicah mesta premikaš kurzor, s 
čimer dostopaš do mnoštva lokacij. Te 
segajo od štacunskih kompleksov prek 
policijske postaje in bolnišnice do šole. 
Ko prideš v stavbo, se z druščino staro- 
šolsko prvoosebno sprehajaš po bledih 
labirintastih hodnikih. Ob vstopu v sobo 
se pogled premakne v v izometričnega, 


6 Prvoosebni pogled je zapuščina serije MegaTen. V 
nakupovalnih središčih poleg štacun najdeš Zametno 
sobo (Velvet Room), kjer pariš persone. 


nakar lahko šariš po omarah in klepetaš 
s prebivalci. Tako na prostem kot v 
stavbah raziskovanje (pre)pogosto pre- 
kinjajo naključni boji, prav tako iz po- 
gleda od zgoraj. Borbe so precej zagu- 
ljene in zavoljo nerodnosti menijev dos- 
tikrat nadležne. Tipsko potezno uka- 
zuješ do petim članom druščine, ki po- 
leg hladnih orožij uporabljajo pokalice 
in zdravilnepredmete. Najpomembnejše 
pa so persone, priklicana pomagalna 
bitja. Vsak član ima tri aktivna in mu 
omogočajo izvajanje posebnih napa- 
dov, od elementalnih urokov do zdravil- 
nih coprnij. Podleži imajo odpornosti in 
šibkosti, katerih poznava- 
nje olajša kolosalno ko- 
ličino tlake, ki jo boš mo- 
ral opraviti. Kmalu se te- 
pež namreč izkaže za do- 
kaj plitko rutino in pogre- 
šati začneš naprednejše 
prijeme. Vdelano je čve- 
kanje z nasprotniki, ki se 
ga lahko lotiš med vsa- 
kim običajnim bojem in 
te nagradi s kartami ter 
predmeti. A sistem teme- 
lji na naključnem pihanju 
na dušo shizofrenim mon- 
strumom. 

Zbiralsko žilico sicer dra- 
ži pokemonsko zbiranje 
kart, ki omogočajo prik- 
lic person. Nadalje se lah- 
ko ukvarjaš z njih parje- 
njem, s čimer odkrivaš 
nove. Nivoji se s klofan- 
jem višajo tako njim kot 
likom, ki jih uporabljajo. 
Tako dobivaš nove spos- 
obnosti, ki jih zavoljo te- 
žavnosti krvavo potrebu- 
ješ. A podoba je z izjemo 


frišnih animejskih sekvenc starikava in 
nevzburljiva, dočim se začne glasba 
kljub milozvočnosti nekaterih japopastih 
štikelcev prehitro ponavljati. Skupaj z 
zmedenim dizajnom, kjer igranje stalno 
skače med tremi pogledi, in ponavljajo- 
čimi se, pod krinko enostavnimi boji, je 
Persono kljub štorijalni posebnosti težko 
priporočiti. Zlasti ker je čez lužo na PSP- 
ju že na voljo tretji del, ki tegale prekaša 
v vseh pogledih. 63 Kavbojc 

DEPICT 


ictionary je znana namiznica, kjer 
| p: od igralcev riše zapovedan 

pojem, drugi pa ga morajo uganiti. 
Depict si to zamisel izposodi za spletno 
orgijo risanja in ugibanja, v kateri sode- 
luje do pet naključnežev z vsega sveta. 
Ko sem se priklopila, je bilo stalno na li- 
niji kakih sedemdeset ljudi, tako da na 
družbo nikdar nisem čakala dolgo. 
Vsaka partija ima pet rund, ki trajajo po 
trideset sekund, udeleženci pa se v vlo- 
gi kracača izmenjavajo. Linije so izrazi- 
to pikslaste in vlečeš jih s potegi prsta. 
To je na velikem ipadovem zaslonu pre- 
cej udobneje in natančneje kot na ipho- 
nu. Dvakratni pritisk z barvo prelije ce- 
lotno platno, s čimer lahko ponazoriš 
noč ali vodo. Kanglice in ostalih orodij 
ni, a prav ta enostavnost ti lajša delo. 


6 Barve so ključne za hitro prepoz- 
navnost narisanega. Večina igralcev 
se njihove moči premalo zaveda in jih 
ne uporablja dovolj. 


Zaradi časovne omejitve morajo mož- 
gani delovati bliskovito in presegati us- 
taljene okvire. Da pa kljub temu ni pre- 
težko, ugibalci izbirajo med naborom že 
podanih odgovorov. Ti se med seboj 
nalašč zelo malo razlikujejo. Je nastaja- 
joči kvadrat štedilnik, pečica ali hladil- 
nik? Ali nemara tiskalnik, faks, kopirni 
stroj? Potem so tu različne vrste pic, dr- 
žave, planeti, dragi kamni, vzorci blaga, 
poljedelsko orodje, deli vrat in celo ig- 
ralne konzole! Moder risar bo predvidel 
pasti in umetnijo načrtoval tako, da pub- 


like ne bo prehitro zavedel, kajti usoda 
je navadno odločena že v prvih nekaj 
trenutkih. Urnejši pobašejo več točk, 
slikar pa je nagrajen glede na to, koliko 
ljudi je prepoznalo njegovo skico. Če- 
prav te srbijo prsti, se z odgovorom ni 
pametno zaleteti, saj mrgoli nespret- 
nežev, ki imajo težave z izpostavljanjem 
bistva. Taki radi goljufajo s pisanjem 
črk, kar je prepovedano. Ne glede na 
občasno kaotičnost pa imaš edinstveno 
priložnost, da skozi izdelke pokukaš v 
duševnost neznancev. Ni redko, da med 
igro vznikajo fini mali ekosistemi, kjer 
se kar kreše od ustvarjalnosti. Seveda 
se najdejo kretenčki, ki malajo obsce- 
nosti, a k sreči je Depictova samočistil- 
na sposobnost velika. Tečnobe lahko 
prijaviš ali blokiraš, še pogosteje pa se 
naveličajo same od sebe. Prijetnejše je 
dodajanje prijateljev, s katerimi se lah- 
ko zapreš v zasebne packalne sobe. 
Komunikacija je tam bolj cvetoča, na- 
čeloma pa je omejena na ocenjevanje z 
zvezdicami ter menjavanje avatarskih 
sličic, ki jih lahko oblikuješ tudi sam. 


CF IKIIETES SE 


€ Čeprav stalno dodajajo nove ugan- 
ke, ponavljanja ni malo. Ob tem izku- 
siš raznolike rešitve nalog. 


Špilič prinaša obilico zasvojljive zabave, 
ob kateri si bogatiš angleški besedni za- 
klad, razvijaš domiselnost in zmožnost 
vživljanja v druge. Škoda le, da deluje 
izključno po vsemreži in da se okrog 
ene naprave ne more zbrati druščina 
bližnjih. Internetna komponenta je ob- 
vezna, ker se vse risbice shranjujejo na 
strežnikih, da lahko tudi v redkih prime- 
rih osamljenosti nabijaš prilagojen puš- 
čavniški način. Uspehi odklepajo raz- 
lične dosežke, z zbranimi točkami pa se 
vzpenjaš po spletni lestvici zastonjske- 
ga servisa OpenFeint. pad je za takšno 
igro popoln strojček, saj je odličen za 
prenosno visenje na spletu in enostavno 
kracanje. Dodaten plus je, da vse pote- 
ka instantno in brez zamudnih nastavi- 
tev. Komaj se ena igra konča, že se 
brezšivno prične druga. Uletiš lahko tu- 
di sredi partije, tako da sta razgibanost 
in intuitivnost res občudovanja vredni. 
In to za manj kot evro! 87 Navi 

Bryan Lee O'Malley: 
SGOTT PILGRIM 


est 150- do 200-stranskih stripov- 
skih albumov iliti grafičnih roma- 


nov, kot jim rečejo anglosasi, šteje 
serija Scott Pilgrim, ki je zdajle v skom- 
presirani obliki film in igra postala. Glav- 
ni junak je 23-letni Torontčan, čigar 
življenje lagodno mineva v sosledju ba- 
siranja v res slabem bendu, nažiganja 
špilov, izmenjavanja satiričnih opazk z 
gejevskim cimrom in previdnega tipa- 
nja po ženskah. S temi Scott nima po- 
sebne sreče, saj se ena od nekdanjih, 
kitajska 17-letnica Knives Chau, izkaže 
za neumorno zalezovalko, trenutna lju- 
bezen Ramona Flowers pa ima sedem 
zlobnih bivših fantov, ki jih je treba pre- 
magati. Ko pride do teh obračunov, pa 
tudi vmes kar tako, strip enostavno sto- 
pi iz resničnosti in v slogu japonskih 
mang, na katere spomni tudi risarski 
slog, plane v fantazijskost, ki totalno 
spomni na videoigre. 
To mešanje realnega in domišljijskega 
daje nizu samosvoj okus in pomaga oh- 
ranjati svežino, saj napeto pričakuješ, 
kdaj bo na vrsti naslednji fajt, ob kate- 
rem se boš gotovo narežal. Kanadski 
avtor ima hude zamisli, ki Scotta in 
včasih njegove spremljevalce pehajo v 


BrYaAl LEO MALLEv 


nore situacije z barvitih zaslonov Nin- 
tendove generacije, hollywoodskih fil- 
mov ter japonske animejsko-mangaste 
subkulture. Liki, ki so bili še pred se- 
kundo normalni, začno metati fireballe 
iz Street Fighterja, obnašajo se kot bo- 
jevniki iz Dune in frčijo po zraku, ko so 
premagani, pa za sabo pustijo prgišče 
kanadskih dolarjev. A vse to nastopa- 
joči dojemajo kot nekaj čisto normalne- 
ga in se ne dajo motiti v svojih debatah 
o življenju, vesolju in tem, kaj bodo da- 
nes jedli. 

Miksanje spopadov, v katerih je Scott 
težek mofo, s felicityjaškimi spletkami 
kdo-je-zdaj-s-kom-in-zakaj, in izredno 
naravnimi dialogi s plejado oseb, ki bi 
jih lahko vzel iz katerekoli srednje šole 
ali faksa, je navidez resda osrednje go- 
nilo tega polducatnika stripov. Vendar 
se z branjem posameznih delov vse bolj 
preriva v ospredje tisto, kar je spočetka 
le nakazano. Scott Pilgrim je namreč za 
kuliso poskočen komentar problemov 
neodločnega sodobnega mladostnika, 
ki je tako zapleten v niti svojega minia- 
turnega sveta prijateljev, špilov in pop- 
kulturnih senzacij, da nima pojma, kaj 
bi sam s sabo in kako bi reševal svoje 
težave. Zato beži v sanje, ki pa imajo tu 
dejansko moč, da vplivajo na resnič- 
nost. Kar je spočetka luštkana, a beni- 
gna avanturica s številnimi poznavalski- 
mi referencami na igre in njihov univer- 


zum (bend je Sex Bob-omb kot granate 
iz Maria, Scott se uči basovske linije iz 
Final Fantasy 2, najde 'mithril skate- 
board', v eni od borb naletimo na stavek 
"How appropriate, you fight like a cow" 
iz Monkey Islanda), zraste v tenkočutno 
obravnavo ljubezni, osebnih odnosov in 
zajebanega lajfa. Ki hkrati ne neha za- 
bavati z vedno novimi odbitimi situaci- 
jami ter komedijantskimi dialogi. 
Škoda, da v naši vukojebini ne moreš 
stopiti v prodajalno stripov in serije ku- 
piti, zato jo je treba od nekod naročiti. 
Amazon.co.uk ima posamezne dele za 
okrog osem evrov po komadu, kar se 
sliši veliko za skupke skorajda izključno 
črnobelih sličic. Toda vsebina je prese- 
netljivo globoka in za razumevanje ne 
potrebuješ kakega posebnega znanja 
angleščine. Dosti bolj je važno, da veš, 
kdo sta Sonic in Knuckles, ter da pripa- 
daš milenijski generaciji, ki ji Pilgrim 
daje glas. Kot pravi ovitek prvega dela: 
"Smejal se boš. Jokal boš. To je Scott 
Pilgrim. To je tvoje življenje." Smeti 


Drew Karpyshyn: 
MASS EFFEGT - 
RETRIBUTION 


ioware uspešno razširja svet, ki ga 
B: vzpostavil v obeh znanstveno- 

fantastičnih frpjkah Mass Effect, 
saj je Retribution že tretji roman v 
knjižni seriji po dotični licenci. Tod ne 
bomo zasledili komandanta Sheparda 
in ladje Normandy, temveč bomo priča 
širjenju univerzuma iz iger na nove like 
in prigode. Se pa te kakopak dotikajo 
dogodkov v špilih in razstirajo marsika- 
tero zanimivost, ki Shepardu ni znana. 
Drew Karpyshyn je bil glavni pisec be- 
sedila že v obeh igrah in nam vnovič 
postreže z dogajanja polno zgodbo. Re- 
tribution je čistokrven ZF-triler, poln ak- 
cije, lovljenja in bežanja. Časovno je 
umeščen po koncu Mass Effecta 2, da- 
siravno gre za nadaljevanje zgodbe iz 
prejšnje knjige, Ascension. Serijo je dob- 


ro pričeti brati na začetku (knjiga Reve- 
lation, glej Joker 179), saj se že tam 
vzpostavijo zametki pripovedi, ki se 
vleče čez ves knjižni niz. Osrednja ose- 
ba je ponovno Kahlee Sanders, znan- 
stvenica na inštitutu za biotične otroke, 
ki zopet pride navzkriž s Cerberusom. 
Vodji omenjene organizacije pride v ša- 
pe tehnologija Žanjcev in odobri pro- 
jekt, kjer bi njihovo tehnologijo vsadil v 
človeka. Za poskusnega zajca izbere 
Paula Graysona, bivšega Cerberusove- 
ga operativca, ki mu je prekrižal račune 
v Ascensionu. Grayson dela kot plača- 
nec za Ario na Omegi, toda Cerberuso- 
ve lovke sežejo tudi tja. Po njegovem iz- 
ginotju se Kahlee obrne na Davida An- 
dersona, ki ga poznate iz igre, in skupaj 
skušata priti skrivnosti do dna. Sledi 
precej akcije in (predvidljivih) preobra- 
tov. Branje je všečno zlasti z vidika, da 
Karpyshynu ustrezajo adrenalinske sek- 
vence, česar se zaveda. Zato se vrstijo 
ena za drugo in povest dinamično poti- 
skajo naprej. Ne morem pa spregledati 
nerodnosti ob poskusih dodajanja glo- 
bine likom in štoriji z neposrečenimi 
čustvenimi elementi. 


A thrilling adventure inspired by the 
award-winning video game from BioWare! 

DREW KARPYSHYN 


Največja privlačnost knjige je verjetno 
razširitev dometa iger, ki omogoča špe- 
kuliranje, kam se bo podal finale špila- 
vne trilogije. Retribution sicer ne poda 
toliko novosti, kot jih je ponudil Ascen- 
sion med čakanjem na Mass Effect 2, a 
se vedno bolj riše obris, ko bo verjetno 
ljudem naklonjeni Cerberus postal tisti, 
ki ne bo rešil le človeštva, ampak tudi 
ostale življenjske vrste. Zanimiva ironija 
je, da imajo največ razlogov za sovrašt- 
vo do Cerberusa prav ljudje. Nadalje 
knjiga postavlja zanimiva vprašanja o 
moralnosti in etičnosti Cerberusovih ra- 
dikalnih dejanj, ki pa si za razliko od 
arogantnega in ignorantskega Sveta vr- 
st ne zatiska oči pred nevarnostjo Žanj- 
cev. Opazna je tudi osredotočenost na 
Ario, ki je dobila še lasten zastonjski strip 
Incursion (dolpotegljiv z uradne strani) 
in bržda bo imela vidno vlogo v trojki, 
kjer bi bilo tudi sicer fino, da se knjižna 
in špilavna serija združita. Flegma 

TEKKEN 


o maličenju, ki ga je doživel Street Fighter v 
P uwelo amaterski Legendi o Chun-Li (Joker 

192), sem se film Tekken kar bal pogledati. 
Udarca po zobeh ene od svojih najljubših igrarskih se- 
rij iz mladosti si namreč res nisem želel. Sploh ker ni- 
sem o zadevi prej ničesar slišal. A to ni čudno, saj so 
jo v kinih zavrteli le na Japonskem, kjer je izšla na de- 
vedeju in blu-rayu. Na Zahod uradno šele pride. Vse- 
eno ne gre za lokalno tokijsko produkcijo, temveč za 
mednaroden projekt, ki ga je režiral Dwight Little, do- 
slej specializiran za epizode TV-serij Bones, 24 in Pri- 
son Break. Glavno vlogo ima Jon Foo, ki je bil v 
stranskih vlogicah rad zbrcan od glavnih junakov v 
filmih tipa Batman Begins in smo ga kot Ryuja videli 
v fanprojektu Street Fighter: Legacy. Podpira ga dru- 
go- do tretjerazredna garda mišičnjakov in joškaric, 
med katerimi izstopa Cary-Hiroyuki Tagawa. Tip me- 
njuje težkokategorne (Gejšini spomini) in zabavniške 
(Shang Tsung v Mortal Kombatu) vloge huje kot Ben 
Kingsley. 
Jon igra mladega bojeviteža Jina Kazamo, ki se v želji 
po maščevanju udeleži turnirja Železna pest. Tega 
prireja japonska korporacija Tekken, ki v razsuti 
bližnji prihodnosti obvladuje Ameriko. Na njenem 
čelu je samurajski starec Heihachi Mishima, ki se ne 
razume s svojim psihotičnim sinom Kazujo, ta pa je 
na nenavaden način povezan z Jinom. Vse to so kaj- 
pak liki iz igre, ki se jim pridruži še nekaj drugih od 
tam: Law, Raven, Yoshimitsu, Christie, Eddie, Dragu- 
nov in Bryan. Na obzorju ni plešočih pand in 
zmešanih kengurujev, vendar to itak ne bi bilo v skla- 
du s temačnostjo filma. 


O Glavne štorijalne obračune pestrijo stranski te- 
peži, kot je ta med crno nindžo Ravenom in capoeire- 
jevcem Eddiejem. Enako siten je kot v igri. 


Scenarij si glede na serijo špilov jemlje obilo svobode, 
saj žebra zgodbo, ki je le ohlapno povezana z joypad- 
nim Tekkenom. A štorija ni slabo napletena in like 
pripelje v razne situacije, od pretepanja prek strelja- 
nja in bežanja do fuka ter družinskih razprtij. V njeni 
bližini ne bo nobenega oskarja, toda film je po tej pla- 
ti še kar zanimiv in ne čmokne ne v mističen bulšit, ne 
v solzavo romantiko. Za to so zaslužni tudi nastopa- 
joči, ki niso zanikrni in so oblečeni v skladu z iz- 
ročilom. V ospredju pa so dokaj spretno posneti boji. 
Ti niso špricajoče krvavi, so pa dinamični in nabiti z 
močnimi udarci, ki jih niti ni treba veliko, da se žrtev 
brisačno zloži po tleh. Jon Foo je kot Jin pretežno ve- 
rodostojen, čeprav se vidi, da mu karate ni prva veš- 
čina (izvežban je v wushuju), od Kazuje in Heihačija 
bi lahko izkusili več, zvezda pa je Bryan kot kiborško 
modificiran mišičnjaški zajebanec. Hvalabogu jih ne 
obešajo preveč na špage. 

Če nimaš rad igre, je vse skupaj sicer nekam ubogo 
in ceneno. Ker ni bilo budžeta, se celoten film odvije 
na nekaj zelo umetnih lokacijah okrog središčnega 


ringa, ki ga ravno ne gre vikati, medtem ko so prizo- 
rišča v špilu zbrana z vsega sveta. Mortal Kombat je 
bil recimo dosti bolj ambiciozen. A Boll-eče katastro- 
fe ni in brezup Legende o Chun-Li je komaj slišen od- 
mev. V redu za fantovski večer, nakar lahko sledi 
seansa Tekkena 6 do jutranjih ur. Napsihiran si po 
ogledu definitivno zadosti. Sneti 

Tekken si je moč v vsemrežnih globinah tako ali dru- 
gače pridobiti v obliki domačega ploščka. 


I GOT NEXT 


e te zanima, kakšna je od znotraj videti tekmo- 
C valna scena, spletena okrog pretepaških iger, si 

vtisa ni treba ustvariti zgolj na podlagi mn3njal- 
niške izbe Konzolec in foruma na Pretep.konzole-slo- 
venija.com. Lahko si ogledaš zanimivi tričetrturni do- 
kumentarec | Got Next, garažno stvaritev zanese- 
njaškega čezlužnega študenta lana Coffina, ki se 
usmeri v trenutno najbolj priljubljeno elektronsko pre- 
tepačino na Zahodu, Street Fighter 4. 


ČO Ne, ni naš bivši pisec Retro, marveč eden od nas- 
topajočih mladih stritfajterjevcev, ki v SF4 vidijo tako 
zabavo kot podlago za resen trening. 


V filmu ni poglobljene historične analize tepežkarskih 
špilov in insajderskih namigov, kako izboljšati svoje- 
ga Sagata, niti kakih UFCjevskih rivalstev. Namesto 
tega spremljamo nekaj znanih figur iz ameriške fajter- 
ske skupnosti, kot so Justin Wong, čigar Rufus se je v 
finalu turnirja Evo 2009 dostojno upiral Ryuju popiko- 
naste japonske beštije Daiga Umehare, Ryan 'goo- 
tecks' Gutierrez, Mike Ross in Joe 'iloveyou' Ciara- 
melli. Vidimo jih zvečine na turnirjih lokalne sorte, v 
hotelskih avlah, podloženih z debelimi tapisoni, kako 
se v družbi sebi podobnih mladih gikov na vse prete- 
ge mlatijo (zaradi input laga seveda na analognih te- 
levizorjih!), zunaj na kofetu ter pri prijateljih doma, ko 
se urijo. Delni okvir je tekmovalnost vzhodne in za- 
hodne obale ZDA. 

A to je le vrhnja plast, kajti pisec, snemalec in režiser 
lan gre nastopajočim pod kožo. Kamera amatersko, 
vendar iskreno beleži njihova razmišljanja tako pred 
in po borbah kot v mirnih obdobjih, njihove debate, 
veselja, žalosti, želje in osebnosti. Predvsem pa razlo- 
ge, zakaj to sploh počno. Eni zaradi tega, ker so v 
tem lahko res dobri, drugi zavoljo cekina, tretjim je 
nepogrešljiv občutek, ki ga da premagovanje drugih. 
Še en bistven razlog, ki jih veže, je druženje. Tako kot 
pri naši pretepaški skupnosti in pri posvečenih skupi- 
nah, ki se spletejo okrog marsičesa drugega, od 
kvačkanja do Magica. Zato je lahko | Got Next okno v 
fascinanten subkulturni svet - ali pa ogledalo, v kate- 
rem slejkoprej zagledaš sebe. Smeti 

Krajšo, 45-minutno verzijo dokumentarca lahko brez- 
plačno potegneš z Igotnextmovie.com ali jo pogledaš 
z naše tomesečne natlačenke, dočim naj bi celo- 
večerna sledila spomladi 2011. 


THE KARATE KID 


nekaterih vidikov sta tako stari Karatejski mulc 
Z: leta 1984, kjer je nadebudnega učenca umet- 

nosti brcanja upodobil Ralph Macchio (zanimi- 
lary Swank), kot tale novodobna verzija neumna fil- 
ma. Celo nevarna. Sporočata namreč, da se je moč 
borilne veščine iz nič mojstrsko priučiti v kratkem 
času, kar je seveda velika bedarija. To je na svoji koži 
občutil marsikak nadebudnež, ki je na podlagi Kida 
šel na tečaj karateja in obupal že na plenično belem 
pasu. Do istih situacij zna priti sedaj, ko v sveži inačici 
spremljamo dvanajstletnega pobiča Dreja iz Detroita 
(Jaden Smith, nezmotljivo sin Willa Smitha). Dre se z 
materjo preseli na Kitajsko in v kvestu za poševnooko 
simpatijo takoj naleti na lokalne razbijače, ki mu 
preštejejo rebra. Zato ga v roke vzame sosednji hišnik 
(Jackie Chan), ki je v resnici hud obvladač deljenja 
klofut, a se zapleteta v prepir z veliko šolo kungfuja in 
morata sodelovati na ne prav oddaljenem turnirju. 
Sledijo trening teles in duše, wax on wax off avta in 
zaključni obračun, kjer ne umanjka čapljina poza v 
ediciji za 2010. Predvidljivo? Docela. Trapasto? Do- 
kaj. Tako kot marketinško pogojen naslov, saj se v 
deželi porcelana in špagetov pač ne učijo karateja. V 
Kini ima film dosti primernejši naziv, Kung-Fu Dream. 
Takisto je neprijeten občutek, da marsikdaj gledaš 
kičasto turistično razglednico za Kitajsko. 


€ Vsak odraščajoči bi moral imeti senseija, sifuja 
ali Dejana Zaveca, ki bi ga naučil ene od fajterskih 
umetnosti. Tako telesno kot v duši. 


A vendarle mi je zadeva dogajala. V prvi vrsti zato, 
ker v ospredju ni neumno mlatenje, temveč je srž dra- 
ma o odraščanju. To je bil sicer že prvi Karate Kid, a 
presenetljivo topli in občuteni scenarij zna dodati glo- 
bino, kjer je treba. Glavni junak nima očeta in ga ma- 
ti vse manj obvlada, zato bi znal zaiti na kriva pota. 
Na prava ga zvleče Chanov lik, ki na zunaj ni nič po- 
sebnega, a ima srce na pravem mestu, zna zmešati 
disciplino s človeškostjo in taji strašno travmo iz pre- 
teklosti. Na drugi strani učitelj kungfuja v uradni šoli 
zlorablja svoje znanje in otroke uči neusmiljenosti. S 
tem pooseblja staro, sovražno Kitajsko, temelječo na 
slabi avtoriteti, medtem ko je hišnik simbol nove, od- 
prte, prijateljske dežele, ki zna svetu (< črnemu mul- 
cu iz Čezlužja, torej Ameriki) ponuditi mnoge čudovi- 
tosti, vendar ne izgubi moči. čeprav si prizna svojo 
šibkost. Grozečo pocukranost uravnoteža punca, v 
katero se Dre zagleda, ki je na zunaj miss simpatika, 
a ječi pod bremeni, ki jih ji v imenu družine, dobrega 
imena in dejstva, da je ženskega spola, nalaga oče. 

Film tako deluje na več nivojih. Na enem je kompe- 
tentno posneta mladinska drama z luštnimi fajterski- 
mi prizori, ki sežejo tako v resnobnost kot v Jackieje- 
vo trademarkovsko komedijantstvo. Na drugem si 
želi, da bi si ga ogledali odraščajoči mladci v sprem- 
stvu očetov, v kolikor se še niso čisto odtujili, saj v 


september 2010 


€ Film je kajpak tudi lansirna ploščad za kariero 
Jadena Smitha, ki je v določenih prizorih čista kopija 
fotra. Isti izrazi na frisu kot Fresh Prince. 


marsičem nagovarja to velikokrat napeto, a v jedru 
trdno in čudovito zvezo. Na tretjem obravnava sodob- 
no Kitajsko, ki se želi preoblikovati, a hkrati ne izgubi- 
ti svojih vrednot, in njen odnos z ZDA. Na četrtem pa 
nudi etično-moralni kompas zahodnjaški mladini, ki 
se ob razpadu vrednot upravičeno počuti vse bolj 
bedno in brezciljno. Vse, kar potrebuje, je nekdo, ki 
bo pokazal pot (lahko je kungfu) ter cilj (lahko je tur- 
nir), pri čemer ne bo zateženo avtoritaren in ves pa- 
meten. Če takega očeta ne bomo našli sami, nam ga 
bodo dali Kitajci. Sneti 

Brce in pesti v naših kinih pojejo od 2. septembra. 


MAGHETE 


odilo se mi je dete in šli smo gledat Machete. 
BR: primeren film za sprostitev, ki je po eni 

strani sicer krvav kot vsakdan v klavnici in nasi- 
len kot vsebina glav večine slovenskih šoferjev, a 
vseeno izpade bolj komedičen kot pretresljiv. To pa 
zato, ker režiser Robert Rodriguez ve, kaj počne. Čisto 
jasno mu je, kako naj postavlja kamero in tempira 
prizore, da bo vse skupaj videti kot zapretiravana od- 
slikava cenenih filmov z zadnjih polic videotek. In 
čisto jasno mu je, da snema težko zajebancijo, ki lah- 
ko postane kultni favorit. Danny Trejo, ki ga ne bi rad 
srečal na nobeni ulici, še najmanj temni in zakotni, je 
Machete - zajeban in potetoviran Mehičan, ki mu po- 
kvarjeni politiki in trgovci z mamili pobijejo družino 
ter ga nategnejo, da ga preganja policija. Videti je, da 
nima šans v boju proti senatorju (Robert De Niro), ki 
bi za glasove volilcev storil vse, kavbojskemu vodju 
redneckovskih vigilantov (Don Johnson), ki misli, da 
boj za Alamo še vedno traja, in drug lordu (Steven 
Seagal), ki hoče na vsak način delati posel. Toda ob 
strani ima hudi mački (Michelle Rodriguez, Jessica 
Alba) in vedno naostreno mačeto, kar mu garantira 
pot vročega noža skozi puter. Na toboganu, ki se kosa 
s From Dusk Till Dawn, se rolajo pobegi skozi okno s 


O Mačeta je videti kot presek med neumitim razka- 
zovalcem osramja v parkih in psihopatskim prodajal- 
cem kuhinjskih nožev. Ostrino ti demonstrira takoj. 

špago iz črev še živega lastnika, streljanje z revolver- 
jem, ki je še vedno v odsekani roki, nage babe, druž- 
beno angažirani varnostniki, lezbično-incestuozno- 
lindsaylohansko nadgrajene nage babe, duhovniki s 
šotgani, križanja, problematika cenene čefurske delo- 
vne sile, zmešana z ameriško preteklostjo, eksplozije, 
bolniške sestre z uziji, upedeneni rodomobili in za dob- 
ro merico še kaka naga baba. Škoda le, da Steven 
Seagal ne pokaže ničesar. A brez zveze razlagati in 
analizirati, kajti to je tako, kot bi šel razdirat slastno iz- 
gledajoč taco z izdatno prilogo nacho sira. Žri, uživaj 
in se ne sprašuj preveč, kaj je v njem. Smeti 

Že od 2. septembra se lahko čudite, kako hodijo take 
filme gledat desetletniki. Odrasli razumemo ironijo in 
cheese, tako majhna deca pač ne. 


RESIDENT EVIL: 
AFTERLIFE 3D 


o zaključku Andersonove 'trilogije' Nevidnega 
B zla je bilo malo tistih, ki so verjeli, da se bo Jo- 

vovičeva Mila nehala spopadati z zombiji, saj je 
bil film kljub kritikam uspešnica. Torej, Afterlife. 
Četrta epizoda prevzame v roke štorijalne niti nepo- 
sredno po koncu prejšnje. Junakinja Alice potuje po 
svetu in išče zadnje preživele ljudi po izbruhu epide- 
mije virusa T. Hkrati nadaljuje boj proti zlobni korpo- 
raciji Marela, ki ne more prenehati z izvajanjem po- 
skusov na ljudeh, čeprav je teh na vsem svetu le še 
nekaj tisoč. Premisa torej ni kaj prida in si znova spo- 
sodi določene elemente iz špilov. Tako se med glav- 
nimi liki znajdeta Claire (Ali Larter) in prvič njen brat 
Chris (Wentworth Miller), vlogo glavnega zlobca pa 
prevzame šef Umbrelle Albert Wesker. Med filmske 
monstrume so tokrat uvrstili madžine iz petice, ostalo 
gnilo meso pa smo že videli. Inficirani ljudje so itak 
butasti ko noč, kar poskrbi za par smešnih trenutkov. 


O Ljubitelje serije špilov bo razveselil Executioner, 
madžinski rabelj, ki smo ga videli v petici. 


Kdor je gledal trojko, bo vedel, kaj pričakovati, saj je 
po prvi epizodi kakovost filmov RE le padala. Scena- 
rijsko gledano je štirica negativni vrhunec serije, vso 
manjkajočo zgodbo in nedodelanost likov pa nadomes- 
tijo z vrtoglavo akcijo. Toda če se lahko s tem sprijaz- 
niš in greš v kino zato, da boš izklopljenih možganov 
sprejemal bliske s platna, te bo Afterlife zadovoljil. Ak- 
cijske scene in bojni prizori so na nivoju, moti le neko- 
liko pretirana uporaba počasnih posnetkov, ki večino- 
ma rabijo prikazu 3D-učinkov. Film so namreč posne- 
li s tehniko Fusion Camera System, isto kot Camero- 
nov Avatar, zato je stereoskopija njegov sestavni del - 
šurikeni frčijo nad glavami in kri šprica po očalih. No, 
ampak Mila ostane ravna ko ploh. Ustvarili so torej v 
redu akcijsko grozljivko, v kateri med gledanjem uži- 
vaš, a jo tudi hitro pozabiš. Jurec 

Nevidno zlo: Drugi svet že straši po naših kinih. 


SCOTT PILGRIM VS. 
THE WORLD 


a šestdelni stripovski serijal o Scottu Pilgrimu 
Z (glej tomesečni črkožer in za dobro mero še kon- 

zolec, kjer je opis igre) je pri nas doslej slišal 
malokdo. Zato rulja ne bo navalila v kino gledat li- 
cenčnega filma. A tudi če bi bile množice z Romar- 
jem seznanjene, ker bi ga pri srfanju slučajno odkril 
kak pisec prispevkov za Pop ln, je zadeva tako speci- 
fična in geekovsko pogojena, da bi s sedežev večina 
vstala z orjaškimi vprašaji nad glavo. Kot je tudi prav. 
Strip je namreč insajderski draguljček, sladko iskriva 
solza na licu generacije Amazona, mang in elektron- 
skega igranja, ki ne ve, kaj bi s sabo, dokler si ne 
uresniči sanj. 


€ Bo Scott divje udaril po basu, da bodo sovragu z 
velikimi opankami smrtno zavibrirala črevca? Jok. 
Raje ga bo spektakularno natepel pod stropom. 


Film gre v isto smer. Osebna izkaznica obeh je naslo- 
vni junak, ki zabušava v šoli, nažiga baskitaro v bendu 
Sex Bob-omb, čveka s frendi o neumnostih in najde 
smisel življenja v tem, da se zacopa v punco z vrsto 
bivših, ki se jih mora znebiti. Kako, če je pa ves suh- 
ljato nikakav in zapiflan? |, s pestmi in osuperganimi 
podplati med letenjem po zraku, kjer iz kosti lezejo 
besede KRC!. Eden je lederjaknast rolkar, drugi je ušel 
iz Marvela, tretji je preveč summonal v Final Fantasy- 
jih. BAM! TRESK! Slog glasbenega videospota! Z bej- 
bami in strelami in upočasnjenimi mae geriji v luftu in 
pobarvanimi lasmi in ognjenimi meči! Plus zlobna biv- 
ša najstniška Azijatka! Šving! Ti spopadi so sladkorč- 
ki, saj uživajo v svoji barvitosti, kinetičnosti in števil- 
nih referencah na špile, od tega na mnoge osembitne. 
Kod drugod premaganec razpade na kovance, s kate- 
rimi si retro navdihnjeni junak privošči izposojo nove- 
ga filma v videoteki? Kod drugod pred fajtom ugledaš 
streetfighterjevsko-avtomatni VS? Lepo je videti, da 
špili za spremembo niso obravavani lažno in lažnivo 
kot v scenarijih tipskih geriatričnih holivudarjev. 

Žal pa se film Scott Pilgrim ujame v zanko. Da bi bil 
čemer preveč pozabi na tisto, kar je srce stripov. Na 
komentiranje mladih življenj v družbi obilja in sanjarij, 
ki so vse manj v stiku z resničnostjo. To je podlaga, na 
kateri stripi zgradijo in upravičijo svoje odbite manga- 
ste izlete v zapretiravane bitke, v filmu pa tega preveč 
manjka. Saj ne, da je trapast in brez poante, kajti iz 
pobliskavajočih luči in neonskega barvila se da iz- 
brskati nekaj bistvenosti papirne oblike. A dve uri zija- 
nja v gibljive slike ne nadomesti več sto strani pedant- 
no zamišljenih in tempiranih dogodivščin na mrtvem 
drevju. Zato vsekakor svetujem prečit stripov. Pred fil- 
mom ali po njem. Sneti 

Scott Pilgrim ga bo v naših kinih proti vsem meril od 
30. septembra dalje. 


BREZPLAČNI SPLETNI 


Slovarji 
NA GA 


JEZIKI: 


ANGLEŠKI 
ŠPANSKI 
ITALIJANS' 

FRANCOSK! 
A JEMŠKI 


7 CDjev! 


Joker 26 za bralce zvečine ni nostalgije vreden. Meni, 

pa nekaj podrobnosti vseeno ostaja v spominu. Ena od njih je bila 
svetovna splovitev Windows 95, prvega okenskega operacijskega 
sistema, do katere je prišlo 24. avgusta 1995. A o tem velikem kora- 
ku za človeštvo sem pisal že prejšnji mesec, saj smo s prvo recen- 
zijo postregli mesec prej. Septembra smo nato naredili le povzetek 
v navezi z revno slovensko zabavo. Nadalje pomnim, da je šla Sne- 
ta sekira ravno takrat v šolo v Ohio, kar se je kljub bojazni izkazalo 
za Jokerju pozitivno potezo. Njegova predanost in koristnost pro- 
jektu nista bili nič manjši, saj smo hitro vzpostavili modemski stik 
in besedila ter slike so leteli pod Atlantikom s kilobaudno hitrostjo! 
Za nameček je bil pri koritu in smo imeli mnogo iger na dan izida. 


rav tako se spominjam izdelave naslov- 
nice. Odkril sem namreč Photoshopov uči- 
nek feather, ki je meglil robove in tako 
omogočal brezšiven prehod iz ene podobe 
oziroma plasti v drugo. Novopriučeni efekt 
sem uporabljal povsod in eden takih projektov je bil 
grafični kolaž, ki je krasil lice izdaje izpred petnajstih 
let. Za osrednjo podobo sem vzel grafiko aktualne, a 
kmalu pozabljene frpjke Thunderscape, ki sem jo ob- 
krožil s fantazijskimi slikami ameriškega pravljičnega 
slikarja perujskega rodu Borisa Valleja, znanega 
predvsem po prizorih definiranih konanovskih bojev- 
nikov, z nekaj krpicami prekritih hotnic in gromozan- 
skih pošasti. Izdelek, tako kot večina tedanjih mojih 
del, danes ni vredna pozornosti. Toda iz takratnega 
uka, grafičnega in pisalnega, je sčasoma nastal tak 
Joker, na kakršnega sem ponosen. 
Čeprav nismo poročali z nobenega sejma, je septem- 
ber 1995 prinesel kar osemnajst strani oznanil. Na 
njih smo med ostalim predogledali na PCje prihajajoči 
The Need for Speed (prvi del je imel še določni člen), 
jako pričakovano frpjko Stonekeep, Guake ("Ve se, 
da bo možno gledati prav v vse smeri in da bo podpi- 
ral visoko ločljivost!"), posrečeno Originovo arkado 
Crusader: No Remorse in procesorsko generacijo P6. 
No, pentiumov naslednik, neizvirno poimenovan pen- 
tiura Il, je v resnici prišel šele v sredini leta 1997 in ni 
bil narejen v RISC-arhitekturi, kot smo zapisali. 


Priznam, Phantasmagorio sem zadnjič igral točno 
petnajst let nazaj. Dandanes jo je moč kupiti za dese- 
taka v butiku Good Old Games (G0G.com). Žal ne v 
prefarbani, HD-različici, marveč v originalni izvedbi, 
prirejeni za delovanje pod novimi sistemi. Oklevam, 
ali naj si jo nabavim, saj sem mnenja, da je za stare 
spomine najbolje, da tam, torej med spomini, tudi os- 
tanejo. Umetno podoživljanje jih zna samo skvariti. 

Primal Rage je bil konverzija z avtomata in je bila 
prva ter ena redkih pretepačin, katere animacijo so iz- 
delali s tehniko stop-motion. Dinozavri in opice so hili 
namreč vsi modelčki iz lateksa in dlak, ki so jih nato 
premikali ter fotkali. 


Osrednja tema revije je bil opis Phantasmagorie, Sie- 
rrinega prvega 'interaktivnega filma". (Za nevedne: to 
je marketinško izmišljena zvrst praviloma pustolovš- 
čin, ki so vsaj napol, če ne v celoti posnete. Kakovost 
videa je bila času primerna, kar pomeni precej bedna, 
pogosto v ločljivosti 320 x 200 z vsako drugo izpuš- 
čeno vrstico. Jasno nas to tedi ni motilo. Tovrstne 
igre že desetletje ne obstajajo več, velja pa za edini in 
zaresni interaktivni film sodobnosti Heawy Rain.) 
Skratka, šlo je za klasično avanturo s posnetimi liki in 
vmesnimi sekvencami, zavoljo česar je zasedla kar 7 
zgoščenk. Kajpakda so ta fakt s pridom uporabili pri 
trženju. Kot tudi to, da je bila dotlej najdražja igra 
sploh, za katero so med drugim najeli stočlanski gre- 
gorijanski zbor, ki je prepeval Carmini Burani podob- 
ne komade. No, resnici na ljubo je bil izdelek odličen 
in je upravičeno dobil 92. Zgodbo o Adriani, njenem 
obsedenem možu, zakleti hiši in Zoltanu, ki je na 
odurne (in prikazane) načine umoril svojih pet žena, 
si je avtorica Roberta Williams dobro zamislila. Tudi 
izvedba je bila nadmočna. Ni čudno, da na prestol 
svojega opusa postavlja prav Phantasmagorio in ne 
serije King's Guest. Špil ni bil težak, niti ne dolg, je bil 
pa zato dovolj širok in zaradi dobre štorije navse priv- 
lačen za vse sorte igralcev. Zato ga je igralo mnogo 
punc. 

Drugi všečni naslov je bil pretepačina prazgodovin- 
skih bitij Primal Rage, ki jo je zaradi Sekirine odsotno- 
sti opisal Jumping Jack. A kljub zamisli in videzu to 
ni bila neko plehko mikastenje, marveč je igra pose- 
dovala nesluteno globino, celo tako, do katere nava- 


004673 


Junak Majske pustolovščine, kakor se je tista izdaja 
Pitfalla imenovala, je bil Harry Mlajši, sin Harryja iz iz- 
virnika. Mladič je podedoval fotrov pogum in počel še 
večje vratolomnosti, kot je skakanje po glavah krokodi- 
lov. Ena od skrivnosti je celotna originalna igra iz 1982. 


den smrtnik sploh ni segel. Nekatere kombinacije so 
bile namreč res zajebane. Zabaven detajl so bili člo- 
večki, ki so se vseskozi drobili pod nogami zveri in jih 
je bilo moč jesti za energijo ter z njimi igrati odbojko. 
Namreč tako, da so bili oni žoge. 

Manj zapomnljivi naslovi, ki so še vedno imeli ti- 
stočasni vpliv, so bili indianajonesovska poskakavš- 
čina Pitfall: The Mayan Adventure (85), vojskovanje 
1944: Across the Rhine (71), dirkačina in uradno 
prva igra za Win 95 Al Unser Jr. Arcade Racing (65) 
ter simulacija avtomobilskega posla Motor City (74). 
Nič analnega, skratka. 


Aeross the Rhine je bila napol vojaška strategija, 
napol tankovska simulacija, a se kot zmes navkljub 
kakovostni zgodovinski podloženosti ni prijela. Za ne- 
deljce je bila igra prezapletena in predolgočasna, 
dočim so ljubitelji strategij raje ostali pri Panzer Ge- 
neralu, tankovski šoferji pa pri Tank Commanderju. 


Kviznik z dušo 


Vampirski romančki so se kot katran razlili 
po knjižnih policah in povodenj kar ne kani 
jenjati. Stephenie Meyer, ki je histerijo zaku- 
hala in Pattinsona s kompanijo nepovratno 
izstrelila med zvezde, 
se po zaključku so- 
mračne sage drži bolj 
zase. Kljub temu je 
dala vedeti, da ni do- 
ma le med čekani in 
črnim žametom. Že za 
časa ustvarjanja Twi- 
lighta je spisala bu- 
kvetino The Host ozi- 
roma Duša, s katero 
je želela pritegniti 
predvsem odrasle 
bralce. Slo naj bi za 
znanstveno fantastiko, 
namenjeno tistim, ki 
je načeloma sploh ne marajo. Delo smo opi- 
sali v Jokerju 201 in ugotovili, da gre za lju- 
bavno dramo s primesmi postapokaliptične 
utopije in možganskih prisklednikov z obron- 
kov vesolja. Po zgodbi se pripravlja tudi sne- 
manje filma, vendar zraven še ni velikih 
imen. Skratka, kdor bi svojo knjižnico rad 
obogatil s tem korpulentnim kosom branja, 
naj izbrska kemični svinčnik in preuči spod- 
nja vprašanja. Na peterico pridnih čaka prav 
toliko trdo vezanih Duš v slovenskem prevo- 
du, ki jih poklanja Mladinska knjiga. Vsaka 
ne tehta 21 gramov, ampak kilo in pol! Če bi 
radi, da s pošiljko obremenimo prav vašega 
poštarja, nam iz odgovorov izhajajoče geslo 


duša 


dostavite do 5. vinotoka. 


1. Komu se lahko 
Meyerjeva zahvali za 
svoje ime? 

p) očetu 

I) mami 

k) strini 

f) botru 


2. Robert Pattinson 
nima: 

r) smisla za glasbo 
a) manekenske pre- 
teklosti 

0) pravega lego st- 
rička s svojo podobo 
v) sekire v medu 


3. Naslov neizdane 
knjige, ki daje vpo- 
gled v Edwardovo 
plat Somraka, je: 
p) Morning Dew 

t) Afternoon Tea 

s) Dusk Musk 

h) Midnight Sun 


4. Izberi življenjsko 
obliko, ki ji je osred- 
nja vrednota sožitje 
oziroma simbioza. 
u) metljaj 

o) lišaj 

i) stenica 

g) omela 


5. Katero znano ver- 
sko gibanje se udi- 
nja prišlekom iz ve- 
solja? 

h) Jehovove priče 

i) Hare Krišna 

t) raelijanstvo 

j) mormoni 


6. Možgansko deblo 
je središče za: 

c) spomin 

b) osebnost 

e) govor 

a) osnovne življenj- 
ske funkcije 


Izžrebanci avgustovskega kviznika za Starcraft Il: 
Klemen Krnel iz Prema (igra x majica), Jan Kovač iz 
Ljubljane (igra), Peter Košmrlj iz Črnomlja (igra), Ta- 
mara Pocak iz Kreževcev (majica). 
Rešitev je bila KERRIGAN. 

Res lepe igrice prejmejo: 
Denis Obul iz Ljubljane, 
Klemen Braniselj iz Begunj, 

FRANCIJI 


Luka Kocjančič iz Kopra. Na priloženo glasovnico napiši 
iz slike izhajajoč geselj. Rok je 


Rešitev je bila: STRAŠNI ZERG.  petideseti. Tri nagrade so ok! 

oja žena je prišla iz službe pozno in sedla za 
mizo. Ni se sezula. Ni slekla plašča. Samo 
sedla je in poravnala gube na prtu. Prižgal 
sem cigareto, jo zataknil za pepelnik in pus- 
til, da je strm steber dima zrasel do stropa. 
Gledala me je in se smehljala. Dobro sem poznal ta 
smehljaj. To je značilnost predšolskih učiteljic. Tudi nje- 
ne kolegice, ki kdaj pridejo na obisk, se smehljajo na tak 
način. Morda te operirajo na ustnicah, ko diplomiraš. 
Tega nasmeha se ne da izbrisati. Moja žena je načeloma 
srečna ženska, ta smehljaj pa je bil le mrtva guba. Braz- 
da, ki jo reže ladja na vodi. Minljiv je bil, kar ni bil še ni- 
koli. Znal je biti zlagan, včasih je bil neskončno zoprn. 
Tokrat pa je umiral. To me je prestrašilo. Nekaj časa sva 
sedela v tišini. 
"Veš, tista Katka ..." je moja žena končno spregovorila. 
Katka je bila njena učenka, o kateri mi je zadnje tedne 
veliko pripovedovala. Siva miška brez mame, ki je žive- 
la z očetom v neki majhni bajturini brez fasade, daleč od 
šole. Oče jo je vsako jutro pripeljal v šolo v starem kara- 
vanu. Moja žena je postala pozorna nanj, ko je skozi 
okno razreda videla, kako se je oče poslovil od svoje 
hčerke. Bilo je daleč, je rekla žena. Dež je padal, je do- 
dala. Ampak, ne vem no ..., je zmajala z glavo. Zdelo se 
mi je, je rekla, da jo je oče polizal. Z jezikom. V usta. 
Francosko poljubil? sem vprašal. Ne ... samo ... polizal. 
Drugače kot poljub. Nato je zaspala, jaz pa sem strmel v 
strop in razmišljal o tem. 
"Dim je na stropu," mi je rekla žena. "Boš kadil? Če ne 
boš, ti bo čik dogorel. Smrdi mi." 
"Če te moti, bom ugasnil," sem predlagal. 
"Katka je lepa na hecen način," me je preslišala. "Ima 
take ... močne lase. In obrvi. Skoraj ... premočne." 
"Ne bi slekla plašča? Daj, sezuj se," sem ji rekel in jo pri- 
jel za dlan. Umaknila jo je in zopet poravnala gube na 
prtu. 
"Hecna je ta Katka, res," je rekla moja žena in me po- 
gledala. 
"Kako je pa oče?" sem vprašal. 
Žena je bila dolgo časa tiho. Pred nekaj dnevi so Katki- 
nega očeta dokončno odpeljali in Katka je šla živet k 
skrbniški družini. Za to je bila zaslužna moja žena. 
"Tako utrujena se mi je zdela," mi je pripovedovala. "Po- 
dočnjaki ... spala je na mizi. Ni odgovarjala na vpraša- 
nja. Med odmori se ni družila z nikomer. Potem sem jo 
enkrat ... videla pri telovadbi. V spodnjem perilu. Polna 
je bila prask in modric." 
To so otroci, sem takrat rekel, oni morajo biti polni 
prask in modric, saj se stalno podijo okoli in ravsajo. 
Drugačne praske in modrice so to, mi je rekla žena. Jaz 
vem, jaz sem v tem poslu, mi je rekla. Potem pa prijavi 
očeta, sem rekel. Ja, je rekla ... ampak ... kaj 
ampak? ... ne vem ... česa ne veš, če je vse ja- 
sno? ... gledala sem, ko je oče prišel po njo, 
počakal jo je pred šolo ... ja, in? ... stekla mu je 
v objem in smejala sta se! Veš, koliko otrok ta- 
ko pozdravi očeta ali mamo? ... koliko? ... niti 
eden! Razen Katke! Kaj boš naredila? sem jo 
vprašal. Ne vem, je odgovorila in me objela. 
Naslednji dan ga je prijavila. 
In se je začelo. Katka je vse odmore prejokala. 
Psihologi so prilezli iz svojih teoretskih lukenj, 
da bi se napasli na krmi domnevne zlorabe. 
Policija. Par novinarjev, ena televizijska kame- 
ra. In moja žena, ki je bila vsak dan bolj 
otožna. 
"Prav si naredila," sem ji takrat rekel. 
"Vem," je rekla. "Katka je danes prišla do me- 
ne in mi rekla, da sem naredila napako. Da j 
njen oči najboljši oči. Da pa samo on razume 
njo in da samo ona razume njega. In da tega, 
kar počneta skupaj, ne more početi sama. Da 
ne zna vsega. Da je ni vsega naučil. Da ne ve, 
kaj bo brez njega. Da sta onadva posebna. 
Drugačna." 

"Pfffu," sem pihnil. 

"Vprašanje, kaj ji je delal, bolnik," je rekla žena. 
Tistega večera sva po dolgem času seksala. 
Dobro je bilo. Človek si mora nekje napolniti 
ego, pa čeprav na nesreči drugega. 

Naslednji dan je bilo spet vse narobe. Tokrat je 
jokala moja žena. 

"Katka mi je rekla, da bo umrla brez očita in da 
sem prasica in kurba in da mi bo že pokazala," 
je tarnala in si zavihala rokav srajce. Na pod- 
lahti je imela grd ugriz. 

"Mala me je ugriznila!" je zavpila. Ko sem jo ho- 
tel objeti, me je odrinila. Od tistega dne je bilo 
vse drugače. Moja žena ni spala ponoči, ampak 
je dremala podnevi. Glasni zvoki so jo motili. 
Kupil sem si slušalke, da sem lahko gledal tele- 
vizijo. In čudne stvari je jedla. Nič več solate. 
Tudi krompir ji ni dišal. 

"Smrdi mi, ta cigaret," je rekla. Zdaj je bila že 
noč. Neka mrka tišina je postopala okoli naju. 
Gledal sem svojo ženo na drugi strani mize. 
Zdelo se mi je, da ima drugačne barve oči. 

"Si pila?" sem jo vprašal. 

"Alkohol smrdi," je rekla in lajajoče zakašljala. 
"Kje si bila toliko časa?" sem vprašal. 

Spet je poravnala gube na prtu. Čudno je zasu- 
kala glavo in odprla oči na stežaj, kolikor jih je 
mogla. Zazehala je in iztegnila jezik skoraj do 
brade. 

"Si v redu?" sem vprašal. 

"Bila sem pri Katki," je rekla. Spet je zakašljala. 
Tako čudno. Popraskala se je po laseh. 

"In?" sem vprašal. 

"Policija je bila pri njih ... pri njenih skrbnikih," 
je rekla. "Katka je pobegnila," je rekla in me 
pogledala. 

"Kaj je s tvojimi očmi?" sem vprašal. 

"Poslušaj me," je rekla moja žena in me prijela 
za roko in njena dlan je bila drugače mehka, 
kot sem bil vajen. "Poslušaj me, prosim. Katke 
že nekaj časa ni bilo v šolo, ker je bila bolna. 


Kupila sem ji darilce in ji ga nesla. Slabo vest imam, 

veš?" 

"Vem." 

"Ne veš. Ne moreš vedeti, kako sem žalostna, ker je Kat- 

ka tako žalostna zaradi mene." 

"Prav si naredila, da si ga prijavila." 

"Tiho bodi ... prosim." 

"Prav." 

"Šla sem do njih. Njena skrbnica je jokala. Rekla je, da je 

preprosto pobegnila, Katka. Da se je ves dan obnašala 

čudno, valjala po tleh, pljuvala in si pulila lase in kričala: 

"Če bi bil oči tu, bi mi pomagal!!! On je tak kot jaz!! On je 

tak kot jaz!!!" 

Moja žena je zadnje stavke zakričala, nato pa utihnila. 

Dolgo časa samo tišina. Pogled je upirala v tla. Dlani je 

imela suhe kot žaganje. 

"Potem sem sedla v avto in se odpeljala," je tiho nadalje- 

vala. "Veš, kako je tam ... pri gozdu. Ceste niso razsvet- 

ljene. Jokala sem. Slabo sem videla. Tako slabo kot ta- 

krat, ko sem mislila, da oče Katko liže po ustih." 

"Prav si naredila takrat, prosim, nehaj ..." 

"Povozila sem nekaj." 

Umaknila je dlani in še bolj pobesila pogled. Dihala je hi- 

tro in neenakomerno. Čisto počasi sem se dvignil. Roke 

sem položil na mizo. Pod njimi sem začutil gube prta. 

"Kaj si povozila?" 

Žena je končno dvignila pogled. Njene oči so bile rumene. 

"Malega volka," je tiho rekla. "Nato sem ga pobrala in da- 

la v prtljažnik." 

Čisto počasi sem prikimal. 

"Poglej, če je še vedno tam," je proseče rekla. Ko se je 

nasmehnila, je pokazala vse zobe. Ko je dihala, je 

žvižgala skozi nos. "Prosim," je rekla. Glas ji je počil. Zac- 

vilila je. 

Previdno sem stopil okoli mize in se ritensko umaknil iz 

kuhinje. Žena je bila z vsakim mojim korakom bolj osam- 

ljena in bedna za najino malo jedilno mizo. Zdaj ni več 

ravnala gub na prtu. Glava ji je omahnila na prsi. Jokala 

je. Ali cvilila. Ne vem. 

Avto je parkirala v garažo. Garažo in avto je pustila od- 

klenjen, luč v garaži pa prižgano. Tega ni naredila še ni- 
koli. Naredil sem nekaj počasnih krogov okoli 
avtomobila, kot da zalezujem plen. Droben žen- 
ski avto modre barve. Nenevaren. Nekaj ima v 
prtljažniku. Pa kaj. Nenevaren je. Pa kaj. Daj. 
Saj si dedec. Daj. 
Prtljažnik se je odprl počasi. Ko je reža čisto 
drobno zazijala, sem vedel, da notri ni živali. Ko 
se je odprl do konca, sem si pokril usta z roko, 
nato se mi je zvrtelo. V prtljažniku je bila gola, 
drobna deklica. Njeno telo je bilo polno odrgnin 
in krvi. Njeni lasje so bili močni, gosti. Njene 
obrvi tudi. Njene oči mrtve. Rumenkaste. Usta 
so zijala. Rdeča. Zobje ostri. 
V kuhinji je nekaj zaropotalo. Zaslišal sem me- 
hak topot. Opotekel sem se iz garaže in bil v ne- 
kaj dolgih korakih na vratih jedilnice. Padel sem 
na kolena. Stol, kjer je prej sedela moja žena, je 
bil prevrnjen. Plašč in čevlji na tleh. Dvignil sem 
pogled. Sredi kuhinje je stal volk in me gledal. 
Njegova siva dlaka močna, gosta. Oči rumene. 
In ko je pokazal zobe, se mi je zdelo ... da ta 
smehljaj od nekje poznam. 

